
LA RĂSPÂNTIA A DOUĂ LUMI: OCCIDENTUL LATIN 
ȘI ORIENTUL BIZANTINO-SLAV. 


LITERATURILE ROMANICE PÂNĂ IN VEACUL 
AL XIII-LEA 


Poporul românesc, plămădit din romanizarea triburilor 
trace, s'a format în primele veacuri, de ambele țărmuri ale Du- 
nării, între Balcani şi Carpaţii nordici, între Tisa și Nistru, în 
strânsă legătură teritorială cu lumea romană din Apus. Era 
astfel ca o prelungire a latinității până la pragul Europei 
orientale. Invaziile popoarelor nomade din stepele Asiei și ale 
Răsăritului european către cele două centre de civilizaţie din 
epoca de agonie a lumii antice, Roma și Bizanțul, au prefăcut 
în ruine și cenușe așezările romane și au dezorganizat vieața 
de cultură în Dacia și Moesia, dar n'au putut distruge structura 
etnică a nouei naționalități în devenire. Revărsarea Slavilor 
peste ținuturile dunărene și contopirea lor în masa romanică din 
Nordul Dunării, a desăvârșit, după strămutarea lor în Sud, pro- 
cesul de formaţie al poporului românesc. Dar strămutarea Sla- 
vilor — și mai târziu a Bulgarilor — în dreapta Dunării, cucerirea 
ținuturilor romanice din Nordul Peninsulei Balcanice şi înte- 
meierea statelor slave sud-dunărene a sfărâmat în acelaș timp 
unitatea, geografică a poporului românesc despărțindu-l în două 
grupe mari: Daco-românii în Nordul Dunării, Macedo-românii 
în regiunea Pindului. De altă parte întinderea Croaților peste 
cuprinsurile romanice ale Dalmației a rupt legăturile roma- 
nităţii orientale cu latinitatea occidentală. Mai târziu așezarea 
Ungurilor în Panonia —pe urmele mai vechi ale Hunilor 
si Avarilor-—a ridicat un alt stăvilar către Apus și a în- 
cheiat izolarea noastră de lumea romană. 

Astfel din secolul al VII-lea până la mijlocul secolului al IX-lea 
când Bulgarii intră în zona religioasă a Bizanțului ortodox și chiar 
până în secolul al XI-lea când Ungurii sunt cuprinși în sfera 
catolicismului latin, poporul românesc, deși creștinat din epoca 
romană, trăiește înconjurat de popoare păgâne. Nici după se- 
colul al XI-lea nu se înseninează zările la Dunăre pentru o 
temeinică aşezare românească. Expansiunea Ungurilor în Ardeal 
si valurile ultimelor invazii barbare ale Pecenegilor, Cumanilor 
și Tătarilor au împiedicat înfiriparea organizaţiilor politice ro- 
mânești. Abia în veacul al XIII-lea, apar în lumina istoriei pri- 
mele înjghebări de state românești. Dar la această dată, noi 
ne găseam cuprinși între două lumi, între două tipuri de cul- 
tură diferită: de o parte lumea Occidentului catolic de cultură 
latină, în care intraseră şi vecinii noștri Unguri și Poloni, de 
altă partea lumea răsăritului ortodox de cultură bizantină care 
se întinsese până la Dunăre. Pentru a ne da seama mai bine și de 
împrejurările istorice în care poporul românesc, cu toată factura 


lui romanică, s'a alipit la zona de cuitură bizantino-slavă, în 
timp ce vecinii noștri de rasă finică ori slavă — Ungurii și Po- 
lonii — au intrat în sfera culturii romane, și de caracterele distinc- 
tive ale culturii vechi românești, să vedem ce era la epoca în- 
temeierii principatelor noastre cultura romanică din Apus 
ajunsă până la hotarele noastre și ce era cultura bizantino-slavă 
din Sudul dunărean. 


La data când, în cuprinsurile muntoase ale Maramureșului, 
un preot sau călugăr român, cucerit de ideile nouă ale reformei, 
transpunea în limba neamului său învățăturile sfintelor Scrip- 
turi, Europa occidentală se afla pe pragul unei nouă epoce li- 
terare: renașterea. Dar această nouă fază în cultura popoa- 
relor occidentale, fusese pregătită îndelung printr'o vieață 
literară, de mai multe secole. 


Intâia, în timp, și cea mai însemnată prin valoarea ei intrin- 
secă și prin influența ei asupra celorlalte literaturi romanice, este 
literatura franceză, 

Această timpurie și bogată desvoltare a literaturii franceze 
este rezultanta a doi factori puternici, care au mișcat adânc 
în evul mediu sufletul maselor populare. 

Primul este sentimentul religios. In evul mediu, sentimentul 
acesta era o puternică realitate; mănăstirile erau pline de că- 
lugări pioși, iar drumurile care duceau către centrele în care 
se găseau sanctuarele ridicate în cinstea sfinților, erau împân- 
zite de convoiuri nesfârșite de pelerini. In acest mediu de adânc 
misticism, au început să se ridice, prin munca închinată Dom- 
nului a unor generaţii întregi de artiști anonimi, acele minunate 
catedrale gotice, și tot pe atunci clericii au versificat în limba 
națională, pentru «la sainte pl&be de Dieu », miraculoasele le- 
gende hagiografice, păstrate până atunci în limba latină, 

Al doilea factor care a grăbit apariția literaturii franceze 
este instinctul național. Puternica personalitate a lui Carol 
cel Mare, care a extins hotarele Franței peste Germania, peste 
Italia și peste o parte din Spania, a trezit în sufletul popular, 
virtuțile războinice și dragostea pentru «la dulce France». 
Figura și vitejia lui Carol cel Mare au rămas în amintirea popo- 
rului, crescând necontenit în proporții legendare. 

Din îmbinarea acestor două sentimente avea să crească cea 
mai frumoasă și bogată producție epică a evului mediu oc- 
cidental. 

In secolul al XI-lea, când Franţa, ajunsă într'o epocă de 
prosperitate economică și de înflorire culturală, își întinsese do- 
minația în Anglia, în sudul Italiei, în Ierusalim și ajunsese să 


6 ISTORIA LITERATURII ROMÂNE VECHI 


impună o dinastie franceză în Portugalia, sufletul popular francez 
nu se mai putea mulțumi numai cu vieți de sfinţi, ci simțea ne- 
voia unor nouă orizonturi literare. 

Spre a satisface aceste nouă cerințe sufleteşti ale societăţii, 
jongleurii, care trăiau pe atunci în tovărășia acrobaților şi a mu- 
zicanților și care desfătau mulțimea în castele, în piețele publice, 
în popasurile dela mănăstirile jalonate de-a-lungul drumurilor 
de pelerini, au început să evoce în acordurile viorilor vitejia 
vremurilor apuse, în așa numitele «chansons de geste». Eroii 
centrali ai acestor poeme sunt Carol cel Mare și nepotul său 
Roland le Preux. Aceștia, idealizați de mai multe generaţii de 
clerici, deveniseră prototipul eroismului francez pus în serviciul 
luptei pentru creștinătate, împotriva păgânismului amenințător: 
gesta Dei per Francos. Sâmburele acestor poeme se desvoltă 
în imaginația jongleurilor şi dă naştere unei bogate eflorescențe 
epice, care a durat în Franța mai multe veacuri. Baronii lui 
Carol cel Mare, ctitori de mănăstiri, unde-și aveau morminte 
mărețe ce deșteptau curiozitatea credulă a maselor populare, 
sunt prinşi și ei în jocul fanteziei creatoare a truverilor. Astfel 
se formează în jurul mănăstirilor și bisericilor dela răspântiile 
marilor drumuri de pelerini, cicluri întregi de poeme, care cântă 
vitejiile baronilor lui Carol cel Mare în luptele cu Sarasinii ȘI 
nobila ambiţie a urmașilor lor de a-și câștiga şi ei un loc de 
cinste în istoria legendară a Franţei. 

Cu timpul însă, prefacerile aduse în structura societății, 
prin instituirea cavalerismului și prin frământările cruciatelor, 
au modificat și sufletul claselor conducătoare și au impus un 
nou ideal de artă. 

Mila pentru cei năpăstuiţi, respectul și cultul femeii, pe care 
cavalerismul le pusese pe primul plan al preocupărilor sale, 
adusese o îndulcire a raporturilor sociale și mai multă delicateţe 
și rarinare în sentimente. De altă parte, povestirile miracnloase 
și descrierile despre frumusețea fcerică a Orientului îndepărtat, 
puse în circulație de cruciați și de pelerini, ațâțaseră curiozi- 
tatea, încălziseră imaginația, deșteptaseră gustul pentru aven- 
turi şi miraculos. In sfârșit, un curent de înviorare a studiilor 
clasice, pornit din școalele clericale ale Franței — cu deosebire 
din Orleans — îndrepta atenţia către lirica lui Horaţiu, către Ars 
Amandi și Metamorfosele lui Ovidiu, către Aeneida lui Virgiliu 
și Thebaida lui Statiu. Și atunci din rândurile tineretului, ieşit 
din aceste școale și care nu-și mai găsea loc în cler, fiindcă era 
o adevărată pletoră, s'a recrutat o nouă generație de truveri. 
Aceștia s'au străduit să transpună în literatură năzuințele către 
o nouă vieaţă literară a lumii elegante din castelele feudale: 
idealul cavalerismului. 

Astfel şi-a luat naștere un alt ciclu de poeme, cunoscute 
sub numele de romans courtois, cu subiecte din lumea antică, 
din Orientul fantastic sau din țara legendară a Bretaniei, ca 
bunăoară: regele Artur și cavalerii mesei rotunde les chevuliers 
de la table ronde sau Parceval, cu atmosfera de mister Și misti- 
cism a sfântului Graal. Tema acestor romane era, în genere, o 
acțiune de vitejie cavalerească, scăldată în lumina feeriei Și 
imbinată cu o dragoste sinceră, curată, plină de loialitate și 
curtoasie, potrivit cu gustul timpurilor nouă. 

In contrast cu această literatură, care exalta sentimentul 
de vitejie cavalerească și cultul pentru femeie, evul mediu 
francez a mai cunoscut și un alt gen de poeme versificate, care 
înfățișau farse picante, menite să scoată în lumină aspectele 
ridicole ale unor situații sau tipuri reprezentative din societatea 
timpului, cu deosebire însă viclenia femeilor necredincioase. 
Sunt aşa numitele fableux sau fabhaux. 

O întreagă galerie de tipuri luate din toate clasele sociale 
ale Franței medievale: cavaleri, țărani, burghezi, călugări, cle- 
Tici sunt expuse cu o jovialitate robustă, cu o malițiozitate 
fină şi cu un rar simț al efectelor comice. 


Poezia lirică este mai slab reprezentată în Franța medie- 
vală. « Les Frangais n'ont pas la tâte lirique », spunea Lanson. 
Această poezie a ajuns totuși la frumoase realizări în Sud, în 
Provence, de unde a radiat apoi în toate țările romanice ale 
Occidentului. 

In mijlocul haosului produs de societatea feudală, cavale- 
rismul creease, cu deosebire în Sudul Franţei, o societate aristo- 
cratică, rafinată, iubitoare de vieață frumoasă, de serbări fa- 
stuoase și de petreceri intelectuale, în care femeia ocupa primul 
plan al preocupărilor. Acest cult pentru femeie al societății 
cavalerești din Provence își găsește expresiunea sa cea mai 
aleasă în domeniul poeziei lirice pe care autorii înşişi, trubaduri 
—— brobadori, cum se numiau în provensală sau ]oglarii — le 
cântau în sălile somptuoaselor castele, întovărăşiți de instru- 
mente muzicale. Tema acestor cântece este dragostea curată, 
concepută ca un omagiu pe care îndrăgostitul îl închină ado- 
ratei, asemănător cu acela pe care cavalerul îl datora seigneu- 
rului său. 

Din Provenga, poezia lirică s'a resfirat în toate țările înve- 
cinate. Prin căsătoria Eleonorei de Aquitania cu Ludovic al 
VIl-lea și prin numeroasele relații care uneau Sudul de Nordul 
Franței, în timpul cruciadelor, lirica provensală a trecut în Nor- 
dul Franței, unde a dobândit o notă realistă cu Rutbeuf și mai 
ales cu Villon, acea bizară figură din a cărei vieață de caba- 
returi şi de temniță, în așteptarea spânzurătorii, a țâșnit poezia 
cea mai mișcătoare prin sinceritatea și duioșia ei. 


Din Franța, imbolduri şi modele pentru literatura în limba 
națională s'au răspândit în toate celelalte țări romanice. 

In Spania, ca în toate provinciile romanizate, s'a între- 
buințat limba latină până târziu în plin evul mediu. Deşi ele- 
mentele din noua limbă plămădită din fuziunea latinei cu idio- 
mele iberice şi germanice se furișează încă din veacul al VI-lea 
în gramatici latine, în compilațiuni juridice, în cartulare ŞI 
titluri de proprietăți ale mănăstirilor și ale vechilor familii feu- 
dale, totuși limba spaniolă nu începe să fie scrisă în literatură 
decât abia în veacul al VIl-lea sub influența epicei franceze. 
Vechile poeme epice ale Franţei au fost aduse în Spania prin 
jongleurii ce însoțeau convoiurile de pelerini francezi, care ve- 
neau în fiecare an să se închine la mormântul Sfântului lacob 
din Compostella, prin numeroasele mănăstiri întemeiate de că- 
lugării benedictini în regatele creștine ale Spaniei şi prin seig- 
neurii francezi atrași de cruciatele deschise împotriva Musul- 
manilor. Sub aceste influențe au început și în Spania cântă- 
reții populari — juglares — să recite și ei, în sunetul instrumen- 
telor muzicale, isprăvile războinice ale regilor spanioli în lupta 
contra Maurilor, sau fapte de senzaţie care au sguduit ima- 
ginația maselor populare, ca de pildă povestea celor șapte copiii 
ai lui Lara — o vendettă de familie din vechea, Castilie. O mare 
parte din această materie epică a pierit din amintirea pPopo- 
rului. 

Totuși din această producție populară a răzbătut până la 
noi în întregime Poema sau Cantar del Cid, al cărui erou prin- 
cipal Cid Ruy Diaz —el Campeador — este învingătorul Mau- 
rilor și cuceritorul Valenciei, precum şi poema înrudită: EI Ro- 
drigo, care povesteşte vitejiile din tinerețe ale Cidului, căsătoria 
lui cu Ximena —temă dramatizată mai târziu în literatura 
spaniolă de Guilen de Castro și reluată în literatura franceză 
de Corneille. 

Răsunetul mare pe care l-au avut în societatea spaniolă aceste 
«cantares de gesta » ale juglarilor a ațâțat ambiția clericilor, 
cari au fost inițiatorii unui nou gen de poeme, cunoscute în 
istoria literaturii spaniole sub numele de « mester de clerecia » 
- opera clericilor. Aceste nouă producții epice, care se disting 
prin elemente mistice și romaneşti, printr'o compoziție mai 

savantă și printr'un stil mai personal, se inspiră din izvoare 
variate, ca de exemplu din virtuțile ascetice — învăluite în au- 
reola miraculelor — ale legendelor hagiografice sau din vechiul 
fond al tradiţiilor naţionale și creştine, exaltând patriotismul 
castilian, ca de pildă, poema Fernân Gonzdles, scrisă la 12306. 
In sfârşit, alte poeme clericale ne transpun pe tărâmul fabulos 
al antichităţii, ca poema lui Alexandru cel Mare, inspirată din 
izvoarele latine şi franceze sau Libro de Apolonto, al cărui miez 
este luat din romanul grecesc al prințului sirian Apollonius 
de Tyr, cel ce îşi pierde și în cele din urmă, regăsește soția 
și fiica. 

Paralel cu influența literaturii franceze, care venea din Nord, 
o altă influență de un caracter cu totul deosebit s'a exercitat 
asupra literaturii spaniole din Sud. Era influența arabă. Arabii 
cuceriseră Spania, care se afla sub stăpânirea regilor vizigoți, 
trecuţi la creștinism în anul 711, şi întemeiaseră acolo califatul 
de Cordova. Ei aduseseră în Europa strălucitoarea civilizație 
arabă; împânziseră pământul Spaniei cu canale de irigație, 
aduseseră și sădiseră pomi roditori din ţările calde ale Asiei, 
ridicaseră moschei și palate mărețe, clădite în stilul lor pro- 
priu și înfiinţaseră școli înfloritoare în Cordova și Toledo, în 
care se studiau, pe lângă Coran, medicina, științele, filosofia 
şi poezia. Cu toată diferența de rasă și religie, totuși prin mijlo- 
cirea  mozarabilor — creștinii care primiseră de bună voie 
stăpânirea arabă —a Maurilor rămași în provinciile recucerite 
de Spanioli și a Evreilor intermediari între creștini și musulmani, 
limba, arta și literatura spaniolă au suferit o puternică influență 
arabă. Din această epocă, limba spaniolă păstrează până astăzi 
o mulțime de cuvinte maure; monumentele spaniole, numite 
«mozarabe » şi « mudejare », se resimt în construcția lor de in- 
fluența stilului arab în bogăţia și fineţea ornamentaţiei, iar 
literatura s'a îmbogățit cu o sumedenie de parabole, de po- 
veşti şi de proverbe orientale. 

Această literatură cu caracter didactic și romantic, tradusă 
în limba latină și spaniolă de către Evreii convertiți la creştinism, 
a trecut şi în celelalte literaturi ale Europei occidentale. Ea 
a avut o influență puternică asupra literaturii spaniole din 
vremea Regelui Alfons al X-lea, regele înțelept, care a dat un 
puternic imbold culturii, luând el însuși parte activă la 


promovarea ei. 


Literatura franceză a trecut de timpuriu și granițele Alpilor. 
“Trubadurii și truverii duceau 0 vieață de vagabondaj, trecând 
dintr'o curte seigneurială întralta, dintr'un oraș într'altul, 
oprindu-se mai îndelung acolo unde erau primiți cu mai multă 
căldură și generozitate. Ei însoțeau convoiurile de credincioși 
pe drumurile lor de pelerinaj către Spania și Roma și, în locurile 
unde mulțimile poposeau ca să se odihnească, le desfătau recitând, 
în sunetele vioarelor, poemele epice. Italienii, care trăiau pe 
atunci încă sub stăpânirea literaturii latine medievale, încep 
să prindă și ei gust pentru astfel de distracţii și încă din secolul 
al XII-lea, se citează comune care plăteau truveri francezi pen- 
tru a desfăta poporul în piețele publice cu cântecele lor. Epica 
franceză se răspândește în felul acesta în Nordul Italiei şi ea 
pune atâta stăpânire pe spirite, încât se ivesc poeți italieni 
care, utilizând materialul epic francez, încep să traducă, să 
prelucreze şi compună poeme, într'o limbă pe jumătate italiană, 
pe jumătate franceză — așa numitul dialect franco-venețian. 
De altfel clasele superioare ceteau romanele franceze cavale- 
rești și în original și unii scriitori, ca bunăoară profesorul lui 
Dante, Brunetto Latini, au scris opere în limba franceză, pe 
care o considerau superioară limbii italiene. 

Dar, pe când Nordul Italiei stătea sub influența epicei 
franceze, Sudul primea impulsiunile şi înrâuririle liricii pro- 
vensale. Truverii provensali găsiseră o primire generoasă în 


regatul pitoresc al Siciliei, la curtea strălucitoare din Palermo 
a lui Frederic al II-lea. Acesta, crescut de Papă, era un ade- 
vărat poliglot care se complăcea nu numai în discuțiuni știin- 
țifice cu oameni învățați, pe care-i căuta, dar gusta din plin 
și fastul sărbătorilor de curte: luptele de turnoi, farmecul poetic 
al cantilenelor, cântate de trovatorii provansali cu care el însuși 
se lua la întrecere; şi nu numai el, ci și socrul său și copiii săi. 
In acest mediu, așa de prielnic, sub influența liricii provansale, 
înflorește prima şcoală poetică în literatura italiană, cunoscută 
sub numele de școala siciliană. 

Prin numeroasele legături politice și comerciale, care uneau 
Sicilia cu restul peninsulei, școala siciliană se ramifică și în 
celelalte curți cavalerești și episcopale din Italia nordică, 
cu deosebire în Bologna, unde Guido Guinzelli transformă 
concepţia. poetică a dragostei, și apoi în Florența, unde, cu Guido 
Cavalcanti, ajunge la deplină înflorire 7 dolce stil nuovo. Este 
conceptul dragostei idealizat printr'un fior de misticism, în 
care icoana femeiei adorate apare învăluită ca întrun nimb 
divin, asemenea Sfintei Fecioare și îngerilor. Această dragoste 
adâncă și curată, neîntinată prin niciun gând pământesc, şi 
care nu poate încolți — după concepția lor — decât în sufle- 
tele nobile și delicate, transformă sufletul poetului, îl înobilează 
și-l ridică pe un plan superior între divin și uman. «Il dolce 
stil nuovo» a introdus în literatura italiană nu numai un nou 
concept de dragoste, dar a creat în același timp și nouă forme 
poetice pline de gingășie și el şi-a găsit cea mai desăvârșită 
expresiune în lirica dantescă din Vita nuova şi din Convivium 
şi în evocarea Beatricei din Divina Commedia. 

Deși ivită cea din urmă între literaturile romanice, totuși 
literatura italiană, într'un secol și ceva, se emancipează de 
influențele latine, franceze și provansale și își croiește un drum 
propriu, care-i va asigura un loc de cinste între literaturile 
occidentale. 

Dela acel Cantico di frate sole al lui San-Francesco d'Assisi, 
în care în sufletul serafic al Sfântului, evlavia pentru Creator 
se contopeşte cu dragostea frățească pentru Natură, în toată 
splendoarea și armonia ei intimă, dela acest psalm, mișcător, prin 
simplitatea lui plină de gingăşie și prin adâncimea lui mistică — 
«le plus beau morceau de poâsie religieuse depuis les Evangiles », 
cum l-a caracterisat Renan — s'a ajuns printr'o frământare de 
aproape un veac, la minunata poemă alegorică a lui Dante, în 
care se răsfrânge în ceea ce are mai adânc, nu numai sufletul 
lui Dante, ci și vieața întreagă a Italiei medievale. 


Dar la data când apare în Italia Divina Commedia, pe plaiu- 
rile noastre, după un mileniu de sbuciumări, după vălmășagul 
produs de invazii, abia se limpezeau zările și se iveau cele dintâi 
înjghebări de stat românesc. 

Inainte însă de întemeierea statelor noastre, raze de lumină 
din Apus ajunseseră, fireşte, din ce în ce mai palide, până la 
hotarele noastre, căci Ungurii şi Polonii intraseră ȘI) Ei 
sfera de cultură a Occidentului. Ungurii se creştinaseră la 
începutul secolului al XI-lea, când regele Ştefan cel Sfânt 
primise dela Papă coroana de rege apostolic. Cu toate că 
masele populare stărueau încă multă vreme într'o dârză 
împotrivire față de noua credință, totuși creștinismul în 
forma catolică se înrădăcinează tot mai adânc la curtea 
regilor unguri. 

Prin creștinarea Ungariei în formă catolică, ordine de că- 
lugări franciscani, benedictini și dominicani se aşează în țară 
și aduc cu ei, preocupările erudite ale umaniștilor și atâta 
cunoștință de limba latină, încât din secolul al XII-lea încep 
să se scrie în Ungaria cronici latinești — între care și aceea 
a «notarului regelui Bela IV (1235-—1270), cu primele știri 
despre formațiunile de stat românesc din Ardeal. Pe această 

cale, sa pregătit pătrunderea renașterii italiene în epoca şi 
la curtea strălucitoare a lui Matei Corvinul şi în perioada 
următoare, care va fi ilustrată, între alţii, şi de un vlăstar din 
viță domnească a Țării Româneşti, Nicolae Olahus, corespon- 
dentul lui Erasm. 

Polonia a intrat în zona culturii latine după creștinarea ei 
sub regele Mieschka, în anul 966. Pătrunderea Germanilor, din 
veacul al XII-lea, în ținuturile polone, şi colonizarea orașelor 
a atras după sine clerici și școli, care au întărit cultura latină 
în această țară slavă. In secolul al XV-lea, legăturile economice 


ORIENTUL "BIZ 


LITERATURA BIZANTINĂ 


Literatura bizantină, în zona căreia am fost cuprinși dela 
începuturile organizării noastre în stat, în împrejurări pe care 
le vom vedea îndată, este cu mult anterioară literaturilor ro- 
manice din Occident, 

Se știe că, după căderea Romei, granițele imperiului roman 
au fost invadate de barbari care s'au așezat și au luat în stă- 
pânire provinciile imperiului de Apus. A trebuit să treacă vreme 
de câteva veacuri până ce popoarele germanice cuceritoare 
să fie convertite la creștinism şi până să se facă fuziunea de- 
plină între cuceritori și cuceriți. Limbile neolatine, ale căror 
urme se văd timid în documentele latine din secolul al VI-lea, 
apar scrise abia din secolul al VIII-lea, iar cele dintâi mani- 
festări literare apar în Franța secolului al X-lea. 

Cu totul altfel se înfățișează lucrurile în Bizanţ. După în- 

părțirea imperiului roman în două, sub urmașii lui Teodosiu 
cel Mare, la anul 395, imperiul de răsărit cu capitala sa Constan- 
tinopolul, şi-a continuat existența de sine stătătoare încă un 
mileniu după căderea Romei sub barbari. Până în secolul 
al VII-lea imperiul de Răsărit avea un caracter roman: împă- 
ratul era roman, înalții demnitari, administrația, organizația 
armatei și a marinei, legislația, cu un cuvânt, întreaga struc- 
tură a statului era romană. După secolul al VIl-lea când 
partea de Nord a Peninsulei Balcanice este cucerită de Slavi, 
și prin aceasta populația romanică a imperiului este scăzută, 
statul pierde repede caracterul roman. Masele populare ale 
imperiului erau din punctul de vedere al rasei foarte ame- 
stecate. Grecii nu aveau, firește, majoritatea, dar civilizația, 
cultura, limba, literatura era toată grecească la. pătura cultă 
a tuturor raselor. De aceea după secolul al VII-lea, imperiul 
se grecizează repede. limba de stat, vorbită în toată întinderea 
mperiului de Răsărit, rămâne greaca. Aceasta a contribuit ca 
legătura cu cultura clasică elină să fie neîntreruptă în Bizanţ, 
cu atât mai mult cu cât Bizanțul reunia în granițele sale toate 
metropolele lumii vechi în care înflorise elenismul: Atena, 
Alexandria, Antiohia. Literatura greacă era — alături de sfânta 
scriptură și de sfinţii părinți — baza educației tineretului în 
şcoalele Bizanțului. Bibliotecile bizantine cuprindeau toate co- 
morile scriitorilor antici, copiate frumos Și îngrijit în manu- 
scrise prețioase; numai biblioteca imperială din Constantinopol 
conținea peste 30.000 de volume. 

Pe acest fond străvechiu de cultură elenică s'a suprapus apoi 
creștinismul, care a pătruns așa de adânc în sufletul poporului, 
încât a format — după cum vom vedea îndată -— una din tră- 
săturile caracteristice ale culturii bizantine. 

In sfârşit, vecinătatea imperiului cu vechile culturi ale 
Orientului și ramificațiile lumii elenice în Asia Mică și Egipt 
au înlesnit pătrunderea elementelor asiatice Și africane în civili- 


cu Italia deschid drumul Renașterii în Polonia. Căsătoria lui 
Sigismund 1 (1506—1548) cu Bona Sforza Și solicitudinea 
acordată culturii și artei de Sigismund August (1548—1572) 
și de Ștefan Bathory (1575—1585) au înlesnit trimeterea tine- 
retului polon la universitatea din Padova și venirea erudiților 
și artiștilor italieni la curtea regilor poloni. 

Dar, înainte de aceste vremuri, în sec. al XIII-lea față de 
cultura latină pe care ne-o ofereau vecinii Unguri și Poloni, 
mult mai interesante erau perspectivele pe care ni le des- 
chidea Sudul Dunărean bizantino-slav. 


AN TINO=SL A 


zația bizantină. Incă de pe timpul când Alexandru cel Mare 
cucerise Asia Mică și Egiptul, cultura greacă, superioară cultu- 
rilor autohtone, s'a impus în Asia apuseană și în Nordul Africei. 
In marile centre din Siria, Asia Mică și Egipt; în Antiohia, 
Alexandria, Edesa, erau școale superioare grecești, în care se 
comentau Platon și Aristotel și în care se îngrămădea la studii 
— alături de Greci — tineretul neelenic. In epoca de tranziție 
dela cultura grecească la cea bizantină, cei mai de seamă scrii- 
tori, un Plotin, întemeietorul neoplatonismului, un Origen, 
un loan Hrisostomul, un Romanos, un loan Damasceanul, 
sunt greci din Orient sau orientali grecizați. Este lesne de în- 
țeles că orientalii grecizați: Evrei, Sirieni, Armeni, Copţi, Per- 
sani care, câștigați la elenism, scriau în limba Bizanțului, intro- 
duceau în operele lor, de multe ori fără să-și dea seama, ele- 
mente din cultura și limba lor maternă. De altă parte relațiile 
politice și economice ale Bizanțului cu curțile strălucitoare 
din Bagdad și Damasc au adus în civilizația bizantină și 
influențe arabe, care au atins, după cum s'a ob-ervat în timpurile 
din urmă, chiar şi marea epopee populară Digenis Akritas |. 

Astfel, pe când în Occidentul romanic, popoarele ieșite din 
contopirea elementului barbar cuceritor cu cel latin autohton 
abea își căutau în tradiția romană și creștină sâmburii unei 
culturi proprii, Bizanțul, prin fuziunea literaturii și a filosofiei 
grecești cu tradiţii literare latine, cu creștinismul ȘI cu litera- 
turile vechiului Orient, devenise farul celei mai strălucitoare 
civilizații, care a luminat evul mediu european între veacurile 
al V-lea și al XI-lea. 

In acest răstimp, literatura bizantină s'a manifestat cu deo- 
sebire pe trei tărâmuri: istoric, religios și beletristic. 

Mai întâiu în istorie. 

Bizanțul, așezat la granițele de Răsărit ale civilizației euro- 
pene și în punctul ei cel mai primejduit, a avut o vieață dra- 
matică plină de sbuciumări. El a îndeplinit în istoria omenirii 
o dublă menire: a apărat creștinismul împotriva ereziilor care 
veneau să-i surpe mereu temeliile şi a apărat civilizația euro- 
peană împotriva necontenitelor asalturi date de popoarele 
barbare din Nordul Dunării și de Musulmanii din Asia Mică. Acest 
rol milenar în apărarea creştinismului și a culturii europene 
a fost cu atât mai greu de îndeplinit, cu cât împărații bizantini 
au avut de cârmuit popoare de rasă și civilizație diferită peste 
care se suprapunea tot mai mult cultura grecească. Acest mo- 
zaic pitoresc de popoare diferite, aceste necontenite conflicte 
de rase, de religii, de civilizaţii, precum și tragediile din jurul 
scaunului imperial, au oferit unor scriitori de real talent, cele 
mai interesante subiecte din câte a cunoscut istoria omenirii. 
Și ceea ce nu trebue pierdut din vedere e că mai toți aceşti isto- 
rici au văzut desfășurându-se sub ochii lor evenimentele pe 


1 H. Gregoire, Byzantion, N (1935), p. 336. 

care le-au povestit şi la care au luat parte activă ei înşişi. Astfel 
Procop era secretarul generalului Belisarie, pentru care avea o 
profundă admiraţie şi pe care l-a însoţit pe câmpurile de luptă 
din Asia, Africa și Italia. Mihail Psellos, un om de o cultură 
vastă și variată, profesor la Academia din Constantinopol, a 
fost secretarul împăratului Mihail Calafatul, educatorul lui Mihail 
VII Tarapinakes, și a devenit prim-ministru și arbitru al politicei 
imperiale în domnia mai multor împărați. George Akropolites a 
primit din partea elevului său, împăratul Teodoros, sarcina de 
a conduce războiul împotriva despotului de Epir și a căzut 
prizonier în mâinile dușmanilor. După liberarea sa, sub 
Mihail al VIII-lea, a renunțat la militărie pentru care nu 
prea avea aptitudini, şi a ocupat un loc de frunte în diplomația 
imperiului. Nikifor Vrienios, pentru valoarea lui militară și 
pentru abilitatea lui oratorică, a fost ales de împăratul Alexie 
Comnenul ca soț al fiicei sale, Ana. Ana însăși, soția lui Vrie- 
nios, femeie de o rară cultură, a completat opera soțului său, 
reconstituind, după mărturiile celor ce au însoțit pe tatăl său 
în războaie și după acte oficiale din arhivele Statului, cu un 
simț firesc de pietate, domnia tatălui său. Un alt istoric de 
seamă a fost împăratul Ioan Cantacuzino, care după o dom- 
nie sbuciumată de necontenite lupte, a renunțat la tron, retră- 
gându-se într'o mănăstire din Muntele Athos și, în sfârșit, ul- 
timul cronicar bizantin, George lrantzes, pe care-l va folosi 
la noi Constantin Căpitanul Filipescu, a fost secretarul lui 
Manuel al Il-lea şi mare logofăt la curtea lui loan al VIII-lea; 
ela părăsit patria fugind în Italia, după căderea Constantino- 
polului sub Turci. 

Cum se poate vedea din această simplă înșirare a câtorva 
din cei mai de seamă cronicari, istoria Bizanțului a avut no- 
rocul să fie scrisă de oameni care nu numai că au fost părtași 
la evenimente, dar care au condus chiar destinele imperiului. 
Chiar dacă obiectivitatea și sinceritatea este la unii pe planul 
al doilea, totuși înțelegerea evenimentelor, povestirea lor însu- 
flețită de episoade caracteristice și de situațiuni dramatice, ex- 
pusă întrun stil format după modelul istoriografiei clasice 
greceşti, au smuls accente de prețuire și de admiraţie celor mai 
de seamă bizantinologi ai vremurilor noastre: 

«Dacă se compară — spune unul din ei — marii istorici din 
sec. al-VI-lea bizantini: Procop, Agathias, Menandru și mai 
târziu un Psellos, un Cinnamus, un Nicetas, cu marii istorici ai 
Occidentului latin, care fură contemporanii lor, incontestabil 
că Grecii se așează la un nivel intelectual cu mult superior, 
prin priceperea politică, prin fineţea psihologici, prin simțul 
compoziţiei, prin talentul stilului » 1. 

Nici măcar nu începuse în Occident istoriografia în limba 
națională când în Bizanț, cronografi ca loan Malalas din An- 
tiohia în sec. VI--VIlI-lea, Gheorghe Amartolos (amartolos = pă- 
cătosul, atribut de umilință purtat de călugări) din sec. IX-lea 
sau Constantin Manasses din sec. al XII-lea, compilând sfintele 
Scripturi cu textele apocrife, cu istoria antică și legendele bi- 
zantine au întocmit, pe gustul maselor populare, vaste repertorii 
de istorie universală, începând dela creațiunea lumii și mergând 
până în vremea lor. 

După istoriografie, un alt domeniu literar în care s'a mani- 
festat în chip strălucit cugetarea și sufletul bizantin, pasionat 
pentru probleme de ordin mistic, a fost teologia. Una din gri- 
jile constante ale marilor teologi bizantini a fost lupta contra 
ereziilor, care amenințau creștinismul în forma lui ortodoxă. 
Ereziile s'au născut, după cum se știe, din încercările de a fu- 
ziona creștinismul cu filosofia și dialectica elină și cu credințele 
religioase ale popoarelor convertite. Elementele eterogene care 
se înfiltrau pe această cale în creștinism în epoca formațiunii 


1 Charles Diehl, Byzance. Grandeur e! decadence. Paris, Flamarion, p. 271. 


sale, erau în unele ţinuturi așa de importante, încât îl deviau 
necontenit dela linia statornicită prin tradiția evanghelică. 
Aceste devieri dela tradiția fixată, care stricau puritatea învă- 
țăturilor Mântuitorului, au constituit ceea ce se numeşte în 
istoria bisericii: ereziile. Cea mai răspândită erezie a fost gno- 
sticismul, născut în primele trei veacuri în mediul îmbibat de 
sincretism religios al ultimelor curente de filosofie elină ce cău- 
tau în mitologiile vechiului Orient alegorii și simboluri. 

Gnosticii, pretinzând că dețin o revelație specială dela Apo- 
stoli, puseseră în circulație, sub numele persoanelor biblice, 
mii de scrieri apocrife: Apocalipsul lui Adam, Evanghelia Evei, 
Evanghelia lui Andrei, a lui Bartolomeiu, Tadeu, Filip, Petre, etc. 

Impotriva acestei literaturi eretice luaseră poziție marii 
părinți ai bisericii din secolul al IV-lea și al V-lea care au con- 
stituit epoca de aur a patristicei greceşti: Sf. Atanasie, Grigore 
de Nazianz, Sf. Vasile cel Mare, Grigore de Nissa, a cărui operă 
a intrat de timpuriu în literatura românească, Ciril de Ale- 
xandria, Sf. Ioan Hrisostomul, Sf. Epifaniu. Ei au dus, prin 
scrierile lor polemice, luptă înverșunată împotriva ereziei și au 
fixat, prin scrierile lor dogmatice, principiile fundamentale ale 
credinţei, socotite apoi de urmași ca fiind de o autoritate in- 
discutabilă, deci de nestrămutat. 

In epoca bizantină, biserica a continuat să fie sguduită ne- 
contenit de forme nouă ale ereziilor: monofizism, care susținea 
că Domnul nostru Isus a avut o singură natură: cea omenească ; 
monothelism, care nu recunoștea în Mântuitorul decât o singură 
voință, deşi admitea în el două naturi: cea divină și cea umană; 
iconoclasm, care nu admitea cultul Sfintei Fecioare și al icoa- 
nelor, considerate ca idolatrie; bogomilismul, o erezie născută 
din fuziunea dualismului persan cu creștinismul. 

Teologii bizantini, întemeindu-se pe scrierile patristice, au 
continuat lupta împotriva acestor noui erezii, până la deplina 
lor exterminare. Lupta aceasta împotriva ereziilor și pentru 
fixarea punctului de vedere ortodox în chestiunile atacate a 
dat naștere unei bogate literaturi de polemică și dogmatică, 
în care s'au distins teologi de frunte, ca Leontius din Bizanţ 
în secolul al VI-lea; Maxim Confesorul, în secolul al VII-lea: 
din opera lui avem traduceri în literatura noastră încă din 
secolul al XVII-lea; în secolul al VIII-lea: Ion Damasceanul 
și Teodor Studitul; Patriarhul Fotios; în secolul al IX-lea: 
Euthimie Zigabene contemporanului Alexe Comnenul, a cărui 
operă, « Panophia dogmatică », a fost tipărită pentru întâiași 
dată, în limba greacă, la noi, în Târgoviște, la 1711; Și, în sfârșit, 
Palamas, Cantacuzino și Cabasilas, în secolul al XIV-lea. 

Insă genul în care literatura bizantină s'a ridicat pe cul- 
mile cele mai înalte e poezia religioasă, menită să însoțească, 
serviciul divin: imnografia. Lirismul religios bizantin este atât 
de bogat, atât de variat și așa de frumos, încât a stârnit admi- 
rația chiar a adversarilor bisericii ortodoxe. Iată ce spune în 
această privință un călugăr francez, Edmond Bouvy 1: 

«Occidentul nostru are nevoie de poezie; lumea profană 
este foarte îmbătrânită, foarte desamăgită (desenchante), pentru 
a ne mai da poeți lirici, ştiinţa sacră este ea însăși amenințată 
prin pozitivismul năvălitor. Trebue să căutăm undeva într'o 
literatură încă necunoscută, elanurile inimii, efuziunile sufle- 
tului în rugăciune. Ori, Orientul păstrează în rezervă, în căr- 
țile sale liturgice, acest lirism care ne lipseşte... ; în Grecia 
bizantină, o ceată nenumărată de melozi, cu principiile lor, 
care formează un cor și corifeul lor, Sfântul Romanos, cel mai 
mare dintre pocții noștri creștini. Trebue să salutăm toate 
aceste nume, să aplaudăm toate aceste glorii, să ascultăm cu 
transport toate aceste cântece ». 


1 Etudes pârparaloires au Pâlerinage eucharistigue de Jerusalem, Paris, Bocme 
Presse, 1893, p. 226; vezi Poetes et milodes, Nimes 1886, p. 347. 

Producția imnografică bizantină se leagă în obârșia ei de 
poezia religioasă siriacă şi prin aceasta de poezia semitică, în 
special de psalmii ebraici. Fruntașul poeziei sacre din Bizanţ, 
Romanos — despre care a fost vorba și pe care toți bizantino- 
logii şi chiar teologii catolici îl consideră ca pe cel mai mare 
poet sacru nu numai al Bizanțului, ci şi al întregii lumi medie- 
vale — era evreu din Siria trecut la creștinism și stabilit apoi 
ca diacon în Constantinopol. E! a adoptat pentru imnul sacru 
versificația populară, care se întemeia, nu pe cantitatea silabelor 

- lungi sau scurte —ci pe ritmul silabic care se obţine cău- 
tând efectul musical în numărul egal al silabelor din aceeași 
strofă și în succesiunea regulată a silabelor accentuate ȘI a 
celor neaccentuate :. Dela el ne-a rămas, între altele, conda- 
cele și icoasele dela Nașterea Mântuitorului, din Duminica 
Floriilor, din Vinerea Patimilor, și din Duminica Paştilor. 

Opera lui a fost continuată de alți melozi, Teodor Stu- 
ditul care a compus cea mai mare parte din cântările pro- 
hodului, Casia, despre care legenda spune că era gata să se 
urce pe tronul Bizanțului, dar îl pierdu din pricina unui răs- 
puns mândru pe care-l dădu împăratului ce-i oferea cu mărul 
de aur, mâna sa. 

Poezia religioasă bizantină capătă un nou avântcu Andrei 
de Creta, alcătuitorul canonului — formă complexă a cânte- 
cului religios alcătuită din o ode, modelate după strofe tipice 
numite irmoase, constituind toate laolaltă un grup organic, 
cu o melodie unică —și apoi cu continuatorii acestuia: loan 
Damasceanul, întocmitorul Octoihului, care este şi azi în uzul 
ritualului ortodox, precum şi al cântărilor de înmormântare, 
Cosma Damasceanul, Iosif Imnograful, alcătuitorul canoanelor 
pentru fiecare zi a săptămânii. Ba, ceeace este semnificativ, în 
această muncă de slăvire a Mântuitorului au adus contribuția 
lor chiar împărații bizantini, ca Constantin Porfirogenetul Și 
Leon Înțeleptul, autorul canonului din Duminica Floriilor. 

Și în omiletică Bizantinii stau pe o treaptă mai înaltă 
decât Occidentalii. Marii lor oratori bisericeşti, crescuți în 
filosofia și retorica elenică, dar inspirați de puritatea învă- 
țăturilor evangelice, au pus în lumină înălțimea dogmei Și 
moralei creștine cu o vervă care, peste veacuri, a avut Și are 
încă o rezonanță puternică în sufletul lumii ortodoxe. Efrem 
Sirul, Vasile cel Mare, Grigore dela Nisa, loan Hrisostomul, 
loan Damasceanul, loan Caleca a cărui operă stă la baza 
Evangheliei cu învățătură a lui Coresi, Mihail Peloponesianul, 
lie Miniat, contimporanul lui Antim Ivireanu și mulți alții 
au ilustrat amvonul bisericii ortodoxe și ne-au lăsat predici 
de o rară frumuseţe, care se resfrâng — după cum se va 
vedea — în cazaniile noastre. 

Pentru a stimula virtuțile creștineşti în sufletul maselor 
populare, Bizantinii au plăsmuit legendele învăluite în nimbul 
miraculosului creștin ale Sfinților martiri ȘI asceţi, colecționate 
în mineele care se citesc azi în bisericile noastre sau pate- 
ricurile schitice lavsaicurile sau limonariile — mărginite numai 
la viața și gândurile marilor asceţi. 

Și pe tărâmul literaturii de imaginație, Bizantinii au produs 
opere de seamă. In secolul al XII-lea, rapsozii bizantini ai ma- 
selor populare au alcătuit o mare epopee, Digenis Akhrilas, în 


' Legenda povestește că venind din Siria în Constantinopol ca diacon în biserica 
»ianta Născătoare, a început să compună imnuri sacre a căror melodie era însă așa de 
stangace, încât stârnea râsul. Intr'o noapte din ajunul Crăciunului, pe când dormea, îi 
apare dintr'odată în vis Sfânta Fecioară care-i întinde un sul de hârtie, silindu-l 
să-l înghită. II înghite şi deşteptându-se, sub stăpânirea unei puternice emoţii mi- 
Stice, intră în biserică și urcându-se în amvon, cântă celebrul imn: “FI rao6svos 
O7juEgov (= Astăzi Sf. Fecioară). Astfel, prin darul divin — după legendă — a 


alcătuit el mii de imnuri, care au pătruns în liturghia ortodoxă și i-au asigurat un 
loc între sfinţi. 


care se cântă vieața de aventuri și eroism a comandanților 
dela granițele imperiului. 

Poezia epică şi-a găsit însă expresiunea ei cea mai nimerită 
în roman. Romanul și-a luat naștere în epoca de decadenţă 
a culturii clasice grecești. Deși în germene era cuprins în unele 
episoade din poemele homerice, în idila din perioada alexan- 
drină, în poveștile milesiane sau în miturile alegorice plăsmuite 
de filosofii greci, pentru a expune în forma plăcută a ficţiunii 
o doctrină metafizică sau morală; totuși, ca gen literar de sine 
stătător, romanul nu s'a constituit decât la, începutul erei creștine. 
Cel mai vechiu, din care însă nu ni s'a păstrat decât un fragment, 
este romanul istoric al lui Ninus și Semiramida, alcătuit, după 
toate probabilitățile, la jumătatea secolului I-iu al erei noastre. 
Cel mai izbutit, după pastorala Daphins și Chloe, şi cel care a 
avut un răsunet mai puternic în literatura bizantină și chiar 
în literaturile moderne este Aetkiopica lui Heliodor sau « Teagen 
şi Haricleea », care a sugerat lui Dimitrie Cantemir, după cum 
însuși o spune, planul operei sale Istoria ieroghfică. Acest roman 
de dragoste, prin înlănțuirea de incidente multiple şi variate, 
prin tendința de a încorda atenţia în desfășurarea unor situa- 
țiuni senzaţionale şi a unor conflicte neașteptate, încheiate, 
spre satisfacția cetitorilor, printrun desnodământ fericit, a 
fost mult gustat şi a găsit imitatori în literatura bizantină. 
Scriitori ca Teodor Prodromos, Nicetas Eugenianos, Estaţiu 
Macrembolites și alții — unii în versuri, alţii în proză — imi- 
tând pe Heliodor, au scris peripeţiile încurcate ale perechilor 
de îndrăgostiți, care surprinși pe mare de furtună, cad în mâna 
piraților, ajung sclavi şi, în cele din urmă dobândesc libertatea, 
se regăsesc și se căsătoresc, 

In secolul al XIII-lea, când Constantinopolul cade sub La- 
tinii cruciatei a IV-a şi când imperiul bizantin este împărțit 
între cuceritori, împreună cu cultura și obiceiurile popoarelor 
romanice din Occident, încep să pătrundă, în limanurile bizantine, 
şi influențe literare. 

In aceste împrejurări, romane cavalerești franceze ajung 
să fie prelucrate și traduse în versuri bizantine, precum: 
“O mgeofurns inmdrns, Bătrânul cavaler — un roman din ciclul 
legendelor arturiene, cu cavalerii mesei rotunde (les chevaliers 
de la table ronde), prelucrarea liberă şi prescurtată a romanului 
francez dela sfârșitul secolului al XII-lea; Gyron le courtois 
sau /F'lorio și Plaziajlora, o reelaborare a legendei provensale : 
Floire et Blanchefleure sau Imberie şi Margarona, o altă prelu- 
crare în versuri a celebrului roman cavaleresc dela sfârșitul 
evului mediu, Pierre de Provence et la belle Maguelonne, intrat 
și în limba română, sau, în sfârșit traducerea în versuri a roma- 
nului Troiei, alcătuit în Franţa în secolul al XII-lea de truverul 
normand Benoist de Sainte-Maure, după izvoare latine. 

Anterioară cu cinci veacuri literaturilor romanice din Occi- 
dent, literatura bizantină ajunsese deci la o înflorire mai bogată. 

Şi în artă, Bizanțul era la această epocă superior Occiden- 
tului. Elemente din arta bizantină au pătruns de timpuriu prin 
Veneţia și prin stăpânirile bizantine din Italia, în arta evului 
mediu occidental. 

De altă parte, capitala imperiului — așezată într'unul din 
cele mai pitoreşti decoruri, cu țărmul Asiei în față, era cea mai 
frumoasă cetate a evului mediu. Cupolele aurite ale bisericilor, 
galeriile şi arcadele palatelor de marmoră, cu splendide grădini 
pe țărmul mării de Marmara, piețele largi ca, de pildă, vestita 
Augusteon — un fel de San Marco a vechiului Bizanț — toată 
acea bogăție de marmoră, aur şi mozaicuri, ne face să în- 
țelegem prestigiul de care se bucura pe timpul său civilizația 
bizantină. Măreţia și frumuseţea Constantinopolului era cân- 
tată în romanele courtois ale Franței medievale şi în bilinele 
ruseşti. lar mai târziu, în secolul al XIII-lea, când Latinii cru- 
ciatei a IV-a cuceresc Constantinopolul, rămân uimiți de cele 

ce văd în capitala imperială; unul dintre aceștia — care a fost 
cronicarul „francez Villehardouin — scrie « Rien de pareil ne 
se peut trouver en un autre pays». 


- 

Din cele expuse în capitolele precedente sa putut vedea 
că literaturile romanice, emancipându-se de sub tutela limbii 
latine, apar târziu. abia în secolul al X-lea. Până la această 
epocă, Bizanțul însă, care își plămădise o civilizație proprie 
din fuziunea clasicismului grec cu creștinismul și cu străve- 
chile culturi ale Orientului, avusese o evoluţie literară de cinci 
veacuri. In secolul al VI-lea, când în Italia și în Spania abia se 
furișau în documente latine urmele nouilor limbi romanice, 
Bizanțul se putea mândri cu melozi ca Romanos, pe care nu 
numai bizantinologii, ci chiar și teologii catolici îl socotesc ca 
pe cel mai mare poet al creștinătății din toate vremurile. Până 
în veacul al XIII-lea, când în Occidentul romanic apar primii 
cronicari — în Spania, Alfons al X-lea cu cronica generală a 
Spaniei, în Franţa cronicarii cruciadei a IV-a cu Villehardouin 
în frunte, -— istoriografia bizantină dăduse pe cei mai de seamă 
reprezentanți ai săi. 

Si în ceea ce priveşte epica, literatura bizantină putea sta 
cu cinste alături de literaturile romanice, căci dacă bogata 
eflorescenţă a chanson-elor de geste şi a romanelor courtois 
din Franța medievală s'a răsfirat în toate literaturile Occiden- 
tului neolatin, Bizanțul în schimb produsese marea epopee po- 
pulară, Digenis Ahritas, precum și o serie de romane, imitate 
după Ethiopica lui Heliodor, care încep să se eșaloneze încă 
din veacul al V-lea. 

Și, dacă, după căderea Constantinopolului sub Latinii cru- 
ciadei a IV-a, pătrund în literatura bizantină câteva teme din 
ciclul romanelor courtois, nu-i mai puțin adevărat că și litera- 
tura bizantină a transmis epicei franceze medievale o serie de 
motive în opere ca: Cligâs a lui Chretien de Troyes, Aths et 
Prophilias a lui Alexandre, Partenopeu, Hippomedon et Pro- 
l2silaus ale lui Huon de Rotelande, Cleomades a lui Adenet le 
Roi, Florimont al lui Aimon de Varenne și acel celebru în evul 
mediu Roman de sept-sages — Sindipa al nostru — care a colindat 
prin toate literaturile Occidentului. 

Privită astfel în întregul său, literatura bizantină, anterioară 
cu cinci veacuri literaturilor romanice, s'a desvoltat pe o linie 
de evoluție ascendentă și atinsese în evul mediu în unele do- 
menii — ca de exemplu, în cel religios şi în cel istoric — culmi 
mai înalte decât literaturile Occidentului. 

Dacă la această strălucire culturală adăugăm frumusețea 
pitorească a Constantinopolului, atunci înțelegem farmecul pe care 
Bizanțul îl exercita asupra popoarelor păgâne dela granițele im- 
periului. Cel dintâi dintre popoarele slave din Sudul Dunării. care 
au îmbrățișat creştinismul oficial au fost Bulgarii. In 864, Prin- 
cipele Boris al Bulgariei, folosindu-se de încheierea păcii cu 
Bizantinii, se botează având ca naș pe însuși împăratul bizantin 
Mihail. Creștinismul dobândeşte însă un puternic avânt în 


Bulgaria sub fiul lui Boris, sub țarul Simion, prin munca 
de cultură a discipolilor lui Chiril și Metodiu. Fraţii Chiril și 
Metodiu erau fiii unui înalt funcţionar grec din Salonic. Cu- 
noșşteau probabil limba slavă din copilărie, fiindcă în veacul 
al IX-lea populaţia slavă se întindea până sub zidurile Salo- 
nicului. Dobândiseră la Constantinopol o solidă educație re- 
ligioasă sub călăuza marelui patriarh Fotie; călătoriseră apoi 
pe la mănăstirile din Asia Mică, unde se inițiaseră în vieața 
ascetică și încercaseră să aducă la creștinism pe Cazarii dela 
nordul Mării Negre. Ei aveau astfel reputația unor adevărați 
apostoli când, în anul 860, Principele Moraviei, Rostislav, cere 
din Bizanţ misionari creştini, care să cunoască limba slavă, 

Creștinismul pătrunsese în Moravia din țările germanice, dar 
întâlnea obstacole în expansiunea lui, nu numai din pricină 
că Moravii păgâni erau în lupte continue cu Germanii, dar și 
din pricină că misionarii germani nu cunoșteau limba popo- 
rului pe care voiau să-l evanghelizeze. 

Fraţii Chiril și Metodiu petrecuseră vreo trei ani pentru a 
traduce sfintele scripturi în limba slavă, inventând pentru 
aceasta alfabetul glagolitic și în 863 plecară în Moravia. Pro- 
paganda lor avu un succes strălucit, dar după ce moare Rostislav, 
în sbuciumările politice care urmează, liturghia slavă începe să 
fie atacată din ce în ce mai înverșunat de către clerul german 
catolic. 

Persecutați și isgoniți din Moravia, discipolii lui Metodiu se 
refugiază în Macedonia și apoi în Bulgaria, care tocmai fusese câști- 
gată la creștinism. Ei găsesc aci, sub domnia lui Simion, care 
se urcase pe tronul Bulgariei după Boris în 893, tărâmul prielnic 
pentru o spornică activitate culturală. Simion își făcuse educația 
în Bizanţ ; se deprinsese din copilărie cu operele lui Aristotel și cu 
discursurile lui Demosthene și dobândise atâta cultură grecească, 
încât un sol contemporan german, al regelui Otto I, de origine 
longobardă, Luitprand, ne spune că Bizantinii îi socoteau pe 
jumătate grec. Hotărit să ridice starea culturală a poporului 
său, el introduce la curtea din Preslav, capitala țării, pompa 
şi ceremonialul bizantin, înalță arhiepiscopatul bulgar la rangul 
de patriarhie, proclamând autocefalia bisericei bulgare (917), 
zidește biserici și palate, organizează biblioteci și stimulează 
cu avânt opera de transplantare a literaturii bizantine, pu- 
nându-se el însuși la muncă. Dela el a rămas în literatura bul- 
gară traducerea a 135 de discursuri ale Sf. Ioan Hrisostomul, 
reunite sub numele de Zlatostruja (valul de aur). 

Sub acest Principe înțelept, pe care un panegirist bulgar 
contemporan îl numeşte «noul Ptolomeu», discipolii lui Me- 
todiu sunt bine primiţi. Incurajaţi de țar în munca lor de cul- 
tură, ei dau atâta strălucire domniei lui Simion, încât toți sla- 
viştii o numesc epoca de aur a literaturii bulgare. Biserica bul- 
gară recunoscătoare pentru munca lor îi cinstește în frunte cu 
cei doi apostoli Chiril și Metodiu sub numele de svătii sedmi- 
pocătni (grupul celor 7 sfinți). 

In fruntea acestor discipoli stă Climent, care a dat ființă 
slavă în Macedonia, episcopatului din Ohrida. El a lăsat o serie de - 
suri și biografia apostolilor Chiril şi Metodiu, alcătuite cu ele- 
mente legendare după modelul hagiografiei bizantine, cuprin- 
zând discuțiuni dogmatice, ca de pildă, disputa lui Chiril cu 
Saracinii, cu Cazarii, cu clerul latin din Veneţia. 

In aceeași epocă a lui Simion, trăieşte și loan Exarhul -— un 
fel de patriarh al Bulgariei care a transpus în literatura bulgară 
partea care interesa mai mult poporul său din opera fundamen- 
tală de dogmatică a Sfântului loan Damasceanul. 

Era firesc ca în epoca de creștinare a poporului bulgar toată 
strădania cărturarilor să, fie pusă cu deosebire în serviciul operei 
de tălmăcire a tot ceea ce putea întări noua credință. Munca 
desfășurată în această privință este uriașe pe toate tărâmurile 
literaturii religioase. Astfel, în afară de cărțile fundamentale 

ale Bibliei, de textele liturgice, s'au tradus de către scriitori 
anonimi numeroase cărți de dogmatică, ca de pildă opera Sfân- 
tului Ioan Damaschean, comentarii privitoare la textele biblice, 
ca de exemplu, comentarul Sf. Athanasie din Alexandria, sau 
Comentarul lui Hippolit asupra cărţii lui Daniil; literatură asce- 
tică și mistică, ca de pildă, operele lui Efrem Sirul, ale lui 
loan WKlimax (a cărui scriere Lestvica, Scara posturilor pe care 
trebue să le urce omul pentru a ajunge la desăvârșire morală, 
a fost tradusă la noi în sec. XVII-lea de Mitropolitul Varlaam), 
ale lui Teodor Studitul, regeneratorul vieții monahale bizantine 
din veacul al IX-lea, ale lui loan Moshos (Limonarion) (foarte 
răspândită și la noi) ; și, în sfârșit, o bogată literatură omiletică, 
culeasă din operele Sf. Vasile cel Mare, ale lui Grigore de 
Nazianz, loan Hrisostomul, ş. a. 

Dar asemenea discuțiuni dogmatice și speculațiuni teologice 
nu puteau mulțumi imaginația naivă a poporului care, în faza 
de copilărie a culturii sale, era mai bucuros după povești și le- 
gende în legătură cu noua lui credință şi cu lumea înconjură- 
toare. De aceea, din bogata și variata materie religioasă a Bizan- 
țului, aceea care s'a bucurat de mai multă trecere în literatura 
bulgărească a fost literatura apocrifă. Această literatură s'a 
născut în vremurile de decadență ale poporului evreu, și în 
primele veacuri ale creștinismului, fie din nevoia de a ridica 
moralul deprimat al poporului, fie din năzuința de a lămuri 
unele puncte lăsate în întunerec de Biblie, din vieața Patriar- 
hilor, a Profeţilor, a Mântuitorului, a Apostolilor, fie în sfârșit, 
de a desvălui enigmele privitoare la creațiunea, și sfârșitul 
lumii, la vieața de dincolo de moarte. 

Lăsând la o parte legendele privitoare la Vechiul Testament, 
moștenite din vechiul iudaism, literatura apocrifă a Noului 
Testament a fost alcătuită mai toată din legende populare 
formate în comunitățile primitive ale creștinismului — fiindcă 
cea plăsmuită de sectele eretice a fost distrusă — şi a apărut 
sub numele unui patriarh, a unui profet, a Mântuitorului sau 
a unuia din apostoli, cu pretența că a stat multă vreme ascunsă 
ca o literatură postumă, până ce împrejurări fericite au scos-o 
la lumină. De aceea literatura aceasta a fost numită apocrifă 
(dela gr. droxoYnro — acoper, ascund, dndugunrog = ascuns). 
Și fiindcă pretenţia acestei noi literaturi, că ea este opera marilor 
personalități ale Bibliei, este neîntemeiată, ea fiind o literatură 
neautentică, falsă, termenul apocrif are două note caracteristice: 
literatură care ar fi stat ascunsă — ca un fel de operă postumă, 
dar în același timp o literatură neautentică, pseudoepigrafică, 
falsă. Literatura aceasta este alcătuită dintr'o vastă materie 
de legende țesute de imaginația naivă a poporului în jurul Mân- 
tuitorului și a Familiei sfinte: așa numitele evanghelii apocrife 
ca de pildă Protoevanghelia lui Iacob, fratele cel mic al Dom- 
nului, care inspirată de dogma concepțiunii imaculate a Mân- 
tuitorului, învăluie întrun nimb de castitate și sfințenie 
naşterea, copilăria și tinerețea Sfintei J'ecioare; sau Evanghelia 
copilăriei, atribuită apostolului Toma, în care se arată pribegia 
familiei sfinte spre Egipt prin pustiu, precum și copilăria Mântui- 
torului în Nazaret, sunt înfățișate cu elemente de miraculos într'o 
adevărată apoteoză și, în sfârşit, Evanghelia lui Nicodim, în 
care se povestesc chinurile Mântuitorului, moartea lui, şi scobo- 
rîrea în infern pentru liberarea celor drepți. Ciclul acestor 
legende apocrife se încheie apoi cu o serie de viziuni apocalip- 
tice privitoare la sfârșitul lumei și la contrastul dintre rai Şi iad, 
ca: Apocahpsul Sfântului Ioan Bogoslovul, Apocalhipsul Sfântului 
Pavel, Călătoria Maicii Domnului la iad, Ascensiunea lui Isaia 
la cer, Cuvântul lui Metodie al Patavilor care vor trece apoi și 
în literatura noastră, unele chiar din secolul al XVI-lea. 

Cronicele bizantine, care povesteau, după modelele clasice, 
toată vieața sbuciumată a imperiului și a curții din Constanti- 
NOpol, nu au interesat pe cărturarii dela începutul literaturii 


bulgare. Dimpotrivă aceștia gustau mai mult cronografele, 
scrise de călugării bizantini care începeau povestirea, dela crea- 
țiune și care întrețesau în urzeala biblică și istorică legende 
apocrife, tradiții populare privitoare la împărați şi alte multe 
elemente de folklor bizantin. Din bogata literatură de cronografe 
bizantine au trecut în literatura bulgară: Hronograful lui Ioan 
Malalas, un siriac grecizat, care povestește istoria lumii până la 
anul 574; cronica lui Gheorghe Monahul Amartolos (=păcătosul), 
care duce povestirea până la moartea împăratului Teofil; câteva 
fragmente din xgovoyoxprxâv Zywrouov a Patriarhului Nikifor Și 
cronograful lui Manasses, încărcat de podoabe stilistice, care 
în originalul bizantin era scris în versuri, dar care în slavă, 
este tradus în proză și care va avea, după cum vom vedea, o 
mare influență asupra călugărilor cronicari ai Moldovei: 
Macarie și Azarie. 

La începuturile creștinării sale, nivelul cultural al poporului 
nu era de sigur așa de ridicat încât să poată gusta frumuseţea, 
capodoperilor literaturii clasice grecești, nici să poată prețui 
floarea poeziei bizantine. Cărturarii bulgari — și în primul 
rând clericii care stăteau în fruntea activității de transplantare 
a culturii bizantine — au ales din comoara literară a Bizanțului, 
în afară de ceea ce putea întări credința, numai acele opere 
cu caracter estetic, care puteau fi pe placul maselor naive ale 
poporului. Așa dar, în primul rând romanele populare. Astfel 
s'a tradus, încă din secolul al XIII-lea, o versiune a romanului 
lui Alexandru cel Mare, care apoi a fost încorporată în Rusia, 
în așa numitele cronici greceşti: eleniskii letopisec (Malalas), 
romanul lui Varlaam și Ioasaf, o prelucrare bizantină a legendei 
lui Buda, «cel mai bun roman spiritual al evului mediu », 
tradus la noi de Udriște Năsturel, cumnatul lui Matei Basarab ; 
0 versiune din vestita carte de fabule indiene, tradusă în lite- 
ratura arabă sub numele de IKalilah și Dimnabh, iar în litera- 
tura bizantină și slavă sub numele de Stejanites şi Ihnitates 
(numele a doi șacali — eroi ai romanului) ; apoi o povestire 
cu elemente enigmatice, dar hazlii în același timp, din cercul 
legendelor solomonice, intitulată Solomon şi Kitovras, care a 
circulat și în literaturile medievale ale Apusului sub numele de 
Solomon şi Marcolf şi care stă la baza, prelucrării lui Croce: 
Bertoldo. Din același ciclu de povești venite din vechiul Orient 
în literatura bizantină, Bulgarii au mai transpus în literatura 
lor romanul înțesat de proverbe, fabule și enigme al lui Archirie 
şi Anadan, a cărui formă, cea mai veche, a fost descoperită 
în zilele noastre de o misiune arheologică germană pe o insulă 
dela cataractele Nilului, într'un papirus, scris cu 5 veacuri înainte 
de Christos, în limba arameană. Romanul a fost tradus în 
slavoneşte, în secolul al XI-lea sau al XII-lea, probabil în ținu- 
turile Macedoniei, Înăbușită prin cucerirea bizantină, activitatea 
culturală renaște în Bulgaria sub al doilea imperiu româno- 
bulgar la curtea Țarilor din Târnova, prin munca neobosită a 
marilor Patriahi Theodosie și mai ales Efthimie. 


Către sfârșitul secolului al XII-lea, literatura sud-slavă 
îşi strămută punctul de greutate în Serbia, care, închegându-se 
într'o unitate politică devine, sub conducerea lui Ștefan Nemanja, 
unul din statele cele mai puternice ale Peninsulei Balcanice. 

Trezită mai târziu la vieaţa literară proprie, Serbia a împru- 
mutat limba bisericească, și împreună cu aceasta și literatura 
tradusă, din Bulgaria, dar copiștii sârbi, copiind texte religioase, 
legende și poveşti bulgare, au introdus, în textele ce copiau, limba 
țării şi a vremii lor. Bulgaria însăși intră în sfera de influență a 
culturii sârbești, căci documentele scrise în Bulgaria la această 
epocă se resimt de influența sârbească. I.a curtea din Vidin a Ţa- 
rului bulgăresc, Sracimir, se întrebuințează în documente limba 
sârbo-slavă și în această limbă este scris și sbornicul copiat la anul 
1360 cu ajutorul Anei, soția țarului și fiica lui Basaraba al nostru. 

Literatura bulgărească venea în Serbia prin mijlocirea mă- 
năstirilor din Muntele Athos. Legăturile vieţii de cultură a Sâr- 
bilor cu Muntele Athos au fost înodate în secolul al XII-lea 
prin fiul lui Ștefan Nemanja, Ratko. Acesta, părăsind strălu- 
cirea dela curtea domnească a tatălui său, s'a retras în Mun- 
tele Athos, îmbrăcând haina monahală sub numele de Sava. 
Câţiva ani după aceasta, tatăl său Ștefan Nemanja renunță 
și el la tron şi, venind cu sufletul umilit pe urmele fiului său, 
își caută un loc de odihnă între călugării Muntelui Athos, 
sub numele de Simion. Simion și Sava au întemeiat în Muntele 
Athos mănăstirea sârbească Hilandarul, care a înodat vieața 
religioasă a poporului sârb cu vieața ascetică și culturală a 
Muntelui Athos. 

Muntele Athos este o peninsulă stâncoasă și abruptă, aco- 
perită numai de mănăstiri ridicate de împărați bizantini, de 
țari bulgari, de cnezi sârbi, de domni români și de țari ruși. 
Aceste mănăstiri adăpostesc în ele călugări de neamuri diferite, 
care trăiesc în umilință o vieață de adevărată frățietate crești- 
nească, uniți laolaltă într'un fel de republică, sub conducerea 
celui mai destoinic din soborul egumenilor: protul Muntelui 
Athos. Această, republică de mănăstiri a jucat un rol important în 
vieața răsăritului ortodox, căci ea era nu numai inima din care 
pulsa vieața religioasă din Răsărit, dar și un fel de bibliotecă 
centrală a popoarelor ortodoxe — cum spune unul din cei mai 
buni cunoscători ai literaturii sud-slave, profesorul Murko. 

Din muntele Athos au plecat textele şi misionarii culturii 
către țările slave. Un popas în drumul lor l-au format mână- 
stirile din Macedonia, leagănul literaturii bulgăreşti din epoca 
de aur, unde populaţia. bulgărească se încrucișa cu populaţia 
sârbească. Din răsadurile bizantine, aduse din Athos, a crescut 
pe pământ sârbesc o literatură originală de hagiografie şi cronici 
naționale. 


In afară de curentul acesta ortodox și bizantin, care se re- 
vărsa în Serbia din mănăstirile Muntelui Athos, un alt curent, 
de un caracter cu totul deosebit, venea să învioreze literatura 
sârbească. Era un curent de cultură occidentală care pătrundea 
din spre țărmurile Mării Adriatice. Litoralul adriatic — vechea 
llirie şi o parte din Panonia — fusese ocupat de Croaţi, cu 
câțiva ani mai înainte de strămutarea Sârbilor în sudul Dunării. 
Incă dela începutul așezării lor pe coastele dalmatine, Croaţii 
sunt câștigați la creștinism prin misionari trimişi din Roma, 
după cererea împăratului bizantin Heraclie. După o perioadă 
de ezitări între Roma și Bizanţ, regele Croaților, Branimir, re- 
cunoscu în cele din urmă, în 879, autoritatea bisericii papale. 

In 1102, Croaţii, după o serie de sbuciumări interne, se ali- 
pesc la Ungaria şi intră în acest fel tot mai mult în sfera de 
influență a Ungariei și a bisericii catolice. 

Cu un veac mai înainte, ţinuturile croate din jurul Dubrovni- 
kului de azi — hagusa de altă dată — căzuseră sub influența 
Italiei. L.a începutul secolului al XI-lea, dogele Veneţiei, Petru 
al II-lea Urseolo, cucerește o parte a țărmului adriatic al Croaţiei, 

Izolați de romanitatea occidentală prin Unguri, care până 
târziu -—la începutul secolului al XI-lea — erau păgâni, şi de 
imperiul bizantin prin Slavii dela Sudul Dunării, care din 
sec. IX erau ortcdocși, Românii au trebuit să primească în 
biserică liturghia slavă. Această liturghie fusese înființată 
de către frații Chiril și Metodiu, greci din Salonic, dar 
care cunoşteau încă din casa părintească limba slavă și 
care convertiseră la creştinism pe Moravii Principelui Ros- 


unde cu timpul republica Sf. Marco izbutește să stăpânească 
centre însemnate ca Zara, Veglia, Spalato, Lagosta şi câtva 
timp Ragusa. Ragusa a fost cu deosebire poarta prin care in- 
fluențele occidentale au pătruns în literatura și în arta sârbească. 
Deși Ragusa și-a redobândit libertatea, pe care cu mici între- 
ruperi a izbutit să o păstreze până în 1815 (congresul din Viena), 
când a fost cedată odată cu Veneţia Austriei, totuși ea a rămas 
sub influența venețiană şi limba oficială a republicii dalmatine 
a fost multă vreme limba latină sau mai exact un dialect ita- 
lian. Legăturile politice şi economice ale Veneţiei cu Ragusa 
au înlesnit, în cetatea dalmatină, aşezarea Italienilor cari au 
adus cu ei în societatea slavă obiceiuri rafinate, gustul pentru 
artele frumoase şi literatură. Pe de altă parte, Slavii dalmatini, 
atrași de farmecul Veneţiei, se duc în Italia pentru completarea 
studiilor la Universitatea din Padova. Ragusanii încep să scrie 
chiar în limba latină și italiană. Un tânăr dalmat, Ilja Crejevit, 
primește în 1478, la Roma, coroana de poet, şi versurile lui la- 
tine sunt socotite ca cele mai frumoase dintre ale scriitorilor 
contemporani. 

Paralel cu influenţa politică şi culturală a Veneţiei pe țărmu- 
rile dalmatine, se întinde și influența bisericii. In Antivari şi în 
Ragusa se întemeiaseră din veacul al XI-lea chiar, episcopate 
catolice de care depindeau numeroase biserici și mănăstiri ca 
de exemplu: Sancta Maria de Retego, lângă Ragusa, sau Sancta 
Maria de Mljet (Meleda), aşezată pe vârful unei insule stâncoase 
înconjurată de păduri de pini. Prin aceste mănăstiri în care 
călugării croaţi trăiau sub ascultarea Romei și oficiau serviciul 
religios în limba latină, precum și prin numeroase legături 
politice, comerciale și culturale, multe elemente din arta, Și 
literatura Occidentului medieval au pătruns în literatura croată. 
Astfel Croaţii au cunoscut de timpuriu acele drame liturgice 
ale evului mediu — misterele, cum le numiau Occidentalii, 
prikazanje sau skazanje, cum le numiau Croaţii —au avut 
poeți care s'au inspirat din lirica lui Petrarca și au cunoscut 
de timpuriu binefacerile Renașterii. Prin legăturile cu Serbia, o 
parte din aceste elemente de artă și literatură occidentală a 
pătruns în literatura sârbească, venind astfel să sporească 
tezaurul cultural al Slavilor sud-dunăreni. 


BIBLIOGRAFIE, Pentru literaturile sud-slave în general o bună operă de sinteză 
este tot Dr. M. Murko, Geschichte der ălieren sudslavischen Litleraturen. Leipzig, 
1908 in colecția. Die Litteraturen des Ostens in Einzeldarstellungen. 

Pentru literatura bulgărească: Boian, Penev Heropua ua Brarapera'ra 
aureparypa, Sofia, 1933. 

Informaţie şi bibliografie și la Angelov şi Geno v, Crapa Brirapexa 
anreparypa (|X—XVIII B). Sofia, 1922. 

Pentru literatura sârbească: manualul lui Pavle Po povit, Ilpernea 
cpnere Kuuxebnocru, ed. 2. Belgrad 1913, este încă util, fiindcă are la sfârșit 
pentru fiecare capitol o bibliografie bogată. Miliva je Bagic, Ils crape 
cpnere rur»nxennocru ed, III, Beograd, 1996. 

Pentru literatura croată: Dr. Dragutin Prohas k a. Das kroatische 
serbische Schrițtum în Bosnien und der Herzegouina, Zagreb, 1914. 

Pentru influenţele itaene asupra literaturii iugoslave un bun articol de sinteză: 
Mirko Deanovic, Les înfluences italiennes sur Vancienne littirature yougoslave 
în Revue de lititrature comparte, XVI, 1934 p. 30—52. 

tislav. Limba în care ei traduseseră Sfintele Scripturi era 
însă, după cum s'a dedus din particularitățile fonetice, limba 
bulgărească vorbită pe timpul lor — deci în secolul al IX-lea —- 
în jurul Salonicului. Dar cum câmpul lor de activitate aposto- 
lică se întindea peste ținuturile Slavilor occidentali (strămoșii 
Slovenilor actuali), ei au trebuit să introducă în traducerile 
lor și elemente slave occidentale, dintre care unele de origine 
latină, altele de origine germană. Traducerile fraților Chiril 

și Metodiu, revizuite în Bulgaria, în epoca de aur a țaruiui Si- 
mion, au fost curățate de elementele străine şi de tot ce părea 
poporului de neînțeles. 

Copii de pe aceste texte au trecut de sigur și în Nordul Du- 
nării și ele vor fi servit la oficierea cultului divin într'o vreme 
când pătura de populație românească era străpunsă de nume- 
roase infiltraţii slave, care nu fuseseră încă asimilate și care au 
lăsat uime puternice în limba și chiar în toponimia noastră: 
(Gorj (Jiul de munte); Dolj (Jiul de câmpie) ; Râmnic (din Râb- 
nic, dela rybi = peşte, din erâul cu pești»); Dâmbovița (dela 
Amt = stejar), Bucovina (țara fagilor), Bistrița (apă limpede), 
etc). Oficierea ritualului creștin nu se putea de sigur, săvârși 
în toată plinătatea lui fără Evanghelii şi fără texte liturgice. 
Era deci firesc ca texte slavonești religioase din Sudul Dunării 
să fi trecut în Nord şi chiar să se fi copiat şi pe pământul 
nostru. Hașdeu și I. Bărbulescu cred chiar că unul din cele 
mai vechi monumente ale literaturii bulgare Codex Supraliensis 
s'ar fi scris în țările noastre. 

Organizarea bisericii bulgare și extensiunea ei în Nordul Dună- 
rii, într'o vreme cînd noi încă nu eram consolidaţi, a contribuit 
şi ea să înoade vieața noastră religioasă cu a Slavilor sud-du- 
năreni. Ne lipseşte materialul documentar necesar pentru a 
lumina această epocă întunecată din istoria poporului românesc. 
În anul când, după distrugerea țaratului bulgar, Vasile II 
reorganizează ierarhia bisericească în Bulgaria cucerită, ţinu- 
turile Vlahilor sunt menționate ca aflându-se sub jurisdicțiunea 
bisericească a episcopatului de Vidin, dar din actul împăratului 
bizantin, publicat de Gelzer, nu se poate şti dacă este vorba și 
de Vlahii din Nordul Dunării. Inglobarea noastră în zona 
religioasă slavă de nuanță bizantină este apoi întărită de 
împrejurările politice în care s'a desfășurat firul vieţii noastre 
istorice până la epoca năruirii statelor balcanice. 


Principatele românești apar în lumina răsăritului european 
abia cu câteva decenii înainte ca Turcii să pună piciorul în 
Europa. Lipsa de mărturii documentare învăluie vieața popo- 
rului nostru din evul mediu într'o negură deasă. Din puținele 
știri, pe care le culegem din documentele ieșite din cancelariile 
regilor unguri, reiese că în secolul al XIII-lea se găseau pe me- 
leagurile noastre formațiuni mărunte de state, din care aveau 
să se închege, cu timpul, prin contopirea lor, prin alungarea 
Tătarilor, care invadaseră șesurile și prin înlăturarea Ungu- 
rilor, care aveau pretenție de suzeranitate asupra ținutu- 
rilor din nordul Dunării, principatul Ţării Româneşti și al 
Moldovei. 

Cel dintâi voevod care ridică steagul independenței pe 
plaiurile noastre este voevodul de la Jiu, Litovoi. El cucerește 
părți din Banatul unguresc al Severinului, refuză să plătească 
tributul cuvenit regelui Ladislau Cumanul, dar plătește cu 
vieața această încercare, murind pe câmpul de luptă în anul 
1279. 

Abia după o jumătate de veac, când, în urma stingerii di- 
nastiei arpadiene, Ungaria era sguduită de mari frământări 
Și când stăpânirea Tătarilor la Dunăre se clatină, se întemeiază, 
ca stat de sine stătător, Principatul muntean. Basaraba, unind 

— în ce împrejurări nu știm, fiindcă ne lipsesc știri documentare— 
voevodatele mărunte sub sceptrul său, curățind șesurile Dunării 
de sub stăpânirea tătărească și distrugând în 1330, în văile 
dela Posada, oștirea lui Carol Robert, este, cu drept cuvânt, 
socotit ca ctitorul Țării-Românești, 

Cam în același timp, se întemeiază și Moldova prin Bogdan, 
voevodui  lomânilor din Maramureș, care răzvrătindu-se îm- 
potriva Ungurilor, trece cu credincioşii săi peste munți în Mol- 
dova, ia în stăpânire țara lui Sas, căzut pe câmpul «de luptă, 


atrage de partea lui pe Moldoveni şi distruge oștirile ungurești 
trimise împotriva lui. 

Principatul “Ţării-Românești și al Moldovei nu s'au putut, 
deci, închega ca state independente, decât prin lupte cu regii 
Ungariei, care ridicau pretențiuni de suzeranitate asupra ținu- 
turilor din Sudul și Răsăritul Carpaţilor. 

In acele vremuri de mari sbuciumări, când principatele ro- 
mâne erau în necontenite lupte cu regii catolici ai Ungariei 
şi ai Poloniei pentru salvgardarea independenței lor, se constată 
între conducătorii Ţării-Româneșşti și ai statelor slave sud- 
dunărene strânse legături politice, întărite prin înrudiri dinastice. 
Fiul şi urmașul lui Basarab, Nicolae Alexandru, a avut o fiică 
pe care a căsătorit-o cu Ştefan Uroș, regele Sârbiei, și o alta, 
Anca, pe care a căsătorit-o cu Sracimir, dinastul din Vidin. 
Aceste legături de familie, încheiate pe temeiul comunității 
de credință, au consolidat şi relaţiile politice. Când, după 
moartea lui Alexandru Basarab, Ludovic, regele U ngariei, 
trece Dunărea și cucerește Vidinul, luând în captivitate și pe 
Sracimir, cumnatul Domnului român, acesta, ca să-l răzbune, 
atacă orașele de graniță din Ardeal, până când, în cele din urmă, 
intervine o împăcare între Unguri și Români; și Vidinul, cu- 
cerit de Români, este redat lui Sracimir, liberat din temnița 
ungurească, 

Legăturile dinastice dintre voevozii români și conducătorii 
statelor slave din Balcani, precum şi comunitatea de credință 
care unea popoarele lor, au făcut ca Românii să ia parte ală- 
turi de popoarele slave în luptele comune contra Turcilor la râul 
Marița (1371), la Cosovo, unde a căzut pe câmpul de luptă bă- 
trânul cneaz al Serbiei, Lazăr, ducând cu el în mormânt inde- 
pendența țării sale și mai târziu, după căderea statelor slave, 
în luptele dela Nicopole și dela Varna. 

Aceste strânse legături religioase, politice și dinastice au 
sfârșit prin a ne alipi și mai strâns de lumea ortodoxă a sudu- 
lui dunărean bizantino-slav. 


Am văzut mai sus împrejurările în care a pătruns la 
noi cultul divin în limba slavă încă din secolul al IX-lea 
probabil. Mai târziu când procesul de asimilare al elemen- 
telor slave din ținuturile noastre se încheiase și când din haosul 
evului mediu și-a făcut apariția în lumina istoriei principatele 
noastre, limba în care se oficia serviciul divin a fost introdusă 
la noi și în cancelaria domnească. Era pe timpul acela, ca de 
altfel în tot cursul evului mediu, o strânsă corelație între limba 
de biserică și limba de stat: limba în care se oiicia serviciul 
divin era în același timp și limba în care se redactau actele ofi- 
ciale ale cancelariilor princiare: în Apus latina, în Răsărit greaca 
și slava. 

Intrarea țărilor noastre în zona culturii sud-slave este 
un fapt capital în istoria românească, căci a avut consecințe 
din cele mai însemnate pentru destinele viitoare ale nea- 
mului. 

Ea a fost fatală pentru toată cultura noastră veche. In secolul 
al XIV-lea, când noi, abia ieșiți din haosul invaziilor, începem să 
ne organizăm vieața de stat, Occidentul străbătuse timp de patru 
veacuri un drum destul de lung și de bogat în literatură şi se 
ridicase până la Divina Comedie a lui Dante, în care vibrează 
sufletul Italiei medievale în ceea ce are el mai adânc și mai 
etern omenesc. Un veac mai târziu, când, pe plaiurile noastre, 
călugărul sârb Nicodim şi tovarășii său clădeau cele dintâi mănăs- 
tiri de piatră pentru ca, în chiliile lor, să înceapă munca de copiere 
a manuscriselor de evanghelii slave, în Occident se încheia faza 
medievală a marilor literaturi europene și, prin reluarea tradi- 
țiilor cu antichitatea greco-latină, se iveau zările renașterii. 
Literatura care se desvoltă mai departe, în Occident, pe temeliile 

renașterii, o literatură bogată și variată, difuzată prin invenţia 
tipografiei, rămâne străină sufletului românesc, închis în for- 
mele învechite ale culturii bizantino-slave, până la jumătatea 
veacului al XVII-lea, când se deschide prin Polonia o fereastră 
către renaștere. Ortodoxia și slavismul ne-au izolat în bună 
parte de marile frământări culturale ale Apusului. 

Alte popoare din jurul nostru, de rasă finică sau slavă, 
Ungurii, Polonii, Cehii, primind şi stând în legătură cu creşti- 
nismul din Roma, au adoptat în biserică și în cancelaria de stat 
limba latină, care a deschis perspectivele unei strălucite cul- 
turi antice și care a înlesnit, mai târziu, răspândirea umanismului 
şi a renașterii. Noi, cu toată latinitatea ființei noastre etnice, 
despărțiți de romanitatea occidentală prin Unguri, care până 
la începutul secolului al XI-lea erau încă păgâni, am intrat 
în sfera de cultură a popoarelor sud-dunărene. Dar cu toate 
neajunsurile ce au decurs pentru noi din această situație şi pe 
care le vom vedea îndată, totuși slavismul —— oricât sar părea 
de paradoxal la prima vedere—a contribuit într'o măsură 
oarecare la păstrarea intactă a unității noastre etnice. Căci 
dacă noi, în epoca de aşezare a vieţii noastre românești, am fi 
avut în biserică și în vieața de stat aceeași limbă ca și Ungurii, 
atunci este probabil că, precum o parte din pătura conducătoare 
a poporului nostru din Ardeal -—care sub presiunea statului, 
primind catolicismul şi mai târziu calvinismul —s'a pierdut în 
nobilimea maghiară și a fost desnaționalizată, tot astfel nu ar 
fi fost exclus ca în aceleași împrejurări și o parte din pătura 
populară să fi fost pierdută pentru românism. Ortodoxia și 
slavismul nostru au format într'o vreme, în care credința reli- 
gioasă era o puternică realitate sufletească, cimentul care a 
ținut strâns legate sufletește ramurile neamului răzlețite și în- 
căpute sub stăpâniri diferite. 


Dar dacă din punctul de vedere al integrității etnice, orto- 
doxismul ne-a adus servicii incontestabile, alipirea noastră la 
cultura Slavilor sud-dunăreni a restrâns însă în chip simţitor 
orizontul vieții noastre literare. 

Mai întâiu limba slavă, în care preoții noștri săvârșeau slujba, 
bisericească, era o limbă vorbită în veacul al IX-lea în jurul 
Salonicului şi în ținuturile Macedoniei, dar care în epoca înte- 
meierii principatelor noastre ajunsese o limbă învechită, o limbă 
moartă. Numai cei care erau ținuți, prin profesiunea lor să o 
cunoască, se străduiau să o învețe; de aceea, singura clasă cultă 
eru la noi pe acele timpuri, ca de altfel și la începutul evului 
mediu occidental, clerul. 

In al doilea rând, cultura slavă, care stătea la dispoziția 
clerului nostru, era ea însăși săracă. Am văzut într'un capitol 
precedent în ce consta. literatura Slavilor sud-dunăreni, ali- 
mentată, pe de o parte, din cultura Bizanțului, pe de altă parte, 
prin mijlocirea Croaților, din cultura Italiei. In patru veacuri 
de influenţe bizantine și de legături cu țărmurile italiene, Slavii 
sud-dunăreni transpuseseră în limba lor în primul rând Sfânta 
Scriptură și cărțile necesare serviciului liturgic, la care adău- 
gaseră câteva cărți de dogmatică și de mistică ascetică, menite 
să întărească credința cea nouă în masele populare. De o deose- 
bită trecere s'au bucurat apoi la popoarele slave legendele apo- 
crife, privitoare la materia Vechiului și a Noului Testament 
și mai ales legendele apocaliptice, care zugrăveau în colori 
vii antagonismul dintre cele două țărmuri spre care se duc 
sufletele oamenilor după moarte: iadul şi raiul. 

In locul cronicelor bizantine care nu prezentau mult interes 
pentru ei, s'au mulțumit cu câteva cronografe, care, începând 
povestea lumii dela creațiune, amestecau continuu elementul 
biblic cu cel apocrif și istoria veridică cu fondul legendar al 


folklorului bizantin. 


Din capodoperile literaturii clasice grecești nu a pătruns 
nimic în literatura Slavilor de Sud, iar din literatura de ima- 
ginație a Bizanțului au trecut numai câteva romane cu caracter 
popular. 

Prin legăturile coastelor adriatice ale Serbiei cu Veneția și 
cu celelalte cetăţi italiene, literatura Slavilor sud-dunăreni se îm- 
bogăţise cu câteva cărți de florilegii, cu romanul lui Alexandru 
cel Mare, cu o versiune a romanelor bretone Lristan și Isolda, 
Lancelot, şi în sfârșit cu câteva mistere religioase. 

Literatura religioasă canonică și apocrifă, cronografe cu ele- 
mente apocrife și folklorice, romane populare bizantine și occi- 
dentale câteva colecţii de florilegii, și câteva cronici sârbești 
originale acesta era orizontul literar pe care-l deschidea poporului 
nostru adoptarea limbii slavone ca limbă de cultură. 


Dar dincolo de granițele lumii slave sud-dunărene era acel 
Bizanț, a cărui strălucitoare civilizație luminase evul mediu 
într'o vreme în care focarele de cultură ale Romei vechi fuse- 
seră stinse prin invazia barbarilor. Era cetatea imperială a 
Constantinopolului a cărei frumusețe și ale cărei comori de 
artă uimise într'atâta lumea încât era cântată în bilinele rusești 
și în romanele courtois ale Franței medievale. 

Printr'un instinct superior de cultură, ctitorii principatelor 
noastre au căutat, dincolo de lumea slavă din sudul Dunării 
şi într'o vreme în care nu se putea prevedea prăbușirea Penin- 
sulei balcanice sub Turci, legături directe cu Bizanțul, pe două 
căi: religioase și politice. Astfel Alexandru Basarab, ale cărui 
fiice erau măritate, una după Sracimir, despotul bulgăresc din 
Vidin, alta după Ştefan Uroș, regele Serbiei, a cerut Patriarhului 
din Constantinopol un mitropolit. Pentru a satisface această 
cerere a Domnului valah, Patriarhul ridică în 1359 la rangul 
de mitropolit pe episcopul bizantin Iachint din Vicina, un orășel 
în Dobrogea, astăzi dispărut, și-i dă ca scaun de reședință ca- 
pitala de atunci a Țării-Românești, Curtea de Argeș. Legă- 
turile religioase cu Bizanțul se continuară și după moartea 
lui Iachint, căci urmașul său Hariton fusese egumen al mănăstirii 
Cutlumus și protos al muntelui Athos, iar succesorul lui 
Hariton, Antim, este şi el tot bizantin. 

Acești mitropoliți bizantini ai Țării-Românești înnoadă și 
mai strâns legăturile noului: stat cu mănăstirile Muntelui Athos. 
Documentele descoperite recent la Muntele Athos ne desvăluie 
sprijinul acordat de domnii români pentru refacerea mănăsti- 
rilor din Sf. Munte, prădate și arse de pirați în acele vremuri 
de agonie ale imperiului bizantin. Basarab dăduse «nu puţin », 
spune documentul, pentru a se rezidi din temelie mănăstirea 
Cutlumus, iar fiul său, Vlaicu Vodă, a rezidit din temelie 
mănăstirea, i-a făcut castru de apărare, i-a înălțat turnuri 
de priveghere, a zidit biserica, trapezăria și chiliile şi a dă- 
ruit-o cu moșii din Țara Românească. hRecunoscător pentru 
aceste daruri frumoase, egumenul Hariton, viitorul mitropolit 
al țării, propune domnului să fie împreună ctitori: «£outv oi 
duo var îgov xrnjtogec». După zidirea mănăstirii, mulți călugări 
români, în frunte cu mitropolitul Mihail şi ieromonahul Iacob, 
se duc în noua mănăstire pentru a deprinde acolo tipicul 
de vieaţă athonită. Afluxul călugărilor români devine din 
ce în ce mai numeros și mănăstirea începe a fi recunoscută în 
documentele posterioare cu numele de «lavra Ţării Românești ». 

După Vlaicu Vodă, Radu cel Mare are și el o parte însemnată 
în rezidirea mănăstirii dar, marele binefăcător nu numai al mă- 
năstirii Cutlumus, ci și al întregului munte Athos fost însă 
Neagoe Basarab. Gavril protosul mănăstirilor din Sfântul 
Munte, după ce înşiră toate daniile făcute de voevodul ro- 
mân mănăstirilor din țările balcanice, din Ierusalim și din 
Sinai adaogă: Şi fu ctitor mare a toată Sfetagora... și în 

toate laturile dela răsărit până la apus și dela amiazăzi până 
la amiază noapte... şi toate sfintele biserici le hrănia». La 
sfinţirea mănăstirii Curtea de Argeş au fost de față toți egu- 
menii muntelui Athos în frunte cu preotul Gavril. 

Vestea, despre sfințenia vieții ascetice din muntele Athos 
ajunsese chiar până în ţinuturile nord-vestice ale Ardealului, 
în Maramureș. In anul 1391 se afla la Constantinopol Drag, 
fiul lui Sas, descălicătorul Moldovei. Ei străbătuse drumul 
până acolo —după cum aflăm din gramata Patriarhului 
Antonie —ca să închine ctitoria familiei lui mănăstirea Sf. 
Mihail din Peri, Patriarhiei din Constantinopol. 

Paralel cu aceste legături religioase merg și legăturile po- 
litice. 

Vestea despre măreţia Bizanțului ajunsese până la curțile 
domnilor noștri și avem mărturii contemporane din izvoare 
bizantine că înainte de căderea Constantinopolului sub Turci, 
Domnii noștri își trimiteau copiii în marea cetate de cultură. 
Cronicarul bizantin Duca ne spune că unul din fiii lui Mircea 
cel Mare își făcea ucenicia armelor, în tovărășia unor tineri 
compatrioți, la curtea împăratului bizantin loan al VIII-lea, 
ca ofițer în garda imperială. Acelaşi cronicar bizantin adaugă 
mai departe că în luptele pe care Bizantinii le-au purtat cu 
Turcii, care puseseră piciorul în Europa, a luat parte și un nepot 
al lui Mircea, Dan, care s'a luptat cu atâta vitejie, încât împă- 


ratul i-a pus la îndemână una din cele mai mari corăbii ca să 
se întoarcă în patrie. 


Dar, din nenorocire, aceste legături directe cu Bizanțul, 
aceste frumoase perspective care se deschideau pentru cultura 
noastră sub Mircea cel Mare sunt în curând rupte prin invazia 
turcească şi prin cucerirea Constantinopolului. Prăbuşirea, 
Constantinopolului a hotărît definitiv așezarea Turcilor în ră- 
săritul Europei. 

Incepând cu anul 1393, când Bulgaria intră în stăpânire 
turcească, şi sfârșind cu anul 1498, când Zeta, ultimul colț 
de stăpânire creștină, își pierde independenţa, toată Peninsula 
Balcanică ajunge sub dominație musulmană. Cu aceasta se pune 
capăt culturii strălucitoare a Bizanțului. 

Abia intraserăm în zona culturii bizantine, și aceasta se stinse 
sub apăsarea turcească. Bizanțul mort nu mai putea înviora 
literaturile sud-slave la care noi ne adăpaserăm și care ele însele, 
lipsite de sprijinul statului, intraseră în agonie. Izolați de latini- 
tatea catolică a Occidentului prin ortodoxismul nostru, noi 
continuăm să viețuim timp de câteva veacuri din fărămiturile 
unei culturi formate în plin evul mediu și care la începuturile 
culturii moderne se stinsese. De aci caracterul atât de deosebit 
față de literaturile Apusului și, în același timp, atât de medieval 
al literaturii noastre până în pragul secolului al XIX-lea. 


CUCERIREA TURCEASCĂ ŞI CONSECINȚELE EI PENTRU CULTURA 
POPOARELOR BALCANICE 


Căderea imperiului bizantin și a statelor sud-dunărene sub 
Turci a pus capăt literaturii bizantine din care se alimentau 
culturile slave ortodoxe și a schimbat cu totul fața răsăritului 
european. 

Așezarea Turcilor pe țărmurile Bosforului, după căderea 
eroică sub zidurile cetăţii a ultimului împărat bizantin, a avut 
consecințe catastrofale pentru cultura popoarelor creştine din 
Peninsula Balcanică. «In aceste zile fatale multe capodopere 
ale spiritului omenesc fură pierdute pentru civilizație », spune 
unul din istoricii imperiului bizantini. Cărțile au fost arse, 
evangheliile ferecate în aur și argint au fost rupte pentru ca 
să scoată aurul; icoanele sfinte au fost aruncate în foc pentru 
ca Turcii să-și fiarbă pe rugul lor, carne. 

Impresionată de aceste sacrilegii, pătura intelectuală a Bi- 
zanțului a apucat drumul exilului. Unii cărturari bizantini 
s'au refugiat în insula Creta și către celelalte insule ale Arhi- 
pelagului, care se găseau încă sub stăpânirea Latinilor din cru- 
ciada a IV-a; cei mai mulți s'au îndreptat însă către țărmurile 
Italiei, unde încă înainte de căderea Constantinopolului, în 
epoca, de înflorire a umanismului, dominată de năzuința în- 
toarcerii către antichitatea clasică, erau căutaţi ca profesori în 
universităţile italiene, ca editori şi corectori de texte greceşti 
pe lângă tipografiile de curând întemeiate, ca preceptori în fa- 
miliile nobile. O falangă întreagă de erudiți ca Marc Musurus, 
profesorul savantului Pic de la Mirandola, loan Arghyropulos, 
Dimitrie Halcondylos, Feodor Gaza loan și Constantin Lascaris, 
Visarion de Niceea și mulţi alții s'au aşezat astfel în principalele 
centre de cultură ale Italiei. 

O parte din ei trec în Franța, unde Francisc I, sedus de ele- 
ganța aristocratică a societăţii italiene, de gustul ei pentru 
clasicismul grec şi latin, de strălucirea artelor şi literaturii în 
cetățile italiene, a adus la curtea sa din Paris, poeţi, arhitecți 

și pictori, ca Leonardo da Vinci, și a pus la cale întemeierea unui 
colegiu de profesori pentru aprofundarea limbilor vechi: latina, 
greaca şi ebraica. 

Acești erudiți bizantini au adus cu ei în Occidentul Europei 
manusciisele preţioase ale literaturii clasice greceşti si le-au 
răspândit cu ajutorul tipografiilor de curând întemeiate. Ei 
au introdus în universităţile și în clasele aristocratice curentele 
de idei, care înviorau, din secolul al XII-lea, cultura bizantină: 
aprofundarea clasicismului elin şi idealismul filosofiei platonice. 

Aceste curente, aduse de principalii reprezentanți ai culturii 
bizantine, încrucişându-se cu preocupările de întoarcere către 
clasicismul latin al veacului al XIV-lea, pun capăt în Occident 
filosofie: scolastice, însuilată prea mult de spiritul teologic și 
întărind umanismul, înlesnesc apariția epocii cunoscută în lite- 
raturile Occidentului sub numele de Renaștere. Studiul scriito- 
rilor antici pasionează într'atât societatea acelui timp încât 
modelele pentru literatură nu mai sunt căutate în producţiile 
anterioare ale evului mediu cu caracterul lor romanesc şi cu 
nota lor de frăgezime copilărească, ci în literatura clasicismului 
greco-latin cu spiritul ei de maturitate, de echilibru și de armonie. 

Atât de mare era entusiasmul epocei pentru clasicismul 
greco-latin încât reprezentanții noului curent considerau _lite- 
ratura evului mediu ca o literatură necioplită, barbară, căci 
pretindeau ei, odată cu năruirea imperiului roman sub loviturile 
barbarilor, fuseseră înmormântate în ruinele lumii antice și 
artele frumoase. Inspirându-se din modelele latine și eline, ei 
reluară firul tradiției clasice şi, deosebindu-se fundamental de 
predecesorii lor și prin subiectele tratate și prin arta compozi- 
ției, au reprezentat în literatura timpului o adevărată renaștere. 

Astfel cărturarii Bizanțului, emigrați în Occident, unde 
erau căutați, cu manuscrisele în care se aflau comorile de cul- 
tură ale strămoșilor lor, deșteptând și ținând treaz interesul 
pentru vechea literatură grecească, au avut partea lor de muncă 
în aşezarea temeliilor renașterii. 


— Î 

Dar, pe când Occidentul se folosea de munca și cultura 
cărturarilor greci, în limanurile bizantine, părăsite de luminele 
acestora și inundate de puhoiul turcesc, cultura se stinge. Numai 
în insulele rămase sub stăpânirea franceză și venețiană mai 
pâlpâea încă o vieață literară proprie, dar și acestea au căzut, cu 
timpul, sub stăpânirea musulmană. După căderea Peninsulei 
Balcanice sub Turci, vechile legături culturale și literare dintre 
Occident și Orient, stabilite după cruciada a IV-a prin stăpâ- 
nirea franceză şi venețiană în imperiul bizantin, sunt rupte. 
De altă parte, cultura adusă de Turci în Europa, întemeiată 
pe culturile asiatice și în bună parte pe cea persană și arabă, 
era cu totul deosebită de cultura creştină a Bizanțului şi a Occi- 
dentului. In aceste noui condiții politice și sociale, limba bi- 
zantină, pierzându-și coeziunea ei, începe să se schimbe tot mai 
mult și ia aspectul unei limbi deosebite: este greaca modernă. 
Vieața poporului grec, concentrată de aci înainte în jurul Pa- 
triarhului, căruia Turcii îi concedaseră o parte din drepturile 
împăraților bizantini asupra credincioșilor lor, se desfășura de 
acum pe o linie nouă. Cu căderea Constantinopolului, cultura 
şi literatura bizantină se încheie. 

Tot atât de fatală a fost invazia turcească și pentru litera- 
tura statelor slave sud-dunărene. Cucerirea turcească s'a în- 
făptuit pe când se desfășura faza inițială din procesul de for- 
mație și evoluție al organizării lor sociale și culturale. Nimicirea 
independenței politice a pus capăt și acestei evoluții abia 
începute. 

Cruzimea cu care Turcii au înăbuşit năzuințele de libertate 
ale popoarelor slave, a răscolit adânc sufletul maselor populare. 
Orașe ca Trapezica, arse până în temelie, fruntașii orașului 


măcelăriți în biserică, tineretul despărțit cu sila de părinți și 
strămutat în Asia-Mică; bisericile transformate în geamii sau 
în grajduri — asemenea represiuni sângeroase au îngrozit popu- 
lația și au introdus panica în rândurile ei. 

Ca să scape de urgia turcească, o parte din ea a trecut la 
mohamedanism, altă parte a renunțat la bunurile strămoșești 
și a luat drumul exilului. Cu deosebire pătura conducătoare, 
nobilimea și clerul, care erau pârghiile de susținere île sta- 
tului, urmărite de Turci, fiindcă susținuseră războiul sfânt 
împotriva păgânilor, au fost nevoite să-și caute altă patrie. 
Și cum singurele state ortodoxe din vecinătate care mai păstrau 
încă autonomia lor erau Principatele române, la noi şi-au găsit 
limanul de adăpost. Inrudirea voevozilor noștri cu ultimele 
dinastii sârbești și bulgărești precum și comunitatea de cre- 
dință religioasă a cultului divin în formele limbii slavone erau 
împrejurări prielnice pentru această migrațiune. 

In țările noastre, pribegii au fost primiți cu generoasă ospi- 
talitate. Pe tronurile Principatelor noastre s'au urcat ca soţii 
ale voevozilor români și câteva reprezentante din aceste ultime 
vlăstare ale familiilor domnitoare din Serbia, precum: despina 
Miliţa, soția lui Neagoe Basarab, despina Elena, o rudă mai 
tânără sau chiar sora despinei Miliţa, crescută și măritată în 
Moldova cu Petru Rareș; Ștefan cel Mare însuși se înrudea prin 
una din soțiile sale, Maria de Mangop, cu ultima dinastie 
sârbească . 

Emigrarea păturei conducătoare a popoarelor slave — no- 
bilimea şi mai ales clerul — va, contribui — după cum vom 
vedea mai pe larg în capitolul următor -- la întărirea culturii 
în forma slavonă în ţările noastre. 

Siliți să se expatrieze, pribegii slavi au luat cu ei, spre a 
scăpa de dezastru, comorile lor de cultură: manuscripte, odăjdii 
scumpe, aiere, icoane. Astfel se explică acele manuscrise slave 
din veacul al XIII-lea pe care le-a aflat în vechile noastre mă- 
năstiri şi pe care le-a descris în Catalogul său de manuscrise 
slavonești din bibliotecile românești un învățat rus, Iațimirschi. 
Și tot pe această cale ajuns la mănăstirea Putna, un aer 
vechiu cu inscripție grecească — brodată cu fir — care fusese 
lucrat de «călugărița Eufemia, împărăteasa Serbiei și de fiica 
acesteia, care în călugărie se numea Eupraxia ». 

Călugării slavi, care îşi făcuseră ucenicia în atmosfera de misti- 
cism și de cultură a Muntelui Athos, refugiaţi pe plaiurile noastre 
au reorganizat vieața monahală la noi, întemeind mănăstiri 
trainice de piatră care au devenit adevărate focare de cultură 
ale trecutului nostru. 

Cel dintâi dintre aceştia a fost Nicodim, care după dezastrul 
din Câmpia Mierlei s'a refugiat în Țara Românească şi a zidit, 
sub Vlaicu Vodă, mănăstirile Vodița și Tismana. Nicodim era 
originar din Macedonia sârbească. Născut la Prelep dintr'un tată 
grec din Castoria şi dintr'o mamă sârbă, el îmbrăcase de timpuriu 
rasa monahală în Muntele Athos și ajunsese prin destoinicia 
şi calitățile sale, stareț al unei mănăstiri. Mai târziu a intervenit 
chiar într'un moment critic al vieții religioase a poporului 
sârb, ajutând să se împace conflictul dintre patriarhie și biserica 
sârbească, conflict care ajunsese așa de departe, încât patriarhia 
aruncase anatema asupra bisericii sârbești. Dar, după căderea 
Serbiei sub Turci, Nicodim își căutase împreună cu ucenicii săi 
un adăpost la noi şi aci, cu sprijinul lui Vlaicu Vodă, a ridicat 
mănăstirea Vodița. Ni s'a păstrat actul de danie al lui Vlaicu 
Vodă — cel mai vechiu document intern — către mănăstire 


prin care ni se spune că Domnul român « după îndemnare dum- 
nezeiească. .. ascultând pre cinstitul întru călugări Nicodim, . . 
cu a lui (a Domnului) cheltuială și dăruire... iar cu munca 
lui Kyr Nicodim și a fraților lui a zidit şi a zugrăvit mănăstirea ». 

Nicodim, care fusese mai înainte starețul mănăstirii Hilan- 
darul din Muntele Athos, a introdus la noi normele de vieață 
monahală și tradițiile de cultură ale călugărilor athoniți. Pentru 
ca munca lor de cultură să se poată săvârși nestingherită, Domnul 
le dăruiește, pe lângă odăjdiile și odoarele necesare, moșii: 
«satul Jidoviștița și câte gălete vor fi dela satul lui Costea 
Topolnița, și pe Dunăre dela 8 vărșii venitul domnesc și 
toată vâltoarea din mijloc cu toate, și Dunărea dela povâr- 
nişul Orehova, ce duce la podul cel mai de sus la Rușava, și 
Vodița cea mare pe amândouă laturile cu nucii, cu livezile și 
cu Țerovăţul, cu siliștea Bahnei ». Deosebit de aceasta el mai 
dăruește pe fiecare an din casa domnească, la hramul mănăstirii, 
câte rooo de perperi, precum și burdufuri de brânză, caşuri, 
maje de ceară, îmbrăcăminte ȘI 12 paturi. 

In același document, Domnul mai lasă cu limbă de moarte 
ca nimeni dintre urmașii săi să nu se amestece în administrația 
interioară a mănăstirii, ci călugării înşişi, după chibzuinţa lor, 
să-și aleagă starețul. 

Această grije deosebită pe care Domnul o pune la întemeierea 
şi consolidarea mănăstirei, se explică prin faptul că într'o vreme 
în care limba de cultură a neamului era o limbă străină, pe care 
o înțelegea numai clerul și pisarii din cancelariile domneşti, 
mănăstirile erau singurele instituțiuni de cărturărie. In mă- 
năstiri se aflau bibliotecile de manuscrise slave, aduse de fugarii 
sud-dunăreni; în mănăstiri se aflau școli în care se putea învăța 
limba slavă și, în sfârşit, în mănăstiri se învăţa și arta caligrafiei. 

Mânăstirea Neamţu 


Caligrafii erau în mare vază, fiindcă se îndeletniceau cu 
copierea şi răspândirea manuscriselor necesare cultului divin 
într'o epocă în care tiparul nu era încă cunoscut. Nicodim în- 
suși, care era un călugăr de o cultură aleasă pentru timpul lui, 

ra în același timp și un caligraf de mare talent. Dela el ne-a 
rămas o frumoasă evanghelie, scrisă pe pergament, împodo- 
bită cu miniaturi și vignete, cu o notă, de « Popa Nicodim... 
în al șaselea an al persecuțiunii sale, iar socotit dela începutul 
lumii (6913 =1405)». 

Normele și tradiţiile vieții culturale din Sf. Munte au fost intro- 
duse apoi și în Moldova prin ucenicii lui Nicodim, care aduseseră 
și acolo tradiţiile de muncă ale monahismului athonit. Un rol 
important pare să fi jucat aci călugărul bulgar Grigore Țamblac, 
de origine din Târnova, scriitor de seamă, trimis de Patriarhia din 
Constantinopol la Suceava ca să refere asupra cererii lui Ale- 
xandru cel Bun de a se întemeia o mitropolie în Moldova. El 
a fost mare dascăl al bisericii moldovenești, predicator la curtea 
lui Alexandru cel Bun și egumen al mănăstirii Neamțului. Sub 
imboldul primit, se începe în Moldova opera pioasă de copiere 
a manuscriselor religioase. 


CALIGRAFI ȘI MINIATURIȘTI. Arta caligrafiei capătă 
astfel și la noi, în aceste timpuri premergătoare tiparului un 
puternic avânt. In liniștea patriarhală a lăcașurilor de recule- 
gere sufletească, călugări harnici copiau cu răbdare, pentru 
slava lui Dumnezeu și pentru mântuirea sufletului lor, textele 
sfintelor scripturi, împodobindu-le cu vignete miniaturi și ini- 
ţiale colorate frumos în bronz, roşu, verde, negru și albastru. 


Cheltuelile pentru procurarea materialului — chinovar, colori, 
pergament sau hârtie adusă din fabricile Veneţiei, ale Silesiei, 
ori mai târziu, în a doua jumătate a secolului al XVI-lea din 
fabrica de hârtie a lui Hans Benkner, dela Brașov — erau supor- 
tate de Domni și de Mitropoliți, de Episcopi și de egumeni, de bo- 
ieri și de negustori, care, asociindu-se astfel la o operă necesară 
sfintelor altare, înțelegeau să îndeplinească o faptă creștinească. 
In sufletul celui care plătea cheltuelile și în al artistului care 
îndeplinea munca de migăleală nu intra niciun gând de deșer- 
tăciune omenească, ci totul se săvârşia pentru slava lui Dum- 
nezeu. De aceea mulți dintre cei ce s'au muncit să copieze și să ilu- 
streze cu miniaturi și frontispicii colorate manuscrisele, nici nu 
și-au semnat numele, iar cei ce au cutezat să-și însemne numele 
au făcut-o cu multă umilință: «Prea păcătosul și netrebnicul 
și umilitul și blestematul caligraf, monah Silion, a scris acest 
sfânt tetraevanghel în sfântul locaș Deal, din porunca robului 
lui Dumnezeu ieromonah Ieremia egumen ». « Am scris eu păcă- 
tosul și cel din urmă între preoți, caligraf protopop Ion Sârbul ». 
Erau florile evlaviei creştine pe care sufletele românești ale 
veacurilor trecute le-au adus ca prinos Domnului. 

Aceste opere închinate sfintelor altare reprezintă în cultura 
și arta românească a secolului al XV-——XVII-lea aportul cel 
mai prețios. In evoluția miniaturisticei din marea, slavonească 
a Răsăritului ortodox care ne înconjura, munca de artă săvâr- 
șită pe pământ românesc de anonimi călugări «robi ai lui Dum- 
nezeu » reprezintă o treaptă superioară și ea a servit în secolul 
al XV-lea și XVI-lea de model vecinilor noștri ortodocși dela 
Răsărit. N'o spunem numai noi aceasta, ci o recunosc înșiși 


— va 

învățații ruşi. «In a doua jumătate a secolului al XV-lea şi la 
începutul secolului al XVI-lea —spune Iacimirskij — stilul 
moldovenesc predomină și în manuscrisele rusești, dar aci totul 
iese oarecum ţipător şi mâzgălit și ornamentațiile rusești stau 
foarte departe de modelele lor, de acele manuscrise luxoase 
moldovenești, care la timpul lor au fost dăruite vechilor mănă- 
stiri de domnitori și ierarhi și care acum împodobesc cele mai 
bune biblioteci de manuscrise » (trad. d-nei Piscupescu). 

Textul era copiat cu pană de gâscă cu roșu și cu negru într'o 
caligrafie care era ea însăși o operă de artă, dar toată frumu- 
sețea manuscriselor o alcătuea decorarea. 

Paginile, care deschideau un capitol, erau împodobite cu 
frontispicii. Acestea, foarte variate ca desen şi colorit, se pot re- 
duce la trei tipuri principale: unele erau geometrice, alcătuite totuși 
din linii fine care se împletesc în formă de romburi, de cercuri, 
de dreptunghiuri; altele botanice, alcătuite din flori stilizate: 
lujere, lalele, garoafe, crini, miosotis; multe zoomorfice : pasări 
sau animale reale sau fantastice: vulturi, păuni, corbi cu crucea 
în gură (stema Ţării Româneşti), lei, urși, balauri înaripați, aspide 
ș. a. De multe ori aceste trei tipuri de frontispicii se combină 
armonios între ele, încheindu-se sus cu o cruce păzită de lei, 
sau de aspide, ori umbrită de flori și de păuni. 

Un deosebit farmec îl dădeau manuscriselor miniaturile, 
care deschideau textul și care erau împrăștiate în cuprinsul 
marilor diviziuni ale scripturilor biblice şi liturgice. Ele înfățișau 
-— adesea pe un fond bronzat sau pe un roșu de purpură — în 
chenare de portaluri împodobite cu flori, chipul evangheliștilor 
sau al marilor liturgiști, scene din vieața Mântuitorului sau chiar 
chipul Voievozilor sau al boierilor, uneori și al Mitropoliților, 
care porunciseră copierea şi iluminarea manuscrisului. Evan- 
ghelia scrisă în 1473 din porunca lui Ștefan cel Mare pentru 
mânăstirea Humor — păstrată azi în Mitropolia din Cernăuţi 
—— înfățișează pe marele Domnitor, cu plete blonde, ochi alba- 
ştri, oferind în genunchi, evanghelia copiată, Maicii Domnului, 
protectoarea mănăstirii. Intr'un ms. în care se află o evanghelie, 
scrisă în Craiova la 1583 de p:otopopul caligraf Ioan Sârbul, 
dăruită de marele armaș Danciul și de Radul Postelnicul mă- 
năstirii Gura Motrului şi o alta dela biserica Sf. Nicolae din 
Chilia şi scrisă în 1593 şi ferecată în 1644 de Matei Basarab, 
se găsește pe o pagină portretul Domnului în picioare cu 
pletele și barba albă, îmbrăcat în mantie îmblănită de brocard 
cu fir de aur peste costumul înflorat cu fir de argint, iar pe altă. 
pagină portretul Doamnei Elina purtând peste învelișul alb al 
capului cununa domnească, îmbrăcată ca și soțul cu aceiaşi 
manta blănită cu fir sub care se vede rochia argintie cu 
flori și râuri verzi și cu dungi aurii pe poale. 

De o deosebită varietate era ornamentarea literei inițiale 
cu care se începea un capitol. Litera pe un fond albastru, roșu 
sau bronzat, mărită mult, era alcătuită din linii şi spirale cari 
se întreţes în forme de vrejuri sau de petale, de sepale și de flori, ori 
cuprindeau între liniile ei pasări și animale reale sau fantastice: 
păuni, lei, urşi, pelicanul care își sfâşie pieptul pentru ca din 
sângele lui să-și hrănească puii, imaginea Mântuitorului din 
ltisiolog, sau aspide — motiv împrumutat din acelaș fisiolog — 
șerpi uriași care numai cu privirea înveninată pot ucide vietățile 
dela distanţă. 

Modelele pentru ornamentarea manuscriselor veniseră din 
Bizanţ, care suferise în această privință influența artei asiatice, 
mai ales a celei persane și a celei armene. Ele fuseseră aduse 
din muntele Athos prin călugării slavi şi greci, pripășiți în țările 
noastre. Cel mai vechiu caligraf miniaturist în Ţara Românească 
a fost călugărul sârb Nicodim, ctitorul mănăstirii Tismana, 
care ne-a lăsat un evangheliar, copiat și ornamentat în 1405, 
păstrat înainte de războiu în Muzeul de Antichităţi, dar trans- 

portat în zilele de restriște ale războiului la Moscova, de unde 


nu ne-a mai fost restituit. In Moldova cel mai vechiu caligraf 
și miniaturist pare să fi fost Grigore Ţamblac, dar manuscrisele 
atribuite lui de Iacimirskij sunt de fapt ale lui Gavril Uri- 
kovici. 

Intre călugării greci pripășiți la curțile domnilor noștri, unii 
erau adevărați artiști în meșteșugul împodobirii manuscriselor. 
Aşa, de pildă, Matei Mitropolitul Mirelor, care ne-a lăsat o cro- 
nică în versuri greceşti a evenimentelor petrecute în Ţara Româ- 
nească între anii 1602 — 1618,a copiat în 1610,cu cheltuiala 
Cătălinei, Mare Băneasă a Craiovei, o evanghelie grecească, ajunsă 
acum în mănăstirea Sfântul Sava. 

Intre caligrafii și miniaturiștii străini, care au lucrat în țările 
sau pentru țările noastre, se găsesc și femei ca de ex. Melania 
din Leontopol. 

Prima școală de caligrafi miniaturişti pare să fi înflorit în 
mănăstirea Neamţu, unde în 1429, călugărul Gavril Uri- 
kovici — în care N. lorga vede un reprezentant al familiei 
Ureche, care şi-ar fi transcris numele în formă slavonă — copia 
din porunca lui Alexandru cel Bun și a soţiei sale Marina 
un evangheliar greco-slavon. O deosebită înflorire a avut 
arta miniaturii în vremea lui Ștefan cel Mare. Viteazul 
Domn a ținut să veșnicească numele său nu numai prin 
strălucirea armelor și prin tenacitatea cu care a apărat pă- 
mântul Moldovei, dar și prin impulsu! dat culturii. Pe timpul 
său și din porunca lui, în marile mănăstiri atunci întemeiate, 
lucrau numeroși artişti ai scrisului. Astfel în mănăstirea Putna 
găsim pe Palade monahul dela care ne-a rămas un evan- 
gheliar, care se păstrează în biblioteca mănăstirii; pe Spi- 
ridon ieromonahul dela care se cunoaște un evangheliar slavon, 
aflat acum la Moscova, și pe Filip ieromonahul, care în 1502, 
copia un Evangheliar slavon pentru mănăstirea Zografu din 
Muntele Athos. In mănăstirea Humor aflăm lucrând în 1473 
un alt caligraf, Nicodim, care ne-a lăsat între altele un frumos 
Evangheliar slavon păstrat acum în mitropolia din Cernăuți. 
Și în vechea mânăstire dela Neamţu găsim în 1493 un caligraf 
de talent, pe Teodor Mci»rişescul care a lucrat în 1493 o 
Psaltire, păstrată acum în Biblioteca din Miinchen. 

Dintre mitropoliţii ulteriori ai Moldovii, merită să fie 
amintit aci ca un caligraf de mare talent Atanasie Crimca 
sau Crimcovici, care a împodobit ctitoria lui dela Dragomirna 
cu câteva din cele mai frumoase produse ale caligrafiei și 
miniaturii românești. 

Și în Țara-Românească au fost caligrafi iscusiți dela cari 
ne-au rămas manuscrise împodobite frumos cu miniaturi ca: 
Radu Drăghici din Măniceștii județului Teleorman, care co- 
piază în 1574, un Evangheliar pentru Petru Șchiopu şi fiul 
său Marcu; sau Popa Ion Sârbu, care lucrează la Craiova din 
porunca lui Mihnea Vodă ; sau Mitropolitul Anania de pe vre- 
mea lui Matei Basarab și alţii. 

Introducerea tiparului în țările noastre a dat o lovitură 
puternică desvoltării frumoase pe care o luase arta caligrafiei 
și a miniaturii la noi. Totuși ea reînvie în epocile domniilor, 
relativ liniștite, ale lui Matei Basarab și Vasile Lupu și mai 
ales în vremea lui Brâncoveanu când gustul pentru migală 
și cuie) se vădește şi în hrisoavele scrise în cancelaria dom- 
nească, 

Merită să fie subliniat și aci — ca o trăsătură a poporului 
românesc care în tot cursul atât de dramatic al istoriei sale a 
compătimit cu suferințele vecinilor — gândul creștinesc al 
Domnilor, mitropoliților şi boierilor noștri de a trimete, îm- 
preună cu ajutoare de bani, și manuscripte copiate frumos, 
mânăstirilor obidite sub apăsare turcească din Sud-Răsăritul 
Europei. Unul dintre cei mai generoşi Domni în această pri- 
vință a fost însuși Ștefan cel Mare. Un minunat evangheliar 
copiat și împodobit cu miniaturi din porunca lui, de iero- 

Coperta ferecată în aur și argint a unei Evanghelii cu miniaturi, scrisă de Mitropolitul Atanasie Crimca. Scena din dreapta reprezintă coborirea Mântuitorului în iad; cea 
din stânga coborirea Sfântului Duh asupra apostolilor. În colțul din stânga: Mitropolitul Atanasie Crimca; în cea din dreapta: Domnul Eremia Moghilă. 
Originalul în Mânăstirea Dragomirna. Copie de elevul meu d. G. Popescu Vâlcea. 


monahul Fihp, în 1502, a fost dăruit mănăstirii Zografu din 
Muntele Athos și se păstrează acum în Biblioteca Naţională 
din Viena. Petru Rareș, urmând pilda tatălui său, a dăruit 
şi el o frumoasă evanghelie mănăstirii Neropotamul și o alta 
mănăstirii Vatopedi, amândouă în Sfântul Munte. Fiica lui 
Petru Rareș, Doamna Chiajna şi soțul ei, Mircea Ciobanul, 
uimeteau în dar, la 1545, mănăstirii Dionisiu din Muntele 
Athos, un evangheliar terecat în aur și argint cu chipul dona- 
torilor. Astfel de donațiuni au fost numeroase. 

Călătoriile făcute în anii din urmă de d-l Marcu Beza a 
scos la iveală un prețios material de manuscrise cu miniaturi 
împrăștiate pe această cale în tot Orientul grecesc: în mănă- 
stirile din Muntele Athos, din arhipelagul grecesc, din Siria, 
lin lerusalim. Studii întreprinse de d-l Em. Turdeanu în 
Serbia a învederat cât de întinsă a fost generositatea româ- 
nească și în această direcție. Manuscripte românești cu minia- 
turi din vremea lui Ștefan cel Mare se găsesc până în Cetinje din 
Muntenegru, altele dela diferiți Domni se găsesc în mănăstirea 
Nrusedol (din vremea lui Mihai Viteazul), la Sisatovac, la 
Remetea, la Milesevo, Hopovo, Studenica — și multe altele. 

Se întâmpla uneori chiar ca unul din iscusiţii caligrafi 
ai țărilor noastre, mutându-și rosturile vieţii monahale în 
Muntele Athos, să continue acolo munca de glorificare a Dom- 
nului prin arta scrisului. Așa de exemplu, pe vremea lui Vasile 
|mpu, care luase sub ocrotirea sa mănăstirea Zograful din 
Muntele Athos, dăruind-o cu moșii din Basarabia, un călugăr 
moldovean, Chiril Hluboceanu, fiul lui Ursu dintr'un neam 
de hatmani, încheia în mănăstirea Zografu, în ajunul Crăciu- 
nului din anul 1039, din porunca ieromonahului Paisie, un 


Apostol; în vara anului următor un Mineiu pe luna Mai, iar 
la sfârşitul anului 1640, o Psaltire. 

Câteva din capod'operele miniaturii românești împodobesc 
azi marile biblioteci ale Apusului. Evangheliarul copiat în 
1429 de Gavril Urikovici se află tocmai în Biblioteca Bodleiana 
din Oxford; un evangheliar, copiat din porunca lui Ștefan cel 
Mare pentru mănăstirea Zografu, se găseşte în Biblioteca 
Imperială din Viena; un altul copiat în 1492 a ajuns în 
Biblioteca din Miinchen. 


LEGĂTORI DE MANUSCRISE ȘI CĂRȚI. In legătură 
cu arta miniaturii a înflorit în umbra mănăstirilor noastre 
și arta legătoriei. Deși e sigur că meșteri iscusiți în legătura 
cărților se aflau în marile centre de viață românească ale 
trecutului, ca acel «Ioachim, zlătarul din Suceava», a 
cărui «mână de țarână » a ferecat în argint pentru Gheorghe 
Izlozeanu, pârcălabul din Hotin, evanghelia pe care acesta 
a dăruit-o bisericii din cetatea sa, totuși e probabil că 
și în mănăstiri se găseau călugări legători de cărţi. Ma- 
nuscrisele, caligrafiate frumos și împodobite cu splendide 
miniaturi, erau legate în scoarțe de lemn, îmbrăcate în piele 
sau în atlas, ori ferecate în aur sau argint. Chenarele orna- 
mentelor, săpate în piele sau în metal prețios, sunt de o rară 
frumuseţe și finețe, iar scenele biblice, în care se amestecă 
adesea motive apocrife, pot sta cu cinste alături de cele mai 
frumoase exemplare ale Occidentului. lată de pildă una 
din cele mai vechi legături din câte cunoaștem până acum, 
aceea a evangheliei dăruită în 1519 mănăstirii Bistriţa de 
marele jupân Marcea şi de soția sa Marga. Pe prima copertă 

copiată din porunca lui Branco Mladenovici în 1346, azi în Bi- 
f. 410 v. cu nota finală. 


Psaltirea slavă, 
blioteca Academiei Române; fond slav nr, 205; 


e săpată in aur scena coboririi Mântuitorului în infern 
pentru a sfărâma lanțurile robiei și a mântui, din împărăția 
veșnicului întunerec pe primii oameni — scenă inspirată din 
evanghelia, lui Nicodim. Această scenă simbolică a jertfei 
lui Hristos pentru mântuirea omenirii — «cu moartea pre 
moarte călcând » —se găseşte imprimată foarte adesea în 
aurul sau argintul copertelor de evanghelii, ca bunioară pe 
legătura unei Evanghelii grecești din 1598, lucrată cu cheltuiala 
Domnului leremia Movilă și a soției sale Elisavta, aflată acum 
la mănăstirea Sinai din Siria; pe dosul unei evanghelii co- 
piată de Mitropolitul Ungrovlahiei Luca în 1516, aflată acum 
la Ierusalim ; pe coperta unei alte evanghelii a Doamnei Elena, 
soția lui a Rareș, și pe alta a lui Ștefan Rareş, ambele 
la lerusalim;! pe alta pe care Brâncoveanu o dăruia în 1697 
mănăstirii din insula Patmos. Deși scena este aceeași, totuşi 
chenarele în care este încadrată, dispoziția, grupului, mișcarea 
personagiilor desenul dau fiecărui exemplar o individualitate 
a parte. 

In Biblioteca Academiei Române, se găsesc cărți din epoca 
lui Coresi, legate în aur şi argint, care sunt prin migala 
lor o minune de artă. Merită apoi o mențiune specială 
legăturile, care îmbracă splendidele manuscrise cu minia- 
turi ale Mitropolitului Crimca. Unele ne dau, în colţul din 
dreapta și din stânga al scenei cu coborirea Mântuitorului în 
lad, chipul Mitropolitului Crimea și al Domnului ţării: leremia 
Movilă. Câte odată, în scenele biblice, apar în colțul de jos 
din dreapta sau din stânga și chipurile donatorilor. 


1 V. Marcu Bezu, Urme românești în răsăritul ortodox, p. 7; 20; 119. 


BIBLIOTECI. In mănăstirile noastre, se aflau pe timpuri 
biblioteci bogate, care însă, în vâltoarea vremurilor, s'au îm- 
prăștiat şi pierdut. Numai câteva mănăstiri ca Neamţu —— 
bunioară — mai păstrează ceva din zestrea culturală de altă 
dată. Multe rămăşiţe din această viață de cultură mănăsti- 
rească au trecut granița, chiar sub ochii noștri — e destul să 
amintim cazul cronografului lui Moxa, pe care profesorul rus 
Grigorov l-a cumpărat în București și l-a dus la Moscova, 
sau Evangheliarul cu miniaturi al lui Nicodim, trimes în tim- 
pul războiului la Moscova și rămas acolo. In mijlocul indi- 
ferenței generale, Academia Română, prețuind importanța 
manuscriselor slavoneşti pentru luminarea unei epoci, destul 
de interesantă din cultura veche românească, dar din neno- 
rocire, prea puțin cunoscută, a început să le adune. Depozitul 
ei numără până acum 650 de manuscripte, inventariate sumar 
de regretatul slavist 1. Bogdan și copiate într'un catalog 
scris de d-l Iuliu Tuducescu. Cercetarea aprofundată a aces- 
tor texte ridică probleme din cele mai interesante. 

In primul rând ele ne ajută să determinăm curentele slave 
care s'au încrucișat în cultura românească din veacurile al 
XV-lea și al XVI-lea. Fără să anticipăm o concluzie pe care 
numai un studiu aprofundat ar pute-o da, observăm totuși, 
după datele inventarului, că până în secolul al XVI-lea tex- 
tele slave din țările noastre sunt de redacție mediobulgară 
şi paleosârbă, în Moldova predominând influența mediobul- 
gară, în Muntenia cea paleosârbă. In Nordul Ardealului, apar 
și texte de redacție rusească — probabil ukraineană. Dela sfâr- 
șitul secolului al XVI-lea, adică după căsătoria lui Ștefan 

Evanghelie slavonească din sec. al XIIl-lea, azi în Biblioteca Academiei Române; 
fond slav nr. 4, f. 32 r. 

Mănăstirea Arbora din Bucovina în zi de praznic, 


cel Mare cu Eudoxia, sora Cneazului Simeon Olelkovici din 
Kiev şi mai ales din epoca lui Vasile Lupu și Matei Basarab, 
când se întinde în principatele românești influența kieviană 
a lui Petru Moghilă, încep să apară în Muntenia și Moldova 
şi texte de redacție rusească. 

Un interes deosebit îl înfățișează apoi, prin vechimea ei, 
Psaltirea în slava bisericească, copiată pe pergament, din 
porunca lui Branko Mladenovici, în 1346, cunoscută în lumea 
slaviştilor prin descrierea lui Fr. Miklosit și folosită de lagi€ în 
ediția dată de el Psaltirii din Bologna (no. 205) 1; dar mai ales 
o serie de texte în redacție paleosârbă copiate pe pergament încă 
din veacul al XIII-lea precum: o evanghelie (nr. 4); un apostol 
(nr. 20) şi două foi în interiorul scoarțelor unui manuscript 
adus dela mănăstirea Neamţu. Prezenţa unor asemenea texte 
anterioare întemeierii principatelor în mănăstirile româneşti 
nu poate fi un fapt banal, fiindcă dacă unele pot fi și achizițiuni 
târzii, altele au fost aduse de valul călugărilor slavi sud- 
lunăreni, care și-au părăsit patria în faţa invaziei turcești 
Aceste manuscrise slavone, aduse din sudul dunărean, con- 
stituesc primul fond al vechilor biblioteci mănăstirești din 
țările noastre. 

Câteva exemplare deschid o perspectivă interesantă asupra 
circulațiunii textelor şi copiştilo? în cuprinsurile românești. Un 
manuscript de Evanghelie (nr. 204) în mediobulgară, a lost 
copiat în 1651 de « Vasile Bosie, dascălul din Țara Moldovei », 
din porunca boierului Radu, Marele Comis, care l-a dăruit 
apoi mănăstirii Cozia. Un  molitvenic (nr. 32) copiat în 
Moldova, proprietate a unei biserici cu hramul sfântul Nicolae 
a fost găsit tocmai în comuna Sângiorgiu din Ardeal. 


1 Vezi şi descrierea |ui Al. Odobescu in Revista Română, 1,1861, p. 709-725. 


Alte manuscripte desvăluie un colț din viața dramatică a 
culturii românești; un Mineiu pentru sărbători, căzut în mâinile 
Turcilor, a fost cumpărat la 25 Noemvrie 1620, de uricariul 
Lucaci şi dăruit mănăstirii Vizantia din Moldova (nr. 49). 

Cât privește cuprinsul, textele sunt foarte variate. Mai 
întâi cum e firesc: multe evanghelii și texte liturgice; apoi 
scrieri patristice și opere ascetice; vieți de sfinți -— minee 
şi patericuri schitice, adică vieți de asceți, unele de origine bi- 
zantină, ca Lavsaicul lui Paladie din secolul al IV-lea, sau 
Limonariul lui loan Moshos din Sinai (sec. VIII) —altele de 
origine rusească precum Prologul lui Dimitrie Mitropolitul 
Rostovului (1089-—1705). 

Alături de texte religioase se găsesc şi colecţii de legi, pre- 
cum Pravila mare sau Nomocanonul lui Mihail Vlastaris, în 
redacţie mediobulgară, copiat de monahul Ghervasie pe tim 
pul lui Ștefan cel Mare, la 1472 (131) ; o colecţie de legi cu caracter 
monahal, al cărui text stă la baza Pravilei dela Govora a 
lui Moxa, colecția copiată din porunca Mitropolitului Theofan 
al Moldovei la 1613.0 altă serie de texte din Biblioteca Academiei 
aparțin istoriografiei precum: Amartolos din sec. XVI (nr. 320); 
Manasses şi Vrienios (nr. 147); — Și în sfârșit câteva romane 
populare, ca Varlaam şi loasaf în redacție mediobulgară 
din secolul al XIV-lea, la care e de adăogat și cea mai 
veche versiune a Alexandriei copiată în mănăstirea Neamţu. 

Pe lângă această zestre a culturii slavone, răsădită pe pământ 
românesc, mai văsim în colecția Academiei lhomâne și creațiuni 
românești în limbă slavă ca: analele dela Putna; o copie de pe 
cel mai vechiu pomelnic românesc — dela Bistrița — început 
în 1407, cu numele Domnilor Moldovei și a Doamnelor lor, 
cu al familiilor domnitoare înrudite din Ţara-Românească, 
cu al mitropoliților, episcopilor... »; imnuri religioase create 


MĂNĂSTIRILE, FOCARE DE CULTURĂ 23 


tuertiena să HA. ituagăzeierauii, 

ATAC ACRNIO nf. 

A: tut. En pus rio. tu: 
i up Is: Art, 


abai 


AA 
PPE nagie pipa Și 
PĂR ASENAE BIȚI AA 3 
WH- 3 "EM pia estăg, 
Xperia e 4ănmnea i Eta 
tirg A cană pată ARO A ie: E 
HEBOANAA cati 
ISA At etice carte elan n Iei 
| NP partie mari sa Ari i ARC Ă 
Ea Mt sala; pre . e 


Pomelnicul mănăstirii Bistriţa din sec. XV, în Biblioteca Academiei Române; fond 
Slav nr. 78, f. 1, r. începutul, 


de Filothei monahul, fost logofăt al lui Mircea cel Bătrân (nr. 
209); în sfârșit câteva opere ale Mitropolitului kievian Petru 
Moghilă, vlastar de Domni Moldoveni, și o viaţă a Sfântului 
Joan cel Nou dela Suceava operă a lui Grigore Țamblac. 
Ceea ce avem azi este o slabă rămășită din ceea ce a fost 
odinioară cultura slavă în mănăstirile noastre. Vestea despre 
bogăţia bibliotecilor noastre trecuse încă din timpurile vechi 
granița. In 1556, Tarul Ivan cel Groaznic, având nevoie de 
o sintagmă cu materia așezată după ordinea literilor chirilice, 
trimetea după exemplare în Moldova lui Alexandru Lăpuș- 
neanu 1. Şi marele Mitropolit al ISievului, Petru Moghilă căuta 
manuscrise pentru tipăriturile sale în mănăstirile românești. 


SCOLILE. Din numeroase notițe păstrate pe filele manu- 
scriselor vechi rezultă că cei mai de seamă cărturari și copișşti 
ai veacurilor trecute s'au format în școlile din mănăstiri: 
Bistriţa, Neamţu, Putna, Voroneț, Slatina, Suceviţa din Mol- 
dova, Tismana, Cozia, Bistriţa din Oltenia, Deahul, Govora 
ș. a. în Muntenia. 

Mănăstirile erau depozitarele de cultură slavonă și, într'o 
vreme în care serviciul divin şi actele de cancelarie domnească 
se redactau într'o limbă străină — moartă —era firesc ca 
viitorii clerici și dieci sau pisari să deprindă rudimentele de 
instrucție slavonă în școlile mănăstirești. Din aceste școli au 
ieșit în bună parte vechii dieci de cancelarie — care poartă 


nume românești ca: Oțel, Oanţă, Lupul, Vulpaș, Buzdugan, 


1 lacimirskij, Cnananenia n pyceria pyrornen 

Căţelean, Ion Marjire, pisarii lui Petru Rareș, Mușat şi Cră- 
ciun — pisarii lui Mihai Viteazul. 

Instrucţia în mănăstiri avea de sigur un caracter religios, 
și ea se va fi mărginit la scris și citit, la deprinderea limbii 
slavone pe textele Stintelor scripturi și la cântările bisericești. 
La aceste şcoli veneau, pe vremea lui Alexandru Lăpușneanu, 
în Moldova, să învețe cântările, dascăli și dieci ruteni din 
Przemysl și din Lw6âw?, într'o vreme când biserica ortodoxă 
era amenințată în Galiţia de propaganda iesuită, 

Pentru uzul copiilor cari învățau o limbă străină și pentru 
nevoile celor ce tălmăceau din limba slavonă în limba română, 
s'au alcătuit cu vremea și dicționare slavo-române — cum 
este dicționarul lui Mardarie — dela mănăstirea Cozia, alcă- 
tuit pe la anul 1640 sau al lui Mihail Logofătul din Târgo- 
viște, scris pe la 1678. 

BRODERIE RELIGIOASĂ. In mănăstiri erau și ateliere 
de broderie religioasă din care a ieșit o întreagă artă minoră — 
de o rară frumusețe, dar care din nenorocire nu ne este cu- 
noscută în toate detaliile ei. Un studiu recent al d-lui Emil 
Turdeanu despre epitafele moldovenești în secolele al XV-lea 
și al XVI-lea aruncă o lumină vie asupra acestei laturi din 
viața artistică a vechilor noastre mănăstiri. Și aici, modelele 
veneau din Bizanț, prin mijlocirea Slavilor din Sudul Dunării. 


1 Hurmuzachi, Docimente, 1, p. 209. 

Cel mai vechiu exemplar de epitaf, găsit pe pământ ro- 
mânesc, este cel păstrat azi în mănăstirea Putna și care a 
fost lucrat de regina Euthimia, soția despotului sârb Ioan 
Ugliesa, fratele lui Vukasin, și de fiica ei, Eupraxia. După 
moartea soțului, regina văduvă și cu fiica ei şi-au căutat 
liniștea sufletului în pacea unei mănăstiri sârbești. Aci, cu 
gândul la jertfa Mântuitorului, gustul lor artistic au migălit 
cu acul, după un model bizantin, un splendid epitaf, pe care, 
ând valul invaziei turcești a năpădit ținuturile sârbești, 
ălugării fugari ai mănăstirii l-au adus în Moldova, la începutul 

olului al XV-lea. Epitafula servit apoi ca model pentru o 

reagă, serie de exemplare. Motivul este de o simplitate 
mișcătoare: pe câmpul înstelat al cerului, trupul mort al 
Mântuitorului, cu capul nimbat de o aureolă de pietre preţi- 
oase, este înconjurat de îngeri îndurerați, 

Acest motiv de origine bizantină, transplantat în Mol- 
dova și contaminat cu alte motive, a servit apoi ca punct de 
plecare pentru o întreagă înflorire, care se poate desface în două 
ramuri principale, în două școli. Una, arhaizantă, reprezintă, 
vechiul model sârbesc, reprodus, firește, cu variante, într'un 
epitaf lucrat pe vremea lui Alexandru cel Bun, la 1428, prin 
stăruința Mitropolitului grec Macarie. A doua școală pare să 
Îi pornit dela mănăstirea Putna, ctitoria lui Ștefan cel Mare, 
care a fost în același timp şi unul din atelierele cele mai active 
ale miniaturii moldoveneşti. Exemplarul creat la Putna uma- 

nizează drama Mântuitorului, căci aduce la căpătâiul lui fiin- 
țele de care i-a iost legată viața pământească: de o parte 
Maica Preacurată şi Maria Magdalena, de alta St. Iosif, Ni- 
codim, mironosițele și, în sfârșit, detaliu interesant, Sfântul 
Ioan, strângând mâna Mântuitorului. In jurul scenii: îngerii; 
iar în unghiuri: simbolurile evangheliștilor. Modelul a trecut 
apoi la alte ctitorii ale lui Ştefan cel Mare, la mănăstirea 
Dobrovățul (epitaful din 1504 -—1506) și la mănăstirea 
Voroneț. 

După moartea lui Ştefan cel Mare, evoluția broderiei re- 
ligioase se continuă în trei etape succesive sub domniile lui 
Petru Rareș, Alexandru Lăpușneanu și leremia Movilă. Ca 
o inovație în compoziția epitafelor din timpul lui Petru Rareș 
apare în planul superior: crucea bizantină încinsă de cununa de 
spini. Epitafe și patrafire, lucrate în mănăstirile moldovenești, 
au fost trimise în dar de Petru Rareș, la mănăstirile Muntelui 
Athos şi —un detaliu interesant — pictura capelei din mă- 
năstirea Dionisiat, recladită de Petru Rareș, reproduce, ca com- 
poziție şi colorit, întocmai scena epitafelor din epoca lui Rareș. 

Arta aceasta a broderiilor religioase țesute din fire de aur 
și împodobite cu perle și mărgăritare era destul de desvoltată 
în trecutul nostru. O mulțime de alte obiecte: acoperimente 
pentru mormintele voevozilor cu chipurile lor, patrafire, zavese, 
odăjdii pentru preoți, prapore, dovedesc pe lângă o migală de 
albine și un deosebit simţ artistic. 

PICTURA. E probabil că cei dintâi zugravi de biserici ai 
noștri să fi fost străini poate Slavi sud-dunăreni sau Greci, 
care-și învățaseră meșteșugul în Muntele Athos. Paul de Alep, 
vorbind de mănăstirea Curtea de Argeș, ne spune că a fost 
zugrăvită de artiști cretani. Modelele după care meșterii zu- 
grăveau bisericile noastre veneau firește din Bizanţ. Ei lucrau 
după tradițiile transmise prin manualele de pictură religioasă, 
cunoscute sub numele de Erminii și alcătuite în atelierele 
muntelui Athos. Din acestea, două tipuri au circulat, în lumea 
zugravilor noștri — și în traduceri românești: unul prelucrat 
de Frangos Cattelanos după manualul lui Panselinos, pic- 
torul legendar al muntelui Athos; altul prelucrat de iero- 
monahul Dionisie din Furna care învățase meșteșugul, din 
copilărie, în muntele Athos. De aceea pictura noastră veche, 
urmând normele statornicite, este dominată de o concepție 
diametral opusă aceleia care a însuflețit arta Renașterii. Pe 
când în pictura religioasă a Occidentului este o concepție 
grațioasă, plină de viață a grupurilor, de mișcare, de cadru 
pitoresc al naturii, înconjurătoare de tot ceea ce putea să apropie 
sfântul de omenesc, în arta ortodoxă este o concepție ascetică: 
sfinții sunt desprinși de tot ceea ce este pământesc, cu trupul 
mortificat de asceză, cu chipul învăluit în nimbul divinității. 
Numai flacăra mistică licărește în lumina ochilor. 

Dar deși tehnica bizantină era predomnitoare, totuși in- 
fluențe occidentale nu se pot tăgădui. Se știe că Alexandru 
Lăpușneanu cerea zugravi pentru bisericile sale din Italia, 
Meșterul Mina, care a zugrăvit mănăstirea Căluiul a Buze- 
știlor și pe care Mihai Viteazul l-a trimes în Veneţia ca să 

cumpere văpsele, nu se va fi întors din cetatea dogilor numai 
cu culori. Din încrucișarea acestor curente și influenţe străine 
și din selectarea armonică a elementelor lor esențiale re- 
create prin geniul poporului, s'a format cu timpul pe pământ 
românesc o artă originală, cu caracterele ei distinctive, ce se 
vădește ca atare nu numai în picturile de pe zidurile biseri- 
cilor, ci și zugrăveala icoanelor. 

Această artă românească a atras atenția specialiștilor streini. 
Cunoscutul iconograi rus N. Kondakov amintind de breslele de 
zugravi ai Moldovei din veacul al XVI-lea, care au pictat icoane 
și fresce de biserici, vorbește de școala moldo-valahă din secolul 
al XVI-lea şi arată influența pe care a avut-o această școală 
asupra iconografiei din Rusia meridională. Frescele de pe zi- 
durile exterioare ale mănăstirilor Voroneţul, Vatra Moldaviței, 
Suceviţa, Humorul, zugrăvite în strălucita epocă dela Stefan 
cel Mare la Petru Rareș, stârnesc azi admiraţia celor mai de 
seamă cunoscători ai artei bizantine. Cunoscutul profesor de 
istoria artelor dela Universitatea din Viena, dinaintea marelui 
războiu — Josef Strzygowski — într'un articol din ziarul Zeit, 
pe August 1913, vorbind de o călătorie în munţii Bucovinei 
ca de «una din plăcerile cele mai înviorătoare ale Europei » 
se întreba: « Dar ce este ceea ce ar trebui să atragă în aceste 
îndepărtate văi chiar pe cel mai umblat cunoscător al artei 
vechi? Sunt —— răspunde el — tezaure ce el nu le poate vedea 
nicăieri în altă parte !». D-l Henri Focillon, profesor de istoria 


1 V, traducerea lui G. Murnu din Buletinul Comisiunii monumentelor istorice, 
1913, p. 129. 

artelor la Sorbona mărturiseşte: «cine le-a văzut odată aceste 
delicioase biserici ale Bucovinei, nu le va putea uita niciodată, 
Intr'o țară de verdeață și de păduri, sub un cer luminos și 
potolit, ele sunt florile primăverii eterne a imaginelor. Sub 
vechiul decor de arcaturi, iată distribuite (în fresce) ierarhiile 
cereşti: judecata din urmă, geneza, maeștrii înțelepciunii an- 
tice... marea dramă a istoriei creștinătății ozientale, asediul 
Constantinopolului... Voroneţ, Moldavița, Humor, în finele 
dimineţi din ţara fagilor, în mijlocul pajiștilor lor înverzite 
atâtea capod'opere de poezie arhaică... în care se afirmă 
poezia vieții românești întinerind formule antice » 

Şi nu sunt de sigur simple flori retorice, ci cuprind și un 
sâmbure de adevăr, aceste cuvinte ale lui Sztrygowski: « Cine 
se ostenește să pătrundă în aceste cicluri de icoane care se 
pot compara iarăși numai cu mozaicurile din San Marco sau — 
considerând numai interiorul — cu bisericile muntelui Athos, 
acela recunoaște numai decât .marea greșală ce a săvârșit 
până acum investigația științifică, nevăzând în aceste frescurl 
decât numai și numai un răsad al artei athonice. Altfel însă 
judecă acela care ţine seamă de înrâurirea cea grozav de mare 
ce au avut asupra artei din Athos voievozii moldo-vlahi cu 
ale lor aşezăminte, ctitorii și danii, și nu uită a socoti, pe de 
altă parte, belșugul de idei proprii teologice, precum ele se 
rostesc cu deosebire în manuscrisele și picturile murale ale 
mănăstirilor Dragomirna și Suceviţa; dacă e obișnuit din 
lungă experiență să prindă cu privirea raporturile generale, 
el va fi silit să admită că nu atât Athosul asupra Moldovei, 


1 Revue de l'art, Paris, Mai, 1925, p. 26. 


pe cât marea cultură din mănăstirile Bucovinei a trebuit 
să se repercuteze asupra Sfântului Munte» :. 

Mănăstirile au fost astfel în trecutul românesc, prin ne- 
întrerupta activitate de cultură şi de artă, centrele din care 
pulsa viaţa spirituală în toate cuprinsurile neamului. Textele 
tălmăcite și modelele de artă religioasă, create în chiliile mă- 
năstirilor, erau copiate de preoţii de mir și de cărturarii și artiştii 
laici şi răspândite mai departe în lumea satelor și a orașelor. 
Astfel s'a creat acea atmosferă de misticism în care a viețuit 
poporul nostru mai multe veacuri, In această atmosferă în 
care învăţământul, pornit din curtea mănăstirilor, era dat de 
cler, s'a format sufletul românesc cu o puternică notă de religio- 
zitate, pe care o găsim vibrând până și în filele vechilor cronici. 
Prestigiul pe care-l dobândiseră mănăstirile era așa de mare, 
încât Domni și boieri se întreceau să le înzestreze cu sate și 
moşii, cu mori şi prisăci și cu sălașe de robi. Intre zidurile acestor 
sfinte lăcașuri de asistență și rugă, de cultură și de artă, și-au 
căutat, în anii bătrâneții, pacea —- în pregătirea pentru viața 
viitoare — membrii ai familiilor domnitoare și fruntași ai marii 
boierimi precum: marele logofăt al lui Mircea cel Bătrân, 
Filos; mama lui Ștefan cel Mare, Oltea Doamna; mama lui 
Mihai Viteazul, Theofana; Nistor și soția sa Mitrofana, pă- 
rinţii marelui cronicar Grigore Ureche, marele logofăt al lui 
Nicolae Mavrocordat, Radu Popescu, și mulți alții. 

Comorile de cultură și artă, pe care le păstrau mănăstirile 
ascunse departe de pânza drumurilor bătătorite, în plaiurile 
munţilor, explică în parte şi grija pe care au pus-o Domnii de a 
le întări cu ziduri şi cu metereze, ca pe nişte adevărate cetăți. 


1 Buletinul Comisiunii monumentelor istorice, 1913, p. 130. 

CULTURA SLAVĂ ÎN ȚĂARIBB NOASTRE, 
SUFLET ROMÂNESC ÎN LIMBA SLAVĂ 


I. LIFERATURA RELIGIOASĂ 


In urma prăbușirii statelor slave sub Turci, călugări ca Ni- 
codim și alții, despre care vom vorbi în curând, în năzuința 
lor de a scăpa de dezastru comorile de cultură ale poporului 
lor și de a continua în limanuri mai adăpostite munca lor închi- 
nată Domnului, au adus în țările noastre vechile manuscrise 
slavone și au pus temeliile vieții monahale după normele stator- 
nicite în Muntele Athos. In mănăstirile întemeiate de ei şi sporite 
prin grija pentru bunurile sufletești ale voievozilor noștri, s'a 
început o spornică activitate culturală în limba slavă, care era 


pe atunci la noi limba de cultură a neamului, precum în Occi- 
dentul evului mediu fusese, cu câteva veacuri mai înainte, 
limba. latină. In mănăstirile acestea se aflau școlile de slavonie, 
bibliotecile și călugării caligrafi, care au copiat cu un remar- 
cabil simţ de artă manuscrisele slave ale Sfintelor Scripturi, 
atât de prețioase într'o vreme în care tipografiile nu-și făcuseră 
apariţia la noi. In afară de textele Sfintelor Scripturi și în afară 
de cărțile necesare serviciului divin, sau mai copiat în mănă- 
stirile noastre literatura dogmatică şi ascetică, care contribuia 
la întărirea credinței, literatura apocrifă, care satisfăcea curio- 
zitatea călugărilor pentru atâtea chestiuni pe care Biblia le 

Ms. 209. f. 229 r. Bibl. Acad. Rom., fond. slav. Sfârşitul Polieleului lui Filothei 
Monahul, cu nota în care e amintit numele autorului, f. 229. 


lasă în întuneric, precum și o bună parte din literatura distrac- 
tivă a Slavilor sud-dunăreni, ca bunioară o versiune a romanului 
lui Alexandru cel Mare, copiată în 1562, din porunca Mitropo- 
litului Grigore al Moldovei și care se păstra în biblioteca mănă- 
stirii Neamțul. 

Dar în aceste manuscrise, copiate după originale venite din 
sudul Dunării, în afară de arta caligrafică și miniaturistică, 
nu se poate găsi niciun alt adaus al sufletului românesc la noi. 
In schimb însă, găsim în veacurile al XIV-lea, al XV-lea şi al 
XVI-lea, când cultura slavă dela noi, întărită continuu prin 
focarele din sudul Dunării, era în floare, un început de litera- 
tură românească în limba slavă. Precum în Occidentul medieval, 
cărturarii din toate țările dădeau expresie concepției lor în limba 
latină, tot astfel găsim și în țările noastre cărturari care, sub 
influența modelelor sud-dunărene, și-au înveșmântat gândirea 
și simțirea în formele limbii slavone. Avem astfel în primele 
veacuri ale statelor noastre un suflet românesc în formă sla- 
vonă. 

Cel mai vechiu dintre acești cărturari este un mare logofăt 
al lui Mircea cel Mare. Acesta în asfințitul vieții sale, renun- 
țând la măririle deșarte, și-a căutat un loc de liniște și reculegere 
în lumea călugărilor, sub numele de Filotheiu. Dela el ne-a rămas 
un polieleu, adică un fel de imn religios, destinat să fie cântat, 
Originalul s'a pierdut, dar se păstrează mai multe copii manu- 
scrise din Țara-Românească, Moldova și Rusia, dintre care cea 
mai veche datează din veacul al XV-lea. In aceste copii, se spune 
doar că autorul cântecului este « monahul Filotheiu, care a fost 


logofăt mare al lui Mircea cel Mare ». Cum se numea însă mai 
înainte nu ni se spune, dar dacă ținem seama -— după cum ob- 
servă d-l P. P. Panaitescu — că cei ce îmbracă rasa monahală 
sunt ținuți să-și schimbe numele pe care l-au purtat în vieața, 
lumească și să ia în sihăstrie un altul, care însă să înceapă cu 
aceeași literă cu care începea și numele laic, atunci e probabil 
că sihastrul Filotheiu trebue identificat cu marele logofăt Filos, 
pe care îl găsim semnând în actele divanului domnesc al lui 
Mircea cel Mare, prin 1394. 

Cam în același timp, se desfășoară în Moldova activitatea 
lui Grigore Țamblac. Deși acesta era bulgar, trimis de patriarhia 
din Constantinopol în Moldova ca să refere asupra cererii lui 
Alexandru cel Bun de a se da Moldovei o mitropolie, deși el 
a plecat apoi din Moldova în Rusia, unde a ajuns mitropolit, 
și apoi s'a întors în Bulgaria, totuși pe timpul cât a fost în Mol- 
dova ca egumen la mănăstirea Neamţu și ca predicator la curtea 
lui Alexandru cel Bun, a ținut un ciclu de 17 cuvântări unele 
cu caracter panegiric, în cinstea sfinților sărbătoriți precum: 
cuvânt de laudă Sf. Gheorghe, cuvânt de lauda Sfinţilor 
apostoli Petru și Pavel; cuvânt de lauda profetului Ilie; altele 
la comemorarea marilor evenimente din viața Mântuitorului: la 
Duminica Floriilor, la Joia mare, la Vinerea mare, la înălțarea 
Maicii Domnului; sau în sfârșit alte câteva tratând probleme 
de dogmatică, de asceză sau de morală creștină precum: despre 
misterele Domnului, despre viața călugărească, despre milostenie 
şi săraci. 

Ms. nr. 164 fond slav din Biblioteca Academiei Române, cuprinzând Vieaţa Sfân- 
tului Ioan cel Nou de Grigore 'Pamblac. 


După cererea Domnului, Ţamblac a scris pentru biserica 
moldovenească, în medio-bulgară, vieața și slujba Sfântului 
Ioan cel Nou, care fusese martirizat de Tătari la Cetatea-Albă» 
prin anul 1300, fiindcă nu primise să-și lepede credința erești- 
nească şi ale cărui moaște fuseseră, transportate în 1402 dela 
Cetatea-Albă la Suceava. In urma acestei strămutări a moaștelor 
în cetatea de scaun a Moldovei, Sfântul a fost venerat de Mol- 
doveni ca protectorul și apărătorul țării lor. Sub pana lui Ţam- 
blac, potrivit cu cerințele genului, vieața sfântului este scăldată 
în culoarea miraculosului hagiografic (la moartea sfântului 
coloane de foc ce se înalță spre cer vestesc harul Mântuitorului 
coborîndu-se asupra celui ce a primit cununa de martir). Un 
veac mai târziu, un succesor român al lui Gr. Ţamblac în egu- 
menia dela mănăstirea Neamţului, arhimandritul Teodosie, 
inspirându-se din opera înaintașului său, a scris pe la 1534, 
în limba slavă, un «Cuvânt panegiric al sfântului și cinsti- 
tului mare mucenic Ioan cel Nou» (Pohvalnoe slovo svătomu 1 
slavnomu veliko mutenikomu lovaanny Novomy), care în 
tipăriturile moldoveneşti se găsește până târziu în veacul al 
XVII-lea. 

Pe timpul lui Ștefan cel Mare cultura religioasă în formă 
slavă era așa de satisfăcătoare pentru Moldova, încât în 1484 
episcopul de Roman, Vasilie, se încumetă să intervie în pro- 
blema de ordin teologic, care iscase conflictul dintre mitropo- 
litul Moscovei, Gheronte, şi principele Moscovei, Ivan al III-lea 
Vasilievici. 


Trei decenii mai târziu, întâlnim în mănăstirea Putna 
un protopsalt, Eustratie, care alcătuește şi el câteva cântece 
religicase, păstrate întrun manuscris semnalat de învățatul 
rus lacimirskij. 

BIBLIOGRAFIE. Pentru literatura scrisă de români în limba slavă: P. P. Pa- 
naitescu, La litfârature slavo-roumaine (XV-e—XVII-e siocle) et son importance 
pour I'histoire des lilleratures slaves, comunicare făcută la I-iul congres al filologilor 
slavi din Praga (1931). 

Despre Nicodim. Ilarion Ruvarac, Pop Nikodim der erste Klostergriindey 
in der Walachei, în e Archiv făr slavische Philologie», XI, 1888, pag. 354 —363. 

Despre Grigore Țamblac se găsesc ştiri mai nouă în Murko, Geschichte der ălleren 
siidslav Literatur, pag.127 şi 161 şi A. lacimirskij, Tpuropiit Iţamonuab,St.Pe- 
tersburg, 1904 (în ruseşte). Un alt studiu mai bun: S. Kievskii, Murponoinrt 
Ipuropiii Iamânarw în « Bogoslovskii Vestnik», Moscova, IV, 1895, Studiul lui 
Melchisedec, Mitropolitul Grigore Tamblac, publicat în Revista pentru istorie, 
arheologie şi jilologie, an. III (1884) este azi învechit, 


II. ISTORIOGRAFIA SLAVONĂ IN MOLDOVA 
A) CRONICA LUI ȘTEFAN CEL MARE 
VERSIUNEA GERMANĂ 


Domeniul literar slav în care cugetarea românească s'a 
manifestat mai,activ şi mai continuu, a fost în Moldova istorio- 
grafia. Inceputurile ei trebuesc așezate, cred, în timpul și la 
curtea lui Ştefan cel Mare. 

Cronica lui Ştefan cel Mare, versiunea germană descoperită în Bayerische Staats- 
bibliotek din Miinchen, de prof. Olgierd Gârka. 


CRONICA LUI ȘTEFAN CEL MARE au 


Zic cred, fiindcă nu este în Europa o literatură mai sbuciu- 
mată în desvoltare și mai năpăstuită în soarta ei decât litera- 
tura românească. Nu ştiu să mai fie multe popoare care să-și 
fi pierdut atâtea monumente de cultură ale trecutului său de 
cum am pierdut noi. Originalele primelor traduceri românești 
sau pierdut; prototipul primelor noastre legende religioase 
apocrife nu se cunosc; primele traduceri ale romanelor populare 
au dispărut. « Invățăturile lui Neagoe » nu le cunoaștem decât 
din copii târzii și defectuoase; cronica scrisă pe timpul și la, 
curtea lui Mihai Viteazul nu ni s'a păstrat decât într'o traducere 
latină, cronica lui Grigore Ureche n'a ajuns până la noi decât 
în compilația lui Simion Dascălul; « De neamul Moldovenilor » 
şi cronica lui Miron Costin le avem în copii posterioare, dintre 
care cea mai veche copie a cronicii datează din 1720. Şi atâtea, 
și atâtea altele! 

In marile frământări petrecute pe pământul românesc cu 
incursiuni de armate ungurești și polone, cu numeroase invazii 
de oștiri turcești și tătărești, cu atâtea vechi mănăstiri și cetăți 
de scaun arse din temelie și apoi reconstruite ca să fie din nou 
arse, atâtea din monumentele literaturii noastre vechi au fost 
distruse sau răpite pentru a fi apoi aruncate în cine știe ce colț 
de bibliotecă. 

Numai norocul ne ajută să mai dăm peste ele. O întâm- 
plare neașteptată uneori ne scoate totuși la iveală câte unul din 
aceste monumente care așteapta de veacuri închis în cine știe 
ce colț de bibliotecă și care ne înfățișează munca de cultură. a 
străbunilor într'o lumină cu totul nebănuită. 

Una din cele mai importante descoperiri făcute în timpul 
din urmă, este aceea a profesorului universitar Gârka dela 
Universitatea din Lwoâw. Cercetând în Biblioteca de stat din 
Miinchen (Bayerische Staatsbibliothek) manuscrise privitoare la 
istoria Poloniei și a Ungariei, Olgierd G6rka a dat în primăvara 
anului I19r1, peste cea mai veche cronică românească din câte 
se cunosc până astăzi. Cronica se păstrează într'un codice 
in quarto, cu signatura Codex Latinarum 952, într'o traducere 
germană, care începe: «Ab Jesu Maria 1502 Jar, acd> dicem» 
28 Appril ist geschryben dy Cronycke des Stephan Voyvoda 
aus der Wallachey, (o greșală evidentă, Walahey în loc de 
Moldau). Titlul cronicii este: Cronica breviter scripta Stephanci> 
Dei gracia voyvoda Terrarum Moldavienscium> necnon Vala- 
chyens <ium !. 

După părerea lui Gârka, cronica ar fi fost adusă în Germania 
de solia moldovenească din 1501. La această dată, Ştefan 
cel Mare, care era bolnav de diabet, şi care era chinuit de ră- 
mășițele rănii primite la Chilia, simțindu-se din ce în ce mai 
rău, trimesese după medici specialiști în centrele științifice 
din Italia (Veneţia) şi Germania. Misiunea, trimisă în Germania 
și compusă din Ulrich şi Antonius, sosește în Niirnberg la sfâr- 
șitul lui Februarie, cu o scrisoare de recomandare din partea 
regelui Ungariei, Wladislav Iagello. 

Solia moldovenească a avut în Germania răsunetul cuvenit. 
Dintr'o scrisoare în limba latină, adresată lui Ștefan cel Mare 
şi dintr'alta germană către Wladislav Iagello, amândouă tri- 
mise de către primarul orașului Niirnberg — al] cărui nume n'a 
putut fi identificat de către d-l G6rka — reiese că s'a găsit 
un medic capabil, doctorul Ioan Klingesporn, care, rugat in- 
sistent, a primit să vină cu trimişii lui Ștefan cel Mare în Moldova. 

Despre doctorul Klingesporn şi despre solia moldovenească 
nu se mai pomenește apoi nimic, nici în documentele moldo- 
venești și nici în cele germane. La curtea din Suceava nu avem 
știri să fi sosit doctorul Klingesporn; dimpotrivă, la 7 Decem- 
vrie 1502, găsim la patul Domnului pe doctorul venețian Ma- 


1 Am admis lectura corectată a lui Ion Const. Chiţi mia, Cronica lui Ştefan 
cel Mare în « Cercetări literare », III (1939, publicate de N. Cartojan), p. 228. 


thias Muriano. Intr'o listă de 8—9 medici iluștri din Niirnberg, 
întocmită. ulterior, iarăși nu se găsește trecut Klingesporn, deși 
a fost un medic distins. Ce s'a întâmplat, prin ce peripeții a 
trecut pe drumurile pe care le-a străbătut misiunea moldove- 
nească și doctorul german, nu știm. G6rka presupune că au 
pierit uciși pe drum, în nişte ținuturi unde domnea dreptul 
pumnului. 

In Niirnberg, crainicii marelui Domn au trebuit să intre 
în legături cu fizicianul Hartmann Schedel. Schedel își făcuse 
studiile la universitatea din Leipzig, şi la vârsta de 20 de ani 
plecase în Italia să-și desăvârșească cultura la celebra univer- 
sitate din Padova, într'o vreme când umanismul era acolo în 
plină înflorire. In 1466, își luase doctoratul și, după un popas 
prin Veneţia, se reîntoarce în Germania, unde din 1484 se sta- 
bilise în Niirnberg ca medic 1. In afară de profesiunea sa de 
medic, Schedel a fost în același timp un pasionat geograf și 
istoric, care a adunat știri privitoare la răsăritul Europei. 
In biblioteca lui sa găsit și un exemplar din cunoscuta 
naraţiune, alcătuită de un Sas ardelean între 1477 — 1491, 
Geschichte Dracole Waide. Schedel publicase în 1493 o cro- 
nică, Liber Chronicarum — numită şi Chronicum mundi — care 
a fost bine primită de contemporanii săi, fiindcă a fost retipă- 
rită într'o ediție nouă în 1497 și fiindcă traducerea germană a 
cunoscut repede 3 ediții (1493, 1496 și 1500). A avut un mare 
răsunet între cărturarii din Apus. Între altele, pasagii întregi 
din ea au fost încorporate în ediția din 1494 a operei lui 
Vincent de Bauvais: Speculum historiale. In această operă, 
neobositul cercetător, împrumutând pe de a întregul infor- 
maţiile din (Papa Pius Il) Enea Silvio Piccolomini, Fistoria 
vevum ubyque gestarum locorumque descriptio, vorbeşte de 
luptele dintre Dănești și Drăculești, de origina latină a nea- 
mului, și se plânge că «difficillimum esse provinciarum (Wala- 
chiae) descriptionem » din pricina ştirilor contradictorii a 
izvoarelor ?. 

Acest umanist german a primit solia moldovenească, și, 
dornic de a smulge dela ea informaţii, pentru a întregi 
ştirile despre țările noastre, ar fi profitat de acest prilej pentru 
a-şi scoate o copie de pe cronica lui Ștefan cel Mare. Această 
copie a trecut apoi, împreună cu întreaga lui bibliotecă, în 
moștenirea nepotului său Melchior și, în cele din urmă, a ajuns 
în biblioteca Principelui Bavariei, Albrecht V (1550—1579). 
Biblioteca acestuia din urmă, un pasionat colecționar de 
manuscrise, a format temelia, bibliotecii curții bavareze, care 
după revoluție a devenit bibliotecă de stat. 

Copia lui Schedel, scrisă într'unul din dialectele Germaniei 
de Nord, apropiat de « hochdeutsch » de azi, conține 22 de file 
manuscrise, de hârtie veche, de pe la sfârşitul veacului al XV-lea. 
Ea înșiră evenimentele petrecute în Moldova, în ordine crono- 
logică, începând cu răsturnarea lui Petru Aron Vodă și urcarea 
pe tron a lui Ştefan cel Mare în anul 1457 și sfârșind cu anul 
1499, înfrângerea lui Malcoci. 

Textul lui Schedel cuprinde, mai ales în transcrierea numelor 
proprii, O serie de greșeli, ca de pildă, Bognes în loc de Bogdan, 
Braut în loc de Prut (Zwischen den Nester und der Braut), 
sau Warsarab ori Waserab în loc de Basarab, ceea ce dove- 
deşte că el nu este un original, ci o copie defectuoasă. 

“Cronica conţine o mulțime de știri pe care nu le găsim în 
nicio altă cronică internă; ea pomeneşte şi de un ostaș 
Purice, despre care ne vorbește și Neculce în O samă de 
cuvinte şi care se constată pe această cale că a fost o figură 
istorică, şi nu legendară. Știrile nouă pe care le aduce cronica 
VIII 


în  Hislorische  Jahresberichie, 


1 Grauert, Neue Danteforschungen 
(1897), p. 76; Chiţimia, op. cit, p. 267. 
1 Şi datele biografice date de I. Chiţ im ia, op. cit, p. 225—227. 

Cronica lui Ştefan cel Mare, versiunea germană păstrată în Bayerische Staatsbibliothek 
din Miinchen. 


sunt foarte interesante şi ele pun într'o lumină vie — după 
cum mărturisește d-l Gârka într'o comunicare făcută Academiei 
noastre în 1930 — «forţa puternică a caracterului lui Ştefan 
cel Mare, marele său geniu militar », care în momente grele pentru 
țara sa, nu-și pierdea cumpătul, știa să. se ridice de-asupra si- 
tuaţiei și să folosească, cu o rară abilitate, împrejurările cele 
mai critice spre a-și duce oștirile la biruință. 

Cronica înfățișează însă o vădită părtinire pentru Polonia ; 
ea nu pomenește nimic de pătrunderea lui Ştefan cel Mare 
până în inima. Poloniei la Lemberg și despre celelalte ostilități 
ale lui Ștefan cel Mare cu Polonii. In schimb, ea dă informații 
inedite cu privire la ajutorul atribuit Polonilor în 1499, la, 
răzbunarea lui Ștefan cel Mare împotriva Turcilor pentru încăl- 
carea Poloniei. 

Aceste tendințe ale cronicei îl fac pe d-l Gorka să admită 
că cel ce a alcătuit cronica în limba germană a fost Herman, 
pârcălabul Cetăţei-Albe, care, mai târziu, apare la curtea din 
Suceava a lui Ștefan cel Mare, ca jucând un rol important în 
tratativele cu Polonii din Aprilie 1499 și pe care d-l Gârka îl 
socotește că era, de origine sas :. EI ar fi scris cronica cu intenția 
de a informa pe regele Ioan Albert (1492—1501) despre lucrurile 
moldoveneşti. O copie de pe această cronică germană a intrat 
apoi în mâna lui Ulrich, solul trimes de Ștefan cel Mare la Nii- 
renberg ca să-i aducă un doctor şi care probabil ar fi fost rudă 
cu Herman. 


1 A se vedea și C. C. Giurescu, storia Românilor, LI, Bucureşti 1937, p. 596. 
«un militar sas în serviciul lui Ştefan». 


2 ISTORIA LITERATURII ROMÂNE VECHI 


Argumentele aduse de d-l Gorka pentru a susținea paterni- 
tatea pârcălabului Herman asupra versiunii germane a cro- 
nicei nu-mi par convingătoare. Din documentele contemporane 
nu reiese în mod cert că Herman — pe care documentele noastre 
interne îl transcriu Hrăman — era sas și că ar fi cunoscut limba 
germană. Numele nu poate da în această privință o indicație 
concludentă, căci îl găsim purtat de persoane a căror origine 
nu poate fi germană (Herman frate cu Iațcu sau chiar Herman 
țiganul).! De altă parte, tendința polonofilă a cronicei mai 
poate avea, chiar admițând datele d-lui Gorka, și altă explicație. 
Din moment ce ştim că solia moldovenească aducea cu sine şi 
o scrisoare a regelui de neam polon, Wladislav Iagello, din moment 
ce Ștefan cel Mare recursese la ajutorul acestuia pentru a 
obținea un medic din Germania, este de admis că, printr'un 
elementar simț de prudență, solia lui, alcătuită — după câte 
se pare — din Sași, nu putea duce cu sine prin Polonia, o cro- 
nică în care susceptibilitățile polone nu erau menajate. Făcând 
aceste rezerve într'o lecție ținută la câteva săptămâni după 
comunicarea d-lui Goârka la Academia Română, încheiam cu 
aceste cuvinte: « Oricine ar fi însă traducătorul german al cro- 
nicei, un lucru este sigur că acesta a tradus-o după cronica 
oficială scrisă la curtea lui Ștefan cel Mare. Această cronică 
a fost scrisă după toate probabilitățile în limba slavonă și ea 
înfăţişează o mare asemănare cu cronica dela Bistriţa ». 

In timpul din urmă, vechiul nostru elev, d-l I. Chiţimia, 
pornind pe drumurile noastre, a verificat punct cu punct după 
copii fotografice ale cronicei, procurate de noi, datele d-lui 
Gârka, şi rectificând unele lecturi greșite, a ajuns la concluzii cu 
totul diferite de ale istoricului polon. Cronica a fost scrisă în- 
tr'adevăr în limba slavonă, fiindcă în numele proprii din textul 
german se păstrează urmele unui original slavon de ex. orașul 
Râmnic este transcris în versiunea germană sub forma Rybnyg, 
care la rândul ei transcrie exact forma slavonă P'GHukb, așa 
cum o găsim şi în versiunile interne slavoneşti ale cronicei. 
Intr'alt loc găsim în textul german: bey einem Bache der heyst 
Potogk = la un pârâu ce se numeşte Potok. In versiunea sla- 
vonească a cronicei dela Bistrița e: «na măsto naricaemoe Ilorokb 
Bonua », la localitatea ce se numeşte Cursul Apei. Polonul găsind 
în textul slavon vodna «de apă», a crezut că trebue să fie 
vorba de un pârâu și va fi tradus în latineşte «ad rivum qui 
nominatur Potok», ceea ce traducătorul german a reprodus 
apoi întocmai în limba sa. Acest original slavon, crede d-l Chi- 
ţimia, ajunsese probabil în Ukraina, unde un polon l-a tradus 
în limba latină, precum se vede din urmele latine rămase în 
traducerea germană, (in monde Aprilis ; in dem mond Jul] ; în 
dem mond Nouembris ; an dem 7 tag Decembris; am 17 tag 
Octobris in dem menet Octobry primodie... do saczt Sptephan 
voyvoda Ysayam  (acuzativul latin) seinen Schwoger.... des 
Radulli voyvodess dochterr <Tochter> an dem tag sand Dyo- 
nisij Dymyltry...). Dar asemenea expresii şi nume proprii 
declinate latineşte se găsesc adesea, precum arată d. P. P. 
Panaitescu, în operele umaniștilor germani din veacurile al 
XV-lea și al XVI-lea. Traducătorul latin al cronicei slavone a 
fost zice d. Chiţimia un polon, căci deși se întâmpină în docu- 
mentele latine ale evului mediu din Ungaria, Franța, Germania 
fonetisme ca (gracia, în loc de gratia, creaciomibus în loc de 
creationibus ; totuși nume proprii în forma polonă, ca Colaczin, 
Czessuy, Vylcza pentru Vâlcea; Mikoley (forma, polonă a numelui 
Nicolae Halytzky; Repka — în textul german Rebge — din 
rzepka = ridiche, porecla dată starostelui din Buczacz) trebuesc 
să fie luate în considerare. 

Traducătorul polon a modificat şi a amplificat însă datele 
originalului slavon cu ştiri privitoare la împrejurările polone, 


1 b. P. Panaitescu în Revista istorică română, | (1931), p. 158. 

ca de pildă itinerariul armatei regelui Albert, pe teritoriul 
polon, înainte de a intra în Moldova pentru a fi sdrobită în co- 
drii Cosminului. 

Tot el a înlăturat altele din originalul s'avon, care nu erau 
favorabile Polonilor. In această, formă, cronica a ajuns în 
mâinile lui Schedel, nu adusă de solia moldovenească, ci cerută 
şi obținută de acesta poate în timpul călătoriei sale în Polonia, 
după strălucita victorie a Pomnului moldovean împotriva 
Turcilor. 

Deși argumentele aduce de d. Chițimia nu sunt toate deopo- 
trivă de convingătoare, totuși ipoteza pusă în discuție de 
d-sa are meritul de a îndrepta cercetările pe o nouă pistă, 

Cronica, lui Schedel înfățișează în forma germană copia cea 
mai veche a cronicelor moldovenești, scrisă cu doi ani înainte 
de moartea marelui Domnitor. Din nenorocire, această ver- 
siune nu este o traducere completă și fidelă a cronicei dela 
curtea lui Ștefan cel Mare. 


VERSIUNILE SLAVONEŞTI 


Versiunea germană nu ne poate da, deci, icoana exactă a 
cronicei scrise la curtea lui Ștefan cel Mare. Va trebui, dar, 
să încercăm reconstituirea ei pe baza izvoarelor interne scrise 
în limba slavă. 

Care sunt aceste izvoare? 

In afară de această versiune germană, care a stat închisă 
în biblioteci străine până în timpurile noastre, cronica domniei 
lui Ștefan cel Mare ni s'a mai păstrat în următoarele cinci 
copii târzii în limbă slavonă: 

I. LETOPISEȚUL DELA BISTRIȚA, care a fost descoperit 
de 1. Bogdan în Biblioteca clubului bulgar din Tulcea, după 
indicațiile date de Alexandru Pop, profesor pe atunci la gimna- 
ziul din Tulcea. 

Este un manuscris in 8%, copiat la sfârșitul veacului al 
XVI-lea, sau începutul celui de al XVII-lea. Cea mai veche 
notiță de pe filele manuscrisului este din 1710, a lui Ierei Gheor- 
ghe din Băiceni. El spune că i-a «dat această carte preutiasa ră- 
posatului preotului Ursului», din neamul Mitropolitului Varlaam, 
«carele au fost protopop în Iași; i-a dat-o ca să le hie pomană în 
veci ». La 1861, un Bulgar, Djudjov, a cumpărat manuscrisul 
cu 5 ruble dela un Lipovean și l-a transmis apoi Bibliotecii 
bulgăreşti din Tulcea. 

Codicele cuprinde, după o serie de texte apocrife Și poporane, 
cronica lui Manases în traducere slavă, urmată de letopisețul 
moldovenesc. Cronica lui Ștefan cel Mare — într'o versiune 
apropiată de versiunea germană a lui Schedel până la anul 
1484 — este precedată de o altă cronică de întindere mai mică, 
a șasea parte din întreg, care începe dela descălecatul lui Dragoș 
(1359) și merge până la urcarea în domnie a lui Ștefan cel Mare. 
Cronica marelui Domn al Moldovei se înfățișează deci aci ca o 
continuare a acesteia din urmă, alcătuind cu ea un singur trup, 
un singur letopiseț, cu titlul care, tradus în românește sună: 
« Acesta e letopisețul de când cu voia lui Dumnezeu s'a început 
Tara moldovenească ». Letopiseţul acesta nu este însă complet, 
fiindcă lipsesc ultimele pagini. In forma în care îl avem, el se 
întinde și dincolo de domnia lui Ştefan cel Mare, până la răz- 
boiul lui Bogdan cel Orb cu Radu, Domnul Munteniei (1507). 
Despre structura acestei cronici, în care Bogdan distingea 
trei părți și despre caracterul ei particular vom reveni mai jos, 
când vom încerca, pe baza tuturor versiunilor, să reconstituim 
începuturile istoriografiei moldovenești. 

2. LETOPISEȚUL DELA PUTNA. A fost studiat ȘI pu- 
blicat, cu traducere românească, de regretatul 1. Bogdan în 


! V. Augustin Z. N. Pop în Biserica Ortodoxă Română 1939, p. 319. 

Bibl. Acad, Rom. ms. slav 649: Letopisețul dela Bistrița 


Vechile cronici moldovenești până la Urechia (p. 2 3—41; 143—148; 
193—197). Originalul a fost găsit în Biblioteca Academiei teo- 
logice din Chiev, între manuscrisele aduse dela lavra Potaevz 
(azi in Polonia), intr'un sbornic de texte cu cuprins foarte va- 
riat: ascetice, hagiografice, apocrife, extrase din nomocanoane, 
tratate gramaticale și materiale istorice. Materialele istorice 
sunt alcătuite din cele mai vechi anale sârbești, din cea dintâi 
cronică bulgărească şi dintr'o versiune a cronicei moldove- 
nești — singura care ne interesează aci. Cronica moldovenească 
cu care se încheie sbornicul este scrisă în mediobulgară și poartă 
titlul: Povestire în scurt despre domnii moldoveneşti. Are o no- 
tiță prețioasă: Gle nneanie nncax cara wm Caarhia care tradusă 
în româneşte înseamnă: «Această scriere a scris-o Isaia din 
Slatina». Versiunea acestui letopiseț este deci copiată de 
călugărul Isaia din mănăstirea Slatina a Moldovei. Originalul 
pare să fi venit din mănăstirea Putna, fiindcă în cuprinsul 
textului se găsesc numeroase amănunte privitoare la mănăstirea 


Putna:) ! 


1 1466, unie în 4: « au început să zidească mânăstirea dela Putna 2; 1470, August 
în 20: evenit-au Ştefan Voevod şi au sfmţit hramul Prea Sfintei Născătoare de 
Dumnezeu dela Putna, cu mâna preasfinţitului mitropolit kir Teoctist şi episcopului 
Tarasie, fiind de faţă egumenii tuturor mânăstirilor și întreg clerul preoţesc în număr 
de 64 inşi, Septemvrie în 3, sub arhimandritul Ioasaf»; 1484, « Martie în 15, în 
Miercurea mare pe la miază-noapte au ars întreaga mânăstire Putna până în temelie »; 
1484, Octomvrie 8: moartea arhimandritului Iosif al Putnei; 1486: numirea celui 
de al doilea arhimandrit al Putnei, Paisie. 


ISTORIA LITERATURII ROMÂNE VECHI 


Mânăstirea Putna. 


Părerea lui Bogdan că letopisețul dela Putna este «o pre- 
scurtare și o prelucrare a analelor dela Bistrița » nu se poate 
susține, deoarece, precum a arătat d. I. Vlădescu, în letopisețul 
putnean se găsesc numeroase știri care lipsesc din analele dela 
Bistriţa. Dar nici părerea d-lui Vlădescu că nu există «nicio în- 
rudire cât de mică între letopisețul dela Putna şi cel dela Bi- 
strița şi că letopisețul dela Putna ar fi fost vedacial, nu pre- 
scurtat, de cineva cu admirație pentru Ştefan cel Marc. 

folosind notițe şi însemnări contemporane » nu poate îi pri) 
Identitatea de redacţie a ştirilor în ambele letopisețe 1 dove- 
deşte în chip neîndoelnic că între ele este o filiație, întru cât 
ambele descind dintr'un prototip comun. Intre acest prototip 
şi între analele dela Bistriţa şi cele dela Putna, trebue să admi- 
tem însă mai multe intermediare. Intr'unul din acestea lipseau 
ştirile care se găsesc în analele dela Putna. După acela au fost 
copiate analele dela Bistrița. Dar și intermediarul după care 
a fost copiat letopisețul dela Putna avea lacune însemnate, 
căci din versiunea putneană lipsesc numeroase știri şi pasaje 


1 lată câteva pasagii paralele pe care le dăm în traducerea românească a lui 
Bogdan. Intre textele originale slave asemănarea este și mai mare. 
Bistriţa Putna 
In anul 6867, veni Dragoș Voevod din In anul 6867... venit-au Dragoș Voe- 


ţara Ungurească, dela Maramureş la 
vânat după un zimbru, şi au domnit 
2 ani. 

După el, domni fiul său Sas Voevod 
4 ani. 

După acesta, domni fiul său Laţcu 
Voevod 8 ani. 


vod din Maramureș dela Țara ungurească 
la vânat după un zimbru, și au domnit» 
2 ani. 

După el, domni fiul său Sas Voevod 
4 ani.-- 

Fiul său Laţcu Voevod au domnit 8 
ani şi au murit. 


întregi. Dacă unele omisiuni se pot explica printr'o tendință 
de prescurtare; altele — care se înfățișează compact și cuprind 
pasaje întinse —nu se pot explica, cred, decât admițând că 
din intermediarele după care derivă letopisețul dela Putna 
se pierduseră câteva pagine 2. 

3. VERSIUNEA DIN LETOPISEŢȚUL LUI AZARIE a fost 
descoperit de regretatul Bogdan, după indicaţiile lui Lacimirski), 
într'un codice din Biblioteca imperială din St. Petersburg. Codi- 
cele, în format de 8, a fost scris pela sfârșitul secolului al 
XVI-lea sau începutul celui de al XVII-lea și cuprinde o serie de 
texte religioase apocrife și istorice. Manuscrisul nu are nicio indi- 
caţie de dată și nume privitoare la original, autor sau copist; din 
câteva notițe, posterioare și incomplete, reiese că, pela 1039 se afla 
la Iaşi, şi că la 1749 a fost trecut în zestrea mănăstirii Nicoriță. 
De acolo, în împrejurări necunoscute, a ajuns în Rusia. 

Partea istorică a codicelui conține: a) o scurtă cronică uni- 
versală, urmată de niște anale sârbești cu note de istorie ro- 
mânească; b) letopiseţul moldovenensc, purtând în slavonește 
același titlu ca şi versiunea dela Putna: Povestire în scurt despre 
Domnii, Moldovei, urmată de letopiseţele lui Macarie şi Azarie, 
de care ne vom ocupa în capitolul următor (vezi pag. 38). Prima 
parte, care ne interesează deci, cuprinzând istoria Moldovei 
dela, descălecat până la moartea lui Ștefar: cel Mare se apropie 
mult de versiunea dela Putna — de aceea Bogdan o și numeşte 
Analele Pulnene — dar are şi părți comune cu analele dela 


1 A se vedea de ex. lacunele dintre anii 6907 (1399) și 6952 (1444) cele dela anul 
7005 lupta din Codrul Cozminului; cele dela anul 7015 (1507). 

Bistrița, Ea derivă deci dintr'un arhetip intermediar între 
versiunea dela Bistriţa, și cea dela Putna. Are însă şi câteva 
știri pe care nu le găsim nici în versiunea dela Bistrița, nici în 
cea dela Putna — toate însă referitoare la vieata întermă a mă- 
năstinii Pulna. Asttel aflăm din acest letopiseț că al doilea 
egumen al mănăstirii Putna, ales de Ștefan cel Mare în 1486, 
Paisie, se mai numea și Scurtul ; că în 1503, Iulie 23, a răposat 
egumenul Paisie; că în luna, următoare «August în 4 Marti, 
la miezul nopții » a decedat și duhovnicul Antonie Bolsun și 
că în sfârșit, în 1517 ? Aprilie 22 a murit Bogdan Voievod, fiul 
lui Ştefan cel Mare, și că a fost îngropat în mănăstirea dela 
Putna, în biserica mare de partea stângă ». 

4. CRONICA ANONIMĂ, numită așa de regretatul I. Bogdan 
care a studiat-o și publicat-o în Vechile cronici moldovenești 
(pp. 62—68, 185-—192 și 243—290) —se găsește încorporată, 
într'o colecție de cronici rusești, cunoscută în istoriografia 
rusească sub numele de  Voskresenskaja l&topisi, alcătuită 
în imperiul moscovit pe la sfârșitul secolului al XVI-lea. Partea 
românească, scrisă în medio-bulgară cu numeroase rusisme, 
poartă ca și versiunea dela Putna, titlul care în româ- 
nește sună: « Povestire în scurt despre domnii moldoveneşti, de 
când s'a început țara moldovenească ». Cronica este o transcriere, 
prescurtată în partea finală, după vechea cronică a Moldovei 
care mergea până la moartea lui Ștefan-cel-Mare. Bogdan cre- 
dea că originalul fusese adus din Moldova, probabil de unul 
din solii lui Ivan al III-lea, marele cneaz al Moscovei, al cărui 
fiu, Ivan Ivanovici, luase în căsătorie pe fiica lui Ștefan cel Mare, 
domnița Elena. Până la Ştefan-cel Mare, cronica anonimă dă 
lista domnilor Moldovei dela descălecatul lui Dragoș, într'o 
formă, foarte apropiată de versiunea cronicei dela Putna, cu 
care de altfel, după cum am văzut, se aseamănă și în titlu. 
De la Ștefan înainte, cronica este mult prescurtată, căci, în 
afară de data urcării pe tron a marelui voievod, nu ne mai dă 
decât 4 date: 1465 luarea Chiliei dela Unguri; 1484 smulgerea 
Chiliei şi Cetăţii Albe dela Moldoveni de către Turci; 1497 
lupta din codrul Cosminului şi 1504 moartea, lui Ștefan. Această 
ştearsă prezintare a domniei lui Ștefan cel Mare, care fusese 
cuscrul lui Ivan al III-lea, dovedește că partea de istorie româ- 
nească a, intrat în compilația rusească într'o vreme când inte- 
resul Moscoviţilor pentru personalitatea marelui Domn mol- 
dovean scăzuse. După data morţii lui Ștefan cel Mare, cronica 
anonimă pomenește că Ștefan a avut 4 feciori: Petru, Alexandru 
și doi Bogdani și se încheie cu cuvintele: « După el încep a 
domni fiul său Bogdan ». Inregistrarea urcării pe tron a lui 
Bogdan ne confirmă și ea ipoteza că originalul moldovenesc, 
care se află la baza acestei cronici, nu a fost adus în Rusia 
pe timpul lui Ştefan cel Mare, ci mai târziu, după moartea, 
lui — poate la începutul domniei lui Bogdan. 

Spre deosebire de toate celelalte versiuni slavoneşti, cronica, 
începe cu două legende eponime. Prima, o ciudată fusiune de 
anacronisme istorice și de născociri fanteziste, privește originea 
romană a Românilor. «La anul 6867 (= 1359)» — începe 
cronica anonimă — doi frați de legea Creștinească, fugind din 
Veneția, de prigonirile «ereticilor », au ajuns la Râmul vechiu 
Și și-au zidit o cetate, pe care au numit-o după numele lor, 
Roman. Acolo au stat, cu neamul lor, până ce Papa Formos 
a trecut dela credința pravoslavnică (ortodoxie) la legea la= 
tină (catolică). Atunci Râmlenii, trecuți la legea catolică, Şi-au 
fundat altă cetate, Noul Râm, și au început lupta. împotriva 
fraților lor rămași ortodocși. Luptele au durat până în vremea, 
craiului unguresc Vladislav, care «era nepot de frate lui Sava, 
arhiepiscopul sârbesc » și de care fusese chiar « botezat», 

In vremea lui Vladislav, Tătarii din stepele Nistrului şi 
dela apa Moldovei, trecând Carpaţii, s'au năpustit asupra Ar- 
dealului și au ajuns până la Mureș. Vladislav a cerut atunci 


ajutor de la împăratul Râmului, şi de la Papă. Impăratul 
Râmului i-a trimes ajutor de oaste, dar Noii Râmleni au scris 
craiului Vladislav, cerându-i să așeze în primele rânduri de bă- 
tae pe vechii Râmleni, ca să scape de ei, iar dacă totuși nu vor 
pieri în luptă, să-i oprească în țara lui. In lupta încinsă cu Tă- 
tarii pe apele Tisei, Vechii Râmleni s'au purtat vitejeşte și au 
infrânt pe 'Lătari. Vladislav, de bucurie, i-a cinstit bine, și 
arâtându-le scrisoarea Noilor Râmleni, a stăruit de ei să ră- 
mână în țara lui, ceea ce ei au primit cu condiția ca să li se în- 
găduie a-și păstra credința ortodoxă. Vladislav le-a dăruit 
atunci pământ «in Maramureş, între apele Mureșului și Tisei, 
locul ce să cheamă Criș». Râmlenii, trăind acolo, «au început 
a-și lua femei unguroaice de legea latinească și a le întoarce 
la legea lor creștinească », 

După această legendă eponimă — plăsmuită, după cum vom 
vedea mai târziu, într'un mediu unguresc, din anacronisme (zidi- 
rea Romei de doi frați creștini din Veneţia, luptele dintre Râmlenii 
vechi și Râmlenii noi, craiul Vladislav nepot de frate al arhie- 
piscopului sârb Sava etc.) și din vagi și confuze reminiscențe 
istorice (invazia Tătarilor; fuga regelui; ajutorul dat de 
Români în luptele cu Tătarii) — urmează, apoi cunoscuta legendă 
menită să explice originea și stema Moldovei. Cronica ano- 
nimă povestește mai departe cum dintre Râmlenii așezați 
de Vladislav în Maramureș s'a ridicat «un bărbat cu minte 
și viteaz cu numele Dragoş», care, pornindla vânătoare de 


Mânăstirea Slatina, ctitoria lui Alexandru Lăpușneanu, unde călugărul Isaia a copiat 
versiunea letopisețului de la Putna, 

fiare sălbatece şi luându-se cu tovarăşii săi pe urmele unui 
zimbru, au trecut munţii în nişte ţinuturi frumoase, unde au 
ucis zimbrul pe țărmul unei ape. Incântaţi de frumuseţea lo- 
curilor, s'au întors în Maramureș, au cerut învoire dela craiul 
Vladislav și cu toții —cu femei, cu copii — au trecut munții, 
«au tăiat pădurile», au desțelinat locurile şi au întemeiat Mol- 
dova. Menţionată deci în cronica anonimă, legenda lui Dragoş 
cu zimbrul, care va trece apoi şi în cronica lui Ureche, era 
astfel formată pe vremea lui Ștefan cel Mare. 

5. CRONICA MOLDOPOLONĂ este o cronică tradusă în 
limba polonă după vechile cronici slavoneșşti ale Moldovei. 
Ea a fost adusă în Polonia de Nicolae Brzeski, secretarul regelui 
polon Sigismund August. Acesta fusese trimes în 1566 de regele 
polon la Poartă, cu plângeri împotriva lui Alexandru Lăpuș- 
neanu, care, spre a răsbuna sprijinul acordat de Polonia lui 
Despot, pustiise Pocuția şi întețise pe Tătari să invadeze în 
același timp Pcdolia. Momentul era critic, fiindcă Sultanul 
ameninţa că, dacă Polonii se mai amestecă în vieaţa internă 
a Moldovei, o transformă în pașalâc turcesc, ceea ce ar fi consti- 
tuit de sigur o mare primejdie și pentru regatul vecin. Lăpuș- 
neanu simţise intenţiile solului polon, căci, la sosirea acestuia 
în Iaşi, l-a reținut într'o dulce captivitate 14 săptămâni — din 
August până la începutul lui Decemvrie, când a fost liberat 
de doi soli poloni și un trimes al Sultanului Soliman. In arestul 
lui dela Iași, credea I. Bogdan, Brzeski « n'a găsit cu ce petrece 
mai bine vremea, decât căutând să-și satisfacă curiozitatea de 
a cunoaște trecutul poporului moldovenesc » și astfel a fost 
adus să traducă un letopiseţ moldovenesc, pe care l-a completat 
cu ştiri culese de el la Iași. Publicând această cronică în ori- 
ginalul polon şi în traducere românească, după un manuscris 
din secolul al XVI-lea, aflat în Biblioteca imperială din Peters- 
burg, fondul bibliotecii Zaluski (azi trecut la Universitatea din 
Varşovia), Bogdan credea în Cvonici inedite (p. 119—143) că acest 
ms. este chiar autograful lui Brzeski. D-P. P. Panaitescu într'un 
articol publicat în Revista istorică vomână (I, 1931, p. 113—123) 
a arătat că aceste păreri sunt neîntemeiate. Manuscrisul Zaluski, 
publicat de Bogdan, nu este autograful lui Brzeski și acesta nu 
este nici traducătorul cronicei, ci traducătorul trebue să fi fost 
un polonez dela curtea lui Alexandru Lăpuşneanu cu care solul 
intrase în legături. 

In două manuscrise (colecţia. Zaluski și colecția Iosif Rusiecki), 
cronica moldopolonă este precedată de traducerea polonă a unei 
cronici sârbeşti — cu interesante date privitoare și la țările 
noastre — scrisă de ienicerul sârb Mihail Constantinovici din 
Ostravița. In ms. Rusiecki, textele au o notă interesantă, care 
în traducere românească sună: «Cronica turcească scrisă de 
Mihail Constantinovici din Ostraviţa, sârb care a fost luat de 
“Turci între ieniceri, pe care a căpătat-o nobilul Nicolae Brzeski. 
secretar şi curtean al Majestății Sale Regelui, când a fost sol 
in anul 1566. De asemenea şi un fragment al cronicei moldo- 
venești ». Din această notă se vede că Brzeski a căpătat numai 
cronica, dar n'a tradus:o el. 

Cronica moldopolonă cuprinde vechile anale ale Moldovei 
până la anul 1527 urmate de cronica lui Macarie până la anul 
1552. De aci înainte traducătorul polon a înădit câteva știri 
privitoare la prima și a doua domnie a lui Alexandru Lăpuş- 
neanu, la domnia lui Despot şi a lui Tomşa — parte din propriâ 
lui ştiinţă parte culese dela boierii cu care a fost în legătură. 
Cronica moldopolonă se mântuie cu câteva informaţii despre 
«ținuturile din toată ţara Moldovei » și despre a diregătorii 
Voevodului moldovenesc ». 

Partea mai veche a cronicei, începând dela descălecatul 
Moldovei până la Petru Rareș, traduce vechea cronică a Mol- 


dovei într'o versiune intermediară între analele dela Putna ŞI 
cele dela Bistriţa. 


După cum s'a putut vedea mai sus, versiunile slavoneşti 
derivă toate dintr'un prototip comun, dar se deosebesc unele 
de altele prin omisiuni, adaose și date schimbate. Cronica dela 
Putna are prescurtări și omisiuni însemnate față de cronica 
dela Bistriţa, care la rândul ei are şi ea lipsuri ce nu se găsesc 
în cronica dela Putna. Cronica anonimă, care se apropie mai 
mult de cronica dela Putna, dar are și câteva ştiri comune cu 
cronica dela Bistriţa, ne-a păstrat singură, interpolate, două 
legende eponime care s'au resfrânt şi în istoriografia în limba, 
națională din veacul al XVII-lea. Cronica  moldopolonă la 
rândul ei este intermediară între versiunea dela Putna şi cea 
dela Bistriţa, dar are și ea elemente proprii. 

Niciuna deci nu poate fi considerată ca o copie fidelă a pro- 
totipului pierdut. Totuși cu toate lacunele ei, cronica cea mai 
exactă în date şi mai bogată în știri, şi deci cea mai apropiată 
de prototipul pierdut, este cea dela Bistriţa. Ea. este în același 
timp şi cea care se apropie mai mult de versiunea germană 
a lui Schedel. Dar între versiunea germană și între versiunile 
slavone — toate la olaltă inclusiv Bistrița — există o deosebire 
fundamentală. Cronicele slavonești încep istoria Moldovei dela 
descălecatul lui Dragoș, pe când copia germană a lui Schedel, 
singură, ne dă numai domnia lui Ștefan cel Mare. 

In întregul lor, cronicele slavoneşti sunt alcătuite din părți 
inegale ca valoare istorică şi ca bogăție de informaţie. Analiza 
atentă a cuprinsului distinge — precum  observase de mult 
1. Bogdan — secțiuni diferite: 

Prima parte cuprinde, pe o perioadă de 40 de ani, o expunere 
sumară şi seacă a domniilor moldovenești dela descălecat și 
până la Alexandru cel Bun. Această parte are înfățișarea unei 
simple liste de domni, ce pare a fi fost întocmită după pomel- 
nice păstrate în mănăstiri și după notițe scrise de contemporani, 
pe scoarțele manuscriselor de ceasloave ori de psaltiri. Nimic 
care să trădeze ceva din fiorul contemporaneității în această 
înșirare seacă, de nume și de ani de domnie. 

«In anul 1867 (= 1350) veni Dragoș Voevod din Țara-Ungu- 
cască, dela Maramureș, la vânat după un zimbru și domni 
doi ani. 

După el, domni fiul său Sas Voevod 4 ani. 

După acesta, domni fiul său Laţco Voevod 8 ani». 

Şi astfel se continuă lista domnilor moldoveni până la Ale- 
xandru cel Bun. Dela Alexandru cel Bun înainte, cronica în- 
cepe să ia un caracter nou. Din timpul acestui domn ni se dau 
mai multe date: anul și ziua urcărei pe tron, timpul cât a dom- 
nit, anul și ziua morţii, locul înmormântări. Dar lucru curios, 
la prima vedere. După ce se pomeneşte moartea şi îngroparea 
lui Alexandru cel Bun la mănăstirea Bistriţa, se înșiră apoi 
nașterea fiilor lui Alexandru cel Bun. Este greu de admis ca 
un contemporan, care ar fi făcut însemnări anuale de evenimen- 
tele la care ar fi luat parte, să intervertească în așa fel ordinea 
cronologică a faptelor, încât să noteze în primul rând anul şi 
ziua când Domnul a murit şi apoi să însemneze anii şi zilele 
în care i s'au născut copiii. 

Partea, care urmează după Alexandru cel Bun, a doua, 
povestește repezile schimbări de domnie, războiul civil care 
s'a desfășurat sângeros între urmașii lui Alexandru cel Bun și 
care era cât pe aci să nimicească Moldova, dacă nu S'ar fi ridicat 
geniala personalitate a lui Ştefan cel Mare. Această perioadă, 
de 23 de ani, din analele slavoneşti, poartă, prin mulțimea amă- 
nuntelor și prin precisia faptelor (« Al doilea războiu a fost la 
Dărmăneşti în anul 6942 (= 1434), Februarie I, Lunia în săp- 
tămâna albă »), timbrul contemporaneităţii. Se vede bine că în 
această parte a cronicei avem de aface cu însemnări ale oame- 
nilor care au fost martori la evenimente. 

Dar în această parte se constată confuzii de date privitoare 
la lupta, dela Podraga, la omorirea lui Bogdan; intervertiri în 

succesiunea cronologică a faptelor și lacune în înșirarea dom- 
niilor, căci nu sunt pomenite domnia lui Roman, fiul lui Ilie, 
a lui Petru, fratele lui Ilie, omortîrea lui Ştefan, fratele lui Ilie. 
Asemenea confuzii duc, nu la concluzia la care se oprește d-l 
Vlădescu, că partea aceasta de letopiseţ n'a fost scrisă de con- 
temporanii faptelor, ci numai la încheierea că ea n'a fost scrisă 
de contemporani simultan cu desfășurarea evenimentelor — și 
se va vedea îndată mai clar interpretarea pe care o dăm 
faptelor. 

Partea cea mai importantă a letopisețului —a treia care 
singură se răsfrânge în versiunea germană — ne înfățișează 
domnia lui Ștefan cel Mare. Ea formează miezul cronicei şi 
are o întindere de 6 ori mai mare decât restul ei. Letopisețul 
ne dă în această parte știri bogate și prețioase, cu amănunte 
și precizări de date pe care nu le putea ști decât un martor 
ocular: 

«In anul 6971 (= 1456), luna lui Ianuarie în 23, Joia pela 
miezul nopții, intră Ştefan Voevod în Chilia și împresură cetatea 
și petrecu acolo Joia, iar Vinerea de dimineața loviră și începură 
a dărâma cetatea... şi dărâmară toată ziua și o bătură până 
seară; Sâmbătă se închină cetatea; și cu voia lui Dumnezeu 
intră Ștefan Voevod în cetate și rămase acolo trei zile... și 
le puse acolo părcălabi pe /saia și pe Buftea». 

Toate aceste amănunte de precizie până la zi, precum și 
altele ca acestea: 

«Intr'același an, August în 29, fost-au un mare cutremur 
peste tot pământul, pe vremea când Domnul şedea la prânz. . .». 

Toate amănuntele acestea bogate, strâns legate de perso- 
nalitatea Domnului, n'au putut fi scrise decât de cineva care se 
afla în imediata lui apropiere. Deşi faptele sunt povestite laconic, 
în ordine cronologică şi într'o limbă străină, totuși din paginile 
letopiseţului transpiră adesea sentimentalitătea lui de Moldo- 
vean și creștin, alături de admiraţia pentru figura eroică 
a Domnului, ca de pildă când ne povestește că «Ungurii 
s'au întors rușinați pe altă cale și nu s'a întâmplat cum credeau 
aceia, ci s'a întâmplat cum a fost voia lui Dumnezeu », sau când 
ne înfățișează întoarcerea, triumfală a lui Ștefan cel Mare după 
strălucita victorie dela Rahova: 

«Ştefan Voevod se întoarse cu toți oștenii săi ca un biruitor 
în scaunul său dela Suceava; și-i ieșiră, spre întâmpinare mitro- 
poliții și preoții, purtând în mâini sf. Evanghlie și slujind şi 
lăudând pe Domnul pentru darul cel de sus şi binecuvântând 
pe Voevod ca să trăiască Voevodul,..y», 

« Fost-au atunci mare bucurie între oameni și între toți domnii 
vecini și între toți creștinii cu adevărat credincioși, pentrucă 
biruise Domnul limbile păgâne cu mâna robului său loan Ștefan 
Voevod; iar Ștefan Voevod făcu mare ospăț mitropoliților și 
vitejilor săi și tuturor boierilor săi, dela mare până la mic şi 
multe daruri împărți atunci oștirii sale întregi... ». 

Vibrează în aceste laconice cuvinte bucuria Moldovei întregi, 
care s'a văzut mântuită de groaza de a nu cădea sub jugul 
păgânilor, trimiși de cuceritorul Constantinopolului. 


Letopiseţul dela Bistrița are, în partea privitoare la domnia, 
lui Ștefan, după cum s'a spus, multe puncte de contact cu cro- 
nica, germană a lui Schedel. Cu toate divergențele pe care le-a 
atras după sine năzuința traducătorului german de a prescurta 
textul originalului, precum şi transpunerea acestuia într'o limbă 
străină, totuşi versiunea germană urmează în structura ei, în 
succesiunea, evenimentelor, letopisețul dela Bistriţa și uneori 
textele se suprapun cuvânt de cuvânt. 

Nu încape nicio îndoială că amândouă versiunile decurg 
din același prototip care a fost o cronică scrisă la, curtea lui Ștefan 
cel Mare. Această genială personalitate istorică, venită într'o 
vreme de mari sbuciumări, în mijlocul unor sângeroase ŞI neîn- 


trerupte războaie pentru domnie, a oprit în loc Moldova de pe 
povârnișul prăbușirii, stăpânind-o cu mână de fier — împotriva 
competițiunei vecinilor — 47 de ani. Solii lui băteau drumurile 
nu numai la curţile regilor din Polonia și Ungaria, dar şi în 
Occident către republica Veneţiei și către scaunul papal din 
Roma, cerând o alianță a popoarelor creştine împotriva Turcilor, 
pentru ca Moldova — «această poartă a creștinătății», cum o 
numeşte el însuși — să nu fie pierdută, căci atunci «toată cre- 
știnătatea va fi în mare primejdie » și făgăduind că el și ai săi 
«vor sta în picioare » și «ne vom lupta până la moarte pentru 
legea creștinească, noi cu capul nostru ». 

Vitejia, tenacitatea lui, extraordinarele lui însușiri militare 
au stârnit admiraţia vecinilor. Cronicarii unguri și poloni nu 
contenesc în laude: 

«O bărbat minunat — spune cronicarul polon Ivan Dlu- 
gosz —cu nimic mai pre jos decât comandanții eroi de care 
atât ne mirăm! In zilele noastre, câştigă el, cel dintâi dintre 
principii lumii, o strălucită biruință asupra Turcilor. După a 
mea părere, el este cel mai vrednic să i se încredințeze conducerea 
şi stăpânirea lumii și mai ales cinstea de comandant împotriva 
Turcilor, cu sfatul, înțelegerea și hotărîrea tuturor creștinilor, 
de vreme ce ceilalți regi și principi catolici își petrec timpul 
numai în trândăvii și războaie civile ». 

lar Wapowski, după ce povestește înfrângereile suferite de 
regii poloni din partea lui Ştefan cel Mare, venind la moartea 
lui spune: «A fost înzestrat cu virtuți de erou Ștefan, încât 
merită să fie socotit printre bărbaţii vestiți în arta războaielor ». 

O personalitate eroică așa de mare, a cărei faimă a trecut 
peste hotarele înguste ale țării sale și care se îngrijea cu râvnă 
și de cultura poporului, avea tot dreptul să se gândească a lăsa 
urmașilor amintirea strălucitelor lui fapte și a neostenitelor lui 
străduințe. El a însărcinat un cărturar dela curte care — ținând 
seamă şi de unele accente religioase ale cronicei, poate să fi 
fost cleric — să scrie în limba oficială a statului, limba slavonă, 
cronica țării. 

Este foarte probabil ca această cronică, scrisă la curtea dom- 
nească, să fi fost începută de-a-dreptul cu urcarea în domnie a 
lui Ștefan cel Mare. Este greu de admis ca Schedel, istoricul 
de largă cultură umanistă care se plângea — după Enea Silvio 
Piccolomini — de sărăcia și contradicția izvoarelor cu privire la 
istoria Românilor, și chiar traducătorul polon, dacă îl admitem, să 
fi tăiat la copiere tocmai prima parte cu începutul țării Moldovei, 
mai ales că această parte este mult mai redusă decât partea care 
cuprinde domnia lui Ştefan cel Mare (a 6-a parte). De altă parte 
titlul pe care-l poartă versiunea germană — singura, contem- 
porană cu marele voevod: Cronica Stephani Dei gracia vayvoda 
Terrarum Moldannensium... (Cronica lui Ștefan, cu voia lui 
Dumnezeu Domn al Țării Moldovei) în care se străvede formula, 
obișnuită în cancelariile domneşti, cu afirmarea principiului 
monarhiei de drept divin, arată mai curând titlul unei cronici 
independente, începută atunci sub ochii Domnitorului, decât 
continuarea unor anale mai vechi. 

E posibil — astfel ca cronica lui Schedel, mărginită numai la, 
domnia lui Ștefan, să reprezinte prima versiune a cronicii oficiale. 
Mai târziu când, în vâltoarea vremurilor nestatornice, noua 
domnie s'a consolidat adânc, marele Voevod care-și întorcea cu 
pietate gândul către strămoșii săi pentru a le restaura lespezila 
pe morminte va fi dat porunca să se completeze cronica cu 
istoria Moldovei dela întemeiere, ceea ce punea și mai viu în 
lumină însemnătatea domniei lui. Astfel a putut lua naștere o 
a doua versiune care se resfrânge în cronicile slavonești. 

Din ce elemente a fost reconstituită istoria Moldovei până 
la domnia lui Ştefan cel Mare? 

Evenimentele petrecute înainte de urcarea lui Ștefan cel 
Mare pe tron, în cei 23 de ani, care s'au scurs dela moartea lui 

Alexandru cel Bun şi până la biruința dela Doljești (1434—57), 
erau în bună parte cunoscute de boierii bătrâni, care trăiau 
încă la curtea din Suceava a lui Ștefan cel Mare. Unele date se 
mai găseau notate şi pe scoarțele vechilor ceasloave. 

Despre domnia lui Alexandru cel Bun nu se ştia decât foarte 
puţin, iar dincolo de această domnie, până la descălecat, care 
cădea cu vreo 74 de ani înainte de Ştefan cel Mare, nu se mai 
cunoştea decât numele domnilor și în mod vag anii de domnie 
şi succesiunea lor, reconstituiți poate și după pomelnicele pă- 
strate în vechile biserici şi mănăstiri domnești, cum ar fi de 
exemplu pomelnicul dela Bistrița, început în anul 1407. 

Cronica oficială, întocmită astfel la curtea lui Ștefan cel 
Mare, a fost copiată în mai multe exemplare ; unul reprezintând 
prima versiune se află la baza traducerii germane a lui Sche- 
del, fie că o copie de peoriginalul latin a fost adusă în Polonia, 
cum crede d-l Chiţimia, fie că a fost dusă de solia moldove- 
nească din 1502, în Niirnberg; alte exemplare, reprezen- 
tând a doua versiune, au fost date spre copiere în vechile 
mănăstiri, unde călugării au mai adăugat știri privitoare și la 
mănăstirea, lor. Astfel s'au născut diferite versiuni (dela Bistrița, 
dela Putna). Intre aceste versiuni sunt de sigur mici deosebiri, 
dar scheletul faptelor este același. 

Foarte interesante sunt deosebirile dintre versiunea co- 
piată sau tradusă de Schedel în Germania și dintre versiunea 
cea mai veche a copiilor slavonești, cunoscut sub numele de 
letopisețul dela Bistriţa. Acest letopiseţ are, după cum era de 
așteptat, o serie de fapte care nu se găsesc în versiunea lui Schedel. 

Dar lăsând la o parte elementele acestea, care se găsesc în 
letopisețul dela Bistriţa, versiunea germană a lui Schedel cu- 
prinde și ea o serie de fapte foarte interesante, care nu se găsesc 
în niciuna din versiunile slavone ale cronicei Ștefan cel Mare. 

Astfel, sub anul 1467, versiunea germană ne spune că în 
lupta dela Baia, dacă Isaia, marele vornic al lui Ștefan cel Mare: 
«ar fi fost credincios și dacă s'ar fi dus călare unde i-a fost po- 
runcit, niciun Ungur nu ar fi scăpat cu viață. De aceea el, cu 
mulți alții, trebuia să-și dea capul». 

Sub anul 1472, în lupta cu Radu cel Frumos dela Cursul 
Apei, aflăm din versiunea germană mijlocul de care s'a folosit 
Ştefan cel Mare ca să-l surprindă pe Domnul muntean: că din 
cele 48 de steaguri de oștire câte avea, a plecat în întâmpinarea 
dușmanului numai cu 12 steaguri, că Radu Vodă şi norodul său 
credeau că Moldovenii sunt puţini la număr, dar că în toiul 
nopţii, oastea lui Ștefan s'a strâns toată laolaltă, lângă un pârâu 
care se numește — zice cronicarul — Potoc !. Tot din versiunea 
germană mai aflăm că, după ce Ștefan cel Mare a intrat victo- 
rios în București și a luat, împreună cu comorile lui Radu cel 
Frumos, pe soția și pe unica lui fiică, află că acesta se întoarce 
cu oastea turcească, Ştefan se retrage lângă o pădure până ce 
îi vine ajutor din Moldova şi apoi, întâmpinând vitejeşte pe 
dușmani, i-a bătut și a tras în țeapă vreo 2300 dintre ei. 

Ceva mai jos, sub anul 1474, cronica germană ne mai înșiră 
încă una, din cauzele care au deslănțuit campania sultanului 
Mahomet al II-lea, cuceritorul Constantinopolului, în Moldova. 
La 9 Februarie, Turcii luaseră Caffa și încărcaseră cu comori 
multe, jefuite din cetate, 32 corăbii mari, pe care le trimeseseră 
spre Constantinopol. In ultima corabie, se aflau 12 copii de cetă- 
țeni cu 4 Turci. Tinerii se sfătuesc între ei și, după miezul nopții, 
pe când Turcii dormeau, îi ucid. Un vânt norocos întoarce coră- 
biile spre Chilia. Aci, Ştefan cel Mare încarcă bogăţiile în 400 
de care şi le trimite împreună cu tinerii la Suceava. Locuitorii 
din Caffa şi Venețienii, aflând despre copiii lor că sunt la Ștefan, 
s'au bucurat și i-au trimis mulți bani, cu rugămintea ca să dea 


1 In original ya fi fost, cum observă d-l Chiţimia, noTokn Bo4na=Cursul apei, 
cum de altfel are şi letopisețul dela Bistriţa. 


drumul copiilor, ceea ce Ştefan a şi făcut. Sultanul trimite 
şi el soli la Ştefan cel Mare, cerând, în zadar, să-i trimită 
comorile și copiii. 

Asemenea știri și multe altele, care se găsesc numai în ver- 
siunea germană, scrisă cu doi ani înainte de moartea marelui 
Domn, au putut fi adaugate unele de traducător, altele se 
găseau poate în originalul alcătuit la curtea lui Ștefan cel Mare. 

Acestea din urmă constitue o dovadă evidentă că acest 
prototip era mai bogat în știri decât putem deduce din 
versiunile slavone precum și din copia germană, care este ea 
însăşi o prescurtare. 

Din nenorocire, cronica aceasta, scrisă la curtea lui Ștefan 
cel Mare, nu ne este cunoscută până acum în original. Se va 
găsi vreodată în cine știe ce colț de bibliotecă străină sau a 
pierit de mult în volvura, vremurilor? Nu putem şti. 


C) CRONICARII CĂLUGĂRI 


In ultimul capitol am urmărit istoriografia moldovenească 
începută în vremea şi la curtea lui Ștefan cel Mare și ne-am 
ocupat pe larg de cronica descoperită în arhivele din Miinchen 
şi dusă. în Germania, poate, de solia lui Ştefan cel Mare, care 
căuta în 1502, la Niirnberg, un doctor pentru marele domn 
moldovean, sau, poate, găsită de însuși Schedel în timpul călă- 
toriei sale în Polonia. 

Această cronică ni s'a păstrat în traducerea germană și în 
versiuni slavoneşti, dar niciuna din ele nu reproduce întocmai, 
nu este o copie fidelă a letopisețului țării, scris la curtea mol- 
dovenească. 

Acest letopiseţ, la care s'au mai adăugat știri contemporane 
sub urmaşul lui Ştefan cel Mare, Bogdan cel Orb, a fost con- 
tinuat apoi de trei călugări moldoveni: Macarie, Eftimie și 
Azarie. 


1. MACARIE. 


Macarie fusese inițiat și crescut în tradițiile ascetismului de 
Teoctist, — marele episcop al Ţării de Jos, din vremea lui 
Ștefan cel Mare — și a ajuns egumen la mănăstirea Neamțului 
în 1523; la 1531 a fost înălțat de Petru Rareș în scaunul 
episcopal de Roman. A murit în 1558, lăsând în urma sa 
reputația unui om învățat. 

Macarie scrie, după cum însuși spune, din porunca lui Petru 
Rareș: «spre a împlini poruncile domnești, adică ale slăvitului 
și pentru dușmani înfricoșatului Petru, feciorul lui Ștefan Voe- 
vod cel Viteaz, și ale marelui său logofăt Kir Teodor «căci ei 
mi-au poruncit nemerniciei mele celui mai de pe urmă dintre 
ieromonabhi, smeritului Macarie, a nu lăsa faptele întâmplate 
în vremurile și domniile trecute sa rămână învăluite în mor- 
mântul uitării, ci a le preda istoriei ». 

Primind această, însărcinare din partea lui Petru Rareș 
și a marelui logofăt al Moldovei, el începe prin a copia o versiune 
prescurtată, scrisă la mănăstirea Putna (căci cuprinde multe 
date referitoare la această mânăstire) a letopisețului început — 
după toate probabilitățile —la curtea lui Ştefan cel Mare. 
Această versiune, pe care a avut-o în față Macarie, mergea până 
la anul 1525, Septemvrie 25, unde se încheia cu moartea lui 
Petru, fiul lui Bogdan cel Orb, 

După această dată, începe partea personală a lui Macarie, 
despărțită de restul analelor prin următoarele cuvinte: «Cele 
de până aci le-au adunat şi cu meșteșug le-au întocmit și ni 
le-au lăsat nouă, copiilor lor, spre scumpă moștenire scriitorii 
dinainte de noi; nu știm cine anume, se vede însă oameni iubitori 
de Dumnezeu ». 

Este interesantă această notiță, fiindcă ea ne arată că la un 
sfert de veac după moartea lui Ştefan cel Mare, un egumen 
cărturar dela mănăstirea Neamţu, crescut de episcopul Țării 
de Jos din ultimii ani de domnie ai marelui voevod, nu ne 
poate spune, din tradiția călugărilor, cine anume a scris cronica 
țării înaintea lui. 

Macarie nu se mulțumea însă cu știrile prea sumare pe care 
le găsise în letopisețul înaintaşilor săi pentru perioada de timp 
care s'a scurs dela moartea lui Ștefan cel Mare până la urcarea 
pe tron a lui Petru Rareș. De aceea el reia povestirea acestei 
epoci, care cuprinde domniile lui Bogdan cel Orb şi Ștefăniță, 
amplificând expunerea cu știri nouă, ca de pildă: împăcarea 
celor două tabere vrăjmașe, Moldoveni și Munteni, ce stăteau 
față în față, gata să se încaere, prin intervenția mitropolitului, 
de origine sârbească, Maxim; despre expediția lui Bogdan 
în Polonia, înaintată până sub zidurile Lwowului ; despre invazia 
Polonilor și a Tătarilor în Moldova; despre răscoala — repede 
înăbușită — a lui Trifailă ; despre urcarea în domnie a lui Ștefan 
cel tânăr şi luptele lui cu Tătarii; despre tăierea capului lui 
Luca Arbore; despre răzvrătirea boierilor; despre luptele cu 
Muntenii și despre moartea precipitată a lui Ștefăniță la 
Hotin. 

Domnia lui Petru Rareș, din ordinul căruia a scris cronica, 
este înfățișată în trăsături vagi şi fără amănunte precise. Ma- 
carie povestește alegerea lui Petru Rareș ca domn la Hârlău, 
pătrunderea lui în Ardeal, luptele cu Polonii, expediția lui 
Soliman al II-lea în Moldova, fuga lui Rareș, părăsit de ai săi, 
prin munți, până ce a dat peste niște pescari care l-au dus la 
cetatea Ciceiului; plecarea lui Rareș la Constantinopol, împă- 
carea, lui cu Turcii şi reîntoarcerea în a doua domnie. 

Intr'o primă versiune, păstrată într'un codice din Biblioteca 
Academiei teologice din Kiev, publicat/de I. Bogdan în Cro- 
micele moldoveneşti înainte de Ureche, cronica lui Macarie 
se încheie la anul 1541, dar de sigur că această versiune are o 
lacună aci; probabil că ultimele foi s'au pierdut, deoarece într'o 
altă versiune — dintr'un sbornic, păstrat înainte de războiu în 
Biblioteca imperială din Petersburg — cronica lui Macarie se 
continuă până la anul 1551. 

In această a doua versiune se povestește sumar ultimii ani 
ai domniei lui Petru Rareș, amintind doar campania acestuia în 
Ardeal împotriva lui Mailat; se notează, apoi moartea lui Petru 
Rareș — de « boală rea, căci om era și el», — la Suceava și înmor- 
mântarea lui la mănăstirea Pobrata. Trece, în sfârșit, la domnia lui 
Iliaș, pe care ni-l înfățișează în colorile cele mai negre: « moale 
și mic la, suflet », care «întru nimic nu s'au arătat asemănător 
tatălui său, ca și cum nu l-ar fi crescut ca fiu ». Se înconjurase 
de Turci cu care-și petrecea ziua și-și pierdea vremea, prinzând 
păsări în laț. A prădat țara, jefuind averile episcopilor și ale mă- 
năstirilor; era crunt cu boierii, căci îi orbia; punea să li se 
taie nasul, ori îi silia să-și caute adăpost în țări străine și, în cele 
din urmă, părăsi «domnia, mama și frații » și, ducându-se la 
Constantinopol, se turci. 

In timpul acestui domn desechilibrat, Macarie, care se 
găsea episcop de Roman, încă din anul 1530, fu alungat din sca- 
unul său în 1549—50, în urma unor intrigi, țesuțe pe lângă 
Doamna Elena și pe lângă Domn, în care pare să fi avut un rol 
sfetnicii Mitrofan și Nour. « Oameni pricepuți la vicleşuguri — 
spune el în graiul lui înflorit — țesură minciuni pline de clevetiri 
şi le spuse Doamnei Elenei și fiului ei Iliaș şi am căzut cu straș- 
nică cădere. Despoiat am fost de scaun... și cu grele ispite 
m'am luptat... 

Dar această urgie n'a durat mult, căci după un an sau doi, 
în primele zile ale domniei lui Ștefan Rareș, fratele lui Iliaș, 
fu restaurat în scaunul episcopal: « Intorcând — spune el despre 
Ștefan — puternica sa mână, pe mine surghiunitul, un mort 


între vii, mă chiamă şi cu mâna domnei sale îmi încredințează 
iarăși cârja ». 

De aceea și Macarie își arată recunoștința, în cronica sa, față, 
de noul domn, în cuvinte ca acestea: 

« Și după ce luă domnia, dela întâii pași se arătă că n'au înșelat 
nădejdile celor ce l-au ales, şi pe toți îi întărea în nădejdile lor 
de bine. Și iarăși străluciră razele dreptei credințe, și iarăși 
străluciră zorile binefacerii şi toți deopotrivă lăudau pe Voevod 
și toți cu osârdie iubeau pe domnul Ștefan, căci era milostiv 
și iubitor de călugări și hrănitor de săraci... Și se auzi dela 
o margine a pământului la alta trâmbița cea mare și în aur 
ferecată, care trâmbița peste tot locul credința lui în ziditor ». 

Cu iluzia acestei icoane, nimbată de glorie, Macarie închise 
ochii curând după reînscăunare. 

Imaginea pe care Macarie ne-a lăsat-o despre Ștefan 
Rareș este falsă. Ureche ne spune că era un domn destrăbălat 
şi că boierii și locuitorii, înțelegându-se între ei, s'au ridicat 
într'un rând, pe când se aflau la podul dela Țuţora, şi tăind 
sforile cortului asupra lui Ștefan Vodă, « l-au pătruns cu multe 
rane ». Lipsa de obiectivitate este astfel unul din defectele 
principale ale operei lui Macarie. 

Alt defect este forma stilistică. In alcătuirea cronicei sale, 
Macarie și-a luat ca model un cronograf bizantin, foarte popular 
în lumea slavă, al lui Manases. Manases fusese, după cum 
s'a spus mai sus, un călugăr care prelucrase motive din 
cronografele anterioare, îmbogățindu-le cu apocrife biblice și 
cu legende populare bizantine, într'o mare operă în versuri, 
care începe povestirea evenimentelor dela creațiune și o 
duce până la moartea împăratului bizantin Nichifor Botniates, 
întâmplată la ro8r. Trăind într'o epocă de erudiție și rafi- 
nament literar, călugărul bizantin a căutat să dea o operă 
care să se impună prin stilul ei căutat, împodobit cu imagini 
îndrăsnețe. Această operă a călugărului bizantin a fost tradusă 
în Bulgaria și ni s'a păstrat, între altele, într'un vechiu manu- 
scris din Biblioteca Vaticanului, copiat în anul 1345. O copie a 
fost apoi adusă, prin refugiații slavi, în mănăstirile noastre și a 
stat la baza prelucrării lui Moxa. Ea a plăcut aşa de mult 
egumenului Macarie, încât acesta, primind dela Petru Rareș 
sarcina de a scrie istoria țării, împrumută din ea pasagii și 
epitete bombastice, pentru a le întrețese în povestirea sa. 
Astfel vieața Moldovei cu sbuciumul ei, cu boierii și Domnul 
ei, în loc să fie înfățișată în lumina adevărată, este îmbrăcată 
în anacronice zorzoane de stil bizantin, care, prin bombastici- 
tatea, lor, lasă impresia a ceva artificial și uneori chiar ridicol. 
Zugrăvind, de exemplu, luptele lui Petru Rareș cu Polonii, el 
împrumută, din Manases, podoabele stilistice cu care acesta 
descrie războiul troian ; și epitetele pe care călugărul bizantin 
le dă lui Achile, Macarie le potriveşte pentru Rareș. Descriind 
mai departe fuga lui Petru Rareș dinaintea lui Soliman al II-lea, 
prin munţii Moldovei, către Ardeal, el ia din Manases frazele 
cu care acesta, descrie vânătoarea împăratului bizantin Marcian 
în munții Balcani, ca şi cum Petru Rareș ar fi împăratul bizantin 
şi Carpaţii identici cu Balcanii. Voind să ne arate starea de mul- 
țumire sufletească, în care se afla Petru Rareș în a doua domnie, 
închee cu următoarea frază enigmatică: «lar Domnul Petru 
Voevod își hrănește cinstitele bătrânețe cu băi şi băuturi şi 
mâncări, întocmai ca o lebădă cu penele aurite, deasupra unei 
clădiri ».. Chiar atunci când este vorba de propriile lui dureri, ca de 
pildă când a fost răsturnat din scaunul episcopal, el recurge la 
arsenalul stilistic al lui Manases: «O zavistie, fiară crudă, tigru 
mâncător de oameni, săgeată fără de fier, suliță mai ascuțită, 
decât toate... ». In sfârșit, în loc de a zice: în anul 7058, Ma- 
carie scrie, după modelul bizantin: « In anul ce se capătă, dacă 
numeri de șapte ori câte o mie şi de cinci ori câte cinci și câte 
cinci de cinci ori și a opta rotație dela facerea lumii (7058= 1550) ». 

2. EFTIMIE. 


Cronica lui Macarie este continuată de Eftimie: «Până 
aici — începe noua cronică —s'au scris cu osteneala prea- 
sfințitului părinte al nostru Macarie, episcopul de Roman. 
lar cele ce s'au întâmplat de aici înainte, evlaviosul Ioan Ale- 
xandru Voevod mi-au ponincit mie, ieromonahului Eftimie, 
celui din urmă dintre egumeni, a le scrie pe scurt». Domnul 
Alexandru Voevod este Alexandru Lăpuşneanu. 

Autorul cronicei, Eftimie, a fost egumen la mănăstirea, 
Neamţu prin 1553, când se găseşte pomenit într'o evanghelie. 
A trecut mai târziu în Ardeal, unde a devenit episcop. Primind 
din partea lui Alexandru Lăpuşneanu porunca de a continua 
cronica lui Macarie, Eftimie începe prin a repovesti vremurile 
pline de frământări ale Moldovei de sub urmașii lui Petru Rareş 
și se oprește brusc la al doilea an al domniei lui Alexandru 
Lăpuşneanu, la zidirea mănăstirii Slatina. 

Eftimie nu pare să fi fost un călugăr așa de erudit ca Macarie 
și aceasta a fost un noroc pentru el, fiindcă l-a scăpat de influ- 
ența nefastă a stilului manasian. 

După ce povestește ultimii ani ai domniei lui Petru Rareș, 
el se opreşte îndelung asupra urmașului acestuia, Iliaș, pe care-l 
numește « Iliaș Mahomet » spre a scoate în relief nelegiuirea lui. 
Ne înfățișează cu amănunte interesante, pe care nu le găsim 
în alte izvoare, cum fiul lui Petru Rareș și nepotul lui 
Ștefan cel Mare, trimis de tatăl său la 1547, la Constantinopol, 
se împrietenise acolo cu câțiva tineri turci de care se legase 
așa de mult, încât îi adusese cu sine în Moldova. Pomenește de 
discuțiile religioase pe care Iliaș le avea cu prietenul său turc 
Hadăru, «stricat la năravuri », despre haremul de turcoaice, pe 
care le adusese din Constantinopol, de ura lui împotriva preoților 
şi a călugărilor. Descrie chipul cum a amăgit poporul, chemând 
sfatul boieresc în grădina dela Huși, pentru a-l vesti că se duce 
la Poartă ca să stăruiască pentru micșorarea tributului; cum 
a jurat cu mâna pe cruce înaintea poporului întreg că se ține de 
legea creștinească și că n'are gând să se turcească, după cum se 
svonise; dar, în aceeași noapte, a sfărâmat crucea, și cum apoi, 
încărcat de haraciu și de bogății — « de vase de aur şi de argint, 
rămase dela domnii cei bătrâni ai Moldovei » — și, întovărășit 
de boieri și de ostași, a ieșit din țară, dar, ajuns la Constantinopol, 
s'a turcit şi nu s'a mai întors în Moldova. 

Domnia lui Ștefan Rareș este înfățișată în colori antipatice, 
așa cum o cunoaștem din Ureche. 

In contrast cu fiii lui Petru Rareș, Alexandru Lăpuşneanu 
este înfățișat în colorile cele mai simpatice. După uciderea 
«ticălosului » de Joldea, el este împăciuitorul, care deschide 
temniţele, pentru a pune în libertate pe cei închiși, și care a 
iertat pe cei alungați din țară: « Deci veneau din toate părțile şi 
din toate locurile oamenii, ca să se îndulcească de vederea feței 
lui, de bunătatea, de blândețea și de frumusețea lui, și se uitau 
la chipul Voevodului ca la chipul lui Hristos, căci li se părea a 

fi în vis, iar nu aievea... In toată lumea, se lăți vestea înaripată 
despre evlavia, osârdia și iubirea lui de Dumnezeu şi de sfintele 
biserici ». 

Este în aceste rânduri acea notă panegirică, cu care călu- 
gărul cronicar se obișnuise din lectura Vieţilor de Sfinți. 

După ce pomeneşte expediția moldovenească trimisă în 
Muntenia, sub conducerea vornicului Nădăbaicu, pentru instau- 
rea lui Pătrașcu, cronica se încheie cu zidirea mănăstirii Sla- 
tina. Dar şi aici iese în relief sentimentalitatea naivă a călugă- 
rului, când crede necesar să povestească un episod fără nicio 
însemnătate pentru noi, de mare importanță pentru el, fiindcă 
era vorba de cursa pe care «vrăjmașul neamului omenesc », 
Diavolul, a întins-o «iubitorului de Dumnezeu Domn », pentru 
a-l întoarce din gândul cel bun. Anume pe când călărea între 

satele Corlătești și Todirești, intrând în râul Moldovei, i s'a 
împiedicat calul şi a căzut în apă. Cu povestirea ridicării mă- 
năstirii Slatina şi a înzestrării ei cu sate şi mitoace, cronica 
se încheie. 


3. AZARIE, 


Ultimul cronicar al Moldovei, care scrie în limba slavă, 
este Azarie. Despre el nu se știe decât ceea ce el însuși spune 
în cronica sa, că scrie din porunca lui Petru Schiopul, cu bine- 
cuvântarea mitropolitului Anastasie și cu mijlocirea marelui 
logofăt Ioan Golia. 

Este posibil să fi fost călugăr chiar în mănăstirea întemeiată 
de familia logofătului Golia. El nu pomeneşte nimic în cronica 
sa de trădarea Golăeștilor, dimpotrivă, descrie în colorile cele 
mai antipatice domnia lui loan Vodă ce! Cumplit și caută să 
înfățișeze într'o lumină simpatică, figura lui Ieremia Golia, 
«boier mare, care nu s'a sfiit, din dragostea pentru țară, să 
împiedice pe loan Vodă cel Cumplit dela războiul cu Turcii», 

Azarie și-a scris cronica între anii 1574—1577. Inainte de 
a povesti vremea sa, el începe șirul anilor dela descălecat, co- 
piind, ca și predecesorii săi, vechiul letopiseţ al Moldovei, la 
care adaugă apoi cronica lui Macarie până la 1551, după care 
urmează partea sa proprie, care îmbrățișează istoria Moldovei 
dela 1550 până la urcarea în domnie a lui Petru Schiopul (1574). 

Cronica lui Eftimie se pare că i-a rămas necunoscută, deoa- 
rece, continuând cronica lui Macarie, el introduce partea sa per- 
sonală cu următoarele cuvinte: 

«Până aci au mers alcătuirile ritoricești ale părintelui Ma- 
carie. Să încep dar și eu fostul și nemernicul lui ucenic Azarie ». 

De altă parte, el începe cronica dela domniile fiilor lui Petru 
Rareș, pe care le repovestește cu totul diferit de Eftimie, în 
alt spirit şi cu alte amănunte. Uciderea lui Ştefan Rareș de către 
boieri este înfățișată cu groază, ca măcelul fără milă al unui 
miel. Alexandru Lăpușneanu n'are nimic din trăsăturile fioroase 
cu care ne este cunoscută personalitatea lui din alte izvoade 
istorice. Despot Eraclidul este urît, pentrucă «ținea pe lângă 
sine sfetnici de altă lege, Luterani urîți de Dumnezeu, a căror 
învățătură o împărtășia și dânsul ». De aceea apariția lui Tomșa 
frumos la înfățișare, viteaz, cu mâini puternice și piept vârtos » 
este salutată cu bucurie; dar simpatia pentru Tomșa scade 
dinaintea lui Alexandru Lăpușneanu, care, căpătând iarăși 
cinstea domniei dela Poartă, «a stins tăciunele ce răspândea 
fumul credinței celei rele și a ascuns iarna întunecată a necura- 
ților Luterani, făcând să înflorească primăvara, adică — explică 
el —— bunăstarea bisericilor ». 

Cronica se încheie cu răsturnarea și pieirea lui loan Vodă 
cel Cumplit şi cu urcarea pe tron a lui Petru Șchiopul, în care 
se pun cele mai frumoase nădejdi: 

« Bărbat de neam bun, evlavios, frumos, cu suflet luminat, 
milostiv din fire, darnic... Mănăstirile și călugării s'au adăpat 
din undele răcoroase ale binefacerilor lui... vieața tuturor a 
început să curgă lin şi toți petreceau în liniște şi neturburați. . . ». 

Azarie este, în istoriografie, ucenicul lui Macarie. El, « ne- 
mernicul ucenic al lui Macarie » — cum se numeşte însuși — are 
pentru «alcătuirile retoriceşti», pentru «cuvintele frumoase 
și meșteșugite » ale dascălului său, o adâncă admiraţie. Opera 
lui Macarie, despre care el vorbește cu adânc respect, e pentru el 
«un adevărat izvor de adevăr, ce se varsă asupra inimilor noastre 
și le adapă cu apa minţii, pe care cu toate că o gustăm, nu ne 
săturăm de ea». 

Azarie, ca bun ucenic, se străduește să imite toată arta 
retorică a lui Macarie. Ca și acesta, Azarie împrumută din bo- 
gatul arsenal de amănunte dramatice și epitete stilistice al lui 
Manases, pentru a le potrivi la situațiile şi figurile istorice moldo- 
venești pe care le înfățișa. De exemplu, cuvintele pe care Azarie 

le pune în gura lui Ştefan Rareș, când cade la Țuţora, sângerat 
sub pumnalele boierilor: « Vai de tine dreptate, pe tine te plâng 
şi după tine oftez, căci înainte de mine tu ai pierit și ai murit », 
sunt împrumutate din Manases. Aceleași cuvinte le pusese cro- 
nicarul bizantin, la episodul războiului troian, în gura lui Pala- 
med, când era să fie ucis cu pietre, în urma insinuărilor viclene 
ale lui Odiseus. 

Din această cauză, cronica lui Azarie, ca şi aceea a dască- 
lului său Macarie, trebue utilizată cu multă băgare de seamă. 


Cronicele acestea, scrise după moartea lui Ștefan cel Mare, 
sunt lispite de precizie și obiectivitate, condiţii esenţiale ori- 
cărei opere istorice. Câtă deosebire în această privință între 
ele și cronica scrisă la curtea lui Ştefan cel Mare. Câtă grije de 
precizie avea acesta din urmă: «In anul 6973, Ianuarie în 23, 
Joia pe la miazănoapte, înconjură Ștefan Voievod cetatea 
Chiliei, iar Vinerea dimineața începură a surpa cetatea. ..». In 
cronicele lui Macarie, Eftimie, chiar Azarie, dimpotrivă, faptele 
sunt înnecate în podoabe stilistice. Nicio grije de cronologie: 
« In aceeaşi vreme... », « Dar nu mult după aceea... », etc., etc. 

In cronica lui Ştefan cel Mare toți boierii care s'au învred- 
nicit, în clipe de cumpănă, de încrederea Domnitorului și au 
dus la capăt misiunea ce li s'a încredințat sunt pomeniți cu 
cinste; în cronicele călugărilor nu sunt pomenite nici măcar 
numele eroilor care au căzut pe câmpul de luptă pentru mărirea 
Moldovei. Lucrurile își au explicația lor. Ştefan cel Mare, a cărui 
faimă trecuse peste hotarele înguste ale Moldovei, era o perso- 
nalitate care intra în istorie. La curtea lui din Suceava se abăteau 
trimișii șahului persan și solii venețieni. S'a văzut în capitolul 
precedent paginile pline de admirație pe care i le-au consacrat 
cronicarii poloni. Orice mișcare a lui era, astfel, o pagină de 
istorie şi el ţinea ca istoria să fie scrisă așa cum el a făcut-o. 

Cu totul altfel se înfățișează cronicele scrise după moartea 
lui, Autorii acestora, călugări retrași departe de curtea dom- 
nească, unde se plămădea istoria ţării, trăind într'o atmosferă 
de misticism, nu aveau nici chemarea și nici posibilitatea de a 
scrie istoria în lumina ei adevărată. Realitățile istorice, trecând 
prin prizma mentalității lor ascetice, sunt în chip firesc defor- 
mate. Pentru ei căderea lui Alexandru Lăpușneanu de pe cal, 
în drumul spre mănăstirea Slatina, e un fapt de senzație, fiindcă 
vedeau în el cursa întinsă de diavol— un eveniment mai im- 
portant decât o luptă cu dușmanii pentru apărarea Moldovei. 
Sufletul lor, deprins a privi vieața aceasta pământească, 
plină de ispite și de deşertăciuni, ca un scurt popas către vieața 
cea veșnică viitoare, nu putea vibra puternic pentru sbuciu- 
mul contemporanilor lor. Toate evenimentele, al căror ecou ajunge 
între zidurile mănăstirii stins, apar pentru ei pe același plan. 
Ei nu au luat parte la ele; nu le-au văzut petrecându-se sub 
ochii lor; nu le-au trăit ca să le poată înțelege. De aceea nu tre- 
bue să ne surprindă faptul că, în loc să cetim în paginele lor 
toate frământările timpului, întâlnim mai mult preocuparea 
de formă, de stil, de efect; că, în loc să povestească simplu și 
precis cele ce aflau, recurgeau la cronograful lui Manases pentru 
a împrumuta din el podoabe retorice. 

Hrăniți mai mult cu apocrife biblice și cu legende hagio- 
grafice, în care eroul este înfățișat într'o aureolă de miraculos 
şi misticism, călugării cronicari, neșştiutori despre cele ce se 
petrec departe, la curte, sunt înclinați să vadă în Domnul, a 
cărui vieață o scriu din poruncă, un prototip ideal de virtuți 
creştineşti. De aceea cronicele lor au un caracter panegiric, 
așa cum se obișnuiseră, din legendele hagiografice. 

Dacă la cele de mai sus adăugăm şi faptul că aceste cronici 
erau scrise într'o limbă străină, neaccesibilă păturilor largi ale 
poporului, atunci este ușor de înțeles pentru ce nu le putem 
considera ca, un instrument al deșteptării conștiinței naționale. 


Dar, deşi sunt scrise într'o limbă străină, deși sunt lipsite 
de valoare literară, totuși trebue să ținem seamă şi de ele, fiind- 
că ele ne-au păstrat istoria Moldovei dela 1504—1574 şi pentru- 
că — după cum vom vedea mai târziu — au intrat, ca izvoare, 
în alcătuirea cronicei lui Grigore Ureche. 


BIBLIOGRAFIE. CRONICA DIN MUNCHEN. Cronica germană a domniei lui 
Ștefan cel Mare, scrisă în 1502 și descoperită de d-l Olgierd Gârka, se păstrează 
în manuscrisul Codex Latinarum 952 din Biblioteca de Stat din Munchen, Bayerische 
Staaisbibliothek. Despre ea d-l G6rka a prezentat Academiei poloneze, în ședința din 
17 lunie 1929, un memoriu, care a fost publicat în Extraii du Bullelin de V'Acadămie 
Polonaise des Sciences el des Lettres, Cracovie, 1929 nr. 6 (Iunie) p. 29—31, sub titlul: 
O. G6rhka, HKronika crasâw Stejana Wielkiego Moldawshiego Nieznane najslarsze 
zrodlo rumunskhiej historjograjji (La chronique de l'epoque d'Eltienne le Grand de 
Moldavie, soit la source la plus ancienne, mais jusqu/ici inconnue de historiographie 
roumaine). Despre această comunicare o scurtă dare de seamă datorită d-lui 1. 
Nistor în Codrul Cosminului, Buletinul Institutului de Istorie şi limbă, VI, Cernăuți, 
1930, p. 484—485. Intr'o nouă comunicare, făcută de data aceasta Academiei Ro. 
mâne, în ședința din 8 Noemvrie 1930, d-l Gârka a dat detalii mai precise şi mai inte- 
resante, dar această comunicare nu a apărut până acum. 

N. Iorga, în Buletinul Comisiei istorice a României, IX, 1930, pag. 187—195, 
crede că opera este a unui Sas, probabil dela Baia, care a utilizat un izvor intern 
de mănăstire în limba slavonă sau română, care mergea până la 1475, de unde apoi 
a adăogat cele ce știa el personal. 

In Sfârşit, textul cronicei a fost publicat, cu o introducere interesantă, în anul 
1931: Olgierd Gârka,  Kronika czasâw Stefana Wielkiego Moldawshiego 
(1457-1499) z trzema podobiznami w tekscie, Krakovia, 1931, în ediția Academiei 
Polone din Cracovia (Archiwum komisji historycznej), seria II, tom. III și ediţie 
separată 119 p. + II planșe-facsimile. Studiul a fost tradus în limba română de Dr. 
Emil Biedrzycki șia fost publicat, cu textul german al cronicei și cu o 
traducere în limba română făcută de domnișoara Irmertraud Briebrecher, 
absolventă a Seminarului de Istoria Literaturii române vechi, în Revista istorică 
română, IV (1934) p. 215—279 şi V—VI (1935—1936), p. 1—85. S'a publicat și a 
parte în Biblioteca Revistei istorice române, I, cu titlul: Ol. Gârka, Cronica epocei 
Mi Ştefan cel Mare (1457 — 1499), București 1937, 160 p. 

Un alt studiu aprofundat asupra cronicei, care ajunge la concluziuni diferite: 
Ion Const. Chiţimia, Cronica lui Ştejan cel Mare, în Cercetări literare, 
III, 1939 p. 219—293; a se vedea și recenzia lui P. P. Panaitescu în 
Revista istorică română 1 (1931) p. 155-—160. 

CRONICELE SLAVONEȘTI. Grupul de cronici slavoneşti ale Moldovei au fost 
publicate de profesorul de slavistică dela Universitatea din Bucureşti, loan Bogdan 
în următoarele trei lucrări importante: loan Bogdan, Vechile 
doveneşti până la Ureche, Bucureşti, 1891, care cuprinde: 1. Codicele miscellaneu 
dela Kiew. Este un inanuscris de 504 file în 8), păstrat în Biblioteca Academiei 
teologice din Kiew, scris pe hârtie lucie, în veacul al XVI-lea, de Isaia din Mănă- 
stirea Slatina: vechile anale slavoneşti ale Moldovei. Publicaţia cuprinde în original 
şi traducere românească următoarele texte, însoţite de studii detaliate şi de note: 1) 
Cronica și analele putnene — Povestire în scurt despre domnii moldovenești (p. 23— 
41; 193—198; 243—267); 2) Cronica lui Macarie (p. 69—89; 198—212; 268 279); 
3) Cronica lui Eftimie (p. 90—103; 212—222; 280—283); Cronica anonimă (p. 
62—68; 235-239). La acestea se adaogă: cronica moldo-polonă (p. 42—61; 173 — 
18); 223—233). 

loan Bogdan, Cronice inedite alingătoare de istoria Rominilor, Bucureşti, 
1895; cuprinde următoarele 4 texte însoţite de studii aprofundate: 1) Codicele dela 
Tulcea — numit astfel fiindcă se afla în Biblioteca clubului bulgar dela Tulcea; azi 
e trecut în Biblioteca Academiei Române nr. 649 Letopisețul dela Bistrița în 9". 2) O 
cronică sârbo-moldovenească (sârbească amestecată cu anale moldovenești) dela 
mănăstirea Neamţu, p. 81 — 102; 3) Cronica moldo-polonă de N. Brzeski, p. 103—137; 
4) Cronica Țării Moldovei și a Munteniei de Miron Costin, p. 139—204. 

loan Bogdan, Letopiseţul lui Azarie în Analele Academiei Române, seria II-a, 
tom XX XI, Mem. sec. isț., 1909, cronicele păstrate în ms. O, XVII,nr.13al Bibliotecii 
imperiale din St. Petersburg şi anume: 1) o cronică universală însoţită de analele 
sârbești dela 1355 până la 1490 cu știri privitoare la țările noastre (p. 62 —66; 121 — 145); 
şi 2) letopiseţul lui Azarie (p. 66—98) cu următoarele părţi: a) analele Putnene; 
Povestire în scurt despre domnii Moldovei (p. 69—76; 146—152; 181—187); 2) cro- 
nica lui Macarie (p. 76—84; 152—168; 187—202); 3) cronica lui Azarie (p. 84—98; 
168-181; 202— 214). La aceste texte se mai adaogă o versiune românească din sec. 
al XVIII-lea a analelor putnene, după un ms. din Biblioteca Academiei Române, 
descoperit și copiat de Al. Lapedatu (p. 107-119). 

CRONICA MOLDO-POLONĂ a fost publicată pentru întâia dată de istoricul 
polon Wojcichki — după o copie, făcută în secolul XVII de istoricul polon Adam 
Naruszewicz, din Muzeul Czartoryski (Cracovia), în 1844 — în Biblioteka starozytna 
pisarzy polskich, Varșovia, VI, p. 51 —67. Ea a fost apoi reprodusă de B. P. Ha şdeu 
în Archiva istorică, III, 1867, p. 5—15 şi de 1. Bogdan — care credea ca oe pu- 
blică întâiaş dată» în Vechile cronici moldovenesci până la Urechia textul polon la 
p. 173—183 şi traducerea românească la p. 223—233. 

O a doua versiune din secolul XVI, descoperită de I. Bogdan în Biblioteca 
imperială din Petersburg, fondul Bibliotecii Zaluski (azi trecut la Universitatea din 
Varşovia), a fost publicată în Cronice inedite atingătoare de istoria Românilor p. 119 — 137. 
O a treia copie dela începutul secolului al XVII-lea, aflată în colecţia lui losif 

Rusiecki din Trojanka,a fost semnalată de filologul polon I. L6s în studiul 
său Pamieiniki Ianczara (Amintirile ienicerului), Cracovia, 1912, p. 38—40. 
STUDII. Textele publicate de I. Bogdan sunt însoţite de studii aprofundate. 
Contribuţii interesante la studiile lui Bogdan au adus: 
Ştefan Orăşanu în Convorbiri literare, XXNI, pag. 513 şi urm., 648 şi urm, 
N. Llorga, Istoria literaturii româneşti în secolul al XVIII-lea (1688—1821), cd. I, 
voi. IL (în ediţia a II-a textul privitor la analele slave a fost prescurtat). 
Părerea lui Bogdan că analele Moldovei au fost scrise în vechile mănăstiri dela 
Bistriţa (originalul versiunei păstrată în codicele dela Tulcea) şi dela Putna (ori- 
ginalul versiunii păstrată în codicele dela Petersburg) a fost pusă la îndoială pentru 
întâiaşi dată de d-l I. Minea, care, într'o notiţă publicată în Anuarul liceului 
1. Maiorescu din Giurgiu pe anul 1919— 1920, publicat de N. Cartojan, a arătat că 
letopiseţul a fost scris la curtea lui Ştefan cel Mare. Chestiunea a fost reluată şi do- 
cumentată pe larg de I. Minea, Letopisefele moldovenești scrise slavoneşie, laşi, 
1925 (Extras din Cercelări istorice Î, p. 192 şi urm., unde se studiază și raporturile dintre 
versiunile slavoneşti între ele şi dintre toate laolaltă şi Ureche de altă parte) şi de 
i. Vlădescu, Izvoarele istoriei Românilor: Letopisetul dela Bistrița și lelopiselul 
dela Putna, Bucureşti, 1926. Despre letopiseţele slavoneşti şi raporturile lor cu 
Ureche a se vedea şi Giorge Pascu, Letopisețul cel moldovenesc, utilizal de 
Gligorie Ureache în legătură cu toate letopiseţele moldovenești în slavoneşte, Iaşi 1938; 
acelaş, Die Anfănge in  Sudost-deutsche- 
Forschungen 1939 Pentru Pomelnicul de la Bistrița v. mai sus p. 27. Pentru cronica 
moldo. polonă: P. P. Panaitescu, Rev. îs. rom. I, 1931, p. 113 — 123. 

III. INVĂŢȚĂTURILE LUI NEAGOE BASARAB CĂTRE 
FIUL SĂU TEODOSIE 


Nu cunoaștem împrejurările în care și-au luat naştere cro- 
nicele muntene, deoarece, în afară de Vieața Patriarhului Nifon 
şi de o cronică scrisă în limba română în vremea lui Mihai Vi- 
teazul și păstrată într'o traducere latină, istoriografia munteană 
nu ne-a fost păstrată decât în compilaţii târzii din veacul al 
XVII-lea. 

Știrile pe care le găsim însă în aceste compilaţii trec dincolo 
de epoca lui Mihai Viteazul și a lui Neagoe Basarab. Ele se re- 
feră la primii voievozi și, deși confuze şi lacunare, ne indică, 
totuși că și în Țara Românească istoriografia trebue să fi în- 
ceput de timpuriu. Când s'a început însă, în ce împrejurări 
și în ce limbă nu putem ști precis deoarece, dincolo de epoca 
lui Neagoe Basarab, nu ni s'a păstrat nimic și până acum nu 
s'a descoperit și nici nu avem din alte izvoare știință de vreo 
cronică slavonească pentru Țara Românească. 

Cultura în limba slavă, inițiată de Nicodim și ucenicii săi, 
era tot atât de înfloritoare în Muntenia ca și în Moldova. 
Am amintit mai sus de unul din marii logofeți ai lui Mircea 
cel Mare, care retras mai târziu din valurile lumei în liniștea 
mănăstirilor, a alcătuit un polieleu în limba slavă. 

Cel mai de seamă monument al cugetării şi simțirii româ- 
neşti în limba slavă îl formează însă Invăţăturile lui Neagoe 
către fiul său Teodosie. Acest prețios monument este legat de 
numele Domnului care a ridicat minunata mânăstire dela 
Curtea de Argeș şi mitropolia din Târgovişte și care a fost 
protectorul călugărului sârb Macarie, patronând imprimarea 
primelor cărți de slujbă bisericească pe pământ românesc. 
Un adăvărat voevod al culturii românești şi un mare spriji- 
nitor, prin darurile trimese, al creștinătății din întreg Răsăritul 
ortodox, oprimat sub apăsarea păgână: « ctitor mare a toată 

Sfetagora », cum îl numește Gavril, Protul muntelui Athos. 
Învățăturile lui Neagoe au fost utilizate și de N. Bălcescu 
în studiul său despre Puterea armată și arta militară la 
Români, apărut în 1844 în revista Propăşirea dela Iași, şi 
fuseseră publicate, pentru întâiași dată, cu un an mai înainte, în 
tipografia colegiului Sf. Sava. La epoca apariţiei, şi multă 
vreme mai târziu, se credea că aceste învățături au fost scrise 
de evlaviosul domn al Munteniei în limba țării. In 1893, 
învățatul rus, Lavrov, descoperind însă în Biblioteca Naţională 
din Sofia o redacţiune slavonească a «Invăţăturilor» a închis 
duscuția, deoarece, în urma acestei descoperiri, toți istoricii 


noştri literari sunt astăzi de acord că «Invăţăturile » au fost 
redactate în limba slavonă. 

CUPRINSUL. Opera este împărțită în unsprezece părți. 
În structura ei se întrețes însă două elemente distincte: unul 
alcătuit din material mai mult de ordin religios, altul din învăță- 
turi şi sfaturi cu caracter politic. Este ca un tratat menit să 
îndrumeze către vieața creștinească și mai ales să pregătească 
pentru domnie pe vlăstarul domnesc, o operă parenetică, asemă- 
nătoare cu cele cunoscute în literaturile bizantine sub numele 
de «Oglinzile Domnitorilor », imitate și în literaturile slave 
şi cunoscute şi în Apus. O astfel de operă este şi Ceasornicul 
Domnilor, despre care ne vom ocupa mai târziu şi pe care l-a 
tradus Nicolae Costin după un original ce venea, prin inter- 
mediar latin, tocmai din Spania. 

In prima parte, Neagoe sfătuește în câteva pagini pe fiul 
său să păzească întotdeauna cu sfințenie poruncile lui Dumne- 
zeu, că dacă le calcă, chiar dacă s'ar ridica împărații lumii cu 
toată puterea lor să-i vină în ajutor, nimic nu-i folosește, pe 
când dacă le păzeşte, oricâți vrășmași s'ar stârni împotriva 
lui, Dumnezeu îl va ajuta. 

Pornind dela această temă, desvoltată frumos din punct de 
vedere al moralei creștine, urmează — chipurile pentru exem- 
plificare — un bogat material biblic împrumutat din Cartea 
Regilor despre Saul, despre David, despre Solomon, despre 
Ahia prorocul și lerovoam, feciorul lui Solomon, despre Ahav 
împăratul, despre lue împăratul care a săgetat pe Ioaram 
feciorul lui Ahav și pe împărăteasa Isavela, despre Senaherib 
împăratul Asiriei, despre lezechia împăratul. După aceasta, 
fiindcă mai înainte se spusese că Domnul trebue să fie cre- 
dincios lui Dumnezeu cum a fost Sf. Constantin, se inter- 
calează brusc Viața Sf. Constantin și Elena şi aflarea sfintei 
cruci, după care urmează alte capitole biblice: Avesalom și 
lupta lui împotriva lui David și, în sfârșit, această primă parte 
se încheie cu câteva parabole din Varlaam și Ioasaf: a celor două 
cosciuge, a privighitoarei, a celor trei prieteni. 

Partea, a doua, consacrată mai mult sfaturilor privitoare la 
guvernământ, începe cu două capitole, care se leagă prin cu- 
prinsul lor de materia, primei părți: unul privitor la cinstirea 
icoanelor, altul privitor la dragostea și frica de Dumnezeu. 

După aceasta urmează, fără o legătură strânsă cu preceden- 
tele, un capitol de o rară frumusețe lirică: cartea lui Neagoe 
Basarab când și-a transferat moaștele mamei sale, Neaga, și a 
fiilor săi Petru, Ioan și Anghelina în ctitoria dela Argeș, capitol 
care atrage după sine câteva pagini din romanul lui Varlaam 
și Ioasaf și din Fistolog: pilda pentru nimicnicia vieții acesteia 
pământești, precum și pildele despre şarpe, porumbel și stru- 
tocamil. 

După aceste capitole, în legătură cu suferințele lui Neagoe, 
urmează o serie de sfaturi practice, privitoare la opera de guver- 
nare: «cum Și în ce chip să cinstească boierii și slugile », ce-l 
vor servi «cu dreptate »; cum să-și așeze boierii și slujitorii în 
locurile de cinste la curtea sa; reguli de bună purtare la masă; 
norme privitoare la primirea solilor străini ; chestiuni de tactică 
militară pe câmpurile de luptă ; sfaturi de cum să facă judecăţile 
și să, împartă dreptăţile; poveţe de milostivire şi de îndurare, 
de înlăturarea pizmei și a gândului de răzbunare și, în sfârșit, 
după un capitol referitor la, «pecetluirea cărții aceștia », opera. 
se încheie cu rugăciunea, adică cu «cuvântul de iertare » pe care 
Domnul în ceasul morţii îl îndreaptă către « coconii săi și către 
cocoane, și către boierii săi cei mari și cei mici şi către alte slugi 
ale sale către toate ». Deoarece partea aceasta parenetică este 
miezul întregei lucrări, ne oprim puţin asupra ei. 

Sâmburele acestor învățături este ideea monarhiei absolute 
de drept divin, subordonată însă crezului creștin. Omul să nu-și 
alipească cugetul de lucrurile amăgitoare şi deşerte ale acestei 

lumi trecătoare, căci «iubirea lucrurilor lumii acesteia desli- 
peşte gândul şi cugetul dela Dumnezeu », iar cel care cearcă 
slava, îşi pierde sufletul, « fiindcă, după cum mănâncă rugina 
pe fier, așa mănâncă și pe om slava cea omenească și cum înfă- 
șoară volbura sau curpenul vița și-i pierde roada ei, așa, fătul 
meu, pierd trufia și mândreţele roada împăratului și a Dom- 
nului », 

Cu o adevărată grije părintească, Voevodul recomandă pe 
boieri în paza fiului său: «să fii gard grădinii mele şi să o păzești 
cum am păzit-o şi eu, că dacă o vei păzi și-i vei fi gard ca zidul 
de piatră, cum am fost și eu, atunci cum cugetau ei să-și verse 
sângele și să-și puie capetele lor pentru mine, așa își vor vărsa 
sângele și-și vor pune capetele pentru tine ». Dacă se întâmplă 
ca vreun boier să greșească, să nu se ia după sfatul uneltirilor 
viclene şi să nu se pripească cu pedeapsa, ci întocmai ca grădi- 
narul priceput «să încerce mai întâi să curețe crengile cele 
uscate, să sape gunoiul dela rădăcină » și numai «dacă nu se 
va întoarce să dea roadă», atunci —-sfătueşte el cu multă 
înțelepciune. și discreție — «în mână-ți este să faci cum îţi este 
voia, întocmai ca pe pomul cel sterp ». 

Când va fi să-și pună boierii în dregătoriile publice, atunci 
să nu țină seamă de rudenii: « Domnul nu trebue să aibă rudenii, 
ci numai slugi drepte » fiindcă — zice Neagoe — «nu te-au ales, 
nici te-au uns ei, ci Dumnezeu, ca să fii tuturor cu dreptate». 
Inainte de a împărți funcțiunile, să nu se ia după cei interesaţi, 
ci să cumpănească bine și să ispitească vrednicia fiecăruia. 

In domnia lui să fie cumpătat. Când se așează la masă cu 
boierii, să ia parte cu sufletul la veselia tuturor, dar să-și pă- 
streze firea și cuviința domnească: să bea cu măsură, «ca să 
poată birui mintea pe vin, iar nu să biruiască vinul pe minte 
și să cunoască mintea ta pe minţile slugilor tale, iar nu să cu- 
noască mintea slugilor pe mintea ta ». 

Un capitol din cele mai interesante, fiindcă, dacă ar fi au- 
tentic, ne-ar introduce în intimitatea ceremonialului dela curtea 
lui Neagoe, este cel privitor la primirea solilor, 

Solii, veniți dela Domnii creștini, să fie primiți cu cinste. 
Inaintea lor să se trimeată boieri cu mâncare și băutură din destul, 
până ce vor sosi la scaunul domnesc. Ajunși aci, să fie orânduiți 
la gazdă bună. După ce solul s'a odihnit 2—3 zile, să aleagă 
oameni vrednici dintre curtenii lui și să-i trimeată să aducă 
solul. Domnul și curtea să se îmbrace în haine de gală; să se 
împodobească bine jilțul și divanul, iar în jurul voevodului să 
se strângă sfetnicii cei bătrâni și boierii cei tineri. Și când tri- 
misul va da, solia, Domnul să asculte cu luare aminte, ca să nu 
piardă nimic din vorbele lui. Chiar dacă nu-i va aduce cuvinte 
plăcute, să nu răspundă nimic, deoarece «cuvântul este ca 
vântul: dacă iese din gură, nici într'un chip nu-l mai poți opri, 
măcar de te-ai căi ziua și noaptea ». După ce solul pleacă, atunci 
să-și adune boierii, să asculte sfatul fiecăruia, și să cântărească 
bine spusele tuturora. După ce sfatul se va risipi, Domnul, 
retrăgându-se în iatac, să se roage și Mântuitorului și Maicii 
Sale, ca să-i lumineze mintea, să cumpănească, sfaturile și după 
ce va alege pe cel mai bun, să-și cheme din nou boierii în divan. 
Numai după ce va împărtăși sfetnicilor gândul său, să dea răspuns 
solului. 

Dacă vrășmașii vor năpădi în țară, atunci să nu pribegească 
peste hotare, căci — zice el — «eu am fost pribeag și de aceea 
vă spui ce trai şi hrană cu nevoie este pribegia. Pentru aceea 
să nu faci așa, că mai bună este moartea cu cinste, decât vieata 
cu amar și cu ocară. Nu hireți ca pasărea aceea ce se cheamă 
cuc, care-și dă ouăle de le clocesc alte pasări și-i scot puii, 
ci fiți ca șoimul și vă păziți cuibul vostru ». Urmează apoi sfaturi 
privitoare la tactica de luptă. Să nu se teamă de oștile cele 
multe ale dușmanilor, ci să cheme pe Domnul în ajutor, să-și 
îmbrace platoșa și să pornească voios la luptă. Oastea să fie 

1 (fond Gaster) 
în 1726. 


Invăţăturile lui Neagoe Basarab către fiul său Teodosie. Ms, nr, 
din Biblioteca Academiei Române, copiat de Radu logofeţel de divan, 


împărțită în trei corpuri: înainte străjile, apoi să vină a doua 
armată și numai după aceea să urmeze grosul, « tabăra cea mare »,. 
Să nu fie însă prea depărtate, pentrucă dacă straja va fi biruită, 
să nu se risipească și să producă panică, ci să se poată retrage 
și amesteca în armata a doua, iar cu aceasta, la rândul ei, în 
« toiul taberei ». Domnul să nu stea unde va fi temeiul oștirii, 
findcă într'acolo își vor îndrepta oștile străine tunurile, ci să, 
stea între a doua și a treia oaste, înconjurat de 60 de voinici 
devotați, care să nu se deslipească niciodată de lângă el, nici 
chiar atunci când steagurile lui sunt biruitoare. Dacă s'ar în- 
tâmpla din nenorocire să fie biruit, atunci să se retragă cu boierii 
în locuri de taină ale țării, unde are boieri credincioși și să aștepte 
acolo sorți mai norocoși. Dacă va ieși biruitor din războiu, atunci 
să-şi dăruiască ostaşii după vitejia și vrednicia dovedită, iar 
pentru cei cari au rămas pe câmpurile de luptă, să se roage 
la sfintele biserici în numele poporului întreg, pentru ca astfel 
toată suflarea țării să se ridice, ca un singur gând, pentru slă- 
virea eroilor şi pentru apărarea pământului strămoșesc. 
Miezul învățăturilor îl formează, cum am spus, sfaturile 
acestea, politice și, am mai putea spune, de morală creştină, 
dar aceste precepte sunt înecate în mulțimea elementelor etero- 
gene: capitole întregi din Biblie (Cartea Regilor), pilde din 
Fisiolog și din romanul Varlaam şi Ioasaf, părți din Umilința 
( Karăvvtic) lui Simion Monahul, din omiliile lui loan Hrisostomul. 
Dacă unele din aceste elemente, împrumutate de aiurea, 
sunt bine țesute în urzeala învățăturilor, multe însă sunt 


44 ISTORIA LITERATURII ROMÂNE VECHI 


E) 
i 
AZ 
ae 
. 


pa 
*k, 
a 


FER: 
[I 
[14 44 
1444 


ti 
u 


Neagoe și familia sa. Frescă de la mânăstirea Curtea de Argeş 


stângaciu introduse în versiunea românească publicată și nu se 
leagă armonic nici cu capitolele precedente și nici cu cele ur- 
mătoare. Bucăţile din care este alcătuit mozaicul nu sunt dar 
nici de aceeaşi dimensiune și nici nu se îmbină toate între ele 
astfel, încât să formeze un întreg unitar. Concepţia organică 
a operei este turburată prin mulțimea elementelor străine, 
adesea rău aşezate la locurile unde se găsesc. 


PATERNITATEA. Materialul acesta străin, care s'a suprapus 
peste redacția primă, complică și rezolvarea problemei privi- 
toare la autenticitatea operei. 

In ce privește chestiunea paternităţii lui Neagoe, stau față 
în față două păreri: teza d-lui Iorga că «Invățăturile» sunt 
opera lui Neagos; teza regretatului coleg D. Russo că sunt 
opera unui călugăr admirator al lui Neagoe dela începutul seco- 
lului al XVII-lea. 

D-l Iorga pleacă, în consideraţiile sale, dela acele părți 
lirice în care Neagoe, în accente pline de duioșie, plânge durerile 
care-i sângerează sufletul pentru moartea prematură a fiului 
său Petru: 

«O, fiul meu Petru, iată că-ți trimit surguciul şi diadermele 
pentrucă tu-mi erai stâlparea (=— ramura) mea cea înflorită, 


de care pururea se umbriau şi se răcoriau ochii mei. lar acum 
stâlparea mea s'a uscat şi florile ei s'au veștejit şi s'au scuturat 
și ochii mei au rămas arși și pârliți de jalea înfloririi tale. 

O, iubitul meu Petre, eu credeam și cugetam să fii Domn 
și să veselești bătrâneţele mele oarecând cu tinerețele tale și să 
fii biruitor pământului. Iar acum, fiul meu, te văz zăcând sub 
pământ. ..». 

In al doilea rând, d-l Iorga spune că sfaturile cu caracter 
politic cuprind norme de domnie caracteristice veacului al 
XVI-lea românesc, date privitoare la ceremonialul curții: cum 
să se primească solii, cum să șează la masă, cum să se poarte 
cu boierii, ce atitudine să aibă față de Turci, cum să meargă 
la război -— lucruri care nu puteau porni din mintea prea puțin 
știutoare de chestiuni de protocol a unui călugăr, nutrit cu 
lecturi ascetice. Este, mai ales în sfaturile privitoare la tactica 
militară, un suflu războinic care oglindește întreaga epocă de 
lupte cu “Turcii, dela începutul veacului al XVI-lea. 

Apoi, în secolul al XVIl-lea, amintirea lui Neagoe se ştersese 
din mintea cărturarilor noștri și ar fi de mirare cum, un om 
de schit sau de mănăstire să desfunde din trecut această fru- 
moasă, dar uitată figură de Domn, cu toate amănuntele vieții 
sale și cu atâtea trăsături care nu puteau fi surprinse decât de 
un contemporan. 

Paternitatea lui Neagoe a fost pentru întâiaș dată contestată 
de regretatul D. Russo, într'un articol publicat în Studii 
bizantino-române şi mai târziu într'o polemică cu profesorul 
bulgar Stojan Romansky, publicată în Convorbiri Literare 
și reprodusă apoi în Studii și critice. 

D. Russo pleacă dela constatarea că în miezul operei — în 
partea care cuprinde plângerile lui Neagoe pentru pierderea 
mamei sale și a fiilor lui, Petru și Ioan — sunt o serie de inad- 
vertențe și de contraziceri care nu se pot explica admițând că 
Neagoe este autorul « Invăţăturilor ». De pildă, se știe că Neagoe 
a avut trei fii: Petre, Ioan și Teodosie. In capitolul în care se 
vorbește de transportarea, moaștelor mamei sale în ctitoria dela 
Argeș — unde însă nu se găseşte mormântul ei— Neagoe po- 
meneşte cu adâncă durere moartea prematură a fiilor săi Petru 
și loan. Și totuși câteva pagini mai departe, în clipa în care 
Neagoe presupunându-se pe patul morții, își ia rămas bun 
dela cei din jurul său, spune: Chemaţi pe iubiții mei coconi.. . 
Chemaţi pe iubiții mei coconi, când el nu mai avea decât un 
singur fiu, pe Teodosie, este o inadvertență ce nu putea veni 
dela Neagoe. De altă parte, pasagiul în care Neagoe p'ânge 
moartea fiului său Petru este inspirat dintr'o omilie atribuită 
lui loan Hrisostomul, omilie din care ia pagini întregi pe care 
le traduce şi le intercalează în altă parte a operei sale!. 
Inadvertenţele și contrazicerile sunt numeroase în textul publi- 
cat în 1845. 

Se ştie că Despina, soția, lui Neagoe, a răposat în 1554, deci 
cu 23 de ani în urma lui, și totuși, în cuvântul prin care Neagoe 
în ceasul morţii își ia iertare dela cei pe care-i lasă în vieață, 
el găsește pentru toți un cuvânt bun, o mângâiere: pentru pust- 
nici, patriarhi, preoți, călugări, împărați, domni, boieri, slugi, 
judecători, săraci, fii şi fiice, dar uită tocmai pe Despina, 
«In acest moment, atât de duios și de solemn —zice D. 
Russo — acest soț are pentru toți o povață, o mângâiere, un 
rămas bun, numai pentru nenorocita Despina nu». 

Iată acum altele care trădează mai curând preocupările și 
năzuinţele unui călugăr decât ale unui domn, povățuindu-și 
fiul pentru viitoarea cârmuire a statului: 

«Când şezi în chilia ta de aceste trei lucruri te îngrijește: 
de rugă, de învățătură, de rucodenie» (lucru manual). 
sau: 


1 Vezi pasagiile paralele la D. Russo, Sfulii istorice greco-române p. 230-234. 

«Să cade să n'aibă grije de niciun lucru, ci să urască lumea, 
aceasta cu totul și toate ale ei... Dar dacă-ți este voia să aibi 
avuţii și moșii și vii pentru căci nu te-ai însurat să-ți fi luat 
muiere? ». 

Vasăzică, un domn povățuind pe viitorul său urmaș să urască, 
bunurile pământeşti | Şi cine nu vede că, ideea ascetismului și 
a renunțării la căsătorie este în contradicție flagrantă cu prin- 
cipiul monarhic, care se întemeiază tocmai pe ideea prețuirii 
bunurilor omenești şi pe principiul eredității tronului? Şi ce 
rost au într'o operă de sfaturi politice către o odraslă princiară 
pregătită pentru a se urca pe tron, recomandări ascetice şi sfaturi 
către călugări? Nu pot pleca dela Neagoe asemenea contra- 
dicții, 

Argumentele sunt puternice. D-nul Iorga, întrun curs 
ținut în 1929 (Istoria literaturii româneşti. Introducere sintetică, 
p. 56), admite și dânsul că Neagoe a avut un colaborator 
cleric care «a redactat sub auspiciile lui», dar că «sunt fără 
îndoială și părți dictate de dânsul». 

De sigur că în stadiul în care avem azi textul, argumen- 
tele împotriva paternității lui Neagoe nu s'au epuizat. Iată 
de pildă unul nou pe care îl putem scoate dintr'o altă con- 
trazicere izbitoare din pasajul în care Neagoe plânge moartea 
copiilor săi: «ci am trimes în locul meu pe iubiții mei fii: 
Teodosie, Petru și loan și pe dragele mele fiice: Stana, Luxan- 
dra și Anghelina, ca încai să se sature ei de dorul oaselor tale, 
pentrucă ei îți sânt fii și ție, după cum îmi sunt și mie și pe 
care Domnul Dumnezeu s-a luat în cămara sa cea cerească ». 
«In cămara sa cea cerească» este o figură stilistică, obișnuită 
în « Invățăturile » lui Neagoe și care, privită în întreg contextul, 
duce la concluzia că și Teodosie era mort. Dar aceasta este 
inexact, din punct de vedere istoric, fiindcă Teodosie a murit 
mai târziu la Constantinopol și apoi dacă Teodosie ar fi fost 
mort, ce rost ar mai fi avut «Invăţăturile» către el? 

Am subliniat înadins și această inadvertență pentruca să se 
vadă că textele de care ne folosim— și pasajul l-am luat din ediția 
dela 1843 — nu pot sta la baza unor studii care să adâncească 
probleme așa de spinoase, ca aceea a paternităţii. 

Pentru a desbate această problemă trebue să ne întemeiem 
pe toate versiunile cunoscute și nu numai pe cele româneşti, 
ci şi pe cele slave şi greceşti. Care sunt acestea? 

VERSIUNILE ȘI RAPORTURILE DINTRE ELE. Invă- 
țăturile lui Neagoe ni s'au păstrat în versiuni scrise în trei limbi 
diferite și anume: într'o versiune slavonească fragmentară, 
păstrată în Biblioteca Naţională din Sofia și editată de învă- 
țatul rus Lavrov, în 1904; într'o versiune grecească din se- 
colul al XVII-lea, păstrată în biblioteca mănăstirii Dionisiat 
din muntele Athos, semnalată de învățatul grec Spyridon Lam- 
pros şi copiată de regretatul D. Russo, în vederea unei ediții 
critice, rămasă din nenorocire neterminată, şi, în sfârșit, într'o 
versiune românească, publicată în 1843 în caractere chirilice 
și reprodusă de d-l Iorga în caractere latine, după un manuscris, 
crezut din 1654, astăzi în Biblioteca din Blaj, la care se adaugă, 
șapte manuscrise mai nouă, păstrate în Biblioteca Academiei 
Române. 

Intre aceste diferite versiuni sunt divergențe care ridică 
probleme din cele mai interesante. Ca să dau câteva exem- 
ple: între versiunea publicată în 1843 şi reprodusă mai târziu 
de d-l N, Iorga și între manuscrisul nr. 3488 din Biblioteca Aca- 
demiei Române sunt numeroase omisiuni, preschimbări de text 
și adaose care se întind adesea pe pagini întregi. Ba ceea ce este 
și mai interesant, fiindcă ne indică originea acestor divergențe 
și ne arată în același timp cum copișştii noștri vechi, de multe 
ori în mod conștient, prelucrau textul pe care-l copiau, se gă- 
sesc în manuscrisul 3488 notițe marginale ca acestea: « Dela 
acest semn până la sfârșitul capătului să nu se scrie şi în locul 

Invăţăturile lui Neagoe către fiul său Teodosie. Versiunea grecească. Originalul în 
Muntele Athos. Codex Athous nr. 3755. (După D. Russo, 
române II, planşa 4). 


Studii istorice greco- 


celor ce rămân nescrise să se scrie cele din hârtioară », sau: 
« Dela acest semn să nu se scrie până la sfârșitul tratatului ». 

Și avem, precum a arătat D. Russo, un manuscris în Biblio- 
teca Academiei Române, nr. 2714, copiat după nr. 3488, în 
care s'a respectat întocmai indicaţiile scrise pe margine, pri- 
vitoare la omisiuni, prefaceri sau adăugiri în text. 

Prin urmare, chiar, după ce a fost tradus în limba română, 
textul « Invăţăturilor » a fost necontenit interpolat și prelucrat, 
după gustul și năzuințele copiștilor şi al posesorilor. 

Și mai mari sunt divergențele dintre versiunea greacă și 
versiunile românești. Din versiunea greacă lipsesc, precum a 
arătat Russo, acele lungi bucăți din Vechiul Testament care, 
neavând nicio legătură cu textul Invățăturilor, îi strică uni- 
tatea; lipseşte de asemenea Vieaţa Sf. Constantin, alcătuită 
de Patriarhul bulgar Eftimie și introdusă în versiunile românești 
fără să fie pusă în armonie cu subiectul și lipsesc în sfârşit unele 
inadvertențe. In arborele genealogic al textelor, traducerea 
grecească reprezintă o ramură importantă. Ea pare să fi fost 
făcută de Matei din Pogoniana, Mitrogolit al Mirelor, care a 
trăit la curtea lui Radu Şerban și a fost multă vreme egumen 
al mânăstiri Dealul !. Şi mai interasantă pare versiunea slavonă. 

In fața acestui material așa de haotic este greu să hotărîm 
care a fost sâmburele primitiv din care a crescut, prin inter- 


1 D. Russo, Siwdii istorice greco-române, I, p. 161 -162. 

Ce) mai vechiu act românesc ajuns până la noi. 1521. Scrisoarea lui Neacşu din Câmpulung către « jupan Hănăș Begner» din Braşov. 


polări succesive, textul « Invăţăturilor » așa cum îl avem astăzi 
în căpii relativ recente. Numai o ediție critică, care va înlesni 
desprinderea redacțiunii originare din țesătura numeroaselor 
interpolări, va putea pune la punct problemele controversate, 
pe care le ridică acest monument literar românesc în limbă 
slavă. 


BIBLIOGRAFIE. Textul a fost publicat întâiașşi dată în anul 1843 după un ma- 
nuscris din 1654, care s'a pierdut apoi, sub titlul Învățăturile bunului şi credinciosului 
Domn al Ţării- Româneşti, Neagoe Basarab Voevod către [iul său Teodosie, dat la 
lumină de Ioan Eclesiarhul Curţii, Bucureşti 1843. Textul acesta a fost republicat 
într'o nouă ediţie, cu o ortografie latină şi cu o prefaţă de N. lorga, Vălenii de 
Munte, 1910. După ms. din 1654, aflat atunci în Biblioteca Centrală din București 
care după Haşdeu ar fi făcut parte din Biblioteca lui Ştefan Cantacuzino, întru cât 
avea sigiliul Domnului imprimat pe fiecare foaie, a publicat B. P. Hașdeu un 
capitol: Traciat despre purtarea ce trebue să țină un Domn în timpul osbețelor Scris 
româneşte de Neagoe Basarabă, Domnul Ţării Româneşti în chip de povățuire către 
iul său Teodosiu, în Archiva Istorică (1865), |, 2,p. 111 — 116, şi continuare p. 120 — 132. 
cf, şi Buletimd Instrucțiunii pubilce 1865, p. 76 - 80 (capitolul privitor la războaie). 

O ediţie populară fragmentară; D. Ciurezu, Invăţăturile lui Neagoe Basarab. 
Bucureşti, 1938, Biblioteca Albina nr. 4 (Fundaţia culturală « Principele Carol»). 

Manuscrise românești inedite în Biblioteca Academiei Române, cotate cu nume- 
rele: 3488 (din prima jumătate a veacului al XVIII-lea); 3572 (din 1781, copiat de 
Popa Savva Popovici dela Răşinari) ; 3580 (1809, Decemvrie 16, de Daniil Popovici 
dela Rășinari) şi 2714 (copiat în 1816); alte două manuscrise se află în biblioteca lui 
Gaster: unul copiat la a leatul 1726 Mai 14 de Radu logofeţel de divan» f. 183 v; 
ms. trecut azi în Biblioteca Acedemiei Române şi înregistrat la fond Gaster nr. 1 


altul la «1817 iuli 29» (f. 111); ms. trecut astăzi în Biblioteca Academiei Române 
şi înregistrat la fond Gaster sub nr. 8. Ambele au fost descrise de P. Siîrku în 

p. 1289 și urm. Manuscrisul considerat pierdut din 1654 (vezi V. A. Urechia, 
Asupra manuscriplului lui Neagoe Vodă din 1654 în Analele Academiei Române, 
seria II, t. Il (1879—1880), p. 48) se găseşte azi în Biblioteca Centrală din Blaj. 
El fusese semnalat de Lupeanu, Blajul şi biblioteca lui, Blaj, 1932, p.9, de 
d. Ştefan Manciulea, Biblioteca centrală din Blai, Blaj, 1939 p. 53 (nr. 115) 
şi a fost identificat, acum în urmă, de d. Vasile Grecu în Convorbiri literare, 
LXXII (1939) nr. Oct.—Dec. p. 1851 —1865. Manuscrisul a făcut parte din Bibli- 
oteca Domnului Ştefan Cantacuzino (1714—1716), căci pe fiecare filă poartă pecetea 
cu inscripţia « Ioan Ştefan Cantacuzino Voevod». Data de 1654 atribuită de Haşdeu 
manuscrisului, se găseşte însă într'o notiță de pe câteva file grecești, scrise de altă 
mână și legate la un loc cu textul Invăţăturilor. 

Versiunea slavă a fost publicată de Prof. A. Lavrov în Ilamariinicut 
Apebneii uucpMennocru nu neieyecrBa, CLII, St. Petersburg, 1904. 

Versiunea grecească din mănăstirea Dionisiat a muntelui Athos (nr. 3755) a 

Bucureşti, 1904, pag. 50 și urm. şi Istorii literaturii românești, I, ed. II, Buc: 
1925 p. 140 - 150; N. lorga, /storia literaturii româneşti, Imtroducera sintetică, 
Buc. 1929, p. 52-58; acelaş, Revista Istorică, XXVI (1940), p. 13 -14; St: 
Romansky, Mahnreden des walachischen Wojwoden Neagoe Basarab an seinen 
Sohn Theodosios, Inaug. — Diss. zur Erlangung der Doktorwurde, în G. Weigand, 

— Jahvesbericht des  Instituis fur rumănische Sprache, XIII (1908), p. 113—194 
Leipzig, Iohann YAmbrosius, Barth; A. Procopov ici, Inlroducere în studiul 
literaturii vechi, Cernăuţi, 1922, p. 79 — 83; Sextil Puşcariu, Istoria lite- 
vaturii române, ediția II-a, Sibiu, 1930, p. 38—44. 

Contestă paternitatea lui Neagoe: D. Russo în Studii bizantino-române, Bucu- 
rești, 1907, p. 41 şi urm.; Studii şi critice, Bucureşti, 1910, p. 1—16 (răspuns lui 
Romansky); Critica textelor și tehuica edițiilor, București, 1912, p. 22 și urm.; 


Elenizmul în România, București, 1912, p. 30; în Studii istorice greco-române, Bu- 
cureşti 19.10 (ediţia Fundaţiei Regale Carol II, p. 204—226: Scrisoarea lui Neagoe călre 
oasele mamei sale Neaga şi fii sâi Petru şi Ioan și jiica su Anghelina. Părerea lui 
Russo este împărtăşită și de G. Pascu, Istoria Hteraturii române din sec. XVII, 
lași, 1922, p. 78. A se vedea aspecte nouă ale chestiunii şi la Ştefan 
Glixelli, Regulele de purlare la masă, în Revista istorică Română, III, 1933 p. 
327—378. Un studiu critic asupra versiuni slavone pregătește d. Emil Turdeanu, 

In secolul al XVI-lea, când limba slavonă era pentru po- 
porul nostru ceea ce fusese limba latină, pentru popoarele din 
Occident la începuturile evului mediu, cărturarii noștri și-au 
manifestat simţirea și cugetarea în formele limbii slavone. 
In această limbă s'a început la curtea lui Ștefan cel Mare istorio- 
grafia și în această limbă s'au scris și «Invățăturile lui 
Neagoe Basarab către fiul său Teodosie ». Dar această 
limbă era o limbă străină, neînțeleasă de masele adânci ale 
poporului. 

Vieaţa în curgerea ei făcea însă simțită nevoia de a con- 
semna în scris în limba maternă — fiindcă lipsea adesea diacul 
de slavonește — raporturile juridice, mai ales: învoelile dintre 
părți, vânzări, cmpărări, schimbări de proprietăți. Nu se poate 
fixa precis data când s'a început a se scrie în limba națio- 
nală. Cea mai veche dovadă de scriere românească din câte 
a ajuns până la noi datează din 1521. Este o scrisoare a lui 
Neacșu din Câmpulungul Muscelului către «jupan Hanăș 
Begner » din Brașov, cu știri privitoare la mișcările și pregă- 
tirile Turcilor de a ataca Ardealul și Brașovul. Formulele ini- 
țiale și finale ale scrisorii sunt în limba slavonă:  mSapous 
H DNAEMEHTOMĂ H UHCTHTOMS Hi BOPOM AAPORALIVAS aiSnau Xa BETHEP WT 
Bpauist Mora BApatie wT n'kiuiS wT Asirom, (Ințeleptului și de neam 
şi cinstitului și de Dumnezeu dăruitului jupân Haneș Begner 
din Braşov multă sănătate dela Neacșu din Dlăgopole, 
numele slavonesc al Câmpulungului) sau încheierea: n core 
me hectar (şi Dumnezeu să te veselească). Și tot astfel în 
legătura sintactică a frazei s'a mai păstrat ici colo, ca o 
rămășiță de limbă slavă conjuncția îpac (iarăși) sau pre- 
poziția za (despre): «ipac dau știre Domnie-tale za lucrul 
Turcilor cum ami auzit eu». Dar desfăcându-se de aceste coji 
ale formei slavone, miezul limbii române se înfățișează curat 


și limpede: «lIpac să știi cumu se-au prinsă nește meșteri 
den Țarigrad cum vorii trece acele corabii la locul cela strimtul 
ce știi și Domnia Ta. Ipac spun Domniei-tale de lucrul lu 
Mahamet beg, cum amiă auzit de boiari ce săntii megiiași 
și de genere-miu Negre: cumu i-au dat împăratul slobozie lu 
Mahamet beg, pre io (cubi, unde) i va fi voia pren Țeara 
Rumănească, iară eli să treacă. Ipac să știi domniia ta că 
are frică mare și Băsărabă de acel lotru de Mahamet beg, 
mai vârtos de domniele vostre.... și aceste cuvinte să ţii 
domniia ta la tine, să nu știe umini mulți». 

E sigur că și înainte de 1520 s'a scris româneşte. Se vor- 
bește astfel de un salveonduct dat în 1484 de Sultanul Baiazid 
unor negustori poloni «idiomate valachico scriptus » și de 
jurământul omagial al lui Ștefan cel Mare către regele Ca- 
zimir al Poloniei la Colomea, păstrat cu această notă: « haec 
inscriptio ex valachico in latinum versa est». Dar acestea 
n'au ajuns până la noi, după cum n'au ajuns nici scrisorile, 

Dar din a doua jumătate a secoluluial XVI-lea, scrisorile 
românești apar din toate ținuturile: din Muntenia, din Mol- 
dova, chiar și din Maramureș. In timpul domniei de izbânzi 
răsunătoare și de înfăptuiri repezi ale lui Mihai Viteazul, 
limba română pătrunde și în cancelariile domnești, căci dela 
el avem cele dintâi acte românești de cancelarie în Munte- 
nia. În Moldova, ele încep cu Petru Șchiopu. 

Alfabetul chirilic era dar adaptat la nevoile limbii române, 
când începe la noi traducerea Sf. Scripturi. 

Cele dintâi licăriri ale literaturii în limba românească se 
ivesc în ținuturile muntoase ale Maramureșului, din care por- 
niseră și descălicătorii Moldovei. Sunt textele Sfintelor Scrip- 
turi, Dar, din nenorocire, originalele primelor traduceri ale 
textelor sfinte s'au pierdut și nu avem decât căpii, făcute 


E Sie d [PIE TIT AA € (d pt 

Acreditivă de la Mihai Viteazul (autograful Domnului). După 1. 


Bianu şi N. Cartojan, 


Album de scriere veche românească, 

târziu, pe la jumătatea secolului al XVI-lea. Aceste copii îrag- 
mentare nu cuprind nicio notiță clară care să ne indice pe tra- 
ducător sau măcar pe copist, necum data sau localitatea unde 
au fost traduse sau copiate textele. Totuşi, în Psaltirea Scheiană, 
în Psaltirea Voroneţeană şi în Psaltirea Hurmuzachi, se găsesc 
câteva rânduri în criptografie — adică scriere ascunsă, — dar 
până acum, deși s'au întrebuințat toate cheile cunoscute în 
scrierea slavă, nu sa ajuns la descifrarea lor. 

Este probabil că copiştii, care ne-au transmis textul, au 
alterat poziţia literelor sau forma lor, așa încât numai norocul 
mai poate duce la descifrare. Se pare că în Psaltirea Scheiană, 
ultimele trei litere de pe foaia 242 recto, rândul 5—8 de sus, 
ar ascunde o dată, dar asupra interpretării ei părerile sunt 
împărţite: lon Bianu şi F. Macurek au propus anul 1482 
(suu = 6690 dela creațiunea lumii), Gaster 1585 (aur = 7093), 
Sextil Pușcariu 1515 (ar = 6023) 2. 

In lipsa unor notițe clare, care să ne destăinuie data și ceva 
din împrejurările în care au fost traduse aceste monumente de 
limbă şi literatură românească, s'a căutat să se scoată luminile 
necesare din studiul limbei. Regretatul Sbiera, care a publicat 
în 1885 Codicele Voroneţean, a crezut că originalul acestui text 
a fost tradus tocmai în veacul al XIII-lea, la sudul Dunării, şi 
punea începuturile literaturii noastre în legătură cu mișcarea, 
bogomilică. Regretatul I. Bianu — şi acum în urmă d. Şesan — 
susțin că traducerile s'ar fi făcut în secolul al XV-lea (1. 
Bianu: subt impulsul necesităților naționale pentru instrucția 
teologică a viitorilor preoți) Gaster credea că textele rotaci- 
zante sunt copii făcute într'o regiune dialectală, după vechile 
tiparituri ale lui Coresi. 1. Bărbulescu și Dr. I. Bălan sunt de 
părere că textele sunt traduse sub influența catolicismului, iar 
O. Densușianu și d. Al Rosetti susțin, nu fără temei, că textele 
au fost traduse la începutul secolului al XVI-lea, sub influența 
luterană. Intr'un ultim articol, regretatul N. Drăganu, plecând 
de la ideea că traducătorii Apostolului şi ai Psaltirii ar fi fost 
Saşi, crede că prototipul ambelor texte s'ar fi tradus în Mol- 
dova, prin stăruințele lui Despot-Vodă (1561—1563). Despot, 
care era prietenul lui Melanchthon și care intenționa să intro- 
ducă luteranismul în Moldova, pusese la cale o Academie la 
Cotnari şi o imprimerie pentru care vroia să aducă erudiți 
capabili să traducă în limba română. In această vreme, subt 
impulsul Domnului moldovean, prin Saşii din Moldova s'ar fi 
făcut traducerea Apostolului şi a Psaltirii, care se resfrâng pe 
deoparte în versiunile rotacizante (codicele Voroneţean, Psal- 
tirea scheiană și Voronețeană), pe dealtă parte în tipăriturile 
coresiene. Dar timpul prea scurt pentru ca textele să ajungă 
din Moldova lui Despot-Vodă până în Braşovul lui Coresi pe 
de o parte, iar pe de alta prezența numeroaselor elemente 
maghiare, unele neviabile chiar atunci, şi absența celor ger- 
mane, nu ne îndrituesc a primi această ipoteză. 

Cei mai mulți istorici și filologi ai noştri admit până acum însă 
părerea d-lui lorga, argumentată din punct de vedere filologic 
de d. I. A. Candrea, că textele au fost traduse în secolul al 
XV-lea, în Maramureş şi că ele stau în legătură cu marea 
mișcare religioasă pornită din Cehoslovacia: husitismul. 


1 Singur d-l Grigoraş, într'o serie de articole, publicate în Adevărul literar 
13/1V, 1924, p. 5. mai acum câţiva ani, pretindea că a descifrat criptele, dar interpre - 
tările date de D-sa unor notițe ca acestea; « Această episti au fost scris pe rumânieşti 
lunaiza Asienii ot Ternava s sau « Miatehovi în rumâniaștee Bogomil.-. loniţa-lu 
Doamne. -. din Terniva Mănăstir... Dimitrie... >, interpretări care-l duc la concluzia 
că Ioniţă Asan, sau un curtean al său, ar fi copiat textele în secolul al XIII-lea 
precum şi pretinsa desciirare a criptogramei din Psaltirea Voroneţiană, care-l face să 
aşeze începuturile literaturii noastre la anul 823, in vremea acţiunei lui Metodiu și 
Chiril, sunt de domeniul fanteziei, 

11. Bianu în titlul ediţiei: Psaltirea Scheiană (1482), Bucureşti, 1889. M, 
Gaster în Ariivio glottologico italiano, XII p. 197; Sextil Puşcariu în 
Dacoromania Ul, p. 471 nota; J]. Ma curek în Revue Historique, |, nr. 3-4, 
1929, p. 64 — 65. 


Praga era, în veacul al XIV-lea, un important centru de 
cultură în Europa centrală. Universitatea îi era îmbibată de 
idei revoluționare îndreptate cu deosebire împotriva clerului 
catolic, care, organizat ca un fel de castă privilegiată în mij- 
locul societății boeme, se scobora uneori până la crime. O serie 
de predicatori de seamă — precursori ai lui Hus —în cap cu 
Matei de Janov, care venise din Paris cu idei nouă, zugrăveau 
decăderea bisericii și cereau înlăturarea fastului și reîntoarcerea la 
simplitatea primilor creştini, prin reforma interioară a sufletelor. 
In această frământare de idei, se răspândesc în Praga, mai 
ales după căsătoria surorii regelui boem, Venceslas al IV-lea, cu 
regele Angliei, Richard, ideile filosofice şi religioase ale lui Wyc- 
litfe, care găsesc un puternic răsunet în sufletul lui Ioan Hus. 

loan Hus, înzestrat cu un puternic talent de predicator și 
însuflețit de un nobil idealism, în deplină concordanță cu vieața 
lui intimă, a început să propăvăduiască în catedrala din Praga, 
numită Bethleem, crezul ideilor celor nouă. El devine așa de 
popular, încât toate clasele societății, în frunte cu regina Sofia, 
se grămădesc la catedrală ca să-i asculte cuvântul. Paralel cu 
activitatea de predicator, el începe să răspândească ideile cele 
nouă și prin scris, îmbogățind literatura națională cu o serie 
de opere, care ocupă un loc de frunte, întru cât au creat limba 
literară cehă pe temelia graiului vorbit în Praga. In acest răs- 
timp, în urma conflictului ivit la Universitatea din Praga între 
profesorii germani și cei cehi, Hus este ales rector. In calitatea 
aceasta, el ia apărarea scrierilor lui Wiclyffe, pe care episcopul 
din Praga poruncise să le ardă în anul 1410, şi tot în această cali- 
tate, sprijinit de toţi colegii săi de universitate și mai ales de 
studenți, el se ridică împotriva bulei indulgențelor pe care o 
lansase Papa Ioan al XXII-lea. 

Intervenţia lui Hus provoacă atâta fierbere în Praga, încât 
regele dă poruncă să fie cu desăvârșire oprită orice încercare 
de critică a bulei. Trei tineri care au încercat să frângă porunca 
regelui au fost executați. Prin aceasta, mișcarea reformată a 
intrat pe calea revoluției. 

Papa excomunică pe Hus și, în urma intervenției lui Si- 
gismuud, regele Ungariei, îl chiamă la consiliul din Constanţa. 
Hus, întărit cu un salv-conduct din partea regelui Sigismund, 
prin care i se garanta siguranța la ducere şi la întoarcere, pleacă, 
în Octomvrire 1414, dar abia ajuns, în urma instigațiilor vrăj- 
mașilor săi din Boemia, este aruncat în închisoare, unde cade 
greu bolnav. Conflictul dintre Hus şi consiliu nu putea fi apla- 
nat. Consiliul îi cerea o retractare categorică a ideilor sale; 
Hus, convins că adevărul şi dreptatea sunt de partea sa, cerea 
să se discute și să se dovedească punct cu punct, acuzaţiile ce 
i se aduceau. In zorii zilei de 6 Iulie 1415, Hus, după ce fusese 
mai înainte demis din demnitatea sacerdotală, a fost ars pe rug. 
Nobilimea și clericii cehi, care veniseră cu el la consiliu, s'au 
revoltat învinuind consiliul că a judecat cu părtinire şi au de- 
clarat că întreaga națiune cehă este solidară cu Hus. Consi- 
liul încearcă să înăbușe și această revoltă, chemând la judecată 
pe semnatarii protestului și arzând pe rug şi pe amicul devotat 
al lui Hus, pe Ieronim din Praga. 

Dar această. măsură de represalii a produs o adâncă îndârjire 
în Boemia; poporul izgoneşte din biserici preoții, care — ur- 
mând după ritul catolic — refuzau să dea împărtășania în cele 
două forme: cu azimă şi vin. 

Intreaga națiune cehă a rupt atunci legăturile cu papali- 
tatea și n'a vrut să recunoască altă autoritate în domeniul vieții 
religioase decât universitatea din Praga. Astfel se începe în Bo- 
emia lupta contra averilor adunate de clerul catolic, contra 
cultului sfinților, contra pompei şi îmbrăcămintei somptuoase 
a preoților şi, în sfârșit, pentru naționalizarea serviciului divin. 

Revolta cehilor se accentuează mai ales când, după moartea 
regelui Venceslas, se urcă pe tronul Boemiei fratele lui Venceslas, 

Sigismund regele Ungariei, pe care națiunea cehă îl făcea răspun- 
zător de omorîrea lui Hus. 

Poporul, instigat de partidul Taboriților — numit astfel 
fiindcă își avea cuibul într'un oraș din Boemia meridională, 
Tabor — se răzvrăteşte. In răstimp, Sigismund, plecând din 
Buda, se duce la Breslau, unde în prezența lui fu proclamată, 
din ordinul Papei Martin al IV-lea, cruciata împotriva Cehilor. 
Aceasta a îndârjit şi mai mult poporul și Sigismund este socotit 
ca un vrăjmaș « mare și crud al regatului Boemiei și al limbii 
cehe ». Poporul se înarmează şi, sub comanda lui Zizka, nimi- 
cește armata lui Sigismund la porțile Pragăi, curând după ce 
acesta fusese încoronat ca rege al Boemiei. Incepe apoi o pe- 
rioadă lungă de sbuciumări, de lupte neîntrerupte, de rivali- 
tăți interne, cu înfrângeri, dar şi cu victorii strălucite. Cehii, 
conduși de Zizka, care şi-a pierdut ochii pe câmpul de luptă, de 
Procop cel Mare și alții, pătrund cu armele biruitori în Ungaria și 
Germania, băgând pretutindeni spaima, prin curajul lor neînfrânt 
și printr'o tactică de luptă proprie — cu carele, Aceste frământări 
şi lupte durează până în 1485, când se potoli şi se semnă tratatul 
de pace dela Kutnă Hora, prin care se hotărî ca cele două 
partide, utraquiştii — cum se numeau adepții reformei, fiindcă 
susțineau cuminecătura sub ambele forme: cu azimă şi cu 
vin — şi catolicii, să fie tratați la fel, pe picior de egalitate. 

Reforma lui Hus, care țintea în primul rând la oficierea 
cuminecăturei sub ambele forme cu azimă și vin, — la înlătu- 
rarea pompei din biserică și mai ales la oficierea serviciului 
divin în limba poporului, s'a răspândit din Cehoslovacia în 
țările învecinate şi, în primul rând, în Ungaria. Aci, înainte 
chiar de martirul lui Hus, intimul său prieten, Ieronim din 
Praga, propovăduise în Buda ideile nouă de reformare a bise- 
ricii. De altă parte, pe vremea când Hus începuse lupta contra 
corupției clerului şi pentru purificarea morală a sufletului prin 
reîntoarcerea la, simplitatea vieții din primele secole ale creşti- 
nismului, se găseau înscriși la, universitatea din Praga o seamă 
de studenți unguri și sași, care au putut aduce cu ei în patrie 
ideile lui Hus. 

Din Ungaria, husitismul a trecut în Ardeal, venind din spre 
Zips în Bihor, de unde a putut pătrunde apoi în Maramureș. 
O știre contemporană ne arată că în Saros și Zips, în multe bise- 
rici catolice, cuminecătura se făcea — după cerințele reformei 
husite — sub amândouă formele: cu azimă și cu vin. Husitismul 
se pare că se răspândise simțitor şi în Ardeal, căci la 6 Ianuarie 
1456, loan Capistrano invită pe nobilii ardeleni să pustiască 
bisericile Vlahilor schismatici, ale Sârbilor și ale Husiţilor eretici. 

Din Boemia, husitismul a trecut în Polonia, unde domnea, 
regele Wladislav Iagello, căruia, după moartea regelui Venceslas, 
i se oferise coroana Boemiei. 

Reforma husită tindea însă, între altele, la înlăturarea fas- 
tului şi la confiscarea bunurilor mănăstirești, ceea ce ducea la 
surparea puterii temporare a episcopilor. De aceea, episcopii 
care erau recrutați din mijlocul nobilimii polone și deci spriji- 
niți de ea, au început lupta pentru stârpirea propagandei husite 
şi au stăruit pe lângă rege să renunțe la coroana Boemiei. 

Persecutați în Polonia, husiţii trec în Moldova. Deși izvoarele 
interne nu ne dau nicio ştire în această privință, totuşi docu- 
mentele externe vorbesc de un călugăr franciscan Constantin, 
care colinda satele Moldovei, propovăduind ideile de reformă 
ale lui Hus. Se pare că husitismul se întinsese destul de simţitor 
în Moldova, căci avem o interesantă scrisoare a lui Wladislay 
Iagello către Alexandru cel Bun, prin care regele polon îndeamnă 
pe domnul moldovean să stârpească erezia din țara sa: «Nu 
vrem altceva — scrie el— decât să prevenim primejdia și 
pustiirea care ne ameninţă, dacă nu vom întrebuința în grabă 
leac împotriva boalei molipsitoare, cum arată în mod neîndoios 
stricăciunea Boemiei, odinioară glorioasă, acum în stare de plâns ». 


Din Moldova, propagandiștii husiți au trecut în Ardealul 
vecin, fiindcă episcopul Gh. Lepșa se plânge, într'o scri- 
soare a sa, că «i-au infectat turma, caprele râioase din Mol- 
dova ». Astfel, în nordul Ardealului, ideile husite, venite din 
Moldova, s'au încrucișat cu cele aduse prin studenții unguri 
din Boemia şi, în aceste împrejurări, este probabil ca ele să fi 
cuprins și o parte din Românime. 

In Ungaria, ideile de reformă ale mișcării pornite de Hus 
au găsit, cum era firesc, o îndârjită rezistență în clerul catolic, 
care se vedea atacat în ceea ce făcea puterea și mărirea sa: ave- 
rile mănăstirești. Dar, cu toată rezistența clerului înalt, ideile 
husite, care tindeau să refacă viața morală a societății pe temelii 
evanghelice, a găsit un puternic răsunet în massele populare, 
oprimate de aristocrație şi de clerul înalt. Ţinuturi întregi din 
Ungaria sunt astfel câștigate la reformă, și îndârjirea era așa de 
mare, încât se svonea că, ereticii se pregătesc să ridice armele 
contra clerului înalt. In acele vremuri de cumpănă, clerul catolic 
se adresează papei Eugeniu al IV-lea, care trimite în ajutorul 
lui pe inchisitorul Iacob de Marcia, un călugăr franciscan dintr'o 
provincie bosniacă, Acesta era un om de o vastă cultură. El a 
pornit lupta împotriva ereticilor cu o extraordinară energie și cu 
un curaj atât de neînfrânt, încât a fost celebrat în versuri de preoții 
unguri. In îndârjirea cu care urmărea, și descoperea pe reformaţi, 
nu cunoștea nicio limită: îi judeca sumar și îi ardea pe rug. 

Cu toată urgia deslănțuită de inchisitorul Iacob de Marcia, 
sprijinit cu căldură de întregul cler catolic, totuși mulți adepți 
ai nouei reforme rămân neclintiți în credinţa, lor. Ascunzându-se 
cu grije de delatori, ei continuă să se adune noaptea în locuri 
tăinuite, în păduri, în mori părăsite, pentru ca acolo la lumina 
făcliilor, să asculte cuvântul mântuirii divine. 

In aceste vremuri, de adevărată renaștere religioasă, undeva 
în cuprinsurile Maramureșului, un preot sau călugăr va fi tradus 
— cred partizanii teoriei husite — în limba română, potrivit cu 
ideea fundamentală a reformei, și textele principale ale Sfintei 
Scripturi: evanghelia și psaltirea. “Textele prime ale acestor 
traduceri s'au pierdut, dar căpii, făcute cu mult mai târziu, pe 
la jumătatea veacului al XVI-lea, s'au păstrat în textele 
rotacizante, cunoscute sub numele de Codicele Voronețean, 
care conține fragmente din evanghelie, Psaltirea  Scheiană, 
Psaltirea Voroneţeană şi Psaltirea Hurmuachi. 


Teoria influenței luterane, susținută de regretatul Ovid Den- 
suşianu și d€ d-l Al. Rosetti, strămută cu câteva decenii mai 
târziu apariția primelor texte românești. Focarele reformei 
husite nu erau poate încă stinse în Ardeal, când din Germania 
prin Sașii, care se duceau după mărfuri la târgul din Leipzig 
și mai ales prin studenții care urmaseră, cursurile universității 
din Wittenberg, au fost aduse peste munţi ideile marelui refor- 
mator Luther. In aceste noi împrejurări, pe care le vom vedea 
mai de aproape într'un capitol următer (p. 56—57) sar fi făcut 
primele încercări de traducere a cărților sfinte în limba română, 
în Maramureș, de unde apoi au fost aduse în Nordul Ardealului. 


TEXTELE ROTACIZANTE 


Originalele acestor prime traduceri s'au pierdut în frămân- 
tările vremurilor; ni s'au păstrat însă copii făcute mult mai 
târziu, pe la jumătatea veacului al XVI-lea, în Ardeal. 

Aceste texte, caracterizate prin particularitatea rotacismului 
— de aci şi numirea de texte rotacizante — sunt următoarele: 

1. Codicele Voronejean ; a fost descoperit de răposatul pro- 
fesor dela liceul Matei Basarab din Bucureşti, Grigore Crețu, 
la mănăstirea Voroneț, în anul 1871. La această dată, societatea 
studenților români din Viena, Junimea, al cărei secretar era 
pe atunci Mihai Eminescu, pusese la cale comemorarea a 400 

Codicele Voroneţean, Originalul în Biblioteca Academiei Române, ms. nr. 448. 


de ani dela sfinţirea mănăstirii Putna. La serbare luase parte 
şi profesorul Creţu, care, călătorind pe la mănăstirile bucovinene, 
unde se aflau mormintele vechi ale domnilor Moldovei, a desco- 
perit în podul mănăstirii Voroneţ, printre alte texte vechi, și 
codicele care s'a numit apoi, după locul unde a fost găsit, Codicele 
Voronețean. Din acest codice s'a pierdut începutul și sfârşitul, 
precum și câteva pagini din mijloc. În forma în care-l avem 
azi, textul cuprinde partea dela sfârşitul Evangheliei: Faptele 
Apostolilor — opera acestora de a converti popoarele la. crești- 
nism — dela capitolul 18, versetul al 14-lea, până la sfârşit, 
precum și 3 epistole: una a Apostolului Iacob (cap. 1—5) şi două 
ale Apostolului Petru (a doua necompletă). Restul epistolelor, 
ca și primele 18 capitole din Faptele Apostolilor, precum și 
teva foi din mijloc (cam 194 pagini), s'au pierdut. 

Textul însoțit de glosar și studiu a fost publicat în chirilică 
și în transcriere latină, cu versiunea respectivă din Noul Testa- 
ment al lui Simion Ștefan și din Biblia lui Șerban Cantacuzino, 
de răposatul profesor dela Universitatea din Cernăuţi, I. G- 
Sbiera în 1885. Manuscrisul a fost dăruit apoi Academiei Române, 
unde se păstrează și azi. 

2. Psaltirea Scheiană, un manuscript în 8 mic, de 530 de 
pagini, fusese într'o vreme proprietatea lui G. Asachi, de unde 
a trecut apoi în biblioteca dela Scheia a lui Sturdza-Scheianu, 
un mare bibliofil, care ne-a lăsat o importantă colecție de docu- 
mente privitoare la chestia țărănească. Sturdza Scheianu a 
dăruit-o în 1884, împreună cu întreaga lui bibliotecă, Academiei 
Române. Aci se păstrează în secția manuscriptelor sub cota nr. 


449. După numele donatorului a fost numită de Bianu, Psaltirea 
Scheiană. 

Textul cuprinde Psalmii lui David și cântârile adăugate de 
obicei în urma Psalmilor (cântarea lui Moise, rugăciunea Anei, 
mama lui Samuil, cântarea Sfintei Fecioare, etc.) şi se încheie cu 
simbolul atanasian. Ea a fost copiată, după cum se poate vedea 
din grafia şi fonetismul textului, de trei copiști diferiți. (Primul 
a copiat paginele 1—20, al doilea, 20—196; al treilea 197— 530). 

Psaltirea Scheiană a fost publicată pentru întâia dată în 
1889, de regretatul Prof. I. Bianu, în facsimile și în transcriere 
latină pe pagina alăturată, şi cu indicarea variantelor din Psaltirea 
lui Corcsi (1577), în caractere cursive pe marginea paginei trans- 
crisă în caractere latine. Ea a fost studiată pe larg, în comparație 
cu celelalte psaltiri din secolul al XVI-lea și al XVII-lea, traduse 
din slavoneşte, şi publicată într'o ediţie critică de către d-l |. A. 
Candrea, în colecția de publicaţii a « Comisiunei istorice a Româ- 
niei », la 1916. In această ediție însă d-l Candrea a încercat să în- 
lăture fonetismul copiștilor și să reconstitue forma arhaică a 
prototipului pierdut, dar acest procedeu al școalei franceze 
dinainte de războiu lasă în chip firesc joc liber arbitrarului. 

3. Psaltirea Voroneleană a fost găsită de Sim. FI. Marian 
în 1882, în mănăstirea, Voroneţ; a fost apoi cumpărată de Dimi- 
trie Sturdza și dăruită Academiei Române, unde se păstrează 
sub cota nr. 693. 

Manuscrisul e fragmentar, căci s'au pierdut primele 58 de 
foi. Ea ocupă în familia Psaltirilor rotacizante un loc important, 


45 
pomii diacon panapi 
eX înarrra „AU HIDAAIDICA 
NXAXH e Li HAXATaN % era pri” 
A cainii Ci 
Pas Ciuceti pnt 
Pag 0l pu „Xeo mt:p/ 
RE ătoze pu FR mt 
TEA d Fu SA pie 
WI EAAxMOV-tin PCARŢ) 
Atât pazei ke A Ange nn € 
acd "pxCepa AGHIMU Vei 
cpana : wie ă. a e 
PATDoy-Moyrp x Aha cal A 
Sturm epica Ce sai 
WINAIC Ace ar pr Ax 


nicAprace erp mari pe A 24 


Pagină din Psaltirea Scheiană. Biblioteca Academiei Române, nr. 449. Rândurile 
5—8 cuprind criptograma nedescifrată. 

fiindcă ne-a conservat, împreună cu traducerea românească. și 
textul slavonesc. Scrisă cu îngrijire, ea ne dă întâiu fraza slavo- 
nească, după care urmează apoi traducerea românească. 

Psaltirea Voronețeană a fost descrisă şi colaționată cu Psal- 
tirea Scheiană de către regretatul Ov. Densușianu în Anuarul 
Seminarului de Istoria limbei și literaturei române pe anul 1898. 
Lextul românesc a fost apoi publicat în caractere cirilice de G. 
Giuglea în Revista pentru istorie, arheologie şi filologie, în 911. 
Ela fost apoi studiat și publicat din nou, cu versiunea slavă 
și textul românesc, de către un distins profesor de limba română 
dela, liceul din Piatra Neamț, decedat prea de timpuriu, G. Gă- 
lușcă, într'o teză de doctorat germană, susținută la Universitatea 
din Halle, în anul 1913: Slavisch-rumănisches Psalter-Bruchstiick. 

4. Psaltirea FHuyniuzachi, se numește astfel după numele 
donatorului, marele patriot şi istoric bucovinean Eudoxiu Hur- 
muzachi — inițiatorul cunoscutei colecţii de documente a Aca- 
demiei Române. $i această psaltire înfățișează o importanță 
deosebită din două puncte de vedere: întâiul, fiindcă, după con- 
cluziile d-lui Candrea, ea «nu este copia unui manuscris ante- 
rior, ci însuși autograful traducătorului din slavonește » și, în 
al doilea rând, fiindcă ea reprezintă o traducere deosebită, ca 
text, de celelalte două psaltiri, despre care am vorbit: Psaltirea 
Scheiană și Voronețeană. Și cum ea este tradusă în aceeași 
epocă, și în aceeași regiune maramureșeană ca și celelalte două, 
ridică prin aceasta o problemă interesantă de istorie literară: 
în ce împrejurări s'a făcut această nouă traducere. 


DATAREA. HÂRTIA, FILIGRANELE. După cum spu- 
neam mai sus, niciun document intern sau extern nu ne 
destăinue împrejurările în care au fost traduse aceste texte. 

O pagină din Psaltirea Hurmuzachi. Biblioteca Academiei Române, nr. 3077. 


Notiţe clare, care să ne aducă oarecare lumină în această pri- 
vinţă, de asemeni nu se găsesc pe paginile lor. Unele dintre ele 
au într'adevăr însemnări în criptografie, dar aceste criptograme 
până acum n'au putut fi descifrate. 

In lipsa unor notițe clare, care să ne lămurească acest lucru, 
nu ne rămâne alt criteriu de datare decât analiza hârtiei și a 
caracterelor paleografice și linguistice ale textelor. 

Filigranele — adică mărcile de fabrică, imprimate pe hârtia pe 
care au fost copiate textele — ne înfățișează o ancoră, un mistreț, 
o coroană pusă pe un trunchiu cu rădăcini, o stemă cu o coroană 
și cu o cruce, o vulpe și două săgeți încrucișate. 

Ancora care se găsește ca marcă de fabrică în unele coale 
de hârtie, pe care a fost copiat Codicele Voroneţean, apare ca 
filigrană a hârtiei din fabricile venețiene, la începutul! seco- 
lalui al XVI-lea. 

Hârtia, care avea ca filigrană un mistreț, se găsește folosită 
pentru documente și pentru manuscrise din Moldova, în primele 
trei pătrimi ale secolului al XVI-lea și ea provenea, după toate 
probabilitățile, din fabrica de hârtie a orașului Schweidnitz din 
Silezia, care oraș avea ca marcă a sa un porc mistreț. Marca 
orașului a fost imprimată ca filigrană și în hârtia, fabricată 
acolo, încă din 1491. 

Hârtia textelor care au ca filigrană o coroană pe un trunchiu 
cu rădăcini, sau o stemă cu coroană şi cu o cruce este hârtia 
ieșită din prima fabrică de hârtie înființată la Braşov, în 1546 
de Hans Benkner și Johan Fuchs. Stemele cu coroane sunt, 
după cum se știe, mărcile orașului Brașov și proprietarii fabricii 
de hârtie au adoptat, ca și cei din Silezia, marca orașului ca fili- 


4 


ji 
N 


ISTORIA LITERATURII ROMÂNE VECHI 


grană pentru hârtia ieșită din fabrica lor. Vulpea, pe care o 
găsim imprimată ca marcă în unele coale ale Psaltirii Scheiene, 
este imaginea numelui unuia dintre fabricanții brașoveni: Fuchs. 
Ea apare ca filigrană pe hârtia fabricată la Braşov, începând 
cu anul 1549. 

Filigranele textelor rotacizante ne indică dar că hârtia pe 
care au fost copiate aceste texte fusese fabricată în veacul al 
XVI-lea în orașele Veneția, Schweidnitz și Brașov. 

SCRISUL. Caracterele paleografice ale manuscriselor rota- 
cizante înfățișează de asemeni un aspect arhaic al scrisului 
românesc. Este așa numita scriplio continua, în care cuvintele 
sunt copiate unele după altele, fără să fie separate între ele 
prin niciun spațiu. 

LIMBA. Concluziile pe care le scoatem din studiul filigra- 
nelor și din aspectul paleografic al textelor sunt confirmate 
prin studiul limbii, deşi aci problema este ceva mai complexă, 
fiindcă limba acestor texte nu este uniformă; dimpotrivă, ea 
înfăţişează două straturi diferite. 

Primul strat de limbă reprezintă graiul vorbit în secolul 
al XVI-lea în sud-estul Ardealului, de unde era copistul. Graiul 
acesta reprezinta în structura generală a limbii românești de 
atunci o fază mai evoluată (lipsa rotacismului, căderea lui n 
intervocalic urmat de i : întâiu ; ş în loc de £: jos etc.). 

AL doilea strat de limbă aparține ținutului în care au fost 
traduse prototipele acestor texte și el are un vădit caracter 
dialectal și arhaic. Cea mai interesantă particularitate fonetică 
din acest strat de limbă este rotacismul, adică trecerea lui n 
intervocalic, în cuvintele de origină latină, la r : lumiră <lumină, 
gerure <genune, tive <tine, vugăciure <rugăciune, etc. 

Rotacismul, care astăzi abia se mai aude la Moţii din Munţii 
Apuseni și în sudul Maramureșului, în așa numita Țara Oașului, 
caracteriza în secolul al XV-lea și al XVI-lea graiul de N. E. 
al Transilvaniei, întregul Maramureș, după cum de altfel se poate 
deduce din scrisorile maramureșene ale secolului al XVI-lea şi al 
XVII-lea, păstrate în arhivele cetăţii Bistriţa, descoperite şi 
publicate pentru întâiaș dată de d-l N. Iorga şi republicate acum 
în facsimile şi riguroasă transcriere filologică de d-l Al. Rosetti. 

Alături de rotacism, apar şi celelalte particularități dialec- 
tale ale Maramureșului — dar care atunci ca şi azi se extind 
și asupra ținuturilor învecinate: Bucovina și Moldova — pre- 
cum: pronunțarea lui ca & în cuvintele de origine latină: g2oc, 
giude, gios; fonetismul dz în loc de z: Dzeu, diftongul oa» o, 
particularitate care se găsește și azi în Maramureș și în Nord- 
Vestul Ardealului: nopie, fotă, morte, etc. 

[n afară de aceste particularități dialectale care — excep- 
tând rotacismul — caracterizează și azi Maramureşul, se mai 
găsesc în textele rotacizante unele trăsături fonetice, morfologice 
şi lexicale, care vădesc un stadiu al limbii mai apropiat de pro- 
totipul latin şi asupra căruia se cade să ne oprim puțin pentru 
a fixa caracterele pe care le-a avut limba noastră literară în 
prima ei fază. 

E, precedat de r, păstrat: vebda, veci, veotate ; i după r păstrat 
şi el: uri; n urmat de î în hiat s'a păstrat și se pronunța ca n 
muiat: întâniu, spuniu, vulponiu. 

Și în morfologia textelor găsim forme vechi de limbă care 
se apropie mai mult de prototipul latin decât cele evoluate de 
azi. De exemplu: substantivele declinării a doua, cu desinenţa 
în limba latină în -us, -um şi care astăzi se termină în consoană, 
se găsesc în textele rotacizante terminate în -u, fiindcă această 
vocală nu amuţise în limbă atunci: domnu, împăratu ; genetivele 
și dativele se formau cu prepoziţii; apoi pluralul substantivelor 
latine neutre în -ora se termina în -ure : fapture, etc. 

Conjugarea, înfățișează şi ea forme interesante: găsim nume- 
roase urme din vechiul perfect simplu: feciu <feci (azi: făcui), zișu 
cdizi (azi: zisei), venremu <venimus (azi: venivăm), veneiu Cvent- 


tis (azi: venirăţi). Aflăm apoi o formă de condițional moștenită 
dela perfectul subjonctivului latin: întrare, întrari, întrare, 
întraremu, întravetu, întrave (cu înţelesul de aş intra) < întraverim 
intraveris -erit, -erimus, -eritis, -erint. La persoana I-a a imper- 
fectului apăreau formele fără m ; eu auziia. 

Mai interesant însă este lexicul, căci ne oferă o bogăţie nebă- 
nuită de cuvinte moştenite din patrimoniul latin, care au dis- 
părut din circulaţia limbii de azi sau viețuesc în agonie în cine 
ştie ce colț îndepărtat de țară: agru <agrum «țarină», ariră 
carenam «nisip », auă <uvam «strugure », deșidera <desiderare «a 
dori », fuște <fustem «toiag », gerure <gyronem » adâncime, pră- 
pastie », gintu <gentem «neam », gune «tânăr », măritu <mariium 
«mire» a se număra <nominare ta-şi spune pe nume»; păsa 
<passare, a merge (azi păstrat în expresii ca: pas de fă ceva) 
alături de care apare și omonimul păsa <pensare —a apăsa 
(azi păstrat numai în expresii ca: nu-mi pasă) urăciure 
corationem, urare, binecuvântare, viptu cvictus «grâu, bucate », 
vărgură <virgulam <virgo «fecioară», opu iaste copus est «trebue ». 

Alte cuvinte sunt importante din punct de vedere al evolu- 
ţiei sensului, căci păstrează încă un înțeles mai apropiat de pro- 
totipul din care derivă: codru cu înțelesul de « munte », cumplit 
«sfârşit »: cumplitul pământului = stârșitul pământului, fămeaie 
« familie », gudeț « judecată », împărți «despărți », pădure «munte », 
săruta <salutare «saluta », strat «aşternut ». 

Din originalul slavon, au rămas netraduse pe lângă titluri 
de capitole şi numeroase cuvinte care trăiau atunci în limba 
ținutului, dar care, în curgerea vremurilor, au dispărut sau altele 
pe care traducătorii nu le-au înțeles ori cărora nu le-au găsit 
cu ușurință corespondentul românesc, precum: aslami camată, 
aspidă şarpe cu privirea veninoasă, bezaconie cu înțelesul de 
fără de lege, cadilă tămâie, dodei a supăra, întie brumă, 
bincotă — vicleșug, ogodi a plăcea, onagru asin sălbatec, pamenie 
amintire, prilăsti amăgi, schimen căţel, stepenă treaptă, vasihsc 
balaur fantastic care ucide cu privirea, zăbleală fereastră. 

Cum era firesc într'un text tradus în cuprinsurile româ- 
neşti, aflate subt stăpânire maghiară, se găsesc numeroase 
elemente ungurești, neînțelese în ținuturile românești libere 
de dincoace de munți, precum: adamă cămată, bărat prieten, 
băsădui a plânge, bintătui a pedepsi, celui a înşela, a amăgi, 
celoșag înşelăciune, gilălui urî, murgiu a cârti, tar sarcină, 
tăroasă însărcinată, tâmaj prispă. 

O formă cu totul curioasă este compunerea cuvintelor într'o 
structură nefirească limbii române, dar calchiată după tipicul 
cuvintelor slave corespunzătoare: dulce vrere <blagovolenie ; fără- 
menite, fără fundu, plural: fărăfundere, lege călcătoriu, greu 
animoşo păcate — cădere, omugoditori, plod purtători şi fără 
de cruțat tmaali (dela uns = copil), dar traducătorul a crezut 
că substantivul derivă dela verbul magari = lege dătătoriu, lege 
călcătoriu, premiezare (înjumătățire), împremidza, înjumătăți. 

In ce priveşte sintaxa, textele maramureșene imită adesea 
întorsăturile de frază ale originalului slavon. Găsim însă și 
urme din sintaxa latinei vulgare precum genetivul construit 
cu prepoziția de (casa de domnul); dativul cu prepoziția a 
(sufletele a tot omul). Acusativul însă subt influența origina- 
lului slav apare fără prepoziția pre, ceea ce aduce confuzia 
între subiect şi obiect. 

Deși textele rotacizante sunt scrise într'o limbă, greoaie, cu 
multe elemente streine, cu particularități arhaice și dialectale, 
totuşi ele sunt pentru istoria literaturii de o importanță deose- 
bită, pentrucă constituesc începuturile, punctul de plecare al 
limbii noastre literare, care, peste trei veacuri de frământare, 
avea să ajungă la starea de azi, capabilă să exprime în versuri, 
cu Eminescu, cele mai înalte nuanțe ale cugetării filosofice. 

Prima fază a limbii noastre literare a fost astfel o fază mara- 
mureşană, un dialect nord-vestic, care în veacul al XVI-lea 

într'o privință stagnase într'o formă mai conservatoare, iar în 
alte privințe evoluase către forme — rotacismul de ex. — pe 
care nu le cunoșteau celelalte dialecte, cu deosebire cele în 
care viața românească se desfășoară mai liber în state oarecum 
autonome. Era greu ca în lupta cu celelalte dialecte, graiul 
maramureșan să se menţină biruitor pe tărâmul vieții literare. 
Un alt dialect era menit să-i ia locul. 


Textele rotacizante, pe care valurile vremurilor le-au adus 
până la noi cu file pierdute sau rupte, sunt pentru filologul 
care vrea să reconstitue originea și evoluția limbii româ- 
nești comori de preț, căci ele îi desvăluie pe de o parte 
forme de limbă în care se poate surprinde tranziția de la 
latina vulgară la limba de azi, iar pe de altă parte o su- 
medenie de cuvinte din vechea zestre latină, dintre care 
unele au dispărut, cu timpul, din circulația limbii, iar altele 
se sbat azi în agonie într'un colț restrâns de pământ românesc. 

In sfârșit, ele mai au un aspect. Intr'o vreme în care 
tradiția şi prejudecata nu admiteau în biserica Răsăritului 
ortodox alte limbi liturgice decât slava și greaca, aceste 
prime şi timide zări de lumină în pâcla slavismului înseamnă 
începutul unei munci grele și lungi de trei veacuri, care va 
duce însă la naţionalizarea serviciului divin. 

Textele rotacizante au trecut din mână în mână și prin 
câpii s'au răspândit din sat în sat și din ținut în ținut până ce, 
în a doua jumătate a secolului al XVI-lea, în sudul Ardealului, 
au fost puse în tipar de către diaconul târgoviștean Coresi. 


BIBLIOGRAFIE. PUBLICAŢII DE TEXTE: Codicele Voronețean a fost publicat 
cu un studiu și vocabular de Ion al lui Gh. Sbiera, Codicele Voroneţean, ed. 

Textele Sfintelor Scripturi, traduse în veacul al XV-lea, 
în Maramureș, sub influența husită, s'au răspândit prin căpii, 
din mână în mână, până în ţinuturile din Sud-estul Ardea- 


lului. Aci, în a doua jumătate a secolului al XVI-lea, ele 

sunt puse sub teascul tiparului prin stăruința juzilor sași ai 

orașului Brașov, de către diaconul Coresi venit din Târgoviște. 
Tiparul fusese adus în țările noastre din Veneţia, prin meșteri 


tipografi sârbi. 

Prima carte tipărită în Țara Românească. Liturghier slavonesc tipărit de Macarie în 
1508. Originalul în Biblioteca Academiei Române. 


Tipărirea cărților necesare cultului divin corespundea atunci 
în țările slave din Balcani unei necesități adânc simțite, deoarece 
invazia Lurcilor nimicise și împrăștiase vechile manuscrise, 
copiate cu multă muncă în mănăstiri de către călugări cali- 
grafi. 

Incă din 1483, călugărul Macarie, care însoțea în Italia pe 
tânărul principe muntenegrean Gheorghe Crnojevic, supraveghea 
la Veneţia tipărirea unui Liturghier slav. Câţiva ani mai târziu, 
G. Crnojevic, care văzuse înflorirea culturală a Italiei și care 
era căsătorit cu o nobilă venețiană — Elisabeta, fiica lui An- 
tonio Erizzo — urcându-se pe tronul tatălui său și dorind să 
răspândească lumina culturii în țara sa, aduce tiparul din 
Veneția și-l instalează în preajma Cetiniei, în mănăstirea 
întemeiată de tatăl său. Acolo, sub supravegherea călugă- 
Tului Macarie, apar trei cărți religioase: un Molitvenic, un 
Octoih în 1494 şi o Psaltire în 1495; dar în 1.96, pătrun- 
derea Turcilor în munţii Muntenegrului distruge aceste înce- 
puturi culturale. Cât de tragică a fost soarta culturii creștine 
in această epocă a invaziunii turcești, se vede şi din peripețiile 
dramatice ale vieții celor doi inițiatori ai tiparului. 

Gheorghe Crnojevic, izgonit de Turci, fuge în Veneţia; 
de acolo la Ravena, unde este internat în urma stăruinții 
Turcilor; apoi, scăpând din închisoare, se întoarce în patrie, 
travestit în haine de călugăr, încearcă se ridice steagul inde- 
pendenţei, dar este înfrânt și silit să se predea Turcilor, care îl 


exilară în Asia Mică. Acolo se presupune că a trebuit să pri- 
mească islamismul pentru a-și mântui vieața. 

In acele sbuciumate vremuri, călugărul Macarie, rămas 
fără protectori şi urmărit de Turci, a luat și el drumul pribe- 
giei spre Veneția, cu protectorii săi, şi de-acolo mai târziu, fiindcă 
singurele țări ortodoxe peste care nu se întinsese stăpânirea tur- 
cească erau Principatele române, aci, la noi, în Muntenia, pe 
vremea, când domnea Radu cel Mare, și-a găsit adăpost pentru 
munca lui culturală. 

In Muntenia, se afla pe atunci, în mare vază la curtea lui 
Radu cel Mare, Mitropolitul sârb Maxim, care a izbutit să 
împace cu cuvinte creștinești pe Radu cel Mare cu Bogdan 
al Ill-lea, Domnul Moldovei, tocmai când oștile se aflau față 
în față, gata să se încaere. Maxim era, după mamă, nepotul 
vestitului erou albanez Skander Beg şi vărul lui Gheorghe 
Crnojevit, întemeietorul tipografiei. In 1503, Maxim se afla 
la Veneţia. In aceste împrejurări — crede d-l P. P. Panai- 
tescu în Biserica ortodoxă, 1939, p. 544 - Maxim va fi în- 
tâlnit în cetatea dogilor pe nepotul său Solomon, nepotul 
lui Gheorghe Crnojevi€, și pe călugărul Maxim pe care i-a 
adus în Ţara Românească. Aci cu o tipografie cumpărată de 
Radu cel Mare, poate din Veneția, — și nu cu vechile buchii 
de tipar din Cetinje, care se răvăciseră — și-a început călu- 
gărul Macarie noua sa activitate. 

Octoihul slav tipărit de călugărul Macarie, la Târgovişte, în 1510. Xilogravura 
de pe verso titlului. Originalul în Mănăstirea Hilandar din Muntele Athos (după 
copii fotografice făcute de d. V. Grecu pentru Biblioteca Academiei Române). 

Din tipografia lui Macarie, pe timpul lui Radu cel Mare 
și al urmașilor săi, au apărut numai trei cărți bisericești: 
Liturghierul, început sub Radu cel Mare și încheiat sub Mih- 
nea cel Rău, la ro Noemvrie 1508, un Octoih în 1rşro, în 
domnia lui Vlad Vodă, și un Evangheliar în 1512, sub domnia 
lui Neagoe Basarab. Tipografia funcționează deci patru ani, între 
1508—I5I2; apoi, în împrejurări care nu ne sunt cunoscute, 
încetează. 

Abia peste 33 de ani, în 1545, tiparul începe să funcționeze 
din nou în Ţara Românească. Iniţiatorul acestei noui tipografii 
a fost tot un sârb, logofătul Dimitrie Liubavici, care adusese 
în Serbia o tipografie, pe care o instalase în Gracanica, dar în cele 
din urmă, din cauza împrejurărilor vitrege în care se sbătea 
vieața literară a Slavilor sud-dunăreni sub stăpânire turcească, 
se expatriază cu tipar cu tot. 

La 1550, îl găsim în cetatea de scaun a Țării-Românești, la 
Târgovişte, lucrând pe timpul lui Mircea Ciobanul (1544—1554). 
Tipografia lui Dimitrie Liubavici funcționează la Târgoviște 
vreo cinci ani, dând la lumină, după câte știm până acum, 4 
cărți slavone: un Molitvenic, un Evangheliar, un Apostol în 
1547, care a apărut în 2 ediţii, una pentru Mircea Ciobanu 
și alta pentru Iliaș Vodă al Moldovei și un Triod-Penti- 
costar. 

Molitvenic slavonesc, tipărit la Târgovişte în 1545, de Dimitrie Liubavici si de 
ucenicii săi. Originalul în Bibliote-a Academiei Române. 

Prima carte tipărită de toresi la Braşov (1557). Octoih slav. Originalul în Biblio- 
teca Academiei Române 


Intre tovarășii care ajută pe meșterul sârb în tipărirea 
textelor slave necesare serviciului divin, se citează în prefețele 
sau epilogurile cărților: călugărul Moise și ucenicii săi Oprea 


şi Petre. 

După aceasta, tiparul românesc încetează în Târgoviște, 
pentru ca să reapară mai târziu la Brașov în 1556, când, pe 
timpul lui Pătrașcu cel Bun, între 12 lunie 1556 și 14 Ianuarie 
1557, diaconul Coresi tipărește cu porunca lui Hanăș Benkner, 
judele Brașovului, un Octoih slavonesc. Cum a ajuns Coresi 
la Braşov nu putem ști. Probabil că Hanăș Benkner, care înte- 
meiase cu ro ani mai înainte prima fabrică de hârtie, în năzuința 
de a-şi desface maria, îl adusese pe Coresi cu tipografia lui 
acolo, pentru ca să înceapă publicarea cărților de slujbă, nece- 
sare bisericilor românești din Principate. Prefaţa pe care a 
reprodus-o d-l Mazilu — într'un articol critic despre Coresi -— în- 
vederează oarecum această, intenție, căci alături de H. Benkner 
«cu porunca » căruia ne spune că tipărește cartea, pomeneşte 
și pe domnii Principatelor noastre: «în Țara-Românească bla- 
goslovitul Pătrașcu Voievod —e vorba de Pătrașcu cel Bun, 
tatăl lui Mihaiu Vizteaul — și în țara Moldovei blagoslovitul 
Alexandru Voievod ». 

Această carte —— prima, tipăritură coresiană la Brașov, despre 
care ne-a dat lămuriri interesante regretatul Bianu, într'o no- 

tiță publicată în Analele Academiei Române, (1909—1910 vo- 
lumul XXXII) — conține un epilog în care ni se spune că a 
fost tipărită din porunca lui Hanăș Benkner de către Oprea 
Logofătul şi Diaconul Coresi. Ultimul fiind citat în al doilea 
rând «eu robul lui Hristos, Oprea logofătul, și diaconul Coresi 
ne-am trudit pentru aceasta și am scos această carte», este, 
după cât se pare, ucenicul lui Oprea Logofătul, care precum 
spuneam şi după cum se constată din epilogul Apostolului 
slavonesc tipărit la Târgoviște în 1547, era la rândul lui, disci- 
polul lui Dimitrie Liubavici, pribeagul sârb « suflet desnădăjduit, 
nenorocit și păcătos », cum se numește el însuşi în epilog. 
Astfel se stabilește în chip documentar că diaconul Coresi 
şi-a învățat meșteșugul tiparului dela ucenicii — poate chiar 
dela călugării sârbi, — care, expatriați în împrejurări vitrege, 
au adus în ţările noastre buchiile de tipar, lucrate în Veneția. 


CORESI. Figura Diaconului Coresi, începătorul cărții ro- 
mânești tipărite, deși a fost în timpul din urmă obiectul a nu- 
meroase studii, articole şi polemici, ne este încă puțin cunoscută. 

Numele lui, care sună azi așa de exotic în onomastica româ- 
nească, a fost pus de mult — de Alex. Odobescu chiar — în le- 
gătură cu familia Coressios din Chios, care a dat medici ca 
Ioan Coressios din Chios, din a doua jumătate a secolului al 
XVI-lea, scriitori de seamă ca Gheorghe Coressios dela începutul 
secolului al XVII-lea, negustori ca Anton, Gheorghe și loan 
(Dziani) Coressi, care aveau afaceri comerciale cu Lwâwul 
polon. 

Ce legături au fost — dacă exista vreuna — între Coresi al 
nostru şi omonimii săi, greci, originari din Chios, nu putem 
şti, fiindcă documentele timpului nu ne îngăduie să facem nicio 
conjectură. 

Fapt este că în actele și documentele româneşti din secolul 
al XVI-lea apar mai mulți Coresi. Astfel între anii 1527—1544 
se pomenește de un Coresi « grămăticul », sau Coresi « diacul», 
sau Coresi « piseţul », care scrie o serie de acte între 1527 și 1538 
în București și Târgovişte, cetățile de scaun ale Țării Românești. 

Alte documente posterioare vorbesc de Coresi logofătul 
în Miroslăvești, « fiul lui Coresi logofătul », care apare pentru 
întâiași dată pela 1560, într'unact dela mănăstirea Tismana. 
Il găsim mai târziu, în 1568, scriind acte la Bucureşti. Se pare 
că era un om înstărit, căci Alexandru Vodă, fiul lui Mircea 
Ciobanu, îi întăreşte în 2572, în «minunata cetate numită 
Bucureşti », moșiile Bărcănești şi Vlăduleși, părți de pământ 
în Ruși, Popeşti, Brăniștor, Urlaţi, Leonteșşti și Broșteni. 
Din câteva acte, aflăm că avea un naș cu numele de Barbu, 
că ţinea în căsătorie pe Diica, fiica lui Bunea și sora lui Stoica 
Jelează, şi că avea mai multe cumnate: Stana, Neacşa, Dobra 
şi Maria, în satul Bărcănești, ale căror părți de moșie le 
cumpărase pela 1567. El a avut un fiu, pe logofătul Bunea. 

Amintesc aceste date într'adins, pentrucă din ele se poate 
vedea, că aceşti Coresi — chiar dacă ar fi fost la origine străini, 
totuși, prin căsătorii şi înrudiri, intraseră în rândul pămân- 
tenilor. 

Ce legătură există pe de o parte între Coresi grămăticul 
de pe la 1527—1544 şi, pe de altă parte, între logofătul Coresi 
de pe la. 1560—1582 și între Diaconul Coresi, a cărui activitate 
tipografică se desfășoară între anii 1556 și 1583, nu reiese clar 

din documente. Regretatul Nerva Hodoș, într'o prefață la Mo- 
litvelnicul lui Coresi, a încercat să reconstituie — de sigur în 
mod ipotetic-—astfel spița familiei Coresi din Țara Românească !: 


1 Nu putem accepta spiţa întocmită de d-nul St. Nicolaescu (Revista pentru 
istorie, arheologie şi Jilosofie X, 1909 p. 269) care identifică pe Diaconul Coresi cu 
logofătul Coresi. In actul din 1572, pe care se întemeiază d-i St. Nicolaescu, logofătul 
Coresi nu este nicăeri pomenit ca diacon şi nici nu se face aluzie la activitatea 
Iu tipografică desfăşurată pe acel timp în Transilvania (intre 1559 - 1583). 


Coresi grămaticul (logofătul) 

Diaconul Coresi Logofătul Coresi 
(1560—1583) (1560—1582) 
Șerban (1588) Bunea Logofătul 
Coresi (1606) 


O jumătate de an după tipărirea Octoihului slavonesc la 
Braşov, Coresi apare la Târgoviște, unde începe la 8 Iulie 1557, 
în timpul domniei lui Pătraşcu cel Bun, un lriod-Penticostar, 
pe care îl mântuie însă de tipărit tocmai după moartea lui Pă- 
trașcu, în vara anului următor, 1 lulie 1558, sub Mircea Ciobanul. 

Apoi Coresi se strămută din nou la Braşov, unde îl găsim 
în 1559 şi unde, în decurs de mai bine de 20 de ani, el tipă- 
rește în limba română cărțile fundamentale ale bisericii, sub 
impulsiunea noului curent de reformă pornit de Luther. 


INFLUENȚA LUTERANĂ ȘI ACTIVITATEA LUI CO- 
RESI. Reforma luterană pătrunsese în Ardeal, în anul 1519, 
prin negustorii sași cari luaseră parte la târgul din Leipzig 
și care adusese cu ei la întoarcere cărțile lui Luther. In 1522, 
mai mulţi tineri Saşi, care studiaseră la universitatea din Witten- 
berg și audiaseră prelegerile lui Luther, răspândesc între conce- 
tăţenii lor ideile marelui reformator german. In fruntea mișcării a 
stat însă apostolul reformaţiunii din Brașov, Honterus. Hon- 
terus, născut în 1498, în Braşov, după ce şi-a terminat învăţă- 
tura în orașul natal și-a continuat studiile în școlile superioare 
din Cracovia, Viena, Wittenberg și, în cele din urmă, în Basel, 
unde s'a inițiat şi în arta tipografiei. In 1533, Honterus, întor- 
cându-se în orașul natal cu o largă cultură umanistă și cu un 
înflăcărat zel pentru noul crez al reformei, începe printre con- 
cetățenii săi propaganda pentru reforma luterană. Predicele 
lui inspirate, găsesc, în vremurile de după nenorocita luptă dela 
Mohaciu, când o parte din Ungaria căzuse sub stăpânirea tur- 
cească, un adânc răsunet în sufletul contemporanilor săi Sași. 
In 1542, Honterus publică în limba latină și germană cartea 
reformaţiunii, Reformatio ecclesiae Coronens:s ac totius Bar- 
censis provinciae, în care fixează punctele fundamentale ale noi: 
biserici — între altele și nevoia de a provopădui Evanghelia 
Domnului în limba națională. Curând după aceasta, preoțimea 
din ţara Bârsei, convocată într'un congres, hotărăște înlocuirea 
limbii latine din biserică cu limba germană, căsătorirea preo- 
ţilor şi introducerea serviciului divin în formă luterană. Pentru 
a da mai multă extensiune ideilor reformei, Honterus, care 
învățase în Elveţia arta tiparului, întemeiază în Brașov o 
tipografie alimentată cu hârtie pusă în circulație din fabrica 
ridicată de prietenii și concetățenii săi, lohann Fuchs și 
Hannes Benkner, primarii Brașovului. 

In același timp cu Sașii, îmbrățișară luteranismul şi Un- 
gurii. Principele loan Sigismund Zzâpolyai (Zâpolya), urmând 
liniile politice — trase de mama sa pe timpul regenței — de a orga- 
niza în Ardeal și pe tărâm religios o opoziție puternică împo- 
triva catolicului Ferdinand, care, stăpânind partea vestică a 
Ungariei, năzuia să cuprindă şi Ardealul, a adoptat reforma 
luterană. loan Sigismund era poliglot — știa binişor și româ- 
neşte — și urmărea să atragă la noua reformă și pe Români, 
care erau elementul cel mai numeros în Ardeal și care-i dădeau — 
după cum o afirmă Giovanandrea Gromo: «ostașii cei mai buni». 
Locul de frunte între sfetnicii dela curtea sa îl aveau doi Ro- 
mâni: bătrânul Mihail Csâki, cancelarul “Țării, păstrătorul si- 
giliului statului, un umanist de seamă care fusese preceptorul 
lui, și Gaspar Bekes, cel mai tânăr dintre sfetnici, care lua adesea 
masa cu Principele şi care dormea în aceeași cameră cu el. In 
aceste împrejurări, este posibil, ba chiar probabil, ca toate 

măsurile luate de autoritățile maghiare pentru convertirea Ro- 
mânilor la reformă, să se fi făcut cu sfatul și cu iniţiativa acestor 
curteni, rupți de neamul lor și convertiți la reformă. 

O condițiune prealabilă pentru răspândirea luteranismului 
printre Români era traducerea și tipărirea cărților românești 
sub influența curentelor de reformă. Această activitate, ini- 
țiată și patronată de Sași și Unguri, s'a desfășurat în trei centre 
diferite: Sibiu, Brașov şi Orăștie. 

Ea a început la Sibiu, unde pătrunsese mai de vreme ideile 
de reformă, prin stăruința lui Petrus Haller, ales jude (primar) 
al Sibiului în 1543, și a pastorului Mathias Ramser, căruia Me- 
lanchthon — prietenul lui Luther —îi scria să « îngrijească 
înainte de toate ca învățătura mântuirii să fie împărtăşită po- 
porului nefalsificată și ca tineretul să citească catehismul ». 

In chiar anul alegerii lui Petrus Haller, Sașii îmbrătișară. 
reforma. In anul următor, 1544, universitatea săsească hotă- 
reşte ca toți câți n'au primit cuvântul lui Dumnezeu în noua 
formă să fie îndemnați frățeşte a-l adopta. 

In aceste împrejurări s'a tipărit în 1544, la Sibiu, prima 
carte românească — un catehism — din care însă până acum 
nu s'a descoperit niciun exemplar. Dar apariția lui în 1544 
este în afară de orice discuție, fiindcă ni s'a păstrat o notiță 
contemporană în socotelile orașului Sibiu !, în care se pomenește 
că s'au dat doi florini unui oarecare « magister Philippus » 
— Filip Maler — pentru munca lui de tipărire a catehismului 
valah. De altă parte, un preot sas din Bistriţa, Adalbert Wurm- 
loch, într'o scrisoare din 1546 către preotul Ioan Hessus din 
Breslau, spune că s'a tradus în limba valahă un catehism, care 
s'a tipărit la Sibiu în caractere sârbești (chirilice). Wurmloch 
mai adaogă informația prețioasă că mulți preoți români îl pri- 
mesc ca sacrosanct, dar că și mulți îl condamnă 2. 

Centrul în care străduințele de a capta pe Români la ideile 
reformei s'au manifestat cu mai multă tărie și mai consecvent 
a fost însă Brașovul. 

In Braşov se întâlnesc în această vreme două persoane care 
au jucat un rol de seamă în începuturile cărții românești: Dia- 
conul Coresi, care venea din Târgovişte cu materialul de tipar 
chirilic, Hans Benkner, primarul orașului Brașov, proprietarul 
primei fabrici de hârtie din Ardeal. Honterus, care convertise 
la reformă preoțimea, sasă din Țara Bârsei, care întemeiase prima 
tipografie în Ardeal și refotmase școala, murise de la 23 
Ianuarie, 1549. Dar spiritul lui trăia încă între Sașii Luterani. 
In această atmosferă de idei adusă de Honterus, prin stă- 
ruința şi pe cheltuiala primarului Benkner, Coresi se pune în 
serviciul ideei de tipărire a cărților sfinte în limba română. 
«Cu zisa <și cu cheltuiala> jupânului Hanes Beagner, scris-am 
eu Diacon Coresi...» sau «eu jupânul Hanăș Beagner... am 
avut jelanie peîntru sfintele cărți creștineşti... şi am scris 
aceste sfinte cărți de învățătură, să fie popilor rumânești să, 
înțeleagă, să învețe Rumânii cine-s creştini », 

Dar, pentru ca ideea naționalizării serviciului divin pusă în 
circulație de reformă, să pătrundă mai adânc în masele româneşti, 
ea trebuia inculcată tinerelor generații, din şcoală. De aceea 
cea dintâi publicație românească apărută la, Braşov este un cate- 
hism menit a fi predat copiilor din școlile româneşti, cum era 
în primul rând aceea care funcționa pe lângă vechea biserică 
ortodoxă a Şcheilor din Brașov. 

Avem în această privință un prețios document contemporan, 
care desvălue ceva din împrejurările şi intenţiile cu care a fost 
publicat Catehismul, prima carte coresiană. Este mărturia diacului 
Oprea, care era în același timp psalt și profesor « miașteriu —cum 


1 Rechnungen aus dem Avchiv von Hermannstadt und der Săchsichen Nation, 
I, Sibiu, 1880, p. 195. 

? Vezi textul reprodus la Bianu, Hodoș, Bibliografia veche românească, 
Ip 227 


spune el — școalei româneşti de lângă beseareca Șcheailor și 
«dascăl mai mare ucenicilor cine învață dăscălie ». In epilogul unui 
Octoih românesc, tradus din porunca episcopului Pavel Tordaş 
cu intenția de a fi tipărit, și copiat de « miașteriu școalei rumă- 
nești », acesta spune răspicat că vlădica Pavel: «au porâncit 
în şcoală mearșterii și dascălii să înveaje vumâneaște, den 
cărțile ce le deaderă boiarii cinstitului sfat de mainte și ce va da 
sfințiia lui, împreună cu alalți creștini buni, că în școală, 
cumu trebuiaște și în besearecă, așa mai vârtos cuvântul 
lu dumnedzeu trebuiaște să înțeleagă feciorii, dară cumu să 
înțeleagă deacă învață în limbă striină de nu înțeleage nimea.! 
Iară sârbeaște și letineaşte să știe numai cine iaste om cărtu- 
lariu, oare preut, oare dascăl, oare diiac, iară mișelamia n'are 
lipsă de-a știrea ». 

Şirul tipăriturilor românești ale lui Coresi începe deci, în 
1559, cu Catechismul. Cronicarii sași Simon Massa și Marcus 
Fuchs ne înștiințează, la 12 Martie 1559, că Iohannes Benknerus, 
primarul Brașovului, cu ceilalți senatori au reformat biserica 
Valahilor și că a propus catehismul spre citire și învățare 1. 

Catechismul lui Coresi este alcătuit din următoarele părți: 

1. O scurtă prefață; 2. Decalogul (zeace porâncele ale lu 
Dumnezeu) ; 3. Simbolul credinței ortodoxe niceoconstantinopo- 
litan (credința, creștinească); 4. Tatăl nostru; 5. Milcuitura, 
(«când chemi pe Dumnezeu în ajutor» adică rugăciunea) și 
datul de har «când îţi aduci aminte de binefacerile lui Dum- 
nezeu »; 6. Botezul; 7. Cuminecătura. 

Catehismul, deși are, după cum a arătat d-l Al. Rosetti, 
unele părți comune cu micul catehism al lui Luther (ediția din 
1529: decalogul; simbolul apostolilor, în forma catolică; tatăl 
nostru; botezul. ..), totuși nu este o traducere după acesta. 
Limba textului arată o mulțime de termeni specifici și construcții 
neromânești, care sunt o decalcare după sintaxa ungurească. 

Catehismul românesc se apropie ca fond — și în unele pri- 
vinți și ca formă de catehismul unguresc al lui Batizi — însă 
nici cu acesta nu corespunde întocmai. Originalul unguresc era 
un catehism sumar, care după cum ne încredințează d. N. 
Sulică, «în afară de părțile cuprinse în micul catehism al 
lui Luther, mai conținea și câteva întregiri împrumutate din 
marea lucrare de sinteză a lui Filip Melanchthon, publicată în 
1521, sub titlul: Locs communes verum theologicarum şi care a 
avut un mare răsunet, deoarece numai în timpul vieții autorului 
a apărut în 50 de ediţii. Din această operă a lui Melanchthon au 
străbătut până în Catehismul românesc din 15539 ideile dogmatice 
despre milcuitură și datul de har, — așa de obscur prezentate 
în Catehismul românesc. Odată, Catehismul unguresc tradus în 
limba română, Coresi l-a revizuit, refăcând textul din Tatăl 
nostru și citatele după textul Evangheliei, pe care o avea sub 
presă, şi îndreptând simbolul credinței după normele bisericii 
ortodoxe. Numai astfel, amintind pe toți cei ce au contri- 
buit la, publicarea Catehismului, el putea spune în prefață, 
catechismului: 

«....Neşte creștini buni socotiră și scoaseră cartea den limbă 
sărbească pre limba românească, cu ştirea măriei lui Crai (adică 
Ioan Sigismund Zapolia) și cu ştirea Episcopului Savei țărăei 
ungurești. Şi scoasem sfânta Evanghelie şi zeace cuvinte şi Tatăl 
nostru și credința Apostolilov să, înţeleagă toți oamenii cine-su 
Rumâni creștini ». 

După Catehism, activitatea de tipărire a cărților sfinte în 
limba română se continuă; în răstimp de 22 de ani se tipăresc 
în româneşte toate cărțile care alcătuesc, după concepţia refor- 
maților, patrimoniul sacru al învățăturilor creștine și anume: 


1 4 1559, die 12 Martii, Johannes Benknerus, iudex Coronensis, cum reliquis sena- 
toribus reformavit Valachorum ecclesiam et praecepta catecheseos discenda illis 
proposuit s. Quellen zur Geschichte der Stadt Brass6, 1V, Braşov, 1903, p. 80). 

Lucru apostolesc (Faptele Apostolilor), tipărit de Coresi la Braşov, în 1563. Origina- 
lul, acum, în Biblioteca Academiei Române. 


Catehismul (Intrebare creştinească) ...... 1559 
Tetraevanghelhavul, Braşov .......... cs... 1561 
Lucrul apostolesc (Praxiul).. ............ 1563 
Cazanie şi Molitvenic, Braşov .......... 1564 

Psaltire slavo-română ...... sa ao 1577 

Evanghelie cu tâlc (Cazanie) ............ 1581 


Lucrul apostolesc — Faptele Apostolilor — și Psaltirile repro- 
duc o copie de pe vechile traduceri maramureșane; poate și 
Tetraevangheliarul este retipărirea unei traduceri anterioare, 
după cum mărturiseşte Coresi în introducerea Catehismului: 
«neşte creştini buni socotiră și scoaseră cartea den limbă sâr- 
bească pre limba românească ». Celelalte sunt traduceri făcute 
în vremea, lui Coresi. 

Exceptând prefața Cazaniei și Molitvenicul din 1564, în tex- 
tele amintite mai sus, afară doar de ideea naționalizării servi- 
ciului divin —- unul din postulatele fundamentale ale curentelor 
de reformă — şi de o mică aluzie la darul milcuiturii din 
Catehism, nu se introduce nici o inovaţie care să devieze biserica 
Românilor dela tradiția ortodoxă moștenită din strămoşi. 


INFLUENȚA CALVINĂ. Ideea de a se amesteca în credința, 
intimă a poporului român, de a transforma cu totul cultul lui 
strămoșesc după normele statornicite de ideile reformei, apare 
după 1564, când Ungurii, despărțindu-se de Saşi, îmbrățișează 
reforma calvină. Ungurii se străduesc să atragă și pe Români 
la reforma lui Calvin și în acest scop ei luptă pe două fronturi: 
pe de o parte ajută tipărirea cărţilor bisericeşti în limba română, 
pe de altă parte, caută să impună cu sila, pe cale oficială, orga- 
nizarea bisericii, după normele calvine. 

Sub această influență, Coresi tipăreşte în 1564, cu ajutorul 
nobilului ungur Forr6 Mikl6s de Haporton — Foro Miclăușu — 
cum îl numește el în predoslovie — o Evanghelie cu învățătură, 
adică textul Evangheliilor comentat şi explicat, şi un Molit- 
venic. 

In epilog, Coresi ne lămurește asupra scopului acestei publi- 
caţii astfel: « dacă amu văzutu jelania la mulți preuți de tâlcul 
evangheliilor, cum să poată și ei propovădui şi a spune 
oamenilor învățătură dupe cetitul evangheliei, așa am aflatu 
aceste tâlcuire a Evangheliilor pre Duminici presre anu, scoase 
de în scriptura prorocilor și apostolilor şi celor sfinți părinți. . .». 

Era deci o colecție de predici inspirate din textul Evangheliei 
pe care căutau să-l lămurească și care se citeau în biserică. 

In prefața cu care însoțește textul Cazaniei, se strecoară ideile 
reformei, precum şi ideea naționalizării serviciului divin: « acolo 
în biserică să se spue... sfânta Evanghelie în limba pre care 
grăescu oamenii, să putem înțelege noi mișelame ». 

Parabola Samaritencii. Xilogravură din Evanghelia lui Coresi 1560. Originalul în 
Biblioteca Academiei Române. 

Sau ideea separării puterii spirituale, care se cuvine oame- 
nilor bisericii, de puterea materială care trebue să fie atribuția 
împăraților, voevozilor și dregătorilor acestei lumi: + oamenilor 
de biserică — spune el — n'au lăsat Dumnezeu domnia să dom- 
nească în chipul Domnilor și Voevozilor »; și în această ordine 
de idei, el se ridică cu înverșunare împotriva Papei, pe care-l 
compară cu Antichrist, fiindcă «s'a ridicat peste toată lumea 
şi calcă suptu picioare toți împărații și craii și domnii despre 
pământ » şi tot astfel se ridică și contra Patriarhului Ioan din 
Constantinopol, «care sau sfădit cu Papa pentru domnia și 
prea mai măria lumii ». 

Intr'alt loc, el condamnă, potrivit reformei calvine, cultul 
sfinților şi al Sf. Fecioare care însă este în biserica ortodoxă 
o piatră de temelie, căci pe cultul sfinților sunt întemeiate 
acatistele. lată ce spune, în această privință, prefața Cazaniei: 
« Aceia nu cred carei să roagă sfinților morți: lu Sfântu Pătru 
și lu Sfântu Vasile sau Sfântului Nicolae sau Sfintei Mariei, că 
numai unulu lisus Hristos iaste îmblătoriul dreptu noi și 
rugătoriul: nimea altu, nici în ceriu, nici pre pământu. Că 
sfinți morți nu audu rugăciunea noastră ». 

La sfârșitul acestei Cazanii se află un Molitvenic — adică o 
carte de rugăciuni (dela slav. molituiti = a se ruga), Acest 
Molitvenic înfățișează un interes deosebit prin inovațiile intro- 
duse în ritual. Astfel la botez se suprimă «mirul, apa sfințită, 
lumânarea... și alte adăosături», considerate de calvini ca 
idolatria et superstitionum Jomenta. La cununie se introduce 
jurământul, iar cuminecătura se prevede numai în extremis. 

Nerva Hodoș, care a studiat şi a republicat în 1903, în carac- 
tere chirilice și transcripție latină, acest Molitvenic, orientându-se 
după unele cuvinte ungurești, păstrate în textul românesc: 
lăroasă = gravidă, ocă cu sensul de « causă », otlămăzuit = scutit, 
ocrotit, nebintetuit — nepedepsit, ș. a., cuvinte care nu se aud 
nicăeri în limba Românilor din Ardeal, precum şi după unele 
construcții proprii limbii maghiare ca: derep ce trebuiaște să se 
boteze oamenilor; eu încă am pe el botezat, ş. a., dedusese că Molit- 
venicul a fost tradus din ungurește. 

Părerea lui N. Hodoș a fost confirmată în 1008 de dr. E. 
Dăianu, care a descoperit originalul Molitvenicului lui Coresi 
în « Agenda sau actele bisericești pe care le săvârșesc de obiceiu 
miniștrii și păstorii sufletești creștini» a lui Heltai Gaspar, 
preotul reformaților din Cluj pe acele vremuri și proprietarul 
unei tipografii, în care a tipărit un ciclu de cărți care i-au asi- 
gurat un loc în istoria literaturii maghiare. Dr. E. Dăianu, a 
arătat apoi cu citate paralele dependența Molitvenicului lui 
Coresi de Molitvenicul lui Gaspar Heltai. 

Activitatea lui Coresi se desfășoară mai departe cu tipărirea 
unei Psaltiri în 1577. 

Activitatea de traducere a cărților sfinte sub influența 
reformei calvine care-l atinsese, după cum am văzut mai sus, 
și pe Coresi, se desfășoară însă mai întins în regiunea Clujului 
și a Orăștiei. In aceste ținuturi, autoritatea ungurească impusese 
organizațiunii religioase a Românilor, conducători aleşi — după 
moda calvină — de întreaga obște, cu numele de superintendenți 
și cu sarcina de a contribui la răspândirea reformei, al cărei 
prim obiectiv era: introducerea, limbii naționale în biserică. 

In 1567, după alegerea lui Gheorghe de Sângeordz ca episcop 
al Românilor, se întruneşte un sinod, care hotărește introducerea 
limbii române și scoaterea din parohie a popilor orbi, care vor 
păstra prejudecata limbii slavone. Doi ani după aceasta, când 
în locul lui Gheorghe de Sângeordz este ales Pavel Tordaș, 
sinodul întrunit la Aiud, sub presidenția noului ales, hotărăște 
— în unanimitate, spune documentul unguresc,— înlăturarea din 
ceremonial a tuturor lucrurilor privitoare la credință, care nu-și 
au temeiul în Sfânta Scriptură, renunțarea la cultul sfinţilor 
și îndepărtarea din biserică a tuturor preoţilor care nu vor învăţa 

Cea mai veche carte românească tipărită cu litere latine în 1570. 
(Originalul în Biblioteca Todorescu din Budapesta). 


poporul în limba română despre sfintele taine. Dar, deşi docu- 
mentele ungurești contemporane ne spun că hotărîrea aceasta 
a fost luată cu unanimitate, totuși preoții români, crescuți 
în tradiția ortodoxă și urmând instinctul maselor populare, 
erau refractari ideilor de reformă, fiindcă pentru sinodul care 
urma să se țină în anul următor la Cluj, superintendentul inter- 
vine pe lângă municipalitatea din Bistriţa rugând-o, într'o 
scrisoare din 9 Decemvrie 1570, să pună în vedere preoților 
români că vor fi aspru pedepsiți, dacă vor lipsi dela sinod. Scri- 
soarea, aceasta a lui Pavel Tordaş înfățișează un interes deo- 
sebit din punctul nostru de vedere, fiindcă ne dă știri prețioase 
privitoare la mișcarea literară a timpului: «Mai dau de știre 
preoților români — spune el — ca să-și aducă și bani de chel- 
tuială, ca să cumpere cărți românești: Psaltirea, care să o plă- 
tească cu un florin; altă carte Liturghia ». Dintre aceste două 
cărți, Liturghia a fost descoperită în anii trecuți de d-l Sulică, 
iar Psaltirea este textul tipărit de Coresi în 1570. O altă carte 
importantă apărută în această epocă subt influența calvină 
este o carte de psalmi versificaţi, din care s'a descoperit 
câteva foi în legătura unei cărți din 1601. 

Textul — reprodus în facsimile și transcriere latină cu un 
studiu de Stripszky Hiador și Dr. G. Alexici— ocupă în ciclul tipă- 
riturilor românești din veacul al XVI-lea un loc aparte, deoarece 

Tetraevanghelie tipărită de diacul Lorinţ la Bălgrad (Alba Iulia), în 1579. Ori- 
ginalul în Biblioteca Academiei Române. 

este cel dintâi text românesc publicat cu caractere latine în orto- 
grafie — bine înțeles — ungurească. El cuprinde ro cântece, 
având fiecare titlu unguresc și este, după cum s'a arătat, o tra- 
ducere după o veche carte de cântece pentru calviniștii unguri 
întocmită de Francisc David, care s'a întemeiat, la rândul 
său, pe un Graduale tipărit în Oradea, la 1566, şi mai ales pe 
Cartea de cântece, alcătuită de Szegedi Gergely. Cartea avusese, 
înainte de traducerea românească din 1570, trei ediţii ungu- 
ești. Această traducere pare să se fi bucurat de multă cinste 
între Românii calviniști fiind întrebuințată în biserici și şcoli. 

Alte ştiri despre activitatea lui Pavel Tordaș nu mai avem. 
El moare în 1576—1577, şi cu acest prilej, dieta ardeleană a luat 
o hotărîre care ne arată că reforma se răspândise simţitor printre 
Români: « Deoarece — zice actul— și în obştea românească 
sunt mulți cari, luminaţi de Domnul Dumnezeu, s'au rupt de 
mărturisirea grecească și ascultă cuvântul lui Dumnezeu în 
limba, lor proprie, murind superintendentul lor de până acum, 
am hotărît ca și ei să-și aleagă dintre dânșii un om învățat și 
drept, cu înțelegere adevărată, pentru ca predicarea cuvântului 
lui Dumnezeu cel viu să nu contenească între dânşii și să meargă 
înainte ». Pe temeiul acestei hotăriri a dietei, obştea românească, 
adunându-se în sobor, a ales ca superintendent pe Mihail Fordaș, 
un frate sau o rudă a lui Pavel. 

Acesta este episcopul care a patronat traducerea și publi- 
carea Paliei dela Orăştie despre care ne vom ocupa mai jos. 


INTOARCEREA SPRE ORTODOXIE. Atacurile fățișe 
împotriva dogmelor fundamentale ale ortodoxiei, strecurate în 
introducerea. Cazaniei din 1564, urgia deslănțuită de autorități 
pentru a impune cu sila reforma calvină, a îndârjit și mai pu- 
ternic în resistența lor, masele populare românești și preoțimea 
ardeleană. In atmosfera aceasta de vrajbă, populaţia românească, 
trezită la conștiința religioasă ortodoxă, începe — acolo unde 
alunecase în apele reformei — să se lepede de ea și să se întoarcă 
la credința strămoșească.. Intr'un molitvenic slavon contemporan, 
cumpărat de popa Dobre, dela un oarecare Bratul, cu 55 de 
aspri și dăruit bisericii Scheiu din Brașov, la anul 1569, ni s'au 
păstrat instrucţiile «când vrea cineva să vie cătră a noastră 
credință » şi să se lepede «de toată leagea latinească și de 
a lu Mârtin Ereticul şi de toate eresele lor şi de toate hulele lor 
cu carele hulescu pre duhul svântu şi pre preacesta și pre svinții 
lui Dumnezeu şi pre svintele icoane ». Şi instrucţiile stăruesc 
tocmai asupra, punctelor care fuseseră atacate în prefața Cazaniei 
lui Coresi din 1564: «iar elau ia să zică: leapădu-mă și proclițescu 
și crezu întru svântoa Troiță după voia lu Dumnezeu și mă închin 
și Preacinstii de Dumnezeu Născătoare de pururea fata Mariia 
și tuturor svinților și svintelor obraze; şi primescu posturele 
și zilele de postu: mercuri şi vineri și așa mă jur înaintea lu 
Dumnezeu ». 

E probabil ca în această întoarcere la matca credinții stră- 
moșești să fi avut un rol, pe lângă instinctul firesc al maselor 
și imboldul clerului din țările libere, căci revirimentului conști- 

1579 Liturghierul Diacului Lorinţ. Oziginalul in Biblioteca Academiei Române. 

inței ortodoxe a Românilor ardeleni îi corespunde în Țara Ro- 
mânească o străduință de a întări ortodoxia în forma slavă. 
In principate, unde în urma organizării vieții religioase, biseri- 
cile se înmulțiseră, slujba se făcea după manuscrise, care se 
copiau anevoie și deveniseră insuficiente pentru nevoile locașu- 
rilor de rugă. Lipsa cărților de ritual era simțită mai ales în 
Muntenia, unde arta caligrafiei fusese mai puţin desvoltată 
decât în Moldova, De aceea Domnul Țării, Alexandru, şi Mitro- 
poliții săi, Eftimie și Serafim, comandă tipografiei coresiene 
cărțile de slujbă religioasă: « Pentru sărăcia și împuținarea 
svintelor cărți în țara Domniei mele am dorit şi m'am sfătuit 
cu Părintele nostru Preosfințitul Mitropolit... » grăesc epilo- 
gurile acestor cărți — și mai departe lămuresc că s'au tipărit 
«ca să fie în dar şi în cinste și spre lauda sfintelor biserici și 
întru pomenirea și iertarea păcatelor străbunilor și părinților 
noștri și nouă păcătoşilor ». După Evangheliarul slavon tipărit 
în 1562, începând din 1568, timp de aproape 15 ani tiparul lui 
Coresi este ocupat cu publicarea cărților de ritual în limba 
slavă. Astfel apar pe rând: în 1562 un Evangheliar; în 1568 un 
Sbornic, cuprinzând culegeri din vieţile de Sfinți ; în 1574 — 1575 
un Octoih ; în 1577 o Psaltire; în 1578 un Triod, cuprinzând cân- 
tările din postul mare; în 1579 un Evangheliar, publicat de 
Coresi în tovărășie cu un alt meșter tipograt Mănăilă; în 1580 
un Sbornic la Sebeșul săsesc şi în sfârșit în 1583 un Evanghe- 
liar, ultima carte tipărită de Coresi. 

Cărţile acestea slavonești aveau o răspândire mai mare 
decât cele românești. Nu numai că unele au apărut în 2 și chiar în 
3 ediţii (Evanghelia, 1562, 1579 şi 1583), dar alături de Coresi 
mai lucrau în Ardeal și alți tipografi la imprimare de cărți 
slavonești pentru Românii ortodocși, 

Astfel un diac Lorinț tipărește la Brașov, între 20 Ianuarie 
și 20 Iunie 1567, un Octoih; apoi în 1570 un Evangheliar, din 
care s'a găsit un exemplar, păstrat, azi, în Biblioteca Univer- 
sității din Cluj și în sfârșit în 1579, dela 25 Februarie până la 
Mai o Evanghelie, la Alba Iulia din al cărei epilog aflăm că, el 
obținuse un privilegiu dela Principele Ardealului, Sigismund 
Bathory, prin care se interzicea retipărirea textului de altcineva 

Epilogul Evangheliarului tipărit de diacul Călin, în 1566, la Brașov din porunca lui 
Hannes Benkner. Originalul în Muzeul de artă ucraineană din Harkov, (După 
Slavia V p. 190—194). 

Pagină din Evanghelia cu învăţătură a lui Coresi Braşov, 1580. 


timp de 3o de ani. E probabil că ela mai tipărit şi alte cărți, 
dar n'au ajuns până la noi. 

Un al treilea tipograf român în Ardeal, necunoscut până 
deunăzi, este Călin, care împreună cu 4 ucenici ai săi, retipă- 
rește la Brașov, între 19 Decemvrie și 2 Septemvrie 1566, un 
Evangheliar — după tipăritura coresiană din 1561. Din această 
tipăritură — singura care a răsbătut până la noi din activitatea 
lui Călin — se cunoaște până acum un singur exemplar, păstrat 
în Muzeul de artă ucraineană din Harcov, unde a fost adus în 
timpul revoluției ruseşti dintr'o bibliotecă din Volinsk 2, 

In această atmosferă de întoarcere spre ortodoxie, a apărut 
în 1581, ultima publicație românească a lui Coresi, Cartea cu 
învățătură — Cazania — ca un fel de reacție împotriva vâlvei 
pe care a stârnit-o între Românii ortodocși, Cazania însoţită 
de Molitvelnicul cu tendințe reformiste din 1564. Cartea, s'a pu- 
blicat cu cheltuiala judelui Brașovului și a tot ținutului Bârsei- 
Hrăjitu Lucaci — Luca Hirscher — deci o întreprindere comer 
cială, dar cu toate garanţiile de autenticitate ortodoxă, căci 
ni se spune în prefață, că judele, care «cu foarte inimă fierbinte 
și cu jale aprinsă de mult jeluia la această luminată carte », a 
trimes — poate pe popa Mihai dela biserica Șcheilor din Brașov 
care era des întrebuințat în relațiile Sașilor braşoveni cu Țara- 
Românească — la « Arhimitropolitul » Ţării Românești Serafim, 
în Târgovişte, după originalul cărții, că apoi, sfătuindu-se şi cu 
Mitropolitul Ardealului Ghenadie și cu clerul său, a dat-o «lui 


1 Cf. descrierea lui, de M. Korneev, în Slavia, V, 1926, p. 190—194, 

Evanghelia cu învățătură (1580), cu stema lui Lucas Hrisher. 
teca Academiei Române. 


Originalul în Biblio- 


Coresi diaconul, ce era meșteră învățată într'acesti lucru, de 
o scoase de în carte sărbească pre limba rumânească, împreună 
şi cu preoții dela biseareca Scheailorii de lângă cetatea Brașovului, 
anume Popa Iane și Popa Mihai ». Dintre aceștia rolul important 
în traducere pare să-l fi avut Popa Mihai care, după cum aflăm 
din alte izvoare, învățase carte slavonească în țara sârbească și 
care se bucura de multă trecere între contemporanii săi, întru 
cât el a purtat, din partea Sașilor, tratativele cu Mihai Viteazul 
pentru a mântui de pârjol cetatea Brașovului. 

Cartea venea într'adevăr dintr'un izvor ortodox autentic, 
fiindcă, după cum a dovedit-o de curând d-l V. Grecu, ea 
este o traducere, printr'un intermediar slavon —până acum 
neaflat — al omiliilor greceşti ale lui Ion Caleca. Acesta a 
ajuns Patriarh al Constantinopolului, sub numele de Pa- 
triarhul loan al XIV-lea (1334—1347), pe vremea Paleologilor, 
când era în plină înflorire literatura omiletică. Nu sunt însă 
toate omiliile opera personală a lui loan Caleca, ci unele par 
a reproduce predici mai vechi. 

Un loc aparte în familia textelor coresiene îl are Pravila, care 
se leagă de literatura dreptului canonic și din care s'a descoperit 
un fragment de 12 foi, într'un codex al muzăului din satul Ieud, 
cu prilejul unei expoziții din Sighetul Marmaţiei. Este o carte 
de care clerul simțea mare nevoie la taina spovedaniei în acele 
vremuri de religiozitate, când preoții erau într'adevăr cârmui- 


torii sufletelor. Ea cuprinde o serie de penalități pentru diferitele 
grade de păcate omenești: anateme, excluderi din comunitatea 
creştină, interdicții dela taina împărtășaniei, canonisirea tru- 
pului prin post şi metanii: « Cela ce ia mana, post 7 leat; închi- 
năciuni: într'o zi 100. Cela ce bagă apă în vin, de-l vinde, să 
fie proclet (blestemat)... ». După d. C. Spulber, Pravila coresiană 
este o traducere după nomocanonul atribuit lui loan Nesteutul, 
Patriarhul Constantinopolului între 580—6r19. In manuscrisele 
greceşti, ca și în traducerile slavoneşti, nomocanonul lui Ioan 
Nesteutul se găsește adăogat la sfârşitul Sintagmei lui Mihail 
Vlastaris. O asemenea versiune slavonească din sec. al XV, cu 
note marginale românești, din vechile noastre mănăstiri poate 
dela mănăstirea Neamţu —a fost descoperită de regretatul 1. 
Bogdan şi descrisă în Convorbiri Literare (XXIV/r9, p. 727 
v. şi mai sus p. 22). 

Textul Pravilei circula în manuscris, înainte de a fi fost tipărit 
de Coresi. O copie de pe prototipul pierdut se găseşte în Codex 
Neagoeanus (Bibl. Acad. Rom., nr. 3821), copiat în anul 1620, 
de Popa Ion Românul, din satul Sânpetru, din județul Hune- 
doarei. O altă versiune, copiată la Râpa-de-jos de un anume 
Popa Toader, în 1610, şi păstrată în Arhivele Bistriţei, a fost 
semnalată de d. Al. Rosetti în Gras și suflet (|, p. 332; V, 
p. 195). Partea dela sfârșit a Pravilei în care se evoacă viziunea 
raiului şi a iadului, se găsește copiată în Codex Sturdzanus şi în 
Codex Todorescu. 


In epilogul Psaltirei din 1577, Coresi spusese că «eu diacon 
Coresi, deaca văzuiu că mai toate limbile au cuvântul lui Dum- 
nezeu în limba (lor), numai noi, Rumânii, n'avăm...derept 
aceaia, frații miei preuților, scrisu-v'am aceaste Psăltiri cu 
otveat, de-am scos den psăltirea sârbească pre limba rumânească, 
să fie de înțelegătura ». Totuşi, după cum s'a putut constata 
de către cei ce au comparat această Psaltire cu Psaltirea Scheiană, 
Coresi nu este traducător —cum de altfel nu este nici în 
celelalte. 

Compararea duce însă la o altă concluzie interesantă. Coresi, 
punând sub teascul tiparului manuscrisele ce veneau din re- 
giunea Maramureșului, a înlocuit particularitățile arhaice și 
dialectale ale acelor texte cu particularitățile graiului vorbit 
în sud-estul Ardealului și în Ţara-Românească, particularități 
care reprezentau o limbă mai evoluată vorbită de un număr mai 
mare de Români. Inoirile aduse de Coresi vechilor traduceri 
maramureșene nu s'au mărginit numai la fonetism și morfologie, 
ci au atins chiar structura sintactică și lexicul. Multe cuvinte 
de obârşie streină, sau chiar din moştenirea latină, care nu erau 
înțelese în părțile din care el venise și în cele în care își împlinea 
munca lui de tipograf, le-a înlocuit cu altele de o mai largă cir- 
culație în limbă. Cuvinte că: feleleat, fuglu, gotovi, izeclean, pristoi, 
opu iasie, gintu, ariră au fost înlocuite prin corespondentele lor: 
văspunsu, legătură, găti, iute, a se opri, trebuintă este, năroade, 
năsip, ş. a. Intorsătura frazei e mai firească la Coresi, raporturile 
sintactice mai precise (obiectul e totdeauna legat de verb prin 
prepoziţia pre), iar ritmul se desfăşoară mai vioiu și mai armonios: 

«Iată amu frațiloru, că trecu iarna și primăvara înceape-se. 
Și vedemu toate făpturile de pre lume întregindu-se, și pomii 
înflurindă şi toate leamnele (pomii) dumbrăviloru, și pămân- 
tului răsărindu-i iarbă și pasările toate cântându, și alalte toate 
înoindu-se. Și de acestea bucurămu-ne şi ne veselimu. Și să 
slăvimu și mărimu şi ne mirămu prea bunului și meșterului 
Dumnezeu, cela ce adauge și întoarce toată lumea spre noire. 
Ce, cumu vedemu acestea toate înocindu-se, așa şi noi, până 
vreame avămu, a noastră viață să o noimu» (Evangheha cu 
învățătură, ed. Sextil Puşcariu-Al. Procopovici p. 87). 

Cărțile coresiene au avut o circulație mult mai întinsă decât 
avuseseră traducerile maramureșene care se copiau anevoie cu 
mâna. Prin legăturile comerciale cu Braşovul, prin boierii băje- 
nari şi, mai târziu, prin cuceririle lui Mihai Viteazul, cărțile 
coresiene au trecut munţii. In toate ținuturile românești s'au 
găsit, până în vremurile noastre, exemplare eșite din teascurile 
primei tipografii românești din Braşov. Un exemplar din Psal- 
tirea slavo-română a fost descoperit de Alex. Odobescu la 
mănăstirea Bistrița din Oltenia, în bună tovărășie cu tipări- 
turile slavonești contimporane ; un exemplar din Evanghelia cu 
învățătură a fost găsit de d-l Al. Procopovici, în satul Liteni din 
Bucovina, unde fusese adus, probabil, din Suceava; Lucrul 
apostolesc, dăruit Academiei Române de C. Const. Karadja 
poartă o notă din Iași, dela 3 Martie 1363 a hatmanului Gavril, 
fratele lui Vasile Lupu; o Evanghelie a fost găsită de N. Iorga 
în Vălenii de Munte din Prahova; Catechismul și Pravila au fost 
descoperite la Ieud, în Maramureș. Tipăriturile coresiene, răspân- 
dindu-se în toate ținuturile românești, au dus cu ele pretutindeni 
graiul muntean, pe care l-au impus cu autoritatea cărților sfinte. 
Astfel Coresi, folosind graiul din sud-estul Ardealului și din Țara 
Românească, a îndeplinit, fără să bănuiască, o operă de o impor- 
tanță deosebită în cultura noastră: a pus primele pietre solide 
la temeliile limbii literare de azi. 


BIBLIOGRAFIE. Despre Macarie și Maxim v. Em. Turdeanu în Cercetări 
literare publicate de N. Cartojan, III. București, 1959 p. 150 și mai ales P. P. Pa- 
naitescu, Octoihul lui Macarie (1510) şi originele lipograjiei în Țara Românească 
în Biserica Ortodoxă Română, Bucureşti, 1939, p. 525 550, unde se dă și toată biblio- 
grafia sârbească. Despre cărțile tipărite de Macarie şi D. Liubavici v. 1. Bianu şi 
Nerva Hodoș, Bibliograjia românească veche, | p. 1—43. O bună bibliografie asupra 
lui Coresi se găseşte la Sextil Puşcariu, Istoria literaturii române. Epoca 
veche. Ediţia II, Sibiu, 1930, p. 224—225. Ne folosim de această bibliografie, 
completând-o cu lucrările apărute după publicarea ei. 

Cărţile tipărite de Coresi au fost inveptariate şi descrise de: [. Bianu şi 
Nerva Hodoș, Bibliografia românească veche, 1, pag. 54—93 şi 516—529, cu 
reproduceri de titluri, prefețe şi epiloguri, facsimile de litere, pagini, frontispicii şi 
vignete. La descrierea fiecărei cărți, bibliografia cunoscută până atunci, 

Din textele coresiene au fost reproduse în ediţii moderne, până acum, următoarele: 

1. Întrebare creștinească (Catechismul) în 1. Bianu, « Texte de limbă din veacul 
al XVI-lea », Academia Română, Bucureşti, 1925 (ediţia facsimilată), Textul fusese 
publicat mai înainte în transcriere latină, cu greșeli, de Andrei Bârs eanu, 


Catehismul luteran românesc în Analele Academiei Române, Mem. Secţ. lit. Seria 
III, tomul ÎI, Bucureşti, 1924, p. 4-8. 

2. Evanghelia de Dr. Gherasim Timuș Piteşteanu, 
Diaconului Coresi, cu o prefaţă de Constantin Erbiceanu, 
Tipografia Cărţilor bisericeşti, 1889 XII+232 p. 

3. Apostolul, I. Bianu, e Teale de limbă din Secolul XVI-lea reproduse în 
Jacsimile », IV. Lucrul Apostolesc — Apostolul — tipărit de Diaconul Coresi în Braşov 
la anul 1563. Academia Română, Secţiunea literară, București, 1930. 

4. Molitvenicul, N. Hodoș, «Un fragment din Molilvenicul Diaconului Coresi» 
(1564), publicat în « Prinos lui D. A. Sturdza, Bucureşti, Gobl, 1903, p. 235—276 
(în caractere chirilice şi transcriere latină) cu un studiu interesant. 

5. Psaltirea. B. P. Hașdeu, Psaltirea publicată românește la 1577 de Diaconul 
Coresi, reprolusă cu un studiu bibhograjic şi un glosar combaraliv (în caractere 
chirilice şi transcriere latină Tomul I. Textul, Academia Română, București, 1881). 
Studiul şi glosarul n'au mai apărut. O ediţie populară a acestui text a fost publicată în 
colecţia « Autorii români vechi şi contimborani +, Bucureşti, Socec, 1894. 

6. Prawla, I. Bianu, e Teate de limbă din secolul al XVI-lea reproduse în 
Jacsimilie, Pravila Sfinților aposioli », Academia Română, Secţia literară, Bucu- 
rești, 1925. Textul reprodus în transcriere latină cu versiunile din Codex Sturdzanus 
şi Codex Neagoeanus (acesta și în facsimile) de C. A. Spulber, Cea mai veche Pra- 
vilă românească, Texi-Transcriere. Studiu. Cernăuţi. 1930. 

7. Cazania din 1581: SextilPușcariuşiAlexieProcopovici,u Dia- 
conul Coresi, Carte cu învățătură (1581), vol. I. Textul, București, 1914, Comisia istorică 
a României. Ediţie critică cu variante din Evangheliarul lui Coresi dela 1561, din 
Tâlcul Evangheliilor dela 1564 și din Evangheliarul dela 1574, copiat de Radu din 
Măniceşti pentru Petru Cercel, după reproducerea lui M. Gaster. 

STUDII: Despre Catechism: Andrei Bârseanu în Analele Academiei 
Române, Secţiunea literară, seria III, tomul I, București, 1924 și Transilvania LII 
(1921), p. 900—901; N. Drăganu în Dacoromania, II, p. 581, III, p. 929—937, 
IV, p. 1091, 1107,1113. Al. Rosetti în Romania XLVIII (1922), p. 321 —334; 
Acelaşi, Catehismul Marțian în Grai şi suflet, I, Bucureşti, 1923—1924 p. 251 —260; 
Al. Procopovici, Arhetipul husit al catehismelor noastre luterane în revista Fă!- 
Frumos, II, (1927), p. 72—80 şi 104—11ll. Profesor Nicolae Sulică, |, 
Documente românești din colectia Solyom Fekete, II, Catechismele româneşti din 1544 
(Sibiu) şi 1559 (Braşov). Precizări cu privire la izvoarele lor. Extras din Anuarul 
liceului Al. Papiu Ilarian din Târgu-Mureş, 1936, p. 15—49; Despre Evangheliar: 
Mario Roques în Romania, XXXVI (1907), p. 429—434. (despre un exemplar 
complet din biblioteca din Budapesta); I. Popovici în Noua Revistă Română, XI 
Bucureşti, (1912), p. 166—167; Sextil Puşcariu în Dacoromania, I, p. 347; N, 
Drăganu în Dacoromania, |, p. 349—352, 684—630, 988 - 1007 (dovedeşte că 
Coresi nu traducea, citipărea după texte mai vechi); P. V. Haneș, Evangheliarul 
vomânesc din 1561 în comparație cu cel slavonesc în Convorbiri literare, XLVII (1913). 
Despre Apostol: Al. Rosetti, Lezicul Apostolului lui Coresi comparal cu 
al Codicelui Voronețean în Grai şi suflet, 1 (1923), p. 100—106; C. 1. Karadja, 
Despre Lucrul Apostolesc al lui Coresi în Analele Academiei Române, Secţiunea literară, 
seria III, tomul 3, mem. 6, Bucureşti, 1924, p. 545—555. Despre Molitvenic: 

Legătură vechea Evangheliei cu învăţătură a lui Coresi 1580—1581. Originalul în Biblioteca Academiei Române. 

Pagină din Palia dela Orăștie. 


In afară de studiul publicat de N. Hodoş caintroducere la text şi amintit mai sus: 
Dr.E. Dăianu în Răvașul din Cluj, VI (1908), p. 168 - 181 N. Drăganu în 
Dacoromania, Il, p. 254 şi urm. Despre Psaltire şi Liturghierul din 
1570: 1. A. Candrea în Noua Revistă Română, III, 1901 p. 533-541,1V,14-24; 
V. Mangra, Cercetări literare-istorice, Bucureşti, 1896 p3 - 10; N. Sulică,0 
nouă publicație românească din secolul al XVI-lea: Liturghierul diaconului Coresi, 
tipărit la Braşov în 1570, Târgu-Mureş, 1927; N. Drăganu, Despre ce Psaltire 
şi Liturghie vorbește Pavel Tordaşi la 1570 în Dacoromamia, IV, Cluj, 1926, p. 
913—915. Pentru prototipul bizantin al Cazaniei lui Coresi din 1581: Prof. Vasile 
Grecu, Izvorul principal bizantin pentru Cartea cu învățătură a Diaconului Coresi 
din 1581. Omiliile Patriarhului Ioan XIV Caleca (1334 — 1347), Academia Română, 
Studii şi cercetări, XXXV, Bucureşti, 1939. Despre Pravilă: C. A. Spulber, 
Cea mai veche Pravilă românească, Cernăuţi, 1930, p. 71—85, cf. și recensia lui 
Al. Rosetti în Gras şi su/let, V, 1931—1932 p. 194—198. 

Pentru chestiuni mai generale: N. Sulică, Coresi scriitor sau tipograf, Braşov, 
1901; Acelaşi, Uncapitol din activitatea diaconului Coresi, Braşov, 1902; Stoica 
Nicolaescu, Diaconul Coresi și jamilia sa în Revista pentru istorie, arheologie 
şi filologie, X (1909), p. 265 şi urm.; C. Lacea, Aşezarea dejinitivă a lui Coresi 
la Braşov în Revista filologică, II, (1929), Cernăuţi, p. 354—358; Al. Pro- 
copovici, Dela Coresi Diaconul la Teofil Mitropolitul lui Mateiu Basarab în 
Omagiu lui 1. Bianu, Bucureşti, 1927, p. 289—302. O încercare de sinteză 
a făcut d-l Lucian Predescu, Diaconul Coresi, Bucureşti, Tipografia Bu- 
covina, 1933, dar pentru lucrarea aceasta a se vedea și rectificările ce i 
sau făcut în următoarele critici și recenzii: Dan Simonescu, Diaconul 
Coresi, Note pe marginea unei cârți: Lucian Predescu, Diaconul Coresi, Bucureşti, 
1933; Același, Errare humanum ..-berseverare diabolicum (Răspuns d-lui Î.u- 
cian Predescu), Bucureşti, 1933; D. Mazilu, Diaconul Coresi — Contribuţii — 
Ploeşti, 1933 (Tipografia « Cartea Românească »); Al!. Procopovici, recenzie 
în Dacoromania, VII, p. 336—338. Despre diacul Lorinţ: N. lorga, Octoihul 
Diacului Lorimţ, Academia Română, Mem. secţ. istorice, seria III, tom. XI, mem. 
7, Bucureşti, 1930. 

Despre Honterus: Karl Kurt Klein, Der Humanist und Reformator 
Johannes Honter, Minchen, 1935 (Schriften der Deutschen Akademie, Heft 22); 
Hermann Tontsch, Die Honteru spresse în 400 Jahren. Fesischrift der Rru- 
dchâruckerei, Johann G6tts Tohn., Braşov, 1933. 


PALIA DELA ORĂȘTIE (1582) 


S'au văzut în capitolul precedent măsurile luate de autoritățile 
maghiare pentru a converti la calvinism bisericele româneşti din 
Ardeal și străduințele depuse de superintendenții români pentru 
a traduce în limba poporului, cărțile necesare cultului şi propa- 
gandei. Cea din urmă din șirul acestor tipărituri este Palia. 

Coresi tipărise, după cum s'a văzut, numai Noul Testament, cele 
patru Evanghelii, Faptele (și scrisorile) apostolilor. Era firesc ca 
atenția  cărturarilor români ai vremei să se îndrepte și 
către Vechiul “Testament care formează fundamentul pe care 
se sprijină Noul Testament, alcătuind împreună un întreg: Biblia. 
Sarcina de a patrona traducerea și tipărirea Vechiului Testa- 
ment şi-a luat-o superintendentul Mihail Lordaş — cel ales în 
1577 — sprijinit, în această întreprindere de comandantul Hune- 
doarei, Geszty. Cartea intitulată Palia, dela gr. [lalea (—vechiu), 
adică Vechiul Testament, publicată la Orăștie în 1582, de 
către fiul diaconului Coresi, Șerban, și tovarășul acestuia, 
Mărian diacul, cuprinde de fapt numai primele două cărți: 
Creaţiunea şi Ieşirea sau, cum spun traducătorii cu cuvintele 
slavone: Bitia (slav. smn — a fi; bitia = creațiune) şi 7shodul 
(slav. hexoanmi = a ieşi). 

Ea s'a tipărit, după cum se spune în prefață, cu cheltuiala 
lui Francisc Geszty, « Gesti Frenţi », cum îl numesc ai noștri, 
«ales hotnogiu Ardealului și țării ungurești, lăcuitoriu în Deva ». 
E un personaj cunoscut în istorie: era comandantul militar al 
Huniedoarei și ținuturilor învecinate cu teritoriul unguresc, 
căzut în stăpânire turcească; avea ca reşedinţă Deva, cu bo- 
gatul ei teritoriu și iusese trimis în ajutorul lui Aron Vodă, 
Domnul Moldovei. Era un comandant violent, urît de soldaţii 
săi, care, la opt ani după moartea lui, i-au distrus mormântul. 
Dar, cu tot caracterul lui aspru şi impulsiv, sa ocupat totuși 
cu interes de vieața religioasă și culturală a supușilor săi: a 
zidit școală și internat în Deva, a restaurat biserica reformată, 
a construit casă pentru preot și a suportat cheltuelile pentru 
tipărirea Paliei. 

Tiaducătorii au în frunte pe episcopul sau, cum îl numeau 
ei, «ales piscopul Rumânilor în Ardeal», Mihail Tordaș, și sunt 
în număr de patru: Ştefan Herce « propovăduitorul Evangheliei 
lui Hristos în orașul Cavâran Sebeșului (Caransebeș); Zacan 
Efrem, «dascălul de dăscălie a Sebeșului »; Peștișel Mois, 
« propovăduitorul Evangheliei în orașul Lugojului » și Archirie, 
«protopopul varmegiei Huniedoarei ». 

In prefață, ni se spune că traducătorii, văzând cum «toate 
limbile înfloresc întru cuvintele sfinte ale lui Dumnezeu » și 
că «numai noi Românii nu le avem pre limba noastră, cu mare 
muncă scoasem den limbă jidovescă și gretască şi sărbească 
pre limbă românească ». S'a crezut, într'o vreme la noi, că aser- 
țiunile traducătorilor sunt întemeiate și s'a căutat chiar a se 
determina partea care revine fiecăruia în această utilizare de 
izvoare în limbi străine, dar regretatul Iosif Popovici, fost 
profesor de slavistică la Universitatea din Cluj, în Analele 
Academiei Române XXXIII pe 1011, şi independent de dânsul, d-l 
Mario Roques în Melanges offeris ă M. Emile Picot Paris (1913) şi 
mai târziu în Palia d'Orăștie (1581-1582) vol. I, Paris, 1925, 
au dovedit că avem de a face cu o traducere făcută după textul 
unguresc al Vechiului Testament, tradus şi tipărit în 1551, de 
un elev al lui Melanchthon, Gaspar Heltai, pastor la Cluj, tipo- 
graf și autor de cărți—între care şi originalul Molitvenicului 
lui Coresi — care i-au asigurat un loc de seamă în istoria lite- 
raturii ungurești. 

Textul unguresc care stă la baza traducerii româneşti se 
străvede în numeroasele elemente lexicale din cuprinsul Paliei, 
precum: șpan = supraveghetor, ung.  ispân; târnaj = piața 
din faţa templului, ung. tornâcz; îliş = merinde, ung. €l6s; 

sucuit = obicinuit, verb. ung. szokni; ocă = cauză, ung. ok, 
precum şi în numele proprii cu terminaţiuni flexionare proprii 
numai limbii ungurești (ca de exemplu: Calahot din Calah, 
nume de localitate biblică + terminațiunea -oţ, care în ungu- 
rește indică acuzativul; Leabimot< Leabim-+ot; Ludimot< 
Ludim ol ; Anamimol< Anamim +ot). 

Dar, în afară de textul unguresc, traducătorii au mai avut 
— după cum arată d-l Mario Roques— dinainte și un text 
latinesc al Vulgatei, într'o ediție corectată, asemănătoare cu 
aceea pe care a publicat-o în 1573, Luca Osiander la Tiibingen. 

Fragmentul Leviticului (cartea a III din Biblie), scris pe 
pergament şi păstrat în Biblioteca Naţională din Belgrad, pe 
care l-a publicat Hașdeu în Cuvente din Bătrâni nu face, cum s'a 
crezut, parte din traducerea care sta la baza Paliei dela Orăștie, 
ci este o tălmăcire independentă, făcută în Ardeal, la începutul 
secolului al XVII-lea și copiată în Ţara Românească. 

Palia ocupă în ciclul traducerilor românești din veacul al 
XVI-lea, un loc a parte prin frumusețea traducerii, prin limba 
ei vioaie, pitorească și armonioasă. Traducătorii au știut să 
folosească frământările unui veac de muncă literară pentru a 
nimeri cuvinte expresive, care deșteaptă imaginaţia şi mișcă 
simțirea. 

Cu Palia dela Orăştie se încheie seria tipăriturilor româneşti 
în Ardeal. Curând după aceasta, marile schimbări și războaiele 
deslănțuite în toate cuprinsurile românești, pe care se profilează 


epopeea militară a lui Mihai Viteazul, au pus capăt activității 
tipografice. Ea se reia abia peste o jumătate de veac, dincoace 
de Carpaţi, în timpul domniilor lui Matei Basarab și Vasi!e 
Lupu. 


BIBLIOGRAFIE. Originalul Psaltirii calvine se află în Budapesta, Biblioteca 
Dr. Iuliu Teodorescu. O copie în fototipie se găsește în Bibloteca Academiei Ro- 
mâne. Textul a fost publicat cu un studiu introductiv de Dr. Sztripszky 
Hiador şi Dr Alexics Gyorgy, Szegedy Gergely Enekes kănyve, XVI, 
szăzadbeli român forditdsban. Protestâns hatdsok a hazai românsdgra, Budapesta, 
1911. Exagerările din introducere au fost puse la punct de Dr. Mateiu în Lu- 
ceajărul, 1911, p. 557 şi urm., Șt. Meteş în Tribuna, 1911, nr. 283 nr. 10/23 
April, p. 19—20 şi mai ales de N. Draganu în Transilvania, anul 1912, p. 213 
şi urm. și în Dacoromania, LV, 1924 —1926, p.87—88 (nota 5) şi 915. 

Un fragment din Palia dela Orăştie, cuprinzând cartea I « Creaţiunea », a fost 
publicat în text chirilic, cu o prețioasă introducere, de Mario Rogques, Les pre- 
midres traduciions roumaines de VAncien Testament, Palia d'Orăştie (1581 — 1582). 
Prețace et livre de la Genese, Paris, 1925, 

Despre originalul unguresc al Paliei dela Orăştie: 1. Popovici, Paliia dela 
Orăştie în Analele Academiei Române, an. XXXIII (1911); Mario Rogques, 
L'original de la Palia d'Orăştie (Extras din Melaneges offers d M. Emile Picot, Paris, 
1913). H. SztripszkyşiG.Alexics, Szegedi Gergely dnekes konyve, Budapesta, 
1911. 

Fragmentul de Levitic, păstrat în două foi de pergament în Biblioteca Naţională 
din Belgrad, a fost publicat de Hasdeu în Cuvente den Bătrâni, 1, Bucureşri, 1878. 
p. 5—17. Despre acesta vezi și introducerea lui M. Roques amintită mai sus, 
precum și A. Bitay, Erdely Irodalmi szemle, III, 1926), p. 195 şi [. Şiadbei 
în Revista filologică, 1, (1928), Cernăuţi, p. 276—283: Fragmentul Leviticului 
românesc dela Belgrad. 

LITERATURA APOCRIFĂ 


Textele Sfintelor Scripturi, traduse în Maramureș şi 
tipărite de Coresi în a doua jumătate a veacului al XVI-lea, 
s'au răspândit peste tot pământul românesc, ducând pretu- 
tindeni cuvântul lui Dumnezeu în limba poporului. 

Pentru neamul nostru, care folosise până atunci ca limbă 
de cultură o limbă străină, aceste traduceri au fost cele dintâi 
zări de lumină. 

Indemnaţi de râvna cu care poporul primise cartea în limba 
lui, clericii, singurii cărturari ai timpului, s'au apucat să tra- 
ducă din mulţimea textelor slave ale vechilor mănăstiri, legende 
religioase cu caracter popular, pe care istoricii literaturilor 
creștine le numesc legende apocrife. 

După criteriile de limbă — și, în primul rând, rotacismul — 
legendele religioase apocrife au început a fi traduse cam în 
aceeași vreme de înviorare religioasă şi în aceeași regiune în 
care au apărut și primele texte ale Sfintelor Scripturi în limba 
română, 

Aceste legende au circulat din mână în mână în toate ținu- 
turile românești. Cu timpul, şi alte centre de cultură religioasă — 
poate mănăstirile din Principate — au contribuit la traducerea 
și răspândirea literaturii apocrife. 

Intr'o vreme, în care singura clasă de cultură era clerul — și 
era clerul fiindcă acum patru veacuri, cultura era legată la noi, 
de cunoașterea, unei limbi moarte — traducătorii au fost preoții 
și călugării. 

Interesant este faptul că din bogata literatură apocrifă 
slavă, clericii au ales, pentru a transpune în limba poporului, 
mai întâi legendele apocaliptice, în care pretinsul autor — an 
apostol sau un patriarh — desvăluie în cuvinte pline de simbo- 
luri menite a spori impresia, de mister, tainele lumii de dincolo de 
moarte, pe care le-ar fi aflat prin miracolul unei viziuni cereşti, 
Ceea ce a îndemnat clerul nostru să împărtășească poporului, 
din mulțimea legendelor slave cu care își desfăta imaginaţia, 


mai întâi apocalipsele apocrife, a fost fără îndoială năzuința, 
de a întări în sufletul maselor populare instinctele morale, 
îndreptându-le gândul dincolo de bunurile trecătoare ale acestei 
lumi pământești. 

Legendele acestea naive, dar care zugrăvesc în colori vii pe de 
o parte, contrastul dintre chinurile pe care le îndură în flacările 
nestinse ale infernului cei ce și-au trăit vieața în păcate, iar pe de 
altă parte, veșnica, fericire care aşteaptă, în grădinile înflorite 
ale raiului, pe cei ce și-au încheiat vieața pământească în cinste 
și dreptate, trebue să fi sguduit adânc sufletul poporului, 
căci numai astfel ne explicăm urmele, pe care aceste legen de 
le-au lăsat până azi în tradițiile, în colindele religioase și în arta 
populară. 

Epoca care se întinde dela Coresi până la Matei Basarab este 
bogată în colecţii manuscrise, cuprinzând asemenea legende: 
Codex Sturdzanus, copiat între 1580—1620, în Măhaciu pe Mureș; 
Codex Todorescu, copiat în secolul al XVI-lea, în Ardeal; Codex 
Martianus, copiat în secolul al XVII-lea; Codicele dela Kohabn, 
descoperit de Ilie Bărbulescu, tot în Ardeal, un altul desco- 
perit de Andrei Bârseanu, la Ieud, în Maramureş; altul în Ar- 
deal de N. Iorga cu versiune slavo-română și rotacism . 

Colportorii zeloși ai acestui gen de literatură au fost preoții, 
căci mai toate manuscrisele vechi sau noi ale acestor legende, 
cunoscute și păstrate în Biblioteca Academiei Române, 
sunt copiate de ei. Lucrurile își au explicarea lor, fiindcă 
aceste legende apocaliptice, pe lângă tendința de a ridica 
nivelul moral, mai vădesc şi preocuparea de a înălța în ochii 
poporului autoritatea preotului. Așa, de pildă, în Călătoria 
Maicii Domnului la iad, se înfățișează, între muncile pe 
care le îndură cei păcătoşi, şi chinurile celor ce n'au venit 
Duminica la biserică sau nu s'au ridicat. dinaintea preotulati 
când a ieșit din biserică (sunt osândiți să stea pe scaune 


înroșite în foc.) 


1 Vezi N. Iorga, Istoria Romdmilor vol. IV, Caialerii, p. Ll4 —I13, 

Codex Sturdzanus f. cu nota în limba slavă a lui Popa Grigore, din anul 1600, 
«când a fost învins Mihai Vodă la Mirăslău». 


Aceste legende, răspândite prin copii manuscrise, au fost 
adunate şi cusute la un loc de timpuriu în sbornice sau codice. 
Cel mai vechiu este Codex Sturdzanus, numit așa de Haşdeu 
după numele lui Dimitrie Sturdza, care l-a împrumutat marelui 
istoric și filolog pentru studiu și care apoi l-a dăruit Academiei 
Române. El a fost studiat și publicat de Hașdeu în text 
chirilic și cu o bună transcriere latină, în volumul al doilea din 
Cuvente den bătrâni. 

Codex Sturdzanus este alcătuit din două părți. Prima parte 
cuprinde o serie de legende, intitulate de Hașdeu teate măhă- 
cene : Legenda Duminicii, Legenda Sf. Vineri, Legenda lui 
Avraam, câte trele copiate de Popa Grigore, în Ardeal în satul 
Măhaciu, mai sus de Turda, între 1580—1619; a doua parte 
cuprinde o altă serie de legende: Legenda Sf. Sisinie, Călătoria 

Maicii Domnului la iad, Apocalipsul Apostolului Pavel, numite 
de Hașdeu texte bogomilice, precum şi un text Cugetări în Ora 
morții, pe care Hașdeu îl credea o creaţiune originală româ- 
nească cu caracter bogomilic. Acestea din urmă au fost copiate 
înainte de 1550 de un anonim și cusute într'un volum cu 
textele. măhăcene de Popa Grigore. 

Hașdeu, și, după el Gaster şi toți cei ce s'au ocupat de isto- 
ria literaturii noastre vechi, au pus în legătură literatura apo- 
crifă cu o mișcare eretică apărută în Bulgaria și imperiul bizan- 
tin în veacul al X-lea: bogomilismul. 


BOGOMILII 


Bogomilismul a fost o sectă eretică, născută în Asia Mică 
din fuziunea creștinismului cu dualismul persan. Din Asia, 


erezia a pătruns în Europa prin coloniștii greci şi armeni, aduși 
de împărații bizantini şi așezați la granițele de Nord ale Bizan- 
țului, în regiunea Adrianopolului și Filipopolului. Din aceste 
centre, curentul s'a întins în imperiul bizantin și mai ales în 
Bulgaria, unde a dobândit o mare putere de expansiune prin 
propaganda popei Ieremia Bogomil, care a trăit în secolul 
al X-lea, sub țarul Petru. Din Bulgaria, secta a trecut mai de- 
parte în Serbia, Bosnia şi Herţegovina și sa răsfirat în Oc- 
cident sub diferite numiri: Patarini în Italia nordică, Cathari 
(dela gr. KaGag6c = curat, fiindcă pretindeau că ei dețin învă- 
ţătura curată a Mântuitorului) în Germania și Italia -— de aci 
vine şi germanul Hetzer, boemul Katir = eretic, şi au ajuns 
până în sudul Franţei. Celebra sectă a Albigensilor, împo- 
triva căreia Papa Innocenţiu al III-lea a deslănțuit cruciata 
de exterminare, era şi ea o îndepărtată ramură a Bogomililor 
din Balcani. 

Erezia bogomilică a fost în creștere în Peninsula Balcanică 
până în secolul al XIl-lea, când sa pornit lupta pentru 
distrugerea ei. In anul 1111, împăratul bizantin Alexe Com- 
nenul deschide lupta, arzând pe rug în hipodromul din Constan- 
tinopol pe conducătorul sectei, pe medicul Vasilie, și pe cei 12 
apostoli ai săi. Câtva timp după aceasta, în Serbia, jupanul 
Ștefan Nemania începe o groaznică prigoană împotriva ereti- 
cilor, arzându-i pe rug sau aruncându-i în exil. 

In secolul al XII-lea și al XIII-lea, țarii bulgari Boril și 
Alexandru se străduesc și ei să înăbușe erezia în Bulgaria. In- 
vazia turcească a împiedicat însă extirparea bogomilismului din 
țara vecină. Aci, până târziu în secolul al XVII-lea, s'a menținut 
o făşie întinsă de 14 sate, înşirate între Nicopole, Vidin şi Fili- 
popol, care rămăseseră credincioase vechei erezii și refuzau 
crucea, deși aveau biserici. In veacul ai XVIII-lea, aceste resturi 
bogomilice au fost convertite la catolicism de către misionari 
franciscani veniți din Bosnia. Din aceste ținuturi au venit la 
noi, începând din anul 1688, emigranți bulgaro-pavlichieni, care 
s'au așezat în jurul Craiovei, a Râmnicului, în județul Vlașca 
şi în jurul Bucureștilor, la Cioplea. 

Doctrina bogomililor pleacă dela antagonismul dintre Dum- 
nezeu, ca principiu al binelui, și Satana, ca principiu al răului. 
Dumnezeu este creatorul lumii spirituale, invizibile şi eterne, 
Satana este creatorul lumii materiale, vizibile și trecătoare. 
Satana a creat trupul omului, Dumnezeu i-a dat sufletul. Satana 
a pus la cale căderea omului şi isgonirea lui din rai; el a stăpânit 
lumea până la venirea Mântuitorului. De aceea, Bogomilii res- 
pingeau Vechiul Testament care povestește rătăcirea omenirii 
sub influența Spiritului celui rău și nu admiteau decât Noul 
Testament. 

Pornind dela antiteza dintre suflet, creațiunea lui Dumnezeu 
şi dintre trup, creațiunea Satanei, și considerând vieața aceasta 
de pe pământca un popascătre vieața cea veșnică viitoare, 
Bogomilii predicau asceza, disprețuiau bunurile pământești, 
duceau o viață sobră, nu admiteau taina euharistiei cu pâine 
şi vin, combăteau cultul Sfinților și al icoanelor pe care le 
considerau ca rămășițe de idolatrie, nu admiteau Vechiul Testa- 
ment, care povesteşte epoca în care omenirea a fost sub stăpâ- 
nirea Satanei, respingeau crucea pe care o considerau ca o 
unealtă, cu care diavolul a chinuit pe Mântuitor. In vremurile 
de înflorire ale pan-slavismului, atunci când literatura apo- 
crifă era puţin cunoscută, savanții slavi atribuiau Bogomililor 
un rol important în creaţia și răspândirea literaturii apocrife. 
Hașdeu, şi, după el, Gaster, au împărtășit părerea slaviștilor și 
această părere a fost admisă fără nicio rezervă de toți istoricii 
noştri literari, ba răposatul Sbiera, care credea că prototipul 
Codicelui Voroneţean a fost tradus în secolul al XIII-lea, în 
sudul Dunării, punea în legătură cu erezia bogomilică înseși 
începuturile literaturii noastre. 

Din literatura bogomilică, trei cicluri de legendare, după câte 
știm până acum, au intrat în literatura noastră veche. Primul este 
legenda lui Adam și Eva în care apare tema zapisului cu Satana. 
Adam, isgonit din raiu, a fost silit, pentru a putea lucra pământul 
care era opera și proprietatea Satanei, să încheie cu el un zapis, 
prin care i-a cedat sufletul lui și al celor ce se vor naște din el. 
Satana a ascuns zapisul, scris pe o cărămidă, în apele Iordanului. 
Când Mântuitorul a venit la Sf. Ioan și a intrat în apele 
râului ca să primească botezul, s'a așezat peste cărămidă, 
sfărâmând-o. Acest motiv este împletit cu tema arbo- 
relui crucii. Adam, în agonie, trimite pe Sit și pe Eva să-i 
aducă din raiu o ramură din pomul cunoștinţii binelui și răului. 
Din această ramură, ai săi îi împletesc o cunună, pe care i-o 
pun pe cap în ceasul morții. Din cunună, a crescut un arbore, 


din care apoi sa făcut crucea, pe care a fost răstignit 


Mântuitorul. 

O altă legendă își propune, printr'un proces de interpretare 
simbolică, să arate cum crucea Domnului a fost ridicată pe locul 
unde zăcea căpățâna lui Adam și de aceea în icoanele pe care 
se zugrăvește răstignirea Mântuitorului se află sub cruce o 
căpățână. Sângele Domnului, revărsându-se peste ea, a răscum- 
părat-o din păcate. 

Legenda lui Adam și Eva se păstrează în mai multe manu- 
scrise din primul pătrar al secolului al XVII-lea, iar a doua 
despre, lemnul crucii, într'altă serie de manuscrise din prima 
jumătate a secolului al XVII-lea. 


In literatura noastră veche se mai cunosc încă două cicluri de 
legende cu vădit caracter bogomilic. Unul, care ni s'a păstrat 
într'un manuscript din sec. al XVIII-lea al Bibliotecii Academiei 
Române (nr. 1282 f. 164—177), povestește cum  Satanaii, 
invidios de creațiunea omului, a atras de partea sa o ceată 
de îngeri și furând veştmântul, stema și steagurile Domnu- 
lui s'a așezat cu scaunul de deasupra norilor și cum Dumnezeu 
a trimes pe arhanghelul Mihail, care, prin vitejia și iscusința 
lui, a izbutit să redobândească podoabele raiului. Această 
legendă al cărui prototip bulgăresc este publicat de profesorul 
Iordan Ivanov dela Sofia, a prins rădăcini adânci în fol- 
klorul nostru. In unele versiuni populare, tema aceasta s'a 
contaminat cu zapisul lui Adam, căci în aceste versiuni, 
culese de Voronca și alții (v. Cărţile pop., 1], p. 55), Dum- 
nezeu trimite pe arhanghelul Mihail sau pe Sf. llie să reia 
dela Satan zapisul încheiat cu primul om. Legenda luptei lui 
Satanail cu trimeșii Domnului pentru podoabele cerului este 
sursa unuia din cele mai frumoase cicluri de colinde populare 
«prada în raiu » în care se întâlnesc la olaltă gradaţia povestirii, 
mișcarea dramatică și frumusețea imaginilor. (v. Cărţile pop., 
Ap 37). 

A treia legendă bogomilică este o detaliere a unui fragment 
din Evanghelia lui Matei (cap. IV, versetul 1—12), în care se 
povestește disputa Mântuitorului cu Satana în pustie. Satana, 
văzând că, cu toate străduințele sale, nu izbutește să isgonească 
pe Mântuitor de pe pământ, se retrage pe un munte vecin 
și se pregătește de luptă. Domnul învălue muntele într'un 
nour negru; îngerii prind pe Satana și-l spânzură de toarta 


Mântuitorul distruge cărămida pe care se afla scris zapisul lui Adam cu Satana. Frescă din Mănăstirea Cozia. 


se 


68 ISTORIA LITERATURII ROMÂNE VECHI 


, mană EAI IP |. Ta Ma | 
> ba sgomptmt eng iai TAL | 
Ta AH, ge o as a rapel pu 
ICE ISO pie «e 2 0440 Che saro-06 
ma pă gb ancore E, 
A Apa ci p AXAT TAG 60 Int 
API aaa ri Urs 015 e Agra pre” | 
su ran tapparioțart Ata Pai 

PCagritol amo mananc » marti 
Aripa dv. AR PEM AA IC HER a 
3, 2 MA 221 09: Era paste stAHAE + d a 


d ast 


DM pro caarri «As avă 6 
A Bpă- cat pa € 3 MACAR, 
MAI re 460 20 axe cat e PR pe 
HAIHC ZA a rare ua €. a. 
sepale ii 0, 


E A4ş sp! 
piigei Căi ă îe a 
:= de i i: serice dea sa 


: 
sa 


Codex Sturdzanus. Pagină cuprinzând « Moartea Patriarhului Avraam », scrisă de 
Popa Grigore. 


cerului. În cele din urmă, Satana prefăcându-se pocăit, este 
iertat, dar, ajuns pe pământ, intră în inima Caiafei și pro- 
voacă răstignirea Domnului, care o primește pentru a împlini 
Scripturile și a mântui omenirea. Textul se păstrează într'un 
manuscris al Academiei Române din secolulal XVIII-lea. Ne-a 
venit din literatura bulgară, unde textul era cunoscut din se- 
colul al XIV-lea. La rândul lor Bulgarii l-au primit din Bi- 
zanț, unde apare încă din veacul al XII-lea. 

La atât se reduce literatura cu nuanță  bogomilică în 
literatura scrisă românească. 

In literatura orală a poporului, circulă azi un ciclu în- 
semnat de legende în care se vede concepţia dualistă a lumii, 
antagonismul dintre cele două mari puteri: Dumnezeu și 


Satana -- Dumnezeu creator al vietăţilor bune (calul boul, 
oaia, albina), Satana creator al celor rele (viespea, liliacul, 
șarpele). Exceptând una singură în care cei doi creatori apar 


alături ca urzitori ai omului — Satana plămădind trupul din 
lut, Dumnezeu hărăzindu-i sufletul — legendă care ne este 
atestată ca autentic bogomilică de către călugărul bizantin, 
contimporan cu secta, Euthimie Zygabenos, multe din celelalte 
au putut pătrunde la noi, precum am arătat în altă parte!, 
nu numai din Sudul Dunării, ci și din Iran, prin coloniile 
iraniene din Sudul Rusiei, 


1 Câsțile populare, |, p. 35—42. 


CODEX STURDZANUS 


Textele din Codex Sturdzanus însă nu au nimic comun 
cu bogomilismul. Pentru întâiași dată în Studii bizantino-ro- 
mâne, D. Russo a arătat că textul numit de Hașdeu Cugetări 
în ora morţii şi în care el vedea o creațiune originală românea- 
scă, de caracter bogomilic, nu este originală, ci este o întrețe- 
sere de fragmente luate din Diopira lui Filip Solitariul, din 
Evhologiu și din Viaţa Sf. Vasile cel Nou. 

Mergând pe drumul deschiside Russo, am arătat în 1929, în 
Cărţile populare în literatura românească, I, pag. 43—48 și mai 
ales 68, 73—75, 94—97, că nu se poate stabili nicio legătură 
nici între celelalte legende religioase din Codex Sturdzanus, Codex 
Martianus şi Codex Todorescu și între mişcarea bogomilică, 
pentru două motive destul de simple: 1. Textele apocrife din 
Codex Sturdzanus apar în literaturile creștine —siriacă, bizantină 
și coptă —cu 4—5 secole înainte de ivirea bogomilismului în 
Balcani, și al 2-lea, că ele cuprind idei ce vin în contradicție fla- 
grantă. cu doctrina Bogomililor, aşa cum o cunoaștem din expu- 
nerea călugărului bizantin contimporan, Euthimie Zygabenos. 
Așa de pildă, Bogomilii, ca şi Albigensii, nu admiteau învierea 
trupului pe care îl considerau ca operă a Satanei, deosebin- 
du-se în această privință de biserica ortodoxă, care crede că 
în ziua judecății din urmă, sufletele vor învia în trupurile pe 
care le-au părăsit. In Apocalipsul lui Pavel este un pasaj în 
care, după ce se povestește că îngerii iau sufletul omului drept 
din trup, sejîntore,și-i spun: «Suflete, cunoașteți trupul tău de un- 
de ai ieşit, că iară te vei întoarce în trupul tău la ziua de înviere ». 
Bogomilii disprețuiau crucea; în legendele din Codex Sturd- 
zanus sunt pasagii din care reiese venerația pentru crucea pe 
care a fost răstignit Mântuitorul. Bogomilii respingeau împăr- 
tășania cu pâine și vin, pe care o considerau ca un sacrificiu 
adus demonilor. In Călătoria Maicii Domnului la iad, această 
taină a euharistiei este învăluită într'o aureolă divină. Bogomilii 
propovăduiau dogma celibatului; în Călătorie nu numai că nu 
este combătută căsătoria, dar ea este admisă chiar pentru 
preoți. 

Renunțând dar la clasarea făcută de Hașdeu în texte bogo- 
milice și măhăcene, vom împărți scrierile din Codex Sturdzanus 
după cuprinsul lor în două grupe: 1. literatură apocrifă apoca- 
liptică,, care, în numele Apostolilor sau al Sf. Fecioare, ne desvălue 
într'o formă plină de simboluri, tainele lumii de dincolo de moarte 
și 2. legende hagiografice. Acestea, într'o lumină de miracol, ne 
povestesc viața supra-omenească a marilor iluminați, care și-au 
sacrificat viața pentru triumful creștinismului precum şi 
marilor asceţi, care și-au mortificat trupul pentru a-și mântui 
sufletul. 

Ciclul legendelor apocaliptice este reprezentat în Codicele 
Sturdzan prin următoarele trei texte: Apocalipsul Apostolului 
Pavel, Călătoria Maicii Domnului la iad şi Moartea lui Avraam. 
La acestea s'ar putea adăuga, prin caracterul ei, şi Epistolia 
Domnului nostru Iisus Christos sau Legenda Duminicii. 

Apocalipsul Apostolului Pavel a fost plăsmuit prin veacul 
al IV-lea d. Ch. cu intenția de a lămuri pasajul obscur din scri- 
soarea a Il-a a Apostolului, în care acesta, povestind celebra 
viziune pe care a avut-o în Valea Damascului și care l-a con- 
vertit din cel mai înverșunat vrăjmaș al creștinilor în cel 
mai zelos apostol, spune textual că a fost răpit la al treilea cer 
și a auzit și văzut lucruri pe care niciun om nu le-a auzit și nu le-a 
văzut. De fapt, tendința apocalipsului este să pună în relief 
contrastul dintre grădinile raiului cu cetatea de pietre scumpe 
și mărgăritare de o parte şi dintre veşnicul întuneric al infernului, 
unde se muncesc în râuri de foc cei păcătoşi, de altă parte. 

Acest apocalips a avut mai puțină răspândire în literatura 
veche românească, deoarece versiunea lui derivă după un text 


CODEX STURDZANUS 


sârbesc mutilat, care fusese tipărit la începutul secolului al 
XVI-lea la Veneţia, de tipograful sârb Bozidar Vukovic. 

Călătona Maicii Domnului la iad, copiată în Codicele Stur- 
dzan pe la 1580, stăruește asupra chinurilor din infern, unde 
diferitele grupe de păcătoși se sbat, ca şi în infernul lui Dante, 
în chinuri din ce în ce mai grele cu cât Sf. Fecioară intră mai 
adânc în împărăția întunerecului. 

A treia legendă, Moartea lui Avraam, după ce ne descrie 
bunătatea, lui Avraam, care nu se așează niciodată la masă fără 
oaspeţi, ne povestește împrejurările în care Patriarhul a văzut 
tainele cerești. Ieșind odată cu fiul său Isac să caute un oaspe 
pentru masă, întâlnesc sub poalele unui munte un călător 
obosit pe care îl aduc în casa lor. Peste noapte, Isac are un vis 
revelator, şi atunci străinul, care nu era altul decât îngerul 
Domnului, se destăinue lui Avraam, spunându-i că e trimis de 
Domnul să-i ridice sufletul. După cererea stăruitoare a luiAvraam 
îngerul, îngăduindu-i să mai trăiască încă, îl ridică pe un car 
de foc la cer, unde Patriarhul vede, în pragul raiului, masa de 
judecată a lui Sit, calea îngustă care duce spre raiu, calea largă, 
care duce spre iad și alte taine divine. 

Versiunea din Codex Sturdzanus se încheie aci, dar alte ver- 
siuni, traduse din grecește, la sfârșitul secolului al XVII-lea sau 
începutul secolului al XVIII-lea, ne povestesc cum Patriarhul, 
scoborit pe pământ nu se mai îndură să se despartă de ai săi. 
Dumnezeu trimite atunci moartea, care dându-i să bea din 
paharul ei, Avraam își dă sufletul, pe care un cor de îngeri îl 
duc spre cer. 

In afară de aceste trei apocalipse, care desvăluie tainele 
lumii de dincolo de moarte, cu contrastul dintre paradis și infern, 
a mai circulat în vechea literatură românească un al patrulea 
apocalips, care destăinuia maselor populare tainele judecății din 
urmă. Este Apocalipsul Sfântului loan Bogoslovul, descoperit de 
regretatul N. Drăganu, într'un codice din veacul al XVI-lea, și pe 
care l-am găsit apoi şi într'o serie de manuscrise din biblio- 
teca Academiei Române. Textul nu se poate identifica însă, 
după cum credea Drăganu, cu textul bogomilic descoperit 
în arhivele inchiziției din Carcassone — oraș în Sudul Franţei 
— unde fusese pe vremuri un important centru al ereziei al- 
bigense. Dimpotrivă, în forma în care îl avem în literatura 
noastră, el are concepții ortodoxe: venerarea profeților, adorarea, 
crucii, ideea că, la ziua judecății din urmă, oamenii vor învia 
cu trupul. Textul povestește, după cum arată titlul, cum 
Apostolul, urcându-se în muntele Tavorului, se roagă Dom- 
nului să destăinue cele ce vor fi în ziua judecății din urmă. 
Intr'o lumină orbitoare, Mântuitorul, deschizând cerul, îi 
arată lucrurile simbolice —o carte pecetluită cu 7 peceţi — și 
îi destăinuie sensul lor și zilele de agonie ale lumii, când va 
veni Antihrist pe pământ să amăgească omenirea, când îngerii 
vor aprinde pământul și când toate cele trecătoare se vor mistui. 

La literatura apocalipselor apocrife se poate adăuga şi Le- 
genda Duminicii sau Epistolia Domnului nostru Isus Chyistos, 
care se păstrează în Codex Sturdzanus. E vorba de o piatră 
căzută din cer, mică la vedere, dar așa de grea că nimeni nu o 
putea ridica. Abia după ce Patriarhul Ierusalimului şi soborul de 
preoți s'au rugat trei zile, piatra s'a deschis şi în ea s'a găsit 
scrisoarea Domnului, sfătuind omenirea să serbeze Duminica, şi 
amenințând cu cele mai grele pedepse cerești pe cei cari vor 
nesocoti Duminica şi vor călca legea Domnului. 

Cum era, de așteptat, această literatură, răspândită de preoți 
în masele credincioșilor de pe vremuri, a avut un adânc ră- 
sunet în păturile populare. Cu deosebire Călătoria Maicii Dom- 
nului la Iad şi Legenda Duminicii, care se citesc și azi cu evlavie 
în lumea satelor și sunt socotite ca amulete, aducătoare de noroc 
și păzitoare de primejdii, au împrumutat materiale pentru ciclul 
colindelor religioase. Scena muncilor din iad din pridvorurile 

Codex Sturdzanus. Pagină cuprinzând un fragment din Călătoria Maicii Domnului la iad, 


scrisă pe un anonim (vezi mai sus pag. 66) 


multor biserici de sate este zugrăvită adesea cu elemente 
care amintesc Călătoria. Nu mai puţin norocos a fost, în 
ceea ce privește influența asupra poporului, Apocalipsul apo- 
crif al Sfântului loan Bogoslovul. Mai tot ciclul credințelor 
populare despre sfârșitul lumii, cu mitul lui Antihrist, cu lupta 
lui pentru a amăgi omenirea, cu victoria asupra lui 
Enoh și Ilie, cu focul care va mistui pământul pleacă dela 
acest apocrif și dela o altă carte, intrată mai târziu în lite- 
ratura noastră din literatură rusească, pe la jumătatea sec. 
al XVIII-lea: Semnele venirii lui Antihrist. 


BIBLIOGRAFIE. Despre literatura apocrifă s'a scris foarte mult în timpurile 
din urmă. Lămuriri suficiente şi o bibliografie bogată la N. Cartojan, Cărțile 
populare în literatura românească, vol, I, p. 22—23, Bucureşti, 1929 (ed. Casa Şcoa- 
lelor). 

Doctrina Bogomililor a fost expusă de un călugăr învăţat, Evtimie Ziga- 
ben os, contimporan cu Alexe Comnenul, împăratul care a deslănțuit prigoana îm- 
potriva ereziei din Bizanţ. El pretinde că a ascultat, ascuns în spatele tronului, con- 
vorbirea dintre împăratul bizantin şi în medicul Vasilie, căpetenia Bogomililor 
care, în urma acestei convorbiri, a fost ars pe rug, împreună cu cei 12 apostoli ai 
săi. Opera lui Zygabenos se numeşte Panoplia Dogmatica (IZavoriia Aoyuari1)). 
Este o operă de dogmatică în care se expun doctrinele sectelor care minau creşti- 
nismul pentru ca apoi să fie combatute punct cu punct. Textul grecesc a fost 
publicat pentru întâiaş dată la Târgovişte în 1710 (de frica Turcilor s'a scos capito- 
lul privitor la Sarasini). Textul grecesc întreg a fost publicat de Migne în Pa- 
tologiae cursus complelus. Series gradeca posterior, Tom CXAN. Capitolul despre Bogo- 
mili republicat de G. Ficker, Die Phundagiaten, Leipzig, 1908, după un ms. 
din Bibl. Universităţii din Utrecht. 

Pentru Bogommilii din Bulgaria avem un izvor contemporan în cele 13 cuvântări 
ale Prezbiterului Cozma, îndreptate împotriva ereticilor. Aceste cuvântări au fost editate 
în timpul din urmă de un învăţat rus: M. Popruzenko, CB. nosmsI npecenrepa 
exoBo ua epernicit, Petersburg, 1907. O traducere în limba română a dat Alex. 


Iordan. /svoare bogomilice. Predica presbiterului Cosma. București, 1938. 

Un sinodic al ţarului Boril, care a început persecuția Bogomililor în Bulgaria, 
tradus din grecește în anul 1211, după ce secta a fost distrusă, pentru a stabili nor- 
mele credinţei pravoslavnice, cuprinde adaose interesante, dintre care unele privesc 
erezia bogomilică. Sinodicul a fost publicat şi el în Cunoguuk iapa Bopuxna 


Sofia, 1928. 
Un al patrulea izvor ni-l procură Patriarhul Eftimie din secolul al XIV-lea. 


Acesta, într'o biografie a episcopului Ilarion din Moglena (o dieceză din Bulgaria, 
unde erau numeroși Bogomili), a înserat și discuţiile pe care episcopul Ilarion le-a 
avut cu ereticii. Biografia a fost publicată de E. Kalu zniacki, Werhe 
des Patriarchen von Bulgarien Euthymius, Wien, 190], p. 27 — 58. 

In sfârşit, un alt izvor, pentru cunoaşterea bogomilismului, este o operă a 
Episcopului loan Torquemada. Acesta fusese însărcinat de Papa Sixt să con- 
vertească la catolicism resturile Bogomililor din Bosnia. In acest scop, el a intocmit 
în anul 1461, un « Symbolum verilatum jidei romana: ecclesiae », în care se enumăra 
15 puncte ale ereziei maniheice, pentru a fi apoi combătute din punct de vedere 
catolic. Simbolul a fost publicat de Fr. Racki in Siarine, XIV (1882), p. 1 şi 
urm., Zagreb. 

Un studiu important pe baza tuturor izvoarelor în literatura bulgară este al prof, 
lordan lvanov, Boromuiereni rnuru H Nerenaui (Cărţi şi legende bogo- 
milice), publicat de Academia bulgară în 1925, Sofia. 

TENTE: Legenda lui Adam şi Eva a fost publicată de Dr. M. Gaster după 
un manuscris dela începutul secolului al XVII-lea (circa 1600— 1625), în Revista 
pentru istorie, arheologie și filologie, 1 (1883), p. 78—80 şi reprodus în Chresto- 
majie română, 1, p. 63—65. 

In legătură cu această legendă stă și textul versificat: Cântecul lui Adam pentru 
care vezi mai pe larg Cărţile populare în literatura românească, |, p. 55 și urm. 

Pentru Lupta arhanghelului Mihail cu Satanail şi Disputa lui Isus cu Satan: vezi 
pe larg N. Cartojan, Cărțile populare în literatura românească Il (Fundaţiunea 
pentru literatură și artă Regele Carol 11), Bucureşti 1938 p. 34—37; 85—87. 

In literatura orală a poporului nostru se găsesc însă numeroase legende cu ca- 
racter bogomilic pentru care vezi mai pe larg |. A. Candrea, Iarba fiarelor, 
Bucureşti, Cultura Naţională, 1928, p. 59—67 şi N. Cartojan, Cărțile populare 
în literatura românească, vol. I, p. 35 - 42. 

Textele apocrife din Codex Sturdzanus (Apocalipsul Apostolului Pavel, Călătoria 
Maicii Domnului la iad, Moartea lui Avraam, Legenda Duminicei, Legenda Sf. Si- 
sinie), precum şi legenda hagiografică a Sf. Vineri au fost publicate de B. P. 
Haşdeu, în Cuvente den bătrâni, vol. Il. 

Alte versiuni din Apocalipsul Apostolului Pavel, Apocalipsul Maicii Domnului 
au fost publicate de N. Drăganu, Două manuscripte vechi: Codicele Todorescu 
şi Codicele Marțian, Bucureşti (Academia Română), p. 200 și urm. 

O altă versiune cu rotacism (reprodusă în facsimil), N. lorga, Istoria Romă- 
nilor, vol. IV, Cavalerii, p. 114 —115. Nu este însă din secolul XV. Cf. N. Dră- 
ganu, Dacoromania, IX, 1936-—1938, p. 219—224. 

O versiune desvoltată din Moariea lui Avraam a fost publicată de Dr, M. Gaster 
în The Transactions of the Sociely of Biblical Archaeology, IX (1887), p. 195—199, 
text românesc şi traducere engleză după un manuscris din 1750. 

Textul Apocalipsului lui Joan Bogoslovul a fost publicat de N. Drăganu, 
Două manuscriple : Codicele Todorescu și Codicele Marjian, p. 229. 

Pentru alte manuscrise inedite din colecţia Academiei Române precum şi pentru 
texte slave publicate de N. Tihonravov, A. Pypin, I. Porfiriev şi alţii şi pentru 
prototipe greceşti a se vedea Cărțile populare în literatura românească, vol. |, la 
capitolele respective. 

STUDII. O expunere detailată pentru domeniul românesc, cu o bibliografie mai 
completă se găsește în studiul meu, Cărțile populare în literatura românească, vol. |, 
Epoca influenței sud-slave, p. 24 -- 34, Bucureşti, 1929. unde este studiată şi întreaga 
literatură apocrifă. 


LITERATURA HAGIOGRAFICĂ 


Deși curentele reformiste erau împotriva cultului sfinților 
-— ne reamintim de prefața Cazaniei lui Coresi: « sfinții morți 
nu ascultă rugăciunea noastră » — totuși preoţii români din 
părțile ardelenești au tradus, de timpuriu, şi au pus în circulație 
și câteva vieți de sfinţi, care alcătuesc un capitol interesant în 
literatura noastră veche: legendele hagiografice. 

Literatura aceasta fusese alcătuită în vremurile de adânc 
misticism ale evului mediu, când cultul sfinților luase un avânt 
așa de puternic, încât drumurile care duceau către centrele 
în care se păstrau moaștele sfinților —— numite în documentele 
timpului strata publica peregrinorum — erau înțesate de ala- 
iuri lungi de pelerini, porniţi din toate părțile lumii creștine. 
Pentru a satisface curiozitatea pioasă a mulțimilor, care veni- 
seră pe drumuri prăfuite din adânci depărtări, avide de a 
cunoaște vieața şi minunile sfinților, al căror sprijin îl cereau, 
cărturarii din jurul sanctuarului în care se păstrau moaștele 
lor, au alcătuit legendele hagiografice. 

In plăsmuirea acestor legende, autorii lor s'au servit de ma- 
terialul pus la îndemână de tradiția populară care pleca, fi- 
rește, de la povestirile martorilor contemporani cu sfântul; 
dar acestea transmise din generaţie în generație, fuseseră 
în mod inconștient prelucrate —cum de altfel se petrec 
lucrurile şi azi sub ochii noștri—de imaginaţia populară: 
cadrul istoric și geografic în care se desfășurase vieața reală 
a sfântului fusese șters, iar în locul lui fantezia creatoare a 
poporului, folosindu-se de străvechile legende populare, a 
creat tipul generic al sfântului, în care latura miraculoasă a 
vieții fusese accentuată și subordonată unei concepţii a parte. 

In elaborarea elementului miraculos din legendele populare, 
hagiografii au fost influențați de curentele filosofice ale tim- 
pului și, în primul rând, de mistica neoplatoniciană. Aceasta 
susținea că în timpul extasului religios, sufletul omului se 
poate desprinde de materialitatea trupului și că pătruns de 
divinitate, stă mai presus de legile naturii, pe care le înfruntă. 
Pentru hagiograf, sfântul este campionul lui Dumnezeu pe pă- 
mânt în lupta contra păgânismului și a ispitelor acestei lumi 
trecătoare, cu care Duhul Răului caută să primejduiască mân- 
tuirea omenirii. In ceasurile de tortură, ei se confundă în su- 
fletul lor cu Mântuitorul, care radiază în jurul lor nimbul sfin- 
țeniei. Acest nimb al sfinţeniei creează în jurul mucenicilor un fel 
de pavăză invizibilă care destramă puterea. legilor fizice ale na- 
turii şi înalță sufletul și trupul celui prigonit de vrăjmaşii Mân- 
tuitorului, dincolo de granițele naturii materiale. De aceea, când 
se scoboară în arenă, unde se dau drumul fiarelor sălbatece, 
acestea nu se reped la ei. Torturile cele mai groaznice nu-și 
mai pot produce efectul, fiindcă trupul sfântului, ocrotit prin 
harul divin, este imun: săgețile nu-l străpung, flăcările nu-l 
mistuie, otrava nu-l distruge, până în clipa când Mântuitorul 
îi primeşte sufletul, oferindu-i cununa de martir. 

In afară de ciclul acesta al marilor martiri, care şi-au dat 
vieața pentru izbânda ideii creştine, literatura hagiografică mai 
cuprinde un alt ciclu mare de legende, acel în care se proslăveşte 
vieaţa marilor asceţi. Se știe că, în veacul al IV-lea, după ce 
Constantin cel Mare a admis creştinismul în imperiul său, pri- 
gonirea creștinilor a încetat și, cu aceasta, s'a încheiat și epoca 
martirilor. Admiraţia lumii creștine începe să fie atrasă atunci 
către o altă formă a eroismului mistic: asceţii. Aceştia — oa- 
meni simpli ori cărturari versaţi în filosofia timpului sau chiar 
mari împărați bizantini — în misticismul lor fanatic, se lepădau 
de toate bunurile vieții pământeşti și, departe de valurile sgo- 
motoase ale lumii, în văgăunile munților sau în pustiuri, duceau 
o vieață aspră de absitență, mortificându-și trupul pentru a 
obţine harul mântuirii divine. Admirând credinţa lor înflăcărată, 
biserica i-a trecut și pe ei în rândul sfinților. 

Din literatura secolului al XVI-lea și începutul celui de al 
XVII-lea au ajuns până la noi și trei legende hagiografice: 
legenda Sf. Vineri, a Sf. Sisinie şi a Sf. Alexie — primele două 
în Codex Sturdzanus, cea de a treia într'un codice găsit la Co- 
halm, de d-l Ilie Bărbulescu, fost profesor la Universitatea din 
Iași. 

Legenda Sf. Vineri este o legendă de martiră în care ni se 
povesteşte cum sfânta, pornind în lume să propovăduiască 
învățăturile evangheliei, a fost legată pe cruce și osândită să 
fie arsă de vie, cum a fost mântuită de un înger; cum apoi a 
scăpat neatinsă dintr'un cazan cu smoală clocotindă și cum, în 
cele din urmă, un împărat păgân i-a tăiat capul. Legenda aceasta 
s'a resfrânt în colindele religioase și în descântece: 


Cine poate spune povestea Sfintei Vineri 
S'o zică 

Joi sara de două ori 

Vineri dimineaţa de trii ori, 

Că l-oiu scoate din lăcuri, 

Din păcuri, 

Și l-oi duce 

Une-o hi mesă 'ntinsă, 

Făclii aprinsă, 

Isvoarăle reci şi fântăni curate. 

Cărțile populare |, p. 1601 
grăeşte un descântec din Hunedioara. Partea finală a legendei, 
în care Sfânta se roagă lui Dumnezeu să ia în paza lui pe cei 
ce-i cinstesc ziua și să blesteme pe cei ce nu i-o cinstesc, este 
obârșia unui întins cerc de superstiții populare privitoare la 
interdicția de a munci Vinerea: — « Vinerea nu se face leşie, nici 
se toarce, nici se coasă, nici cămăși se spală, că e rău de pățit »— 
şi la o mulțime de păţanii ale celor ce n'au respectat ziua sfintei. 

Legenda Sf. Sisinie este un vechiu descântec, desprins din 
ciclul formulelor magice ale vechei Asirii, care a fost prelucrat 
în legendă hagiografică în Egiptul elenistic — unde s'a desco- 
perit acum 30 de ani, de către un arheolog francez, cea mai ve- 
che formă a legendei, zugrăvită pe frescele unei mănăstiri creștine 
de pe la anii 400. Este o poveste sumbră despre sfântul care, 
luându-se pe urmele Diavolului, fiindcă răpise din leagăn copiii 
surorii sale, îl găsește, după spusele măslinului pe care-l bine- 
cuvântează, în fundul mării și, după ce-l silește să restitue copiii, 
îl bate cu buzduganul ca să-și spună numele și formele în care 
se preface când răpește copiii. Se știe că, după concepțiile popu- 
lare, Duhul rău se poate preface în tot felul de vietăți și că, în 
fiecare din aceste metamorfoze ale sale, el poartă câte un nume 
special. Cine cunoaște numele și-l pronunță sau îl scrie, are pe 
Diavol în puterea lui. De aceea legenda scrisă se întrebuințează 
și azi mai ales în satele din Bucovina și Moldova, ca amulet 
de către lehuze și noii născuți, împotriva influenței nefaste a 
Diavolului. Dacă nu se ia această precauţie, atunci se poate 
întâmpla ca copilul să se îmbolnăvească de samcă (un nume 
pe care-l poartă Diavolul în această legendă) și atunci pentru 
a-l tămădui se recurge la descântece numite «de samă». 
Un descântec asemănător, scris pe foi de plumb, în limba 
slavă, cu particularități fonetice sârbești din sec. XIII, a fost 
descoperit la noi în nişte săpături făcute la Turnu-Severin, 
de d-l C. Bărcăcilă. 

Cea mai interesantă legendă hagiografică este însă a S/. 
Alexie, a cărui duioșie a ispitit din veacul al XI-lea și condeiul 
unui truver francez. 

Sf. Alexie, fiul unui nobil roman, îşi părăsește soția în noaptea 
nunții și, ducându-se la țărmul mării, se îmbarcă pe o corabie 
care-l duce în limanurile Capadochiei. Aci, în tovărășia unui 
sihastru, pleacă spre Edesa, unde se păstra icoana nefăcută de 
mâini omenești, pe care Mântuitorul o trimisese lui Avgar. 
Iși împarte averea săracilor și, devenit mai sărac decât cel mai 
sărac cerșetor, îşi petrece vremea în umilință și rugă, la ușa 
bisericii. Servitorii tatălui său, trimiși în lume pe urmele lui, 
trec pe lângă el, fără să-l recunoască. Soția și părinții rămân 
desnădăjduiți. Trec astfel 17 ani, până când, într'o noapte, 
Sf. Fecioară se arată în vis unuia dintre preoți, cerându-i să 
aducă în biserică pe «omul lui Dumnezeu ». Alexe este astfel 
descoperit; vestea despre sfințenia lui se răspândește în toată 
țara. Dar el se face nevăzut, pleacă spre țărmul mării și se 
îmbarcă pe o corabie, care, surprinsă de furtună, îl aduce în 
limanurile copilăriei sale. Rătăcind pe străzile Romei, întâl- 
nește pe tatăl său, care nu-l recunoaște, dar care, în amintirea 
fiului său, pe care îl credea pierdut, îi dă adăpost în casa sa, 
Acolo trăiește 17 ani, sub scara tatălui, fără să se destăinue 
nimănui, nici părintelui, nici mamei, nici soției sale, care-i 
rămăsese credincioasă. Abia la sfârșitul vieţii lui, printr'o 
minune dumnezească, se desvăluie misterul care-i acoperise 
vieața. 


Această legendă al cărui sâmbure îl formează o poveste 
siriacă din secolul al V-lea, prelucrată în Bizanț şi mai târziu 
în Roma, a pătruns în literatura noastră dela sfârșitul secolului 
al XVI-lea sau începutul celui de al XVII-lea și a avut un ră- 
sunet deosebit în sufletul popular. 

Sim. Florea Marian a cules un ciclu de legende în care vieața 
Sf. Alexie a fost prelucrată de imaginația populară, cu elemente 
felurite — unele venite din romanul lui Varlaam și Ioasaf, altele 
chiar burleşti, împrumutate din ciclul lui Păcală. 

LITERATURA DIDACTICĂ 


Trecerea dela literatura apocrifă la cea didactică era ușor 
de făcut, deoarece literatura didactică dela începutul culturii 
noastre era alcătuită din texte în care maximele, elementele 
rudimentare de științe naturale și precum și cele narative, legende 
și istorioare, sunt subordonate unor idei morale și religioase. 

Literatura didactică este reprezentată în secolul al XVI-lea 
și începutul celui de al XVII-lea, în afară de Invățăturile lui 
Neagoe Basarab către fiul său Teodosie, despre care ne-am 
ocupat la locul său, prin două texte: unul venit din Egiptul 
elenistic prin vechiul Bizanţ: Fistologul, altul venit din litera- 
tura Italiei medievale: Fiore di virtu. 

FISIOLOGUL. Fisiologul este o interesantă carte, alcă- 
tuită — după cum conchide Max Wellman într'un studiu re- 
cent — în secolul al IV-lea, poate în Egipt, sub influența cu- 
rentelor neopitagoriciene și a altor curente mistice din Orient, 
care căutau să descopere calitățile oculte ale lucrurilor, avantajele 
magice și simbolurile lor religioase. 

Este, de fapt, un fel de tratat de zoologie și de morală în 
același timp, în care animalele și păsările, după ce sunt descrise 
cu obiceiurile reale sau închipuite, sunt interpretate apoi ca 
simboluri ale unor idei morale și religioase. 

In ciclul animalelor descrise de Fisiolog, se găsesc și anima- 
lele fantastice din miturile popoarelor vechi, ca de pildă: fi- 
nixul, o pasăre ca păunul, cu capul de aur, care ar fi trăit pe 
lângă cetatea Heliopol. Acolo sta nouă ani pe cedrii Livanului, 
fără să se hrănească fiindcă —ne spune textul — era hrănit 
de Duhul sfânt. După nouă ani i se umpleau aripile de mireasmă 
şi, auzind toaca preotului din cetate, intra cu el în biserică, se 
așeaza, pe jertfelnic și se aprindea, mistuindu-se în cenușe, 
pentru ca apoi, & doua zi, preotul să o găsească renăscută și 
întinerită. Alte animale mitice din Fisiolog sunt vasiliscul, un 
fel de balaur cu privirea înveninată, care ucide dela distanță, sau 
gorgonia, un monstru cu chip de femeie și cu perii capului de 
balaur. 

Pentru a ne face o idee de structura acestei curioase cărți, 
iată, de pildă, cum este descrisă gheonoaia sau ciocănitoarea: 

« Gheonoaia sboară din copaciu în copaciu, scobind lemnul 
și ascultă cu urechea și dacă află lemnul tare şi vârtos, ea fuge 
dela dânsul, iar unde află lemn slab și găunos, ea tot scobeşte 
şi să sălăsuește într'însul ; şi acolo scoate Şi puii săi; și lăcuieşte 
într însul. 

Aşa și Diavolul: umblă din om în om, cercând cu vicleșugul 
său şi dacă găseşte om slab să sălășluiește într'însul, iar dacă-l 
găsește postind și rugându-se sau făcând milostenie, el fuge 
că nu-i place». 

După cum se vede descrierea păsării este urmată de 
interpretarea simbolică. 

In felul acesta sunt descrise și interpretate în sensul unui 
simbol moral o mulțime de animale și păsări: pelicanul, care-și 
sfâșie pieptul pentru ca din sângele lui să-şi hrănească puii, 
este interpretat ca un simbol al Mântuitorului, care s'a răstignit 
pe cruce, pentru ca prin sângele lui să mântuie omenirea 
de păcatul primitiv; porumbeii, care umblă totdeauna în 
stoluri, pentru ca să se ferească de șoim, sunt dați ca pildă 
creștinilor care trebue să se adune în cete la biserică spre a 
se feri de Diavol. 

Fisiologul a fost alcătuit, după cum sa spus, în Egipt, 
unde se încrucișa cultura elenistică cu cea iudaică și orientală 
și cu creştinismul. Din Egipt a pătruns în Bizanţ și a intrat 
de timpuriv, poate din veacul al V-lea, în Occidentul latin — 
unde, sub numele de Bestiarii, a fost tradus și prelucrat în 
toate limbile romanice și germanice. Elementele fantastice, pe 
care le conținea, nu au izbit mentalitatea naivă a lumii me- 
dievale, lipsită de spiritul critic pe care ni-l dă astăzi progresul 
ştiinţelor exacte. De altfel, însuși Sf. Ieronim, traducătorul Bi- 
bliei în latinește, ne povesteşte într'una din scrisorile sale scena 
întâlnirii în pustiu a Sfântului Antoniu cu un satir, care ar fi 
cerut sfântului să se roage pentru el lui Dumnezeu. 

Când asemenea naivități se găseau până și în scrierile Sfinților 
Părinți, nu trebue să ne mirăm că elementele din Fisiolog au 
pătruns în romanele courtois ale Franței medievale, ca, de pildă, 
în Floire et Blanchefleur, sau în operele truverilor ca Thibaud, 
contele Champagnei și regele Navariei, ori în ale istoricilor şi natu- 
raliștilor ca Jacques de Vitry ş. a. Bestiariile s'au bucurat astfel 
în evul mediu de o largă popularitate. Au inspirat până și arta 
căreia i-au împrumutat motive decorative pentru turnuri, pen- 
tru fațade, pentru portaluri, amvoane și vitraliurile domurilor 
precum și ornamentații pentru vignetele și inițialele manuscri- 
selor. 

Nu mai puțin răspândit a fost Fisiologul în literaturile bal- 
canice. 

Dela Bizantini, Fisiologul a călătorit mai departe la Slavii 
sud-dunăreni, unde a fost tradus în două epoci diferite: odată 
în epuca de aur a vechii literaturi bulgare, altădată mai târziu, 
în epoca de supremație a literaturii sârbești. 

La noi, Fisiologul se pare că a pătruns de timpuriu ; se cunosc 
până acum vreo șase manuscrise, dintre care cel mai vechiu 
a fost copiat în 1693,de Costea Dascălul, din biserica Șcheilor, 
din Brașov şi a fost republicat, cu un studiu, de doamna 
Margareta Mociorniță — Constantinescu în facsimile și transcriere 
latină. Toate aceste şase manuscrise descind din acelaşi prototip 

— mult mai vechiu, poate din secolul al XVI-lea sau începutul 
celui al XVII-lea, tradus la rândul său după o versiune 
sârbească. 

Versiunea aceasta, tradusă din slavonește. este însă sumară ; 
de aceea în epoca influenței grecești s'a făcut o nouă traducere 
după un text, mult mai complet, al lui Damaschin Studitul, 
arhiepiscopul Naupactei, venit la noi într'o tipăritură venețiană, 
sau în manuscris, adus din muntele Athos. Nu știm cui se dato- 
reşte aceactă nouă traducere, dar, versiunea cea mai veche se 
păstrează întrun manuscris, copiat în anul 1774, de dascălul 


Duma și publicat de C. N. Mateescu în Calendarul și revista 
Ioan Creangă pe 1914 şi 1915. 

Fisiologul a fost destul de răspândit în literatura noastră 
veche. El a îmbogățit comoara tradițiilor populare cu legende 
despre animale și păsări, ca de pildă despre pelican sau despre 
amărâta turturică, acea duioasă istorioară despre pasărea, 
care, rămasă fără soț, nu se mai așează pe lemn verde, nici 
nu mai bea apă limpede. Această temă se găsește în Invățăturile 
lui Neagoe, în Evanghelia învățătoare dela Dealu, a fost culeasă, 
în mai multe variante din gura poporului în Muntenia și Bucovina 
şi a fost literalizată la începutul secolului trecut de Enăchiță Văcă- 
rescu (după liricul grec Psalidas) și de Asachi (Păsăruica stin- 
gheră). Un alt animal fantastic din Fisiolog, utilizat adesea ca 
motiv decorativ în miniaturile manuscriselor din mânăstiri și 
pomenit de multe ori de scriitorii noştri vechi, este vasiliscul, 
balaurul cu privirea fermecată, dar în același timp otră- 
vitoare. Stolnicul Constantin Cantacuzine, vorbind în /sforia 
Țării Româneşti de împărații romani din epoca decadenței, 
spune că erau «măi răi și mai cruzi decât fiarele...şi decât 
aspidele şi vasihișcii cei otrăvitori şi veninați ». (ed. Iorga p. 85) 
Nicolae Filimon, în romanul său Ciocoii vechi şi noi, descrie astfel 
belșugul din casa lui Dinu Păturică: « Vutcele și cafelele cele 
mai bune, ciubucele și narghilelele cele umplute cu parfumatul 
tutun al Siriei, ...și femeile cele cu ochii mai fermecători 
decât ai vasiliscului...» El a intrat şi în creațiunea poetică 
a lui Eliade Rădulescu, care-l pomeneşte în oda sa, La 
Schiller: 


Du sarcina, o suflet, du corpul după tine, 

In sus pe calea strâmtă, cu filii, cu consoarte; 
Te luptă cu Ananga, cu aspra neavere, 

Cu limbile de şarpe, cu ochi de vasilisc. 


Vasiliscul nu este aci, cum comentau într'o vreme autorii 
noștri de cărți didactice, «șopârla, care-și schimbă coloarea 
pielii, cameleonul », ci balaurul fantastic din Fisiolog, care 
are privirea aşa de înveninată, încât ucide cu ea dela distanță. 


FIORE DI VIRIU 


Al doilea text cu caracter didactic al sec. XVI românesc 
are o origină italiană. Este Fiore di virtă, un mic tratat de 
morală, care a avut un puternic răsunet în literatura evului 
mediu. Nu numai că a fostpus sub teascul tiparului în Italia, 
curând după invenția tipografiei (în 1474), și a avut, în decurs 
de șase decenii, peste 40 de ediţii, dar a colindat aproape prin 
toate literaturile Occidentului şi a răzbătut şi în Orient, fiind 
tradus în limbile sârbă, greacă, română, rusă, bulgară și armeană. 

Acest succes așa de frumos se datorește bunului simț cu 
care autorul, călugărul benedictin Tommaso Gozzadini, din 
Bologna veacului al XII-lea, ținând seamă de gustul epozii sale, 
a îmbinat într'un tot armonic, materiale așa de disparate la 
prima vedere. 

Cartea este alcătuită din 34 de capitole referitoare la virtuți 
ŞI Viții, dar așezate simetric, astfel încât fiecare virtute să 
fie urmată de vițiul contrar: dragostea — pizma; dreptatea — 
strâmbătatea; adevărul — minciuna. 

Fiecare capitol la rândul său e format din patru secțiuni de 
materiale diferite, dar reunite între ele armonic, ca piesele unui 
mozaic. Prima secțiune o alcătuesc definițiile virtuților sau 
ale viţiilor, care sunt în genere precise și clare. După definiție 
urmează în fiecare capitol — în conformitate cu gustul citito- 
rilor din evul mediu, care căutau simboluri pentru ideile morale 
ale creștinismului în lumea materială — comparația virtuții 
sau a vițiului cu un animal, precum: frica cu iepurele, bărbăția 
sufletului cu șoimul, îngâmfarea cu păunul, mânia cu ursul 


——__. 


LITERATURA DIDACTICĂ 


Descrierea acestor animale, precum și a altora fantastice 
— ca de pildă vasiliscul sau leoncornul, ori pasărea calandrinon, 
cu puteri de tămăduire — toate cu obiceiurile lor, închipuite 
ori reale, au fost împrumutate de autorul acestui tratat de 
morală al evului mediu, din Fisiolog. 

Comparararea cu animalele din Fisiolog se continuă cu o serie 
de maxime, privitoare la virtuțile și viţiile corespunzătoare, 
culese din scrierile biblice sau din filosofii păgâni, ori din scriitori 
medievali. Deși luate din izvoare disparate, ele sunt totuși alese 
cu gust, scurte, concise, plastice, spirituale chiar. De pildă: 

«Casiodor: In ce chip buretele nu dă apă până nu-l storci, 
așa și scumpul nu dă nimănui nimică până nu-i iai cu sila. 

Pythagora: Scumpul (avarul) este ca măgariul ce poartă 
povară altuia ; așa şi scumpul strânge avuțţie altora, iar el numai 
ce-i cu bănatul. 

Varos au zis: Albina ține în gură mierea și în coadă acul 
cu fierea ». 

Partea cea mai atractivă a cărții o alcătueşte secțiunea a 
IV-a, ultima, care întregeşte predica privitoare la întărirea virtu- 
ților și înfrânarea vițiilor printr'o istorioară morală, aleasă și ea 
din izvoare foarte variate, ca de pildă din romanele celebre ale 
timpului (ca Romanul lui Alexandru cel Mare), din Gesta Ro- 
manovum, din scrierile biblice sau din legendele hagiografice. 

Amintesc aci legenda îngerului și a sihastrului, pe care a 
folosit-o Voltaire în romanul său Zadig şi pe care a prelucrat-o la 
noi M. Sadoveanu în Povestiri pentru copii (Pustnicul Ieronim). 
Este o legendă care a avut multă răspândire în evul mediu și 
care își are sursa ei îndepărtată în Orientul semitic. Reamintesc 

de asemeni duioasa legendă a Casiei și a prietenei sale Theodora 
cu împăratul bizantin și cu mărul de aur—un reflex al fol- 
klorului bizantin !. 

Fiore di Virtu a pătruns în literatura noastră pe trei căi, 
prin trei traduceri diferite. 

Prima traducere s'a făcut în secolul al XVI-lea, direct din 
limba italiană, în Moldova. Oricât de curios ar părea la prima 
vedere un contact direct cu literatura italiană în secolul al 
XVI-lea, totuși lucrul nu este exclus, dacă ne gândim la legă- 
turile țărilor noastre cu Italia și în primul rând cu Veneţia, 
pe care documentele ce se descoper încă în zilele noastre ni le 
înfățișează într'o lumină din ce în ce mai interesantă: soliile 
lui Ştefan cel Mare în cetatea lagunelor, fiicele lui Petru $chiopul 
măritate în Veneţia cu greco-italieni, anii de studiu ai lui Mihnea 
în Veneția, sub îngrijirea mătușii sale Marioara Adorna Vallarga, 
ce stătea în mănăstirea de călugărițe din Murano. Nu este 
exclus ca în asemenea împrejurări un cărturar român din soliile 
sau din alaiurile princiare române, atras de celebritatea cărții, 
să fi încercat transpunerea ei în limba neamului său. 

Traducerea românească, din nenorocire, s'a pierdut, dar se 
păstrează traducerea rusescă, făcută după cea românească, 
într'o copie din veacul al XVIII-lea, care începe cu următorul 
titlu: « Cartea Floarea Virtuţilor și a viţiilor tradusă din limba 
italiană în valahă sau bogdănească < moldovenească > de către 
Gherman Valahul, iar din valahă tradusă în slavă de Veniamin 
Ieromonahul Rusin, la anul 1592». 


1 A se vedea mai pe larg: N. Cartojan, Fiore di virtu în literatura romă- 
nească, Acad. Rom. Mem. secţ. lit. seria III, t. IV, mem. 2, București 1928 p. 9—13, 

sfârșitul din scara Florii Darurilor (Originalul în biblioteca Academiei Române, nr. 3821), 

Această traducere rusească, păstrată în muzeul Rumjancov 
din Moscova şi studiată de învățatul rus Istrin, ne dă, după 
cum se vede, o dată sigură la care a fost făcută, traducerea ru- 
sească: 1592. Inainte de această dată, Fiore di Virtă circula deci 
în literatura noastră, tradusă direct din italiană de către Gher- 
man Valahul. 

A doua, traducere s'a făcut după un intermediar sârbesc, care 
fusese la rândul său tradus din italiană în secolulal XIII-lea, 
pe țărmurile Croaţiei. Intr'una din mânăstirile croate din insulele 
sau de pe țărmurile adriatice, în care se oficia serviciul divin 
în limba latină și care avea legături cu țărmurile vecine ale 
Italiei — şi în primul rând cu Veneţia —un călugăr croat a 
transpus în limba neamului său celebra carte de morală a 
evului mediu. De pe țărmurile croate, traducerea lui a călătorit 
mai departe în inima Serbiei și de aci a fost adusă la noi, unde 
a fost tradusă în limba românească, pe la jumătatea secolului al 
XVI-lea, în Ardeal. Această traducere sa pierdut, dar ni sa 
păstrat o copie făcută în 1620, de Popa loan Românul, în satul 
Sâmpietru din Hunedoara, în așa numitul Codex Neagoeanus. 

Traducerea ardeleană era însă plină de lacune; de aceea 
către sfârşitul secolului al XVII-lea, în epoca de renaștere a 
sentimentului religios din vremea lui Antim Ivireanu și a 
lui Brâncoveanu, când clerul nostru a simţit nevoia de a pune 
în mâna poporului cărți de edificare morală, această carte a 
fost tradusă din nou. 

Această a treia traducere a fost făcută după un text grecesc, 
care deriva după o versiune publicată în tipografiile greceşti 
din Veneţia. Această versiune fusese tradusă la rândul ei 
după un incunabil italian şi publicată pentru întâiași dată la 
Veneţia, în 1529, și retipărită continuu în cursul veacurilor al 
XVI-lea şi al XVII-lea, sub titlul “Av6os rw Xoglrov. 

Una din aceste tipărituri grecești a ajuns până în mănăstirile 
grecești din muntele Athos, unde a găsit-o, în timpul peleri- 
najului său, unul din boierii lui Brâncoveanu, Paharnicul 
Constantin Sarachini, fiul unui doctor grec din Creta, ce 
se împământise la noi. Paharnicul Sarachini, ducându-se 
să se închine la muntele Athos, a dat peste această carte și, 
voind să aducă şi el un prinos de recunoștință noei lui patrii, 
a îndemnat pe Ieromonahul Filoftei, un călugăr român atonit, 
care, întâmplător, se întorcea cu el în țară, s'o traducă în limba 
română. 

Traducerea a fost tipărită la 1700, la mănăstirea Snagovului 
de către Ieromonahul Antim Ivireanu, viitorul mare Mitropolit. 
Cartea s'a răspândit repede în toate ținuturile românești, a fost 
multiplicată prin copii manuscrise ; și interesul pentru ea era 
încă destul de viu la începutul veacului al XIX-lea, când în 
1807, parohul bisericii din Bolgarseghiul Brașovului, Ierei Ioan 
Ștefanovici, socotind că din vechea carte de morală « fiește 
care doftoria și nectarul poate suge... ca albina care sboară 
cu mare osteneală și sănătoasă înțelepciune peste câmpuri și 
livezi şi grădini, din floare în floare, pentru a-şi agonisi hrana », 
o tipărește din nou în tipografia fraților Constantin şi lon 
Boghici. Cartea a dat-o la lumină, după cum o spune însuși, după 
un exemplar tipărit la Snagov. Lipăritura aceasta a avut no- 
roc, căci în anul următor 1808, se tipărește a doua ediție, de 
tipograful Friederich Herfurt; în 1814, se scoate a treia ediție 
la Sibiu și, în sfârşit, în 1864, o a patra ediţie la Bucureşti. 

Cartea aceasta, care a fost citită 4 veacuri în literatura 
noastră, tradusă de cel puţin trei ori, copiată în toate ținuturile 
româneşti, tipărită apoi de cinci ori, nu putea dispare din 
circulaţie înainte de a lăsa în sufletul popular urmele ei. Elemente 
din ciclul asemănărilor cu animalele se găsesc împrăștiate în 
tradițiile populare privitoare la obiceiurile animalelor și pasărilor, 
după cum dovedește culegerea lui Sim. FI. Marian, Ornitologia 
populară română. Istorioare morale ca Fiul împăratului Theo-, 


dosie sau Ingerul şi Sihastrul, aceasta din urmă prelucrată de 
M. Sadoveanu au fost culese din gura poporului de diferiți 
culegători de material folkloric, iar tezaurul proverbelor populare 
românești datorează şi el o parte din sentințele sale acestei 
vechi antologii morale a benedictinului italian din veacul 
al XIII-lea. 

Astfel maxima Sf. Isidor: « Găina pentru un ou face gălăgie 
de o aude vulpea» (din capitolul despre înălțare și îngâmfare) 
se găsește la Anton Pann, sub forma: 


Găina când va oua 
Aude o mahala; 


iar în colecția manuscrisă a lui Iordache Golescu: « Găina 
pentru un ou, multă gălăgie face». 

Maxima lui Varos: « Albina ține în gură mierea și în coadă 
acul» o găsim în manuscrisele lui lordache Golescu: « Albina 
ține în gură mierea cea dulce și în coadă acul cel otrăvitor» 
și la Anton Pann în forma: 


Albina în gură cu miere 
Și 'n coadă acul cu fiere. 


Maxima atribuită Sf. Augustin: « Leul nu se luptă cu furni- 
cile, nici vulturul nu prinde muște » apare la Anton Pann sub 
forma: 


Vulturul stă 'n loc şi veghează, 
Dar el muște nu vânează. 


BIBLIOGRAFIE. Fisiologul : Manuscrisul cel mai vechiu, copiat în 1693, la Braşov 
de Costea Dascălul dela biserica Scheailor, a fost publicat în facsimile și transcriere 
latină, cu un studiu, de Marg. D. Mociorniţă, într'o publicaţiea Semina- 
rului nostru, apărută sub titlul Cercetări literare, I, Bucureşti, 1934 p. 

Un alt manuscris din aceeași familie, copiat în 1777, de Andronache Bercheceanul, 
a fost publicatde Dr. M. Gaster, 1 Phystologus rumeno în « Archivio gloltologico 
italiano» (al lui Ascoli), anul X (1886), p. 273—304, în text românesc cu caractere 
latine și în traducere italiană, făcută de Pietro Merlo. 

O altă versiune, tradusă din greceşte sub titlul: Oarecare cunoştinţe dela [ilo- 
sofii vechi pentru Jirea şi obiceiurile năravurilor oarecăror jivini adunale de Prea- 
înțeleptul întru arhierei Damaschin Studitul, a fost publicată, după o copie făcută 
în anul 1774, de Dascălul Duma din Braşov, de C. N. Mateescu în Calen- 
darul revistei Ion Creangă pe 1914 şi în revista de folklor /on Creangă, VII (1914) 
şi VIII (1915). Pentru originalul grecesc a lui Damaschin Studitul vezi Legrand 
în Annuaire de DAssocialion pour l'encouragement des ctudes grecques en France, VII, p. 
157 şi urm. Pentru raporturile versiunilor româneşti a se vedea şi Marg. D. 
Mociorniţă în studiul amintit mai sus, 

STUDII pentru Fisiolog mai pe larg: N. Cartojan, Cărțile populare în literatura 
românească, vol. 1, p. 188—194. Bibliografia la p. 193—194, la care e de adăogat 
acum: Max Wellmann, Der Physiologus. Eine religionsgeschichilich naluruis- 
senschafiliche Untersuchung. Philologus Supplementband XXII, Heft 1, Leipzig, 1930. 

Fiore di Virtu: Textul din Codex Negoeanus n'a fost publicat până acum în 
întregime. Câteva capitole publicate în mod critic cu un studiu asupra originalului 
italian şi asupra răspândirii lui în literaturile balcanice și în cea română: N. Car- 
tojan, Fiore di Virtu în literatura românească în Analele Academiei Române, Me- 
moriile secţiunii literare, seria III, tom. IV, memoriul 2, Bucureşti, 1928. Un re- 
zumat în limba franceză al acestui studiu am datîn Archivum romnanicum vol. XII 
(1928) p. 501 —514: Fiore di Virtu dans la literature roumaine. A se vedea şi Cărțile 
pobulare în literatura românească, |, p. 195—208, unde se dă şi o bibliografie 
completă. 


LITERATURA DE PREVESTIRE 


Inainte de a trece la romanul popular, ne oprim puţin, 
pentru a avea o icoană completă a culturii româneşti din epoca 
de care ne ocupăm aci, asupra unor texte, care au avut în trecut 
o largă circulaţie în toate păturile societății româneşti și care 
formează şi azi lectura. favorită a claselor populare. Este un 
gen de literatură care reprezintă prelungirea în creştinism 
a unor străvechi superstiții din lumea antică: cărțile de prevestire. 

Această literatură își are sursele ei îndepărtate în credin- 
țele astrale ale vechilor Caldeeni și Asirieni. Se ştie că preoții 
Asiriei şi Caldeei au aflat pe cer zodiile pe care le considerau 


| 

ca divinități, au stabilit semnele zodiacale și, pornind dela 
concepția că este o strânsă legătură între mișcarea astrelor și 
tulburările naturii pe fața pământului pe de o parte și între 
desfăşurarea vieții omenești, pe de altă parte, au încercat, 
printr'o bogată literatură astrală, să descopere aceste raporturi, 
precizând după mișcările cosmice și după fenomenele naturii 
soarta omenirii. 

In săpăturile făcute în vremurile noastre, în Asia Mică, pe 
ruinele vechei Ninive, s'au descoperit o sumedenie de tablete 
cuneiforme, scrise multe din porunca regelui Sagon I, cu preziceri 
astrale, ca de pildă: « Când constelația ursei se întoarce, neno- 
rocire peste întreaga țară ». 

Din Asiria și Caldeea, asemenea literatură s'a răspândit 
în Egiptul elenistic și de acolo a trecut în Bizanţ, unde a avut 
un rol important în elaborarea ultimelor curente ale filosofiei 
eline, în special asupra  neoplatonismului. Mai târziu, când 
Roma ajunge o putere mondială, și-și întinde stăpânirea în 
Orient, din Grecia şi din Asia Mică astrologia se înfiltrează 
în Italia și se răspândește, cu timpul, în toate straturile 
sociale. 

Credințele acestea supersițioase despre influența astrelor 
asupra vieții omenești prinsese rădăcini atât de adânci, în im- 
periul roman, încât împărații creștini au deschis lupta împo- 
triva acestui gen de literatură, poruncind arderea cărților de 
astrologie. Alături de împărați, sau ridicat marii părinți ai 
bisericii, ca de exemplu Sfântul loan Hrisostomul, care într'o 
omilie intitulată Pentru mincinoșii prooroci și cei fără Dum- 
nezeu eretici, omilie care a fost tradusă în limba românească 
de Radu Greceanu, cronicarul lui Constantin Brâncoveanu, — 
spune: «Ce creștini sunt aceia care păzesc basmele jidovești și 
elinești și ursitorile și vrăjile și astrologiile și obriciri de zile şi 
de luni și de ani şi Trepetnice ». 

Lupta deschisă de biserică a contribuit ca, în indicele de cărți 
oprite de a fi citite de credincioși, să se treacă de timpuriu, ală- 
turi de literatura apocrifă, și literatura astrologică. Din indice, 
dispozițiile împotriva cărților astrologice au trecut în pravilele 
de legi, care au fost traduse și în literatura noastră. De exemplu, 
în Pravila tradusă de Eustratie Logofătul și tipărită pe vremea 
lui Vasile Lupu în 1644, se spune într'un loc: 

« Cei ce caută în stele sau fac alte meșteșuguri să cunoască 
mișcarea lucrurilor neștiute; .. .așijderea ceiace-și socotesc zua 
întru care s'au născută și zicu c'au fostu bună sau rîa si acestia 
să aibă canon cinci ani». i : 

La noi această, literatură a venit din Bizanţ, prin mijlocirea 
Slavilor meridionali, și este reprezentată la începutul secolului 
al XVII-lea, prin următoarele texte: 

Rojdamicul sau Zodiacul este un text care prezice viitorul 
copilului după luna sau zodia în care sa născut. Textul cel 
mai vechiu a fost copiat în 1620 de Popa Ion Românul din 
Sâmpetru în Ardeal și se păstrează la un loc cu Alexandria şi 
Fiore di Virti în așa numitul Codex Neagoeanus din Biblio- 
teca Academiei Române. 

Gromovwnicul este o altă carte astrologică, care pretinde să 
desvăluie soarta omenirii și starea sămănăturilor după zodia 
în care va cădea tunetul (slav.gromi = tunet): după cum va 
tuna ziua sau noaptea, dela apus sau dela răsărit. A fost se pare 
mult căutată în lumea românească a veacului al XVII. lea, 
deoarece este cea dintâi carte ieșită din tipografia Mitropoliei 
dela Alba-lulia, instalată în 1639, cu material adus din Țara 
Românească, dela Matei Basarab, este un Gromovwnic, tipărit 
la un loc cu Paraclisul Maicii Domnului, molitvenice şi alte 
texte religioase. 

Trepeinicul (slav. trepetnics = tremor) prezice viitorul omului 
după diferitele mișcări ale trupului, precum: bătaia ochilor, 
clipirea genelor — şi se găsește într'o sumedenie de manuscrise, 

Pagină (f. 28 r.) din Calendarul astrologic a lui Ion Romanul, alcătuit pentru 
Const. Brâncoveanu cu adnotarea Domnului. Orig. în Bibl. Acad. Rom. 


dintre care cel mai vechiu, cunoscut până azi, datează din 


anul 1639. 

Această literatură a fost mult căutată odinioară, judecând 
după marele număr de copii ce ni s'au păstrat, precum şi după 
faptul că, deși pravilele bisericești opreau citirea lor, totuși ele 
se publicau chiar în tipografiile Mitropoliilor noastre, precum 
a fost cazul cu Mitropolia din Alba Iulia sau din lași. 

Chiar și la curțile marilor noștri voevozi, cărțile astrologice 
erau foarte mult prețuite, cum de altfel erau și la curțile prin- 
ciare şi regale din Occident, în evul mediu. Brâncoveanu însuși 
avea la curtea lui un astrolog, anume lon Romanul sau loan 
Frâncul — care nu trebue confundat cu Popa Ion Românul din 
Sânpietru, el însuși copistul unui rojdanic. Astrologul lui Brân- 
coveanu avea, după cum spune el însuși într'o prefață, «obi- 
cinuita pe an datorie » de «a se închina Domnului » cu « tâlmă- 
cirea almanacelor ». Credincios acestei Sarcini, el prelucra în 
fiecare an almanacele după izvoare italiene — Foglieti; Novell. 

Prin caracterul ei fatidic, această literatură, care trăește și 
azi şi este citită cu aviditate în lumea satelor, a lăsat urme 
adânci în sufletul popular, urme pe care le întâlnim până în 
creaţiile lui poetice. In basmele noastre populare, de pildă, nu 
este împărat și împărăteasă care, în ceasurile de mare cum- 
pănă și nevoie, să nu recurgă la cunoștințele unui vraciu sau 
cititor de stele. Tot din aceste cărți vine și zicătoarea «rea 

„nasa nat 


Alexandru împărat stând pe tronul lui Darie. Scenă din Alexandria lucrată de 
Năstase Negrule în Iaşi, la 1790 (ms. 869 din Bibl. Acad. Rom.). (Cf. şi N. Iorga, 
Analele Acad. Rom. Tom XXXVII Mem secţ. ist.) 


zodie a mai avut » sau «s'a născut într'un ceas bun (într'o zodie 
bună) »; urme numeroase se găsesc în descântece şi vrăji: 


Tu stea logostea 
Toate stelele să stea 
Numai steaua lui X să nu stea 
(Tocilescu, Materialuri folkloristice, 
p. 685, 686, 694). 
BIBLIOGRAFIE. N. Cartojan, Cărțile populare în literatura românească, 
1, Bucureşti, 1929, p. 172 —187. In bibliografia dela sfârşitul capitolului se indică: 
manuscrise românești vechi editate; texte tipărite; manuscripte inedite din Biblio- 
teca Academiei Române; texte slave; texte greceşti, studii asupra materialului ro- 
mânesc grecesc şi slavonesc. 
Pentru calendarele lui Brâncoveanu, îbidem, p. 180 -182; adaugă: Emil 
Virtosu, Foletul Novel, calendarul lui Constantin Vodă Brâncoveanu 1893 —1704. 
București, 1940, (studiu şi texte). 


ROMANUL POPULAR 


Literatura religioasă apocrifă şi literatura didactică cu ca- 
racter profan, în care legende de animale și pasări, maxime şi 
istorioare sunt subordonate tendinței de a înăbuși vițiile şi de 
a întări virtuțile creștinești, au pregătit, la noi, calea pentru 
povestirile mai întinse, cu intriga mai complicată, ale romanelor 
populare, 


Stilzate de cărturari în vremuri şi țări diferite din material 
împrumutat din literatura orală a maselor populare, romanele 
acestea sunt reprezentate în secolul al XVI șial XVII-lea prin 
trei specimene: Alexandria, Varlaam şi Ioasaf şi Archirie și 
Anadan, care corespund fiecare unei faze deosebite a sufletului 
românesc din trecut. 

In secolul al XVI-lea, când țările noastre se frământau în 
necontenite lupte pentru apărarea pământului românesc, lupte 
ce culminează în epopeea fulgerătoare a lui Mihai Viteazul, se 
traduce romanul de aventuri războinice a lui Alexandru cel 
Mare. Câteva decenii mai târziu, când luptele cad pe planul al 
doilea și când trec pe primul plan preocupările pentru organizarea 
muncii culturale și a vieții religioase, Udriște Năsturel, învățatul 
cumnat al Domnului Matei Basarab, traduce romanul de apo- 
logie a vieții creştine: Varlaam și Ioasaf. lar după ce sforțările 
pentru întărirea vieții religioase devin şi ele mai puţin intense, 
apare un alt roman cu caracter moral, întrețesut cu maxime, 
enigme și fabule: Archirie și Anadan. Deşi aceste două din 
urmă depășesc epoca pe care o studiem, le tratăm totuși 
aci, pentru a avea o privire mai clară asupra romanului 
popular în epoca influenții slavone. 


ALEXANDRIA 


Cel mai vechiu roman popular, Alexandria, deşi de origine 
greacă, a pătruns totuși în literatura noastră, prin intermediul 
Sârbilor după ce a suferit însă influența versiunilor din Occi- 
dentul latin medieval. 

Se știe că romanul lui Alexandru cel Mare a fost alcătuit 
în Egiptul elenistic în veacul al ILI-lea, de un autor anonim 
care s'a folosit de tradițiuni scrise şi de legende populare. 

Victoriile strălucite ale lui Alexandru cel Mare, care în nouă 
ani numai a cucerit în Asia și Africa, mai mult pământ decât 
cunoscuseră Grecii temeinic în toată desfășurarea vieţii lor 
istorice, exotismul țărilor cucerite cu obiceiuri, costume Şi vege- 
tație necunoscută, precum și sfârșitul lui tragic, toate aceste 
elemente au isbit într'atâta imaginația contemporanilor, încât 
chiar istoricii pe care el îi luase în expedițiile sale, când au început 
să scrie vieața şi războaiele lui, au muiat pana în coloarea mitului. 
Deşi operele acestor istorici contemporani cu Alexandru (Cal- 
listhenes, Onesecrit, Aristobul, Nearh) s'au pierdut, totuși în 
fragmentele din acești istoriografi, pe care le citează scriitorii 
posteriori (Polybiu, Arrian, Strabo, ș. a.), se recunoaște germenuj 
unor episoade care au alcătuit mai târziu o parte din urzeala 
romanului (ca de pildă: Intâlnirea lui Alexandru cu Amazoanele 
sau cu Gymnosofiștii). 

Paralel cu aceste tradițiuni scrise, amintirea despre marele 
cuceritor și izbânzile lui strălucite s'au păstrat și prin ostașii 
care străbătuseră cu el căile până la Indus şi care, întorși la 
casele lor, au umplut lumea antică cu faima expedițiilor intre- 
prinse. Aceste amintiri, transmise din generație în generaţie, 
s'au amestecat cu fondul străvechiu de mituri şi legende și în 
felul acesta s'a creat în jurul cuceritorului macedonean o atmos- 
feră de supranatural. 

In veacul al III-lea a. Chr., în Egiptul stăpânit de urmașii 
lui Alexandru cel Mare, un autor necunoscut, adunând elemente 
din tradiția scrisă și din cea orală, a alcătuit romanul, care a trecut 
apoi în toate literaturile lumii. Că patria romanului este Egiptul, 
se vede chiar din primele pagini, unde marele cuceritor macedo- 
nean este înfățișat ca fiul natural al ultimului faraon egiptean 
(Nectaneb-Nehtinav) — o notă menită să satisfacă mândria ve- 
chiului Egipt. 

Din Egipt, romanul a călătorit apoi în Răsărit, în țările care 
făcuseră odată parte din imperiul lui Alexandru cel Mare și 
s'a răspândit cu deosebire în imperiul bizantin, unde a fost cu 
timpul prelucrat, primind între altele un colorit creştin. 


.. 

In Bizanț, unele căpii ale romanului indicau ca autor pe 
istoricul Callisthenes, nepotul de soră al lui Aristotel, profesorul 
lui Alexandru cel Mare. Callisthenes, care însoțise pe marele 
cuceritor în expedițiile lui, a povestit aceste expediții, dar a 
fost ucis din porunca lui Alexandru, pentrucă și-a îngăduit să 
critice fastul oriental, pe care-l adoptase genialul cuceritor. 
Această moarte tragică i-a (atras însă simpatia scriitorilor 
vechi: Curtius îl numește «vindex publicae libertatis», iar 
Cicero laudă arta și strălucirea stilului său. Statuia lui Callis- 
thenes chiar împodobia grădinile serviliene pe vremea lui 
Pliniu. Nu trebue dar, în asemenea împrejurări, să ne surprindă 
faptul că romanul fantastic al lui Alexandru cel Mare a fost 
pus, cu vremea, spre a-i da mai multă autoritate, pe numele 
lui Callisthenes, istoricul lui Alexandru cel Mare atât de prețuit 
de cei vechi; de aceea, în literatura bizantină romanul e 
cunoscut şi sub numele de Pseudo-Callisthenes. 

1. Din imperiul bizantin, romanul lui Alexandru a trecut în 
Occident prin două traduceri: una făcută în epoca lui Carol 
cel Mare, alta mai bogată în elemente fantastice, adusă în secolul 
al X-lea de un neapolitan, Arhipresbiterul Leo, care fusese 
trimis în solie la împărații Bizanțului, Constantin și Romanes. 
Această nouă traducere, cunoscută sub numele de Historia 
Alexandri Magni vegis Macedomae de proehis, a trecut în Franța, 
într'o vreme când truverii colindau din castel în castel pentru 
a evoca în sălile somptuoase ale oaspeților, în sunetul violelor, 
isprăvi de vitejie ale eroilor din alte timpuri. Acolo, într'un 
mediu de fermentație epică, romanul lui Alexandru a fost pre- 
format în versuri întâi de un cleric Alberic de Besancon — sau 


mai probabil Briancon apoi de trei truveri într'o lungă epopee de 
20.000 de versuri, de câte 12 silabe, numite de atunci versuri 
alexandrine, din cauză că au fost întrebuințate în acest roman. 

Din Franța, materialul epic despre Alexandru s'a răspândit 
în tot Occidentul și a ajuns în Italia, unde s'a încrucișat din nou 
cu traducerea Arhipresbiterului Leo. O versiune în proză, 
apropiată de traducerea latină a neapolitanului, dar care sufe- 
rise în partea finală influența poemelor franceze, s'a repercutat în 
redacțiunile bizantine care circulau între coloniștii greci din 
Veneția. După această versiune greacă, devenită apoi o carte 
populară, dese ori tipărită in Veneţia, s'a făcut o traducere în 
limba sârbă, în orașele de pe țărmurile croate ai căror locui- 
tori trăiau în strânse legături politice și economice cu Veneția. 
Acum mai bine de 5o de ani, istoricul literar rus Veselovskij 
a arătat că forma numelor proprii din versiunea, neogreacă 
și sârbească a romanului presupune la baza lor prototipe de 
origine latină sau romanică, dar cu toate încercările făcute, 
originalul occidental nu s'a descoperit încă. 

Traducerea sârbească s'a răspândit repede la toți Slavii 
ortodocși și a fost adusă în țările noastre de către cărturarii 
sârbi, emigrați la noi din pricina apăsării turcești. Una din cele 
mai vechi versiuni slavonești, care a răzbătut prin vicisitudinile 
vremurilor până la noi, s'a găsit în mănăstirea Neamţu Și a 
fost copiată în 1562, din porunca Mitropolitului Grigore. O 
copie de pe această versiune a fost tradusă pe la jumătatea 
veacului al XVI-lea în Ardeal. 

Originalul traducerii românești s'a pierdut, dar ni se păstrează 
o sumedenie de copii, dintre care cea mai veche se găsește în 


Cetatea împărătesei Cleofila. 


Scenă din Alexandria, copiată de Năstase Negrule în Iași la 1790 (ms. 869 din B. A. R.) 

asa numitul Codex Neagoeanus (ms. nr. 3821 din Biblioteca 
Academiei Române), scris la anul 1620, de Popa Ion Românul, 
în satul Sâmpetru din județul Huniedoarei. 

In cuprinsul manuscrisului se află următoarea notiță inte- 
resantă, pentrucă ne desvăluie ceva din psihologia clerului de pe 
acele vremuri, care, trecând dela atmosfera legendelor religioase 
apocrife la literatura beletristică, încerca să speculeze tema mo- 
rală în romanul de vitejie, iubire şi moarte tragică al marelui 
cuceritor: «Adecă eu mult greşit şi ticălos Popa Ion din 
Sâmpetru scriș această carte ce se cheamă Alixandrie și mă 
usteniiu cât putuiu și o scriș să cetească și să socotească bine 
ce este împărăție ceștii lumi deşarte și mângănoasă ». 

Această traducere făcută, după toate probabilitățile, în 
veacul al SVl-lea, s'a răspândit în numeroase căpii iar pe 
vremea lui Brâncoveanu, ajunsese atât de mult căutată, încât 
a fost singura carte profană care a fost pusă sub tipar, cu chel- 
tuiala unui neguțător Apostol Manu. Deşi nu s'a găsit până 
acum niciun exemplar din această tipăritură brâncovenească, 
totuşi existența ei este în afară de orice îndoială, fiindcă este 
atestată de către secretarul de limbi occidentale al lui Brân- 
coveanu, Anton Maria del Chiaro. Acesta în opera sa Istoria 
delle moderne vivoluzione della Valachia, apărută la Veneția 
în 1718, pomenește la anul 1713, printre tipăriturile românești, 
o Alexandrie: «o sia Storia di Alessandro il Macedone, stampata 
in lingua valaca, ma detta Storia € veramente curiosa per le 
molte favole che in essa vedonsi frammischiate ». 

Mai târziu, în zorile redeșteptării naţionale, când intelec- 
tualii Ardealului, în năzuinţa de a ridica nivelul cultural al 
poporului, se gândesc să-i pună în mână cărțile lui favorite, 
Alexandria vede iarăşi lumina tiparului. A fost publicată la 
Sibiu, în 1794, în tipografia lui Petru Bart. De atunci, sa reti- 
părit continuu și este azi răspândită în masele populare de către 
diferite edituri și instituții culturale, ca de pildă: Casa Scoalelor, 
care a dat o ediţie îngrijită de marele prozator Mihail Sadoveanu. 

O carte ca Alexandria, care a circulat neîntrerupt patru 
veacuri în toate straturile societății noastre, a trebuit firește să 
lase urme adânci în tradiţiile şi literatura populară. Credinţe 
şi legende ca, de pildă, cele despre Blajini, asceții înţelepţi care 
trăiesc o vieață de privaţiuni, întrun ostrov dela capătul pă- 
mântului, își au, după cum am arătat pe larg întrun vechiu 
studiu 1,0 sursă în episodul întâlnirii lui Alexandru cu Brah- 
manii gymnosofiști 2. In ciclul descântecelor de « iele », aceste 
divinităţi răufăcătoare sunt adesea invocate ca slujitoarele lui 
Alexandru cel Mare, fiindcă în unele manuscrise ale Alexan- 
driei se povestește că marele cuceritor ar fi dat sticla cu apă 
vie, daruită de Evant împăratul gymnosofiştilor, în păstrare 
slujnicelor sale, dar că acestea au băut apa și devenind nemu- 
ritoare, au dobândit aripi și s'au prefăcut în ele: 


(Cutare) dimineaţa s'a sculat în cântarea cântărilor, 
In revărsatul zorilor, în mirosul florilor; 

Din pat de aur sa sculat, pe prag de argint a călcat 
Cu fetele lui Alexandru împărat, în cale s'a întâmpinat. 


În colindele ce se cântă pe ulițele satelor în zilele de iarnă, 
Alexandru  Machedon este invocat, uneori, pentru a mări 
dispoziția de umor și voie bună — ba chiar și în cuprinsul ora- 
ţiilor de nuntă, apar reminiscenţe din Alexandria: 


lar nunul cel mare 
Călare p'un cal 
Ca un Ducipal. .. 


1 Alezandria în literalura românească, Bucureşti, 1910, p. 99 — 100. 
* Nagomudrii din versiunea noastră derivă din slav. HArh = gol şi MXAph 


= înţelept, corespunzător grec. pvuvos = gol şi vopnatike = înţelept. 


In sfârșit, numeroasele urme lăsate în basme, în toponimia 
și onomastica populară, (Darie, Ruxanda, Cleofila, Candachia), 
în pictura, bisericească (zugrăvirea lui Ducipal pe pereții unor 
biserici de sat din Oltenia) — toate sunt dovezi incontestabile 
de intensitatea cu care a răzbătut şi trăiește încă în sufletul 
popular de azi, romanul de vitejie și de miraculos al celui 
mai mare cuceritor din lumea antică. 


VARLAAM ŞI IOASAF 


Al doilea roman este Varlaam și Ioasaf. Sâmburele acestui 
roman de apologie a vieţii ascetice creștine este legenda lui 
Buda și a tatălui său, regele din Kapilavastu, pe care o veche 
carte indică Lalitavistâra, alcătuită cu șapte veacuri înainte 
de ivirea creștinismului, ne-o înfăţişează astiel: 

Regele din Kapilavastu dobândise la o vârstă înaintată 
un copil despre care se prezisese că va renunța la tron și că se 
va, face brahman. Pentru a preîntâmpina o asemenea nenoro- 
cire, regele pune să se zidească trei palate mărețe în care co- 
pilul avea să-și petreacă primăverile, verile şi iernile, și apoi 
dă poruncă strașnică, ca orice suferință și orice necaz să fie 
abătute din calea copilului. 

Intr'o zi însă, pe când copilul, ajuns în vârsta adolescenții, 
iese cu învoirea tatălui său din palat, pentru a se duce către 
una din grădinile încântătoare spre a-și petrecea vremea, în- 
tâlneşte pentru întâiași dată un bolnav și atunci află dela vi- 
zitiul său ce este boala, care macină sănătatea omenească. Trece 
puțină vreme la mijloc și, ieșind din palat pe poarta din spre 
răsărit, întâlneşte în cale un moșneag încovoiat sub povara 
bătrâneții şi atunci află că tinereţea se sfârșește cu bătrânețea. 
In sfârșit, curând după aceasta, întâlnește pe cale un convoiu 
mortuar și atunci află pentru întâiași dată marea taină pe care 
i-o ascunseseră până atunci toți, că moartea este limanul vieții 
omenești. Sguduit de aceste neașteptate întâlniri, care-i vădesc 
dintr'odată nimicnicia vieții omenești, Siddhârta cade într'o 
adâncă meditare: «nenorocită sănătatea pe care boalele o 
distrug; nenorocită tinerețea pe care bătrânețea o nimiceşte; 
nenorocită vieața în care omul rămâne așa de puţin ». 

Pe când se întorcea spre palat în prada acestor gânduri 
triste, Siddhârta întâlnește pe drum un tânăr ascet care, înă- 
buşind în sine germenul tuturor dorințelor şi al ispitelor, se 
străduia, într'o ținută de liniște desăvârșită, prin cetirea Vedelor 
să devină brahman. Instinctiv, el înțelege că numai în religie 
se poate găsi adăpost pentru suferințele vieții omenești şi, întors 
acasă, împărtășește tatălui năzuința lui de a se face și el brahman. 
Tatăl convoacă căpeteniile tribului; toți hotărăsc să-l împiedice 
cu sila dela această nenorocire, dar, într'o noapte, pe când stră- 
jile care-l pândeau, obosite de prea multă priveghere, adormi- 
seră, tânărul prinț se strecoară din palat și, ducându-se la grajd, 
își ia calul și se face nevăzut, retrăgându-se în pustie, unde prin 
meditare ajunge la cunoștința supremă, întemeind budismul. 

Această legendă budistă a trecut din India în Persia, unde, 
pe vremea regilor Sasanizi, când creștinismul care venea din spre 
Apus, se încrucișa cu fondul mai vechiu budist, un călugăr al 
nouii religii a prelucrat-o, dându-i o coloratură creştină. 

Din Persia, legenda, tradusă în limba arabă, a călătorit mai 
departe în noua ei formă spre Siria, de unde apoi a ajuns până 
în mănăstirea Sf. Saba, la două leghe de lerusalim. Aci, un 
călugăr loan — confundat mai târziu cu Sf. loan Damasceanul 
i-a dat forma grecească, sub care a străbătut în toate literatu- 
rile europene: romanice, slavice Și germanice. 

Ce modificări a suferit legenda budistă pentru a deveni 
cel mai bun roman spiritual al evului mediu, cum îl carac- 
terizează Krumbacher? 

S'au păstrat cadrul inițial și cele trei întâlniri fatale, care, 
din punct de vedere psihologic, erau necesare pentru a pregăti 

[a a . .. 


Varlaam dăruește lui Ioasaf mărgăritarul învățăturii mântuitoare. După ms. 1398 
din Biblioteca Academiei Române (cf. Emil Turdeanu în Cercetări literare, 
I (1934) p. 39). 


sufletul unui tânăr fiu de rege să se despartă de măririle deșerte 
ale vieții pământești și să prefere ascetismul și reculegerea în 
pustietate. In locul tânărului brahman însă, prelucrătorul le- 
gendei a introdus un călugăr, căci problema principală a transpu- 
nerii legendei din forma budistă în formă creştină era urmă- 
toarea: 

Siddhârta putea prin propria-i meditare să ajungă lu cu- 
noaşterea supremă și la formularea sistemului său religios, pe 
când Ioasaf nu putea pătrunde în creștinism fără iniţiere şi fără 
săvârșirea celor două taine care leagă pe om de Mântuitor: 
botezul și cuminecătura. Dar cele două taine nu le poate înde- 
plini în creștinism decât cineva care are darul preoţiei. Acest 
dar este transmis din generaţie în generaţie dela sfinții Apostoli, 
care la rândul lor l-au primit dela Mântuitor în ziua coboririi 
St. Duh asupra lor. De aceea, adaptarea legendei lui Buda 
la creștinism nu se putea face decât prin introducerea în 
scenă a unui călugăr, cu darul preoţiei în locul brahmanu- 
lui. E rolul acordat călugărului Varlaam. Acesta trăia în 
pustiul Senaridului când, aflând, prin revelație divină, despre 
frământarea sufletească a fiului de împărat, se îmbrăcă în 
haina de negustor și porni pe o corabie să-i aducă mântu- 
irea. Ajuns la limanurile Indiei, se duse la palat și aci 
ceru să fie dus înaintea lui Ioasaf — așa se numește în romanul 
creștin fiul împăratului — căci, spune el, dorește să-i «dea o 
piatră prețioasă, care și celor ce sunt cu inima oarbă le poate 
da lumina înțelepciunii ». Intrat în palat, Varlaam oferă piatra 
prețioasă, care nu era alta decât învățătura Mântuitorului, 
căci dincolo de lumea «în care unii vin și din care alții se duc », 
este o vieață veșnică, viitoare. Răpit de frumusețea învăță- 


turilor lui Varlaam, sprijinite de minunate parabole, Ioasaf 
simte coborîndu-se în sufletul lui sbuciumat înseninare și se 
creștinează, primind botezul și cuminecătura. Impăratul, aflând 
că fiul său a îmbrățișat religia pe care el o prigonea, încearcă 
prin toate mijloacele să-și smulgă copilul din această nenorocire, 
cum o credea el, dar văzând statornicia tânărului, este pătruns 
și el de adevărurile eterne ale creștinismului și se botează. Loasaf, 
urcându-se pe tronul tatălui său, nu domnește mult, fiindcă, 
stăpânit tot mai mult de gândul vieții spirituale și al mântuirii 
sufletești, se retrage în pustietate. 

Acest roman, care din literatura bizantină s'a răspândit 
în toate literaturile evului mediu occidental, a trecut și la Slavii 
sud-dunăreni și, adus la noi de valul emigrărilor stârnite de urgia 
dezastrului din Câmpia Mierlei, a fost tradus de cumnatul 
său Udriște Năsturel în vremea lui Mateiu Basarab. 

Cel mai vechiu manuscris slavonesc al romanului lui Var- 
laam datează din secolul al XIV-lea, și s'a găsit de învățatul rus 
lacimirskij în biblioteca Mânăstirii Neamțului. Generaţii întregi 
de călugări nemţeni și-au trecut din mână în mână acest edifi- 
cator roman ascetic și unul din ei, care a ajuns mai târziu și 
episcop de Roman, a notat la începutul veacului al XVIII-lea 
pe filele îngălbenite ale manuscrisului aceste înduioșate rânduri: 
«O mila ta, Doamne, mare este! Minunată cartea aceasta plină 
di toate de învățăturile svinte ». 

Intr'adevăr, ceea ce formează frumusețea acestui roman, 
pe lângă puritatea serafică a sufletului lui Varlaam, sunt minu- 
natele apologuri pline de adânc înțeles al vieții omenești. Așa 
este, de pildă, parabola celor patru cosciuge — care a fost 


Parabola inorogului, ilustrată pe bolta din interior a Mănăstirii Aninoasa din 

judeţul Muscel (după o fotografie comunicată de elevul meu Prof. G. Răgădunescu). 

Zugravul neștiind ce este aspida — şarpe fantastic cu privirea înveninată — şi-a 
închipuit-o în forma unui cal. (cf. notat de pe pagina următoare). 

O pagină din romanul Archirie și Anadan, copiat de Reaţe la mânăstirea 
Aninoasa la 1717. Originalul în Biblioteca Academiei Române nr. 1867. 


utilizată şi de Shakespeare în actul al II-lea din Negustorul din 
Veneţia, și care are paralele în basmele noastre; sau parabola 
inorogului ! care a inspirat lui Riickert balada « Es war ein Mann 
in Syrerland », care a fost sculptată în catedralele din Occident, 
ca de pildă în San-Marco din Veneţia şi care, în sfârşit, se gă- 
seşte zugrăvită și în câteva din vechile noastre biserici ca de 
pildă la mânăstirea Suceviţa din Bucovina sau la Băjeşti și 
Aninoase din județul Muscel. Tot așa anecdota cu care vrăji- 
torul Tevda caută să convingă pe împărat că numai femeile 
pot smulge pe tânărul prinț din calea ascetismului. Această 
anecdotă, plină de umor, a fost reluată de Boccacio în Deca- 
meronul său, de Lafontaine în Fabulele sale. Ea este răspân- 


1 Un om fugind de inorog căzu într'o prăpastie şi apucându-se cu mâind e se 
sui într'un copac, unde se credea în afară de primejdie. Cătând în jos văzu doi 
şoareci — unul alb, altul negru care rodeau copacul de la rădăcină. In fundul pră- 
pastiei, un șarpe « groaznic la vedere, suflând cu focs, căsca gura să-l înghită. 
« Cătând la ramura pe care-și înţepenise picioarele 2, văzu patru capete de aspidă. 
Ridicând, în sfârşit, ochii In sus, văzu picurând din ramurile acelui copac puțintică 
miere. + Deci părăsindu- -şi grija şi toate nevoile ce-l cuprinsese se porni să guste 
mierea. 

Tâlcul parabolei este următorul: Prăpastia este lumea; copacul este cursul 
vieţii; şoarecii — ziua şi noaptea; cele patru aspide sunt cele patru stihii ale 
trupului omenesc; balaurul; iadul; iar picătura de miere este dulceața acestei lumi 
trecătoare. (Vezi ilustraţia pe pagina precedentă, 79). 


dită şi în masele poporului nostru, de unde a fost culeasă în 
mai multe rânduri și de unde, în sfârșit, a fost versificată de 
poetul I. U. Soricu. 


ARCHIRIE ŞI ANADAN 


Al treilea roman apărut în această perioadă de timp, nu 
mai puțin interesant prin marea lui vechime și prin originea 
lui asiriană, este romanul lui Archirie și Anadan. El circulă 
în literatura noastră din veacul al XVII-lea; a fost stilizat și 
tipărit de Anton Pann în 1850 și se tipăreşte și azi pentru lec- 
tura copiilor şi a maselor populare. Este o poveste în care se 
întrețes două teme principale: a nerecunoștinţei unui fiu adoptiv, 
care merge până acolo, încât pune la cale pieirea unchiului său 
binefăcător şi a devotamentului vasalilor asirieni față de regii lor. 

Acţiunea se petrece în timpul regelui asirian Senaherib. 
Sinagrip în versiunea noastră. Bătrânul sfetnic al împăratului, 
Archirie, neavând copii, adoptă pe nepotul său Anadan, orfan 
de părinți, și-l crește cu toată grija părintească până când se 
face mare. Atunci îl duce la curte și-l înfăţişează regelui, 
rugându-l să-l primească în locul lui, deoarece el, simțindu-se 
slăbit de bătrânețe, voiește să se retragă la țară. 

Anadan, intrat în slujba regelui și dorind, să moștenească 
mai curând averea unchiului său, în urma unei discuții violente 
cu acesta, se hotărăște să-l răpună, In acest scop, plănuește 
niște scrisori ca din partea lui Sinagrip, pe care le pecetluește 
cu pecetea regală şi-l face pe Archirie să-și adune oastea și să 
vină spre cetatea de scaun. In același timp, înfățișează regelui 
pe unchiul său ca pe un răzvrătit, care și-a strâns oastea și vine 
să-l detroneze. Regele, văzând din turnul palatului oastea lui 
Archirie, se înspăimântă. Anadan, care se oferise să amăgească pe 
unchiul său, ese în întâmpinarea bătrânului şi-l decide să 
vină singur la curte. Intrat în sala palatului, Archirie fără a 
avea răgazul să lămurească ceva, este condamnat la moarte. 
Dar armașul, însărcinat cu înfăptuirea osândei, se lasă convins 
pe drum de Archirie și taie capul unui sclav, care semăna 
aidoma cu Archirie, în timp ce acesta este ascuns întro 
hrubă. 

În răstimp, Faraonul Egiptului, aflând de pieirea iscusitului 
Archirie, trimite, după obiceiul timpului, solie lui Sinagrip, 
cerându-i ca sau să-i trimeată meșteri iscusiți care să-i zidească o 
cetate în văzduh şi să-i deslege enigme, sau dacă nu, să-i plătească 
tribut. Impăratul își adună toți sfetnicii ca să chibzuiască ; 
nimeni nu este în stare să deslege enigma, nici chiar Anadan, 
și atunci regretă cu toții pieirea lui Archirie. Este acum mo- 
mentul prielnic ca armașul să scoată din hruba lui pe Archirie. 
Acesta, înfățișându-se din nou la curtea regelui, își ia asupra-și 
sarcina de a descurca lucrurile. El pleacă în Egipt, desleagă 
enigmele ce i se pun, aşează apoi un copil într'o ladă de care leagă 
la cele patru capete câte un vultur; copilului îi dă în mână o 
frigare cu carne în vârf pe care o ţine astfel, ca să ațâțe pofta 
vulturilor ; aceștia sburând să prindă carnea, înalță lada în sus. 
Copilul strigă din înălțime: « daţi-ne cărămidă, dați-ne var, că 
şed meșterii fără lucru s, iar Archirie, adresându-se împăratului 
îi spune «iată-ți meşterii, împărate, trimete-le cărămidă și 
var, ca să-ți zidească cetatea». Faraonul Egiptului, mulțumit 
cu această deslegare a enigmei, încarcă pe Archirie cu daruri, 
și-l trimete înapoi cu cinste. 

Intors la curtea lui Sinagrip, Archirie cere ca răsplată pe 
nepotul său Anadan ca să-i desăvârşească învățătura. PDucân- 
du-se cu el la țară, Archirie în fiecare zi îi dădea câteo bătaie 
și câte o învățătură privitoare la recunoștință, până când, în 
cele din urmă Anadan, de remușcare, şi-a dat sufletul. 

Chestiunea originii acestui roman a fost multă vreme obiect 
de discuție între orientalişti, până când în anul 1906—1907, 


De 


ROMANUL POPULAR. ARCHIRIE ȘI ANADAN SI 


O misiune arheologică germană, făcând săpături într'o insulă 
de lângă cataractele Nilului, acoperită de palmieri, dar pe care 
se afla odinioară orașul Elefantina, a descoperit două suluri 
mari de papirus din veacul al V-lea a. Chr., conținând romanul 
lu: Archirie cu titlul: « Acestea sunt maximele lui Ahikar, un 
înțelept și zelos scriitor prin care a învățat pe fiul său». Peripe- 
țiile sunt expuse aci la persoana întâia; Archirie însuşi, care 
se da ca purtător al peceților regale sub regii asirieni Sanherib 
(705—681) și Asarhadon (681r—668), își povestește necazurile 
cu nepotul său. 

In urma acestei descoperiri, orientaliștii au căzut de acord: 
romanul a fost stilizat în Asiria, în veacul al VI-lea anterior erei 
creștine și are, după unii, un substrat istoric, după alţii o tra- 
diție populară. 

Iată din ce adâncime de vremuri — peste 25 de veacuri — 
ne-a, venit acest roman, care se citește şi azi la noi cu interes 
de copii și lumea dela sate. 

La noi, romanul a venit dela Slavi, unde a fost tradus în se- 
colul al Xl-lea sau al XII-lea în perioada macedoneană a lite- 
raturii bulgare. A fost tradus, de timpuriu în literatura noastră, 
căci Cipariu, în Principii de limbă, menționează un manuscris 
din veacul al XVII-lea; un alt manuscris din anul 1717, copiat 
de un cărturar, care semnează Reaţe, în mănăstirea Aninoasa, 
se păstrează în Biblioteca Academiei homâne. 

Elementul didactic din acest roman, cu deosebire prover- 
bele, au fost folosite și de marele prozator, dela începuturile 
literaturii noastre moderne, Costache Negruzzi, în schița sa: 
Păcală şi Tândală, iar altele, precum și enigmele, se găsesc 
împrăștiate în literatura orală a poporului. 

Povestea lui Archirie, simplificată și prelucrată de V. A. 
Ureche în legenda Țara fără bătrâni, circulă şi azi în popor 
Şi și-a găsit adăpost în cărțile de școală. 


BIBLIOGRAFIE. TEXTE: Alexandria: Un fragment din Codex Neagoeanus, 
copiat de Popa Ion Românul, în Sârmpetru, la 1620, a fost publicat de d-ll. 
Bianu în Columna lui Traian, 1883, p. 322 şi urm., 455 şi urm. Textul com- 
plet a fost publicat de N. Cartojan, Alexandria în literatura românească. Noui 
contribuții, Studiu şi text, Bucureşti, 1922. 

Varlaam şi Ioasaf: General P. V. Năsturel, Vieaţa Sfinţilor Varlaam şi 
Ioasa/, tradus din limba elenă la anul 16418 de Udrişie Năsturel din Fiereşti, al 
doilea logofăt, București, 1904. Afirmația generalului că romanul este tradus din 
limba elenă este eronată. O traducere modernă din limba germană după Chr. v. 
Schmid: Preotul Econom Al. Petresc u, Josafat, o istorisire din 
timpurile de glorie ale creștinismului, traducere din limba germană, Craiova, 1910. 

Prelucrări moderne în literatura noastră: M. Sad oveanu şi D. D. 
Pătraşcanu, Din vieițle Sfinților, Sfintele amintiri Bucureşti, Socec, 1926 
p. 65—139; loan Mihălcescu, Varlaam şi Ioasaf, (ed. Casa Școalelor; 
Biblioteca pentru popor; nr. 14), Bucureşti, 1921. 

Archirie şi Anadan : Textul romanului a fost publicat sub titlul: Infeleptul Archir 
cu nepotul său Anadan, tipărit întâia oară de Anton Pan n, Bucureşti, în tipo- 
grafia lui Anton Pann, la 1850 (cu litere chirilice). Această ediție este reprodusă 
şi azi în « Biblioteca pentru toţi», nr. 79, (Alcalay) și în « Pagini alese din scriitorii 
români », nr. 26, (Cartea Românească). O altă versiune, după un manuscris din 
1784, a publicat Gaster în Journal of the Royal Asiatic Society, 1900, p. 


301 —319. O versiune după un manuscris din anul 1773 a fost publicată de A, 
Lupeanu, în 1922, la Blaj, cu un studiu. 
STUDII. Pentru Alexandria: N. Ca rtojan, Alexandria în lileralura ro- 


mânească, București, 1910. Completări privitoare la problema datării și localizării 
traducerii, la același, Alexandria în literatura românească. Noui contribuţii. Studiu 
şi teat, București, 1922; Același, Cărțile populare în literatura românească, 1, Bucu- 
rești, 1929, p. 213-231. 

Pentru Varlaam şi Ioasaf: Dan LI. Simonesc u, Încercări istorico-lilerare, 
Câmpulung-Muscel, 1926, p. 27-56; N. Cartojan, Cărțile populare în litera- 
tura românească, 1, p. 232— 250. Date nouă privitoare la circulaţia romanului la noi: 
Emil Turdeanu, Varlaam și Ioasaf; istoricul şi filiaţiunea redacţiunilor ro- 
mânești în publicaţia Seminarului nostru apărută sub titlul: Facultatea de litere 
din București. Seminarul de istoria literaturii române (Epoca veche), Cercetări literare, 
I, p. 1—46, Bucureşti, 1934; 1. D. Ştefănescu în Byzantion III, 1932, fasc. 2. 

Jur Volkskunde, Berlin, VIII (1898), p. 25 - 29, şi la noi [. Cazan în Drăguş, 
Un sat din țara Oltului, II, Bucureşti, 1940 (Inst, de Ştiinţe Sociale) I, nr. 20. 


INCEPUTUL. ISTORIOGRAFIEI ÎN ŢARA ROMÂNEASCĂ 


Inceputurile istoriografiei munteneşti sunt încă învăluite 
în ceață, deoarece elementele care au intrat mai târziu în com- 
pilațiile de cronici în a doua jumătate a veacului al XVII-lea 
s'au pierdut. Numai printr'o minuțioasă analiză critică a acestor 
compilații se poate reconstitui, în linii mari și nu totdeauna 
sigure, evoluția istoriografiei muntene. 

Este posibil că și în Muntenia, ca și în Moldova, istoriografia 
să fi început în limba slavonă — limba statului și a bisericii —, 
dar nu avem nicio dovadă documentară, fiindcă nu ni s'a păstrat 
niciun fragment, nicio urmă despre această istoriografie slavonă, 

Din unele citate și aluzii pe care le găsim la compilatorii 
de cronici din secolul al XVII-lea, s'ar părea că ei au avut 
la îndemână izvoare scrise chiar pentru primii domni — ctitorii 
principatului muntean. lată, de pildă, câteva exemple, culese 
din cronica atribuită de d-l lorga lui Căpitanul Filipescu, de 
răposatul Giurescu lui Radu Popescu. 

«După ce au pierit Dan Vodă, au stătut la Domnie 
« Alixandru Vodă, carele zic să fie fost de feliul lui Cîmpu- 
«lungean. Ce să fie lucrat el în domnia lui nimeni nu Scrie », 

Dar la domnia lui Dan Voevod, fratele lui Mircea: 

«Acesta au stătut Domn în Tara-Rumânească,... însă ce 
«să fie făcut în 23 de ani ai domniei lui nu să Pomeneșie, fără 
«numai scrie că l-au ucis Șușman voivodul Sârbilor, dar 
«pentru ce și cum nu se știe». 

La domnia lui Vladislav — de și aci e o confuzie—; 


«După ce au domnit Vlad Vodă 15 anl—e vorba de 
«Vlad Ţepeş —au luat domnia Vladislav Vodă de carele 
«nici o istorie nu se află scrisă de cinevași, fără cât să 
«zice că au pierit de sabie în Tirșor; iar nu scrie, în războiu 
«de au avut cu cineva sau de vre-un vrăjmaș al lui, sau de 
« nescareva oameni de ai casei lui (după cum de multe ori 
«să întâmplă), ci numai zice că au pierit de sabie în Tiîrșor. 
«După aceasta se cunoaște ce fel de oameni au fost Rumânii 
«noștri, care nici un lucru deplin n'au scris. 

Nimic însă din ce s'a însemnat în scris, privitor la istoria 
Țării Românești înainte de Neagoe Basarab, n'a ajuns până la 
noi. Abia din epoca domniei lui Neagoe Basarab avem o bio- 
grafie a Patriarhului Nifon, cu interesante elemente de istorie 


muntenească. 


VIAȚA ȘI TRAIUL SFÂNTULUI NIFON 


Se ştie că Radu cel Mare, în năzuința de a reorganiza biserica 
Ţării Româneşti, a adus în țară pe fostul Patriarh al Constanti- 
nopolului, Nifon, pe care Turcii îl scoseseră din scaun şi-l țineau 
sub pază. Nifon, ridicat pe scaunul mitropolitan din Târgoviște, 
convoacă un sinod la care iau parte Domnul, preoții şi boierii 
țării și în care se pun noile temelii ale vieţii bisericești, înte- 
meindu-se — pentru o mai bună rânduială religioasă —o nouă 

Chivotul lui Neagoe Basarab dăruit mănăstirii Dionisiat din muntele Athos, (Biblioteca Academiei Române. Fotografii Marcu Beza). 


episcopie la Buzău. Dar cu toată ascendența pe care Mitropolitul 
o avea asupra Domnului și boierilor, totuși un conflict se ivi 
între ei. Unul dintre boierii de divan ai lui Radu cel Mare, Bogdan, 
se despărțise de soția lui și luase în căsătorie pe sora Domnului. 
Patriarhul însă nu voia să încuviinţțeze această căsătorie, care 
era, după el, împotriva Pravilelor bisericești, și cerea ca Bogdan 
să se împace cu soția lui, deoarece biserica nu admite divorțul 
soților — aşa cum de altfel a rămas până astăzi tradiția în 
biserica latină. 

Radu cel Mare nu admitea punctul acesta de vedere şi, 
întru cât era în joc însăși sora sa, acuză pe Mitropolit «că strică 
obiceiurile țării » și-l sileşte să plece din țară, aducând în locul 
lui pe fiul unui fost despot sârb, Maxim. 

Câţiva ani mai târziu, se urcă pe scaunul Țării-Românești 
Neagoe Basarab, care în tinerețe trăise pe lângă marele Patriarh 
şi-i ascultase învățăturile. Neagoe Basarab a fost un Domn pios. 
EL a reparat și clădit biserici în Constantinopol, în Athos, în 
Siria şi Egipt, sprijinind credința ortodoxă în tot Răsăritul 
apăsat de stăpânirea păgână. 

In acest răstimp, Patriarhul Nifon murise în mânăstirea 
Dionisiat din muntele Athos și fusese trecut în rândul sfinților. 

Neagoe Basarab, aducându-și aminte cu pietate de fostul său 
dascăl, trimite la muntele Athos să i se aducă în țară o parte din 
moaște (capul şi o mână), care fură așezate în mănăstirea de 
curând întemeiată la Curtea de Argeș. Când în 15 August 1517, 
se săvârşi sfințirea mănăstirii Curtea de Argeş, în prezența unui 


numerus sobor de călugări şi mitropoliți din toate centrele Răsă- 
ritului ortodox, Neagoe însărcină pe călugărul Gavril, Protul Mun- 
telui Athos — Protul era un fel de președinte al republicei de mă- 
năstiri din Athos — să scrie vieața Patriarhului Nifon, ale cărui 
moaşte fuseseră aduse în țară. Protul Gavril fusese călugăr în 
aceeaşi mănăstire Dionisiat din Athos, în care își petrecuse 
ultimii săi ani Patriarhul; deci îl cunoscuse de aproape. Ince- 
pând să scrie vieața Sf. Nifon, Gavril, după modelul literaturii 
hagiografice, a amestecat în viața reală a sfântului și elemente 
supranaturale, care justificau aureola de sfânt pe care i-a creat-o 
biserica. 

Această vieață a sfântului, redactată în limba greacă, a fost 
tradusă apoi în limba română și se păstrează în patru manu- 
scrise din veacurile al XVIII-lea și al XIX-lea din Biblioteca 
Academiei Române și au fost studiate temeinic de Diaconul N. 
Popescu în Analele Academiei Române şi de D. Mazilu, într'o 
lucrare publicată într'o colecție de studii a Seminarului de 
istoria literaturii române vechi, apărută în 1928, sub titlul 
Contribuţii privitoare la istoria literaturii române. 

In această vieață a Sfântului Nifon, scrisă de Gavril Protul, 
sunt întrețesute însă și date istorice interesante petrecute în 
Ţara-Românească pe timpul a patru Domni: Radu cel Mare 
(1496—1508), Mihnea cel Rău (1508—1510), Vlăduţ (1510—1512) 
şi Neagoe Basarab (1512—1521). 

Această parte din Vieaţa lui Nifon este de fapt o cronică 
plină de amănunte dramatice, în care este înfățișată istoria 


— 


VIAȚA ȘI TRAIUL SFÂNTULUI NIFON 


turbure a Țării-Românești dela Radu cel Mare până la, Neagoe 
Basarab, împăciuitorul. 

Domnii anteriori lui Neagoe —cu excepția lui Radu cel 
Mare, care a făcut totuși păcatul de a izgoni pe Nifon din țară, 
au fost răi și lacomi și au adus zarvă și sfâșieri interne. Mihnea, 
feciorul lui Dracea Armașul, era desfrânat, lacom, crud și dușman 
neîmpăcat al Basarabilor, pe cari vroia să-i distrugă. Vlăduț era 
nerecunoscător și sperjur, fiindcă după ce a căpătat tronul cu 
sprijinul boierilor Basarabi și după ce s'a legat prin jurământ 
înaintea Pașei dela Dunăre că «dacă va face vreun rău» nea- 
mului basarabesc, sabia Pașei «să-i taie capul cu mare ruşine 
şi să-i piarză neamul din țară », totuşi, întețit de Bogdan, cum- 
natul lui Radu cel Mare, a căutat să pue la cale peirea Basa- 
rabilor. 


Pe acest fond întunecat de domnii nestatornice, de răsbunări, 
de comploturi, de pribegii și de răzvrătiri, se întrețes detalii inte- 
resante care ne redau coloritul vremii, ca de exemplu: scena 
complotului urzit de Mihnea cu logofătul Stoican, în beciurile 
palatului domnesc, între buţiile de vin, după ce au dat afară 
pivnicerii, sau scena cu feciorul de casă — din neamul Basara- 
bilor — care, de frica Domnului, se ascunde într'o butie goală și 
descopere complotul — ambele utilizate de Odobescu în nuvela 
Mihnea cel Rău. Nu mai puţin interesantă prin dramatismul ei 
este scena când Neagoe a încolțit cu pâlcul de ostași, în mănă- 
stirea, Cotmeana, pe fiul lui Mihnea, care scăpă, împreună cu 
feciorul lui Stoica, în toiul nopţii, «pe o fereastră, desculți, 
descinși și fără ișlice », sau scena când Neagoe, mai mare peste 
vânătorii dela curtea lui Radu cel Mare, aducea, în ascuns, 
hrană Patriarhului Nifon, în zilele de grea urgie ale acestuia. 

Aceste detalii de senzaţie ale vremii, strâns legate de persoana 
Domnului și a familiei sale, și pe care Protul Muntelui Athos 
nu le-a putut afla decât dela cineva din intimii Domnului, dacă 
nu dela Domnul însuși, concentrează dela început interesul citi- 
torului asupra personalității lui Neagoe. Domnia lui apare ca o 
eră de împăciuire și liniște în țară, de largă oblăduire a crești- 
nătății din Răsăritul musulman, de princiară dărnicie până 
în cele mai îndepărtate unghiuri ale Ortodoxiei. Lista miloste- 
niilor împărțite de el la Muntele Athos se înșiră bogat, cu 
toate amănuntele: 

«lară mănăstirea lui Ariton, care de opște să chiamă 
«Cotlomuz, care o au început ao zidi den temelie Radu 
«Vodă, Neagoe Vodă oau săvârșit și cu toate frămsețile și 
«podoabele o au podobit den lăuntru și dinafară, iar înprejur 
«o au îngrădit cu zid. Şi o au făcut biserica sfântului Nicolae 
«făcătoriul de minuni cu turle, chilii şi trapezarie, pimnița și 
« magupiia, magherniţa, grădina şi poartă mică şi mare, bolniță 
«și ospătărie și dohirie, jitniță și vistirie și alte case de toată 
«treaba. Iar biserica și chiliile le-au umplut de frămseţi și li-au 
«săvârșit de acoperemânt; iar biserica și tinda o au acoperit 
«tot cu plumb și au pus pe la ferestri cu sticle şi o au şi târnosit 
«cu blagosloveniia arhiereului și a protului şi a altor egumeni 
«de la alte mănăstiri. Și făcu cinste mare tuturor şi-i dărui 
«cu daruri mari și să duseră cari-și pre la locurile sale, cu 
«mare bucurie mulțămind lui Dumnezeu. Așijdirea făcu o 
«pristaniște în Ascalun la mare, să fie de corăbieri ȘI O 
« corabie mare, alta mică. cu tot ce trebuește și o au zidit cu 
«zid împrejur; şi au făcut o culă cu arme și cu turnuri, să le 
«fie de pază. Şi alte metohuri cu de toate au zidit Și au făcut, 
«și bine le-a tocmit, den care are mănăstirea mult venit. Și 
«au pus numele ei: Lavra cea mare a Ţărăi Muntenești ». 

«Iară Lavra a lui sveatâi Atanasie toată biserica cea mare 
«cu oltariul și cu tinzile le-au înnoit. Și au înpreunat plumbul 
«cel vechiu cu altul nou și o au acoperit toată de iznoavă ; 
«şi toată clisernița oau zidit din temelie; și au făcut vase 

Pagină din Viaţa Sfântului Nifon după ms. nr. 8, fond Gaster, păstrat în 
Biblioteca Academiei Române (F. 93 recto). 


«de treaba bisericii de aur și de argint și zevese cusute cu 
«sârmă de aur prea înfrămsețate au dat, și au făcut și mertic 
«mare câte 90.000 de talere de an. 

«Iar în Lavra Iverului, a lui sveatâi Evtemie făcătoriul de 
«minuni, pre sus pre ziduri au adus apă cu urloiul, ca de 2 
«mile de loc de departe, și cu multă bogăţie o au înbogățit. 
«Iar cinstita a lui Doamnă, Despina, dat-au o zăvase, cusută 
«tot sârmă de aur şi prea înfrămsețată, să o pue înnaintea 
«sfintei şi făcătoarei de minuni icoanei, în care este scris 
« chipul Preacuratei Fecioară și Maicii lui Dumnezeu Mariia, 
«care să chiamă Portăriţă care au venit pre mare la acea 
«mânăstire cu mare minune, cum să află scris de dinsa, 

«lar la mânăstirea Pantocrator au făcut mari idituri ca 
și la Ivera și au dăruit multe daruri. 

«In Lavra cea mare a Hilandarului iară au adus apă, tot 
«ca la Iver. 

«lar în lăudata mânăstire Vatoped tocmi să se dea 
«milă pre an, ca și la Lavra lui sveatâi Atanasie, ŞI au pus 
“pre făcătoarea de minuni icoana a Preacistii un măr de 
“aur cu mărgăritar şi cu pietri scumpe; și zidi Și pimniță 
« mare din temelie. 

«Şi au înpodobit și marea mânăstire Xeropotam, că au 
făcut o trapezărie din temelie și pimniță, 

«Iar la sveati Pavel au zidit o culă den temele, să fie de 
strajă. 

«Ce vom mai înmulți cuvintele, spuind toate mânăstirile 
«pe rând? Că toate mânăstirile den sfânt muntele Atonului 

Titlul poemei lui Stravrinos “d vOguyaGeiurc 7ov etoepearărov xai 
av6oeorărov Muiyani BoeBoda (aupă o ediţie venețiană din 1785). 


«le-au îmbogăţit cu bani, cu sate şi dobitoace încă le-au dat 
«și multe ziduri au făcut. Și fu ctitor mare a toată Sfetagora ». 

Se înşiră apoi binefacerile făcute la mânăstirea cea mare 
din Țarigrad, la muntele Sinai, la Ierusalim, în măgura Misiei, 
la mânăstirea Oreiscului « unde sânt moaștele sfântului Grigorie, 
făcătorul de minuni» în Evlava, în Machedonia la mânăstirea 
Cuceina şi în alte multe locuri: 

«Ce vom mai spune deosebi lucrurile și mânăstirile, carele 
«le-au miluit? Să zicem depreună toate câte sunt în Evrota, în 
«Trachiia, în Elada, în Ahiia, în liric, în Cambania, în Elispont, 
“ în Misia, în Machidonia, în Tetuliia, în Sermie, în Lugdonie, 

în Petlagoniia, în Dalmația și în toate laturile dela hăsărit 
până la Apus și de la Amiază-zi până la Amiază-noapte. . . 

«Și nu numai creştinilor fu bun, ce şi păgânilor, şi fu 
«tuturor tată milostiv, asemuindu-se Domnului celui ceresc, 
«care strălucește soarele său şi ploa și pre cei buni şi pre 
«cei răi». 

Detaliile despre mulțimea și strălucirea domnitorului Neagoe 
în tot Răsăritul sunt aşa de multe, încât ne întrebăm dacă 
intenția lui Gavril Protul a fost de a prea mări viaţa lui 
Nifon sau domnia lui Neagoe. 

Cronica se încheie cu arătarea înnoirilor şi ctitoriilor din 
țară: la mănăstirea Tismana, la Nucetul, spargerea mitropoliei 
din Argeș şi zidirea din temelie a mănăstirii Curtea de Argeș, 
«tot din piatră cioplită și netezită și săpată cu flori», 


Ea se încheie cu târnosirea, mănăstirii, la care a luat parte 
alături de clerul şi călugării din țară, toți egumenii dela Mun- 
tele Athos cu Protul în frunte şi Patriarhii Răsăritului. 

Prin structura ei, Vieața Patriarhului Nifon nu este numai 
o biografie cu caracter legendar a Sfântului, ci este în acelaşi 
timp şi o cronică internă a Ţării, scrisă la curte şi menită să 
înfățișeze întro lumină de apoteoză domnia şi personali- 
tatea. lui Neagoe Basarab, în înfățișarea lui de protector al 
întregei creştinătăţi ortodoxe. Ea prezintă din acest punct 
de vedere o importanţă a parte şi se situează pe acelaşi plan 
cu Învățăturile lui Neagoe către [iul său 1 eodosie. 


Din pricina importanței pe care Nifon a avut-o în reorga- 
nizarea, vieții noastre religioase, din pricina faptului că moaştele 
sale se păstrează la noi, la Curtea de Argeș şi, mai ales, din cauză 
că în Vieaţa sa elementele biografice se întrețes continuu cu 
viaţa istorică a țării, opera lui Gavril Protul a fost interca- 
lată în marea compilație de cronici a Țării-Nomânești, alcătuită 
în a doua jumătate a veacului al XVII-lea, pe vremea lui Șerban 
Cantacuzino, de către logofătul Stoica Ludescu « bătrâna slugă 
a Cantacuzenilor », cum se numeşte el însuși. In partea interca- 
lată în cronică, Stoica Ludescu a lăsat însă la o parte începutul 
Şi sfârşitul din viața Sfântului, adică partea din viața acestuia, 
care, petrecându-se pe pământ străin, nu avea legătură strânsă 
cu ţara noastră. 

După epoca lui Neagoe Basarab, trebue să trecem tocmai în 
vremea lui Mihai Viteazul, pentru ca să dăm iarăşi de urme 
ale istoriografiei muntene. 

CRONICA LUI MIHAI VITEAZUL Șs 


BIBLIOGRAFIE. Veaţa Sf. Nifon a fost publicată întâia dată de B. P. Hașş- 
deu în Arhiva istorică a României, I, 2, Bucuresti, 1865, p. 133 -150, sub titlul: 
Biograjia Patriarhului Nifon în Turcia și în Ţeara Românească, scrisă de Gabrielu 
superiorulu Muntelui Athos. A doua oară de Iosif Naniescu și Constantin 
Erbiceanu, Viața și traiul Sfinţiei Sale Părintelui nostru, Nilon, Patriarhul 
Țarigradului, Bucureşti, 1888, după un ms. din anul 1682, copiat în schitul Trivalea 
din Piteşti, de leromonahul loan ot Bistriţa. Ediţia cea mai bună este a lui Tit 
Simedrea, Episcopul Hotinului, Vieafa şi traiul Sfântului Nifon, Mitropolitul 
Constantinopolului, după acelaş ms. care a stat la baza ediţiei Naniescu. In prefaţă 
se indică şi celelalte msse din Biblioteca Academiei Române şi se arată criteriile de 
transcriere. La mssele din Biblioteca Academiei Române, citate de Tit Seimedrea, 
este de adăogat şi versiunea cea mai veche, păstrată de la Blaj, care 
cuprinde și Invăţăturile lui Neagoe, copiată circa 1654 şi care a aparţinut Domnului 
Ştefan Cantacuzino (cf. Vasile Grecu în Convorbiri Literare, LVII (1939), 
p. 1857 și extras). 

Versiunea Vieţii Sf. Nifon cuprinsă în compilația lui Stoica Ludescu a fost publi 
cată în Magazinul istoric pentru Dacia, IV, pp. 231 —-272. V, pp. 3 -32; Istoria Țării- 


în ms. 


Românești, de când au descălecat pravoslaunicii creștini, ed. loanid, București, 
1859, p. 4 -37. 
STUDII. Despre Patriarhul Nifon: Diaconul Nicolae Popescu, 


Nifon I[, Patriarhul Constantinopolului în Analele Academiei Române, seria 1]. Mem. 
secţ. istorice, tom. XNAVI, p. 731 —798 (teză de doctorat la Universitatea din Viena). 
Cf. și D. Mazilu în  Contribufiuni privitoare la istoria literaturii române 
(Facultatea de litere din București, Seminarul de istoria literaturii române (Epoca 
veche), București, 1928: Contribuțiuni la studiul vieții Sfântului Nifon, Patriarhul 
Constantinopolului, p. 21 şi urm.; D. Russo, Sftaudis istorice greco-române, Opere 
postume, București, 1939 (Fundaţia p. lit. şi artă « Regele Carol Il»), I, p. 21 -34. 


CRONICA LUI MIHAI VITEAZUL 


Se ştie că strălucitele victorii ale lui Mihaiu Viteazul împo- 
triva 'Turcilor, incursiunile lui norocoase în Sudul Dunării, au 
aprins nădejdile creștinilor din Balcani, care vedeau în el un 
mântuitor de sub jugul păgânilor. Epopeea lui militară cu tra- 
gicul ei sfârșit a fost cântată în versuri de doi greci. Primul 
a fost chiar vistiernicul său, Stavrinos, care după uciderea mișe- 
lească a Domnului, în cetatea Bistriţei unde se afla închis în 
« nopțile de 1 şi 2 Februarie, la lumina stelelor », a cântat în ver- 
suri populare grecești, vitejia lui Mihai, «care niciodată n'a pus 
preț pe vieața sa și în nicio luptă nu a cruțat capul său ». Poema 
lui Stavrinos a încăput în mâna lui Panos Pepanos,care a 
publicat-o la Veneţia, în 1672. Ea sa bucurat de o mare 
popularitate; s'a retipărit în numeroase ediții și a trăit 
în lumea greacă până în vremurile noastre ca o adevărată 
carte populară. A fost cunoscută și citită și la noi, fiindcă 
a fost utilizată de cronicarul lui Nicolae Mavrocordat, Radu 
Popescu, șia fost tradusă, mai târziu, pela 1837, în versuri 
românești, de Teodor M. Eliat, colaboratorul lui Anton Pann. 
Poema lui Stavrinos a avut succes și în lumea Slavilor de 
Răsărit, unde a fost prescurtată și pusă în versuri. 

Al doilea contemporan grec, Gh. Palamed, care trăia între 
Ucrainienii din Polonia — ca interpret de limbă greacă, la 
curtea «strălucitului duce de Ostrog, cneazul Vasile » — unul 
din prietenii lui Mihaiu Viteazul — a fost ispitit să, aștearnă și el 
în versuri faptele de arme ale Domnului român. 

Cronica lui Palamed nu a cunoscut însă popularitatea cro- 
nicei lui Stavrinos. Ea nu ne este cunoscută până acum decât 
dintr'un singur manuscris, păstrat în Britisch Museum, de unde 
a scos-o la lumină elenistul Emile Legrand. Dar deşi n'a avut 
răspândire, totuși ea aduce încă o mărturie a marilor nădejdi 
pe care creștinătatea, din Orient le pusese în geniul politic al 
eroului român. 

Cât de populară a rămas figura lui Mihai Viteazul, nu numai 
între cărturari, ci şi în masele adânci ale lumii balcanice până 
azi, ne-o dovedesc cântecele populare greceşti, ca cel auzit de 
Emile Legrand din gura unui cerșetor, pe străzile Rusciucului, în 
1871, şi cules de Teodor Burada, în Macedonia, precum și nume- 
roasele reminiscențe despre vitejia lui în baladele sârbești şi 


bulgărești. Ba până și pe coastele adriatice ale Ragusei — ai cărei 
fii, ca Baba Novac, luptau sub steagurile lui Mihai Viteazul — 
a ajuns vestea despre vitejiile românești, cântate într'un frag- 
ment rămas de pe urma cunoscutului poet ragusan Antun Sasin. 

Tot atât de celebru a fost Mihai Viteazul în Occident. Solii 
lui băteau necontenit drumurile Vienei, Pragăi și Italiei. Ba 
până și în îndepărtata Spanie ajungeau trimișii lui pentru a 
cere ajutorul creștinătății împotriva dușmanului comun. 

In anii din urmă, profesorul italian, Angelo Pernice, a desco- 
perit în arhivele italiene, un memoriu al lui Mihai Viteazul, 
de o deosebită importanţă, fiindcă în afară, de detaliile intere- 
sante asupra luptei dela Călugăreni, memoriul dă pe față și 
ceva. din firea hotărîtă și energică a Domnului. Avizele italiene 
și plachetele franceze — un fel de ziare ale timpului, care se 
desfăceau în piețele dinaintea catedralelor — aduceau la cuno- 
ștința. publicului victoriile lui Mihai Viteazul și ale Valahilor 
împotriva Turcilor. Entusiasmul care a cuprins atunci masele 
populare a ațâțat și imaginația scriitorilor. In Italia, cunoscutul 
scriitor popular, Giulio Casare Croce —un Anton Pann italian 
al secolului al XVII-lea — într'o dramă, care a avut mai multe 
ediții, Sotteranea confusione o vera tragedia sopra la morte di 
Sinam Bassă, famoso capitanio di Turchi, înfățișând în infern 
pe rivalul lui Mihai Viteazul la scaunul de judecată al lui Minos, 
descrie lupta dela Călugăreni cu multe amănunte istorice: rupe- 
rea podului, căderea Paşei în mocirlele dela Neajlov. In Spania, 
însuș Lope de Vega a evocat în drama El prodigioso capităn 
tenacitatea caracterului lui Mihai și avântul războinic al ostașilor 
săi, deși lucrurile sunt umbrite puțin prin reclama făcută de 
Sigismund Bathory. Chiar și la Unguri s'au găsit cronicari și 
poeți populari cari au povestit cu tendinţe diferite viața. sbuciu- 
mată și domnia plină de fapte răsunătoare a lui Mihai Vodă. 

Era dar firesc ca Mihai Viteazul, care întrupa, după cum se 
vede, atâtea, nădejdi, nu numai ale poporului său, dar ale întregei 
creştinătăţi apăsată sub stăpânire păgână, care și-a jertfit 
vieața — cum spune însuși — ca «să capete un loc în creștinătate», 
să năzuiască și el, ca și Ștefan cel Mare, să lase viitorimii amin- 
tirea faptelor lui războinice și a, străduințelor sale. Și el a găsit 
astfel un cronicar al domniei, într'un logofăt al său: Teodosie 
Rudeanu. 

Acesta era un oltean dârz și isteț — mâna lui dreaptă, în 
timpul campaniei întreprinsă împotriva lui Ieremia Movilă. 
Pe vremea când viteazul domn pornise în fruntea oștilor să 
cucerească Moldova, Teodosie Rudeanu rămăsese în Ardeal ca 
un fel de guvernator al provinciei de curând cucerită. Mihai 
Viteazul se afla tocmai la hotarele Moldovei, când sosiră în Ardeal 
comisari trimiși de împăratul Germaniei. Aceștia temându-se de 
complicațiile ce se puteau ivi, veniseră să stăruiască pe lângă 
Domnul român ca să renunțe la campania lui în Moldova. Teodosie 
Rudeanu, care cunoştea intenţiile precise și firea hotărită a 
Domnului său, a pus să se aresteze comisarii imperiali și i-a 
ținut închiși până ce Mihai Viteazul a cucerit Moldova; apoi 
i-a pus în libertate, cerându-și scuze pentru neînțelegerea iscată 
şi pentru vexațiunea la care i-a supus !). 

Acest om, energic și diplomat, a fost cronicarul lui Mihai 
Viteazul. Dar, din nenorocire, cronica lui ni s'a pierdut în forma 
originală. Sâmburele ei ni s'a păstrat însă într'o traducere 
latinească. In lunile de vară — Iunie și lulie — 1597, se afla 
la curtea din Târgoviște a Domnului român un sol german, 
Baltasar Walter, cel Tânăr, din Silesia (Baldassar Waltherus 
Junior). Acolo, solul german se întâlnește cu un sol polon, Andrei 
Tarnowski, «unul din cei mai buni prieteni» ai Domnului român, 
care tradusese în polonă cronica logofătului lui Mihai Viteazul. 


1) Hurmuzahi, Documente, XII, p. S8U - 919. 

Schitul Flămânda din județul Argeș, ctitoria logofătului Teodosie Rudeanu. (După Buletinul Comisiunei Monumentelor istorice XXV, planșa 113.) 


Această versiune polonă a fost apoi tradusă și prelucrată 
în limba latină, de Baltasar Walter, după cum mărturiseşte el 
însuși: 

«La îndemnul lor— este vorba de câțiva bărbați prea 
«luminați — și prin generoasa mijlocire a măritului Domn 
«Andreiu Tarnow, care până acum sa ilustrat în mai multe 
«țări, pre unde a fost trimis, în mai bine de 15 solii, unul 
«din cei mai intimi amici ai Domnului Mihai, câștigaiu în 
«lunile Iunie și Iulie, 1597, pe când mă aflam la curtea din 
«Târgoviște, o scurtă descriere a acelor fapte, compusă de 
«dumnealui cancelariul (= logofătul) în limba românească și 
«aprobată de către însuși Domnul. Această descriere întoarsă 
«pre limba polonă, eu, traducând-o în latinește, o îmbrăcai 
«în cele mai alese circumstanțe adunate nu atât dela 
«Români, cât dela alți însemnați și demni de credință 
«oşteni », 

Din această mărturie a lui Baltasar Walter rezultă că la 
curtea lui Mihai Viteazul se scria, sub ochii Domnului, de către 
logofătul lui, o cronică în limba română — aceasta nu trebue să ne 
surprindă, deoarece din cancelaria lui Mihai Viteazul pornesc și 
hrisoave scrise tot în limba națională. 

Cronica aceasta scrisă în limba română a fost apoi tradusă 
în limba polonă de Andrei Taranovski, iar din limba polonă a 
fost transpusă apoi în limba latină de Walter junior, care însă 
a impodobit-o «cu cele mai alese circumstanțe, culese nu atât 


dela Români, cât dela alți oșteni însemnați și demni de 
credinţă », 


Baltasar Walter a trimis apoi traducerea latină a cronicei 
în Germania, printr'un delegat polon, Stanislas Golscii, castelan 
de Haliciu și căpitan de Bar. Doi ani mai târziu, Walter, întor- 
cându-se din misiunile lui în Orient, sfătuit de prietenii săi, a 
tipărit traducerea latină a cronicei la Gorliz, în Silesia, la anul 
1597, dedicând opera patronilor săi, consulii din Gorliz, Hofi- 
mann de Hennersdorf și Bartolomeu Scultet, matematicul. 

Cronica aceasta se oprește la anul 1597. Deşi în traducere 
latină, ea constitue totuși prin ideile ei un document de cel mai 
mare preț pentru cunoașterea mentalității românești din epoca 
marelui Domn. Dar, din nenorocire, Baltasar Walter nu sa 
mărginit să traducă exact în limba latină textul transpus în 
polonă de Andrei Taranowski, care şi el s'a pierdut sau nu sa 
descoperit încă, dacă cumva se mai păstrează în cine știe ce colț 
de bibliotecă. Walter însuși ne spune că, traducând-o în limba 
latină, a îmbrăcat-o «cu cele mai alese circumstanţe» pe care 
le-a adunat — zice el— «nu atât dela Români cât dela 
ostașii cei mai aleşi şi mai demni de credință». Prin urmare, 
opera lui nu este o traducere a cronicei dela curtea lui Mihai 
Viteazul, ci este o prelucrare a acesteea. 

Fondul primitiv al cronicei a fost amplificat nu numai cu 
podoabe stilistice, dar şi cu știri nouă pe care traducătorul le-a 
putut culege și cu lucruri despre care are uneori grija să ni le 
precizeze. lată, bunăoară, câteva exemple: 

Pomenind de ordinele trimise de sultanul Murat al III-lea 
pașei din Silistra ca să treacă Dunărea și să așeze în scaunul 
Țării- Românești pe Ștefan, Baltasar Walter adaugă: 


CRONICA LUI MIHAI VITEAZUL S7 


Pi 


Pap) cane Me 7 ÎN 
Pa Ie fi — pe L n 
Sa 14 sd fm Al nl Plai fait 
în) 


Mal stă aura d —. PR 0, 2 4 Tan ha! 


E us | no. me SAL Zoli PAS Wa 
LA 1/4 so 
A c- 2300. 
A 
|Zamq "Fo 
Ș, 
d a ia — — e e 
= tota TOPIRE Zale tal D107 
MASE. ip Za a / 
fTz 5 mpne 
ADA Zepi ze 
ei tm 
pe: Fe pac XE Or Dima Faze 


—LV — - 
7 pp E) cert Vie Bale. Pr 
2/7 


3 


Ve sobe af om pre aa ra mu 

ded pf p um 4 e m speq pa 

pb m ma doi o doit, e . pe sata —— 
mate mal A cn moda în pet si 


AP, 


/ » 
m Sum 


Scrisoarea lui Mihai Vodă din Alba Iulia, 7 August 1600, către municipiul 
oraşului Cluj, cu câteva rânduri românești de mâna lui Teodosie Rudeanu 
şi a lui Barcan Vistierul (După A. Veress, Documente, VI p. 155). 


«Pre acet Ștefan îl văzurăm şi noi de căteva ori la 1597, 
«pre la Sf. Mihail, la masa strălucitului delegat al Poloniei, 
«având capul acoperit cu un turban sau învelitoare tur- 
«cească și din propriile lui cuvinte aflarăm acestea, deși 
«mai pre scurt». 

După lupta dela Călugăreni, el introduce de asemenea un 
episod duios, cules la curtea lui Mihai Viteazul: 

«Spre a odihni inima cititorului după atâtea scene sân- 
«geroase, aflarăm cu cale de a însemna aci cum doi cerbi 
« domesticiți însoțiră pe Mihai în mai multe expediţiuni răz- 
«boinice. Ei se aflau mai cu seamă lângă cortul Domnului: 
«stăteau de față în războaie și lupte, mergând curagios, când 
«înaintea, lui, când alăturea de el. Nici sgomotul bombelor, nici 
«fulgerele tunurilor nu-i înspăimântau, ci auzind vuetul se 
«ridicau în două picioare și stăteau puţin privind. Ei stătură 
«astfel martori neclintiţi, împotriva obiceiului acestor! animale, 
«la lupta purtată cu Sinan Pașa, la Călugăreni. Aci unul 
« dintr'înşii, pierind din întâmplare, celălalt de durere merse 
«de se ascunse în pădure... 

«Acest fapt se adeverează prin mărturiile Domnului Mihai 
«şi a multor alți ostaşi demni de credinţă. ». 

Dacă înlăturăm acestea şi altele asemenea, se pune întreba- 
rea: avem posibilitatea de a reconstrui cronica pierdută a lui 
Teodosie Rudeanul și cum? 


In compilaţia de cronici ale Ţării- Românești, pe care a tăcut-v 
în epoca lui Șerban Cantacuzino logofătul Stoica Ludescu, 
« bătrâna slugă a Cantacuzenilor », şi care povestește istoria Ţării- 
Românești dela întemeiere, a fost încorporată și o cronică a 
domniei lui Mihai Viteazul, cu următorul titlu — pe care-l dau 
după versiunea publicată de N. Bălcescu (în Magazinul istoric, 
tomul IV, pag. 277): 

«De aicea se începe istoria lui Mihaiu Vodă, fiul lui 
«Petraşco Vodă, carele au făcut multe războaie cu Turcii 
«pentru creștinătate, precum de aicea înainte se arată ». 

Este clar că în acest capitol — care în structura compilației 
este destul de întins față, de celelalte — avem de a face cu copia 
unei cronici contemporane. Ce raporturi se pot stabili între 
această cronică și între traducerea și compilația latină a lui 
Baltasar Walter? 

Inlăturând interpolările vădite ale traducătorului german — 
știrile nouă pe care el însuși spune că le-a cules dela diferiți 
martori, impresiunile lui personale despre prăpădul ținuturilor 
pustiite prin invazia oștirilor turcești și tătărești, ori accentele 
calde de adâncă admirație pentru Domnul român -— cronica lui 
încă nu se suprapune exact peste partea corespunzătoare din 
compilația lui Stoica Ludescu. 

Deși Baltasar omite, se pare, din cronica românească ce a 
avut-o la bază, unele știri care puteau fi neplăcute Ungurilor — 
de exemplu atitudinea neloială a lui Sigismund Bathori după 
victoriile lui Mihai Viteazul asupra Tătarilor — găsim însă pentru 
momentele mai importante ale campaniei lui Mihai Viteazul 
împotriva  Turcilor știri mai bogate, detalii mai precise la 

Pagină din colecţia lui Nicolaos Reusner, Reruin memorabilium... Exegeses, Frankfurt 
1603, cuprinzând începutul cronicei lui Balthasar Walther. 

traducătorul german. E mai multă vieață. mai multă mișcare; se 
simte mai bine timbrul contemporaneității în opera lui Walter. 

Si cu toate acestea ambele cronici în schema lor se suprapun 
una peste alta; se vede bine că este aceeaşi urzeală, aceeași 
împletire a evenimentelor în aceeași succesiune: durerile pe care 
le îndura țara sub cutropirea turcească ; hotărîrea Domnului și a 
boierilor de a izbăvi poporul de apăsarea turcească ; alianţa cu 
Sigismund Bathori; semnalul revoluției prin uciderea Lurcilor din 
Bucureşti și atacarea raialei turcești a Giurgiului; invazia lui 
Mustafa Pașa, Vizirul, cu pretendentul Bogdan «de peste Dunăre 
şi a Tătarilor ; luptele victorioase ale Buzeştilor cu Tătarii la Puti- 
neiu și la Şerpătești, respingerea Turcilor peste Dunăre, atacarea 
și arderea Silistrei, a Hârşovei şi a Brăilei — care era pe atunci 
raia turcească ; lupta dela Călugăreni ; retragerea dela Stoeneşti, 
sosirea ajutoarelor din Ardeal și Moldova și curățirea țării de 
Turci, luptele ulterioare cu Tătarii; trecerea Dunării şi atacul 
dela Nicopole și împrejurimi și, în sfârșit, încercarea Turcilor 
de a se împăca cu Mihai Viteazul prin daruri pompoase și prin 
făgădueli ș. a. 

Avem dar la baza ambelor cronici un fond comun; aceeași 
canava, care într'o parte a fost amplificată, într'alta simplificată, 
canava care foarte probabil a trebuit să fie cronica scrisă la 
curtea lui Mihai Viteazul. 

Cum se explică atunci faptul că această cronică nu ni sa 
păstrat în întregul ei în compilația lui Stoica L.udescu? Și ce 
reprezintă versiunea pe care a copiat-o « bătrâna slugă » a Canta- 
cuzenilor? 

Faptul că între cronica logofătului lui Mihai Viteazul și com- 
pilația lui Stoica Ludescu s'a scurs mai bine de un veac şi jumă- 
tate nu este suficient pentru a explica simplificările și prescurtă- 
rile, căci în genere manuscrisele de cronici nu prea se simplificau. 

In versiunea lui Stoica Ludescu se găsesc, precum a ară- 
tat d. N. Iorga, o serie de ştiri interesante privitoare la vitejiile 
Buzeştilor și care se văd bine că au fost adăugate de cineva care 
făcea parte din familie, ca de pildă: în uciderea Turcilor la Bucu- 
reşti din 2 Noemvrie 1593— semnalul răscoalei — cronica ne spune 
că «într'acel războiu fu rănit Stroe Buzescul la mâna stângă ». Bu- 
zeştii sânt pomeniți pretutindeni: în luptele cu 'Tătarii, în soliile 
trimise la Sigismund Bathori ; vitejiile lor sunt totdeauna arătate 
într'o lumină simpatică, ca bunăoară în lupta dela Nicopole: 

«O ceată de Turci se întoarse cu mare hrăborie asupra 
«lui Mihaiu Vodă. Şi atuncea se alese unul den Turci cu 
«sulița și o împoncişă asupra pântecului lui Mihai și o 
«înfipse în pântece. lar Mihaiu Vodă, deaca văzu că piere, 
«el apucă sulița cu amândouă mânile de fier și căuta în 
«toate părțile ca să-i vină cineva den boiari ajutoriu, să-l 
«isbăvească den peire. Şi alții mai aproape nu se aflară, 
«fără doi boiari, anume Preda Buzescu și cu fyate-său Stroe 
«Stolnicul; ei grăbiră şi tăiară capul Turcului, şi pre ceale- 
«lalte soţii ale lui, și isbăviră pre Mihaiu Vodă din mânile 
« Turcilor, şi multă bârbățe arătară  Buzeştii înaintea lui 
« Mihaiu Vodă, că se luplară cu vrăjmașii şi isbăviră pre 
« Domnul lor de petre». 

Cronica domniei lui Mihai Viteazul, intercalată în compilația 
lui Stoica Ludescu, este dar— după cum se pare—o copie 
alterată după cronica scrisă la curtea lui Mihai Viteazul, ieșită 
însă, după cum a arătat d. Iorga, din cercul familiei Buzeştilor. 

Cronica scrisă din porunca Domnului și sub ochii lui s'a 
pierdut, după cum s'a pierdut şi cronica scrisă la curtea lui 
Ștefan cel Mare. O fatalitate dramatică a urmărit astfel stră- 
duința celor mai mari domni ai trecutului românesc de a con- 
semna în scris pentru viitorime izbânzile câștigate de neamul 


nostru sub conducerea lor, în lupta contra păgânilor, pentru 
apărarea creştinătăţii. 

Voaqeioa xai nouwOeioa rwyydvovro; £v Tij adiij, ToU Exiaunoorărov 
dowxds ris 'Ooroofiac xugiov xvttm Baoileiov, Ev Erei 1607, ui 
denenBoiw, eis rac 15, Ev "OorgofBia istoria cuprinzând toate faptele, vite- 
jiile şi războaiele prea strălucitului Mihai Vodă, Domnul Ţării Româneşti, al Transi!- 
vaniei şi al Moldovei, până în ziua mortii sale, scrisă şi versificată de Gheorghe 
Palamed, când se aflu lu curtea prea strălucitului duce de Ostrov, domnul Domn 
Vasile Cneazul, în anul 1607, 15 Decemvrie, în Ostrov). 

Textul a fost tradus în limba română de O. Tafrati, Poema lui Gheorghe Pa- 
lamide în Literatura şi Arla Română, 1905 (şi extras). Studii, afară de notițele lui 
Legrand: G. Dem. Teodorescu, articolul mai sus citat în Literatura şi Arta 
română, |, 1896—97, p. 429—437 şi C. Erbiceanu, îbidem, p. 475—487 şi 
564—577; Andreas Horvâth, Gâroa Mstârids nek Mihdly vajdărdl, Buda- 
pesta, 1935; D. Russo, Studii istorice greco-române, Opere postume, 1, 1939, p. 
145—151: Poema lui Gh. Palamed. 

Ştiri privitoare la M. Viteazul în Diarium Martini Crusii la D. Russo, op. cit., 
p. 15—156. Pentru cântece populare grecești despre Mihai Viteazul v. Emile 
Legrand, Recueil et chansons populaires grecques publites et traduites pour la pre- 
miere fois (în Collection de monumenis pour serrir d l'ilude «e la langue neohellenigue, 
nouvelle scrie, nr. 1) şi Teodor Burada, Convorbiri Literare, NNV (1891 —189), 
p. 263—264 (nr. 11 şi 1? apărute ca număr jubilar) și D. Russo, Studii istorice 
greco-române, p. 109-113. 

Pentru Mihai Viteazul în folklorul balcanic: Al. lordan, Mihai Viteazul în fol- 
Klorul balcanic, în Revista istorică română, V - VI, 1935-1936, p. 361 381. 

In literatura ungurească: Andrei Veress, Cântece istorice vechi ungurești 
despre Români, în Memoriile Academiei Române, Secț. Lit., seria III, tom. III, 3, 
(1925), p. 18—21, 5—6 (1935—1936), p. 361—381. Pentru Mihui Viteazul la 
cronicarii unguri: Ioachim Crăciun, Cronicarul Szamoshăzy şi însemnările lui 
privitoare la Româui 1566 - 1608 Cluj,, 1928, (Univ. Regele Ferdinand 1, Cluj, Bibl. 
Inst. de Ist. Naț. II). 

Pentru raporturile lui Mihai Viteazul cu Spania și despre el în plachetele Occidentului 
şi la Croaţi v. Ehudes roumaines sous les auspices de Ecole Roumaine en France, |, 
Trois memoires sur Michel le Brave prăsentis par Al. Ciorănescu, Charles 
Gollner, Emile Turdeanu, Bucarest, 1938: Al. Ciorănescu, Michel 
le Brave et la politique espugnole 5—19; C. G5llner, Quelgues plaqueltes jrancaises 
contemporaines sur Michel le Brare, p. 20—+40; Emile Turdeanu, Quelgues 
ragusains aupres de Michel le Brave, p. 31—72. Despre poemul lui Antun Sasiu, 
Razboj od Turaka (Războiul contra Turcilor) p. 71 -72. 

Pentru Mihai Viteazul în literatura italiană: N. Cartojan, O dramă populară 
italiană a lui Giulio Cesare Croce despre Sinan- Paşa și vitejiile româneşti, extras din 
Omagiul fraților Alexandru şi Ion I. Lăbedatu, Bucureşti, 1936. 

Pentru Mihai Viteazul în literatura spaniolă: A. Popescu-Telega, Doui 
drame de Lope de Vega interesând istoria și literatura Românilor, Craiova, Ramuri, 1936. 

Cronica lui Balthasar Waltter, Brevis etvera descriptio rerum ab illust. am- 
pliss. et Jortis militiae contra palriae suae reig. bub. christianae hkostes duce ac Dn. Dn. 
Ion Michaele, Moldaviae Transalpinae sive Walachiae Palatino sestarum în eiusdem 
aula Tervisana jideliter collecta opera et studio Baldassaris Waltheri Jun. 
S. 1599, Gorlicii, Tvpis Johannis Rhambae. Ea a fost apoi reprodusă in colecţia: N i- 
colaos Reusner, Rerum memorabilium... E xegeses sive narrationes historicae, Fran- 
Kfurt, 1603. Textul latin. însoţit de traducere românească, a fost reprodus la noi, de 
A. Papiu Ilarian. în Tesaurulde monumente istorice pentru România. |. 1862, 
p. |l—SI şi notele p. 52-76. 

Versiunea românească din compilaţia atribuită lui Constantin Căpitanul Filipescu 
sau Radu Popescu „Istoriile Domnilor Ţării Româneşti, a fost publicată de Treboniu 
Laurian şi Nicolae Bălcescu în Magasinul istoricu pentru Dacia, 1, 1845, 
p. 224 —239, 

O altă versiune publicată de Stoica Nicolaescu în Revista pentru istorie 
arheologie şi filologie, XI, p. 125 - 136. 

Pentru cadrul istoric al domniei lui Mihai Viteazul şi pentru Stavrinos și Tara- 
nowski vezi N. lorga, Istoria lui Mihai Viteazul, 2 vol. București, 1935 şi P. P. 


Panaitescu, Mihai Viteazu Bucureşti, 1936. Studii despre cronicile muntene N. 
lorga, Analele Acad. Rom. Mem. Secţ. ist. XXI, Bucureşti 1899 

Memoriul lui Mihai Viteazul descoperit de Angelo Pernice în Arhivele 
din Florenţa, a fost publicat în Arhivio Storico Italiam, 1925 (LXXXIII), p. 249— 
297; o traducere în limba'română a dat Aurel Decei, Luptele lui Mihai Vi- 
teazul povestile de el însuşi, « Biblioteca poporană a Asociaţiunii, Sibiu, 1926, an. XVI 
nr. 137. Despre memoriu cf. N. lorga, O Istorie a lui Mihai Viteazul de el însuși, 
în Analele Acad. Rom. Mem. Secţ. ist. s. III t. V mem. 9. 

Mănăstirea Neamţu 
Coperta, ferecată în aur și argint a unei Evanghelii cu mi- 
niaturi copiată de Mitropolitul Atanasie Crimca 
Psaltirea slavă, copiată din porunca lui Branko Mladeno- 
vici în 1346, din Biblioteca Academiei Române ........ 
Evanghelie slavonească din sec. XIII, azi în Biblioteca 
Academiei Române 
Mănăstirea Arbora din Bucovina, în zi de praznic...... 
Pomelnicul mănăstirii Bistrița din sec. XV 
Dicţionarul lui Mardarie Cozianul 
Epitaful lui Alexandru cel Bun din 1428 (după Em. Tur- 
deanu) 
Răstignirea Mântuitorului. Picturi murale în mănăstirea 
Voroneț 
Neo jeariiite, ANUlOj Glen 4: Aa a a ao 6 oua 08.8 00, SR Re a 
Mănăstirea Suceviţa din Bucovina 
Meterezele mănăstirii Suceviţa ......... ceeace 
Sfârșitul Polieleului lui Filothei Monahul, fostul mare logofăt 
al lui Mircea cel Mare 
Inceputul Polieleului 
Vieața Sfântului Ioan cel Nou de Grigore Țamblac........ 
Cronica lui Ștefan cel Mare ; versiunea germană, descoperită, 
în Bayerische Staatsbibliothek din Miinchen de prof. 
Olgierd Gârka (titlul) 
Cronica lui Ștefan cel Mare, versiunea germană din Bayerische 
Staatsbibliothek din Miinchen (pagină) 
Letopiseţul dela Bistriţa din Bibl. Acad. Rom. ms. slav, nr. 649 
Mănăstirea Putna 
Mănăstirea Slatina, ctitoria lui Alexandru Lăpușneanu, unde 
călugărul Isaia a copiat versiunea letopisețului dela Putna 
Invățăturile lui Neagoe Basarab către fiul său Teodosie, ms. 
copiat de Radu, logofețel de divan, în 1726 
Neagoe și familia sa. Frescă dela Mănăstirea Curtea de Argeș 
Invățăturile lui Neagoe către fiul său Teodosie, versiunea 
grecească din Muntele Athos 
Cel mai vechi act românesc ajuns până la noi: scrisoarea lui 
Neacșu din Câmpulung către «jupan Hanăș Begner» 
din Brașov, din 1521 
Acreditivă, dela Mihai Viteazul (Autograful Domnului) ... 
Pagină din Codicele Voronețean ....- o -o neo ueaaaa 
Pagina, din Psaltirea Scheiană cu criptograma nedescifrată . . 
O pagină din psaltirea iVoreonețeana - «oaia e a e n ni sro 
O pagină din Psaltirea Hurmuzachi ...... cca 
Prima carte tipărită în Ţara Românească: Liturghierul sla- 
vonesc tipărit de călugărul muntenegrean Macarie în 
1508. 
Octoihul slav tipărit de călugărul sârb Macarie în 1510; 

xilogravura de pe verso titlului, după o fotografe făcută 
de d-l V. Grecu, după originalul din mănăstirea Hilan- 
darul aOMUrI ce UI A OS eee e eee ae oa ea a ae 
Molitvenic slavonesc, tipărit la Târgoviște, în 1545, de Dimi- 
trie Liubavici și de ucenicii săi... 
Prima carte tipărită de Coresi la Braşov, în 1357: Octoih 
Ele NAD o ca o o n o facea anna oana da o aa aaa N 
Lucru apostolesc (Faptele Apostolilor), tipărit de Coresi la 
IBASEV În 750300 Be lua a a d BEN IO N a 00 a 0 
Parabola Samaritencii, xilogravură din Evanghelia lui 


Coresi, din 1560..... Emo... 0-9: NE RI a E ee a 
Cea mai veche carte românească tipărită cu litere latine 
îi). 21 05Ă III ST epic n n ou co ce cs Et ORI aut 
Tetravanghelie tipărită de diacul Lorinț în Bălgrad (Alba 
iulia), la 1570 caci i O E e nare aa ata 
Pagină din Liturghierul Diacului L.orinț din 1579........ 


Epilogul unui Evangheliar tipărit de diacul Călin, contem- 
poranul lui Coresi, la Brașov în 1566, din porunca lui Hannes 
j5lespi dala IEEE SI a e o an ooco 0 o ra 
Pagină din Evanghelia cu învățătură din 1581, cu stema lui 
Lukas Hirscher, judele Brașovului. ......... cc, 
Legătură veche a Evangheliei cu învățătură a lui Coresi din 
1581 (exemplar din Biblioteca Academiei Române) .. .. .. 
Pagină din Palia dela Orăștie .......< cca 
Codex Sturdzanus, foaia cu nota în limba slavă a lui Popa 
Grigore din Măhaciu, din anul 1600, «cânda fost învins 
Mihai Vodă la Mirăslău » 
Mântuitorul distruge cărămida pe care se afla scris zapisul 
lui Adam cu Satana. Frescă din Mănăstirea Cozia. .... 
Codex Sturdzanus. Pagină cuprinzând « Moartea Patriar- 
hului Avraam », scrisă de Popa Grigore 
Codex Sturdzanus. Pagină cuprinzând un fragment din 
Călătoria Maicii Domnului la iad, scrisă de un anonim.. 
Codex Neagocanus, copiat în anul 1620, de Popa Ion Ro- 
mânul, în Sânpetru, cu nota copistului și sfârșitul din 
scara Florii Darurilor 
Pagină din Calendarul astrologic al lui Ion Romanul, alcă- 
tuit pentru Constantin Brâncoveanu, cu adnotarea 
Domnului 
Alexandru împărat stând pe tronul lui Darie. Scenă din 
Alexandria, lucrată de Năstase Negrule, în lași, la 1790 
Cetatea împărătesei Cleofila, scenă din Alexandria, copiată 
deuNăstase Negruleiin Iasi... oaie e otet n ae e o ea 
Varlaam dăruește lui Ioasaf mărgăritarul învățăturii mân- 
tuitoare, scenă din romanul Varlaam și Ioasaf 
Parabola inorogului, ilustrată pe bolta din interior a mănă- 
stirii Aninoasa, din județul Muscel.......... cc. 

O pagină din romanul Archirie și Anadan, copiat de Reaţe 
la mănăstirea Aninoasa În 1717 ......c. cc... 
Chivotul lui Neagoe Basarab dăruit mănăstirii Dionisiat 
din Muntele Athos. Biblioteca Academiei Română, foto- 
grafie de Marcu Beza...... ccm nene 
Pagina din Vieața Sfântului Nifon, după ms. nr. 8, fond 
Gaster, păstrat în Academia Română, fî. 93 recto ..... 
Titlul poemei lui Stavrinos 'Avdgapuofeiac roi etoeBearărov 
xai âvâgeorărov Muyaii BoeBo6a, după o ediţie veneţi- 
ană din 1785. e e o E... 
M. Eliat, Vestitele vitejii ale lui Mihai Vodă, 1837 (Lradu- 


cerea în versuri a poemei lui Stravinos) ......,....... 
Schitul Flămânda din județul Argeş, ctitoria logofătului 
Teodosie Rudeanu. (După Buletinul Comisiunii Monu- 
mentelor istorice, XXV, planşa 113).....,....c...c...... 
Scrisoarea lui Mihai Vodă din Alba lulia, 7 August, 1600, 
către Municipiul orașului Cluj, cu câteva rânduri româ- 
nești de mâna lui Teodosie logofătul Rudeanu și a lui 
Barcan Vistierul (După A. Veress, Documente, VI, p. 155) 
Pagina din colecția lui Nicolaos Reusner, Rerum memora- 
bilium. .. Exegeses, Frankfurt, 1603, cuprinzând începutul 
cronicei lui Balthasar Walther 

I. LITERATURA RELIGIOASĂ 


Filotheiu, Logofătul lui Mircea cel Mare 29; Ţamblac 
și activitatea lui în vieața religioasă românească 29; 
Vasile, Episcopul de Roman al lui Ștefan cel Mare. zo; 
Eustaţie protopsaltul din mănăstirea Putna go. 

Mare 38. 

C) Cronicarii călugări 
Macarie 38; Eftimie 40; Azarie 40; Caracteri- 
stica cronicelor scrise de călugări 41; Biblio- 
grafie 41. 


III. INVĂŢȚĂTURILE LUI NEAGOE BASARAB 
CĂTRE FIUL SĂU TEODOSIE... 


Cuprinsul 42; Paternitatea 44; Versiunile românești, 
slavonești și grecești ; raporturile dintre ele 45; Bibli- 
ografie 46. 


ZORILE LITERATURII ROMÂNEȘTI 


Cele mai vechi acte românești 47; Textele rotacizante 
și părerile cu privire la originea lor 48; Mișcarea husită 
48; Teoria influenței luterane 49. 


TEXTELE ROTACIZANTE 

